
KARSTEN BERNICK, consul. 

DOMNIȘOARA BERNICK, sora consulului. 
JOHAN TØNNESEN, fratele mai mic al doamnei 

DOMNIȘOARA HESSEL, soră vitregă cu Betty 
Bernick, mai în vîrstă decît aceasta. 

HILMAR TONNESEN, nepotul doamnei Bernick. 
RORLUND, profesor. 

RUMMEL, angrosist. 

VIGELAND, comerciant. 

SANDSTAD, comerciant. 

DINA DORF, o fată tinără care locuieşte în casa 
consulului. 

KRAP, procurist. 

AUNE, constructor de vase. 

SOȚIA ANGROSISTULUI RUMMEL. 

SOȚIA DIRECTORULUI POSTELOR HOLT. 
SOȚIA DOCTORULUI LYNGE. 

DOMNISOARA RUMMEL. 

DOMNISOARA HOLT. 

Negustorime şi diverşi locuitori ai oraşului, mari- 
nari străini, pasageri de pe un vas cu abur etc. 


(Actiunea se petrece in casa consulului Bernick, 
intr-un orăşel de pe coasta Norvegiei.) 


Actul I 


(O încăpere spațioasă ce dă spre grădină, în casa 
consulului Bernick. În planul întii, la stînga, o 
ușă duce către odaia consulului. Pe acelaşi perete, 
ceva mai în fund, o uşă asemănătoare. În mijlo- 
cul peretelui din dreapta, o uşă mare. Peretele din 
fund, care este aproape în întregime acoperit cu 
oglinzi, are o uşă deschisă care dă pe o verandă 
spațioasă, acoperită de o marchiză. De pe verandă 
se vede o parte din grădină, imprejmuită de un 
grilaj prevăzut cu o portiţă. De-a lungul grilajului 
se află strada, peste care se văd căsuțe mici de 
lemn, vopsite în culori deschise. 

Este o zi călduroasă de vară. Pe stradă se 
perindă grupuri de oameni ; se opresc, conversează, 
fac cumpărături într-o prăvălie de coloniale situ- 
ată în colţul străzii. 

În încăpere, în jurul unei mese, sint aşezate 
un grup de doamne. La mijloc stă doamna Bernick. 
La stinga ei, doamna Holt cu fiica, lingă ele doamna 
Rummel şi domnişoara Rummel. La dreapta doam- 
nei Bernick sint doamna Lynge, domnişoara Ber- 
nick și Dina Dorf. Toate lucrează, asamblînd, după 
cît se vede, lenjerie etc. Pe masă se află mormane 
de rufărie croită sau pe jumătate gata, precum și 
părți de îmbrăcăminte în curs de confecţionare. 
Ceva mai departe, spre fund, la o măsuţă pe care 
se află două glastre de flori şi un pahar cu apă stă 
profesorul Rorlund. Citeşte cu glas tare dintr-o 
carte cu margini aurite, în aşa fel incit numai 

unele cuvinte pot fi auzite de către spectatori. Jos 
în curte aleargă de-colo-colo Olaf Bernick şi trage 
cu arbaleta într-o ţintă. 

După scurt timp, pe uşa din dreapta intră 
fără zgomot constructorul Aune. Lectura este oa- 
recum deranjată. Doamna Bernick salută printr-o 
înclinaţie a capului şi arată către uşa din stinga. 
Aune traversează cu băgare de seamă odaia şi bate 
încet la uşa consulului, așteaptă puţin, apoi bate 
din nou. Procuristul Krap iese din odaie cu pălă- 
ria în mină şi cu un teanc de hirtii sub braţ.) 


KRAP A, dumneata bătea: la ușă? 

AUNE Domnul consul a trimis după mine. 

KRAP Da,ştiu,dar nuvă poate primi,m-arugatsăvă... 

AUNE Pe dumneavoastră? Aş dori totuși... 

KRAP M-a rugat să vă spun următoarele: trebuie să 
încetaţi conferințele pe care le ţineţi simbătă seara pentru 
muncitori. 

AUNE Așa? Credeam că-mi este îngăduit să-mi între- 
buințez timpul liber... 

KRAP Nu vă este îngăduit să vă întrebuinţați timpul 
liber făcind oamenii inutilizabili în timpul orelor de lucru. 
Simbăta trecută le-aţi vorbit despre dezavantajele materiale 
pricinuite de noul nostru sistem de lucru și de noile maşini 
aduse pe șantier. De ce faceţi asta? 

AUNE O fac în interesul societăţii. 

KRAP Ciudat! Consulul spunea că aceste prelegeri 
dăunează „Societăţii“. 

AUNE Domnule procurist, societatea mea nu este tot- 
una cu Societatea domnului consul. Ca președinte al asocia- 
ției muncitorești, eu trebuie... 

KRAP Înainte de toate sinteţi conducătorul șantie- 
rului consulului Bernick. Înainte de toate aveţi indatoriri 
faţă de Societate; şi aceasta este firma Bernick; căci de pe 
urma ei trăim cu toţii. Da, acum ştiţi ce avea să vă spună 

consulul. 

AUNE Consulul nu cred că mi-ar fi spus-o în felul acesta, 
domnule procurist! Dar imi inchipui de unde provine 
totul: de la epava aceea, blestematul acela de vas american. 

Oamenii ăia vor ca treaba să meargă așa cum sint obişnuiţi 
la ei şi asta... 

KRAP Da, da, da; nu pot intra în amănunte. Acum 
cunoaşteţi părerea consulului şi cu asta, basta! Acum, desi- 
gur, vă intoarceţi la șantier! Cu siguranță că e necesar. 
Eu însumi voi cobori îndată. Îmi cer iertare, doamnele 
mele. 


(Salută și iese. Trece prin grădină, apoi pe strudă 

in jos spre port. Aune se indepărtează incet și iese 

pe ușa din dreapta. Profesorul, care in timpul aces- 

tei conversații cu voce scăzută iși continuase lectura, 
sfirșește cartea și o închide.) 


RORLUND lată, stimatele mele ascultătoare, cu asta 
povestea s-a sfirşit. 

DOAMNA RUMMEL Ah, ce povestire plină de învăţă- 
minte | 

DOAMNA HOLT Şi cît de morală! 

DOAMNA BERNICK O carte ca asta îţi dă multe de gin- 
dit. 

RORLUND A, da. Şi, mai ales, constituie un contrast 
față de produsele literare pe care ni le oferă, din păcate zil- 
nic, ziarele şi revistele. Toată această faţadă, aurită şi sule- 
menită, pe care inalta societate o etalează — ce ascunde ea 
oare? Goliciune și putregai, dacă pot spune aşa. Nici o mo- 
rală. Într-un cuvint, această înaltă societate contemporană 
nu-i decit un cavou sinistru, bine spoit. 

DOAMNA HOLT Da, ăsta-i adevărul. 

DOAMNA RUMMEL N-avem decit să ne uităm la mari- 
narii americani care se află acum la noi. 

RORLUND Ei, de această drojdie a societăţii nici nu 
vreau să mai vorbesc. Dar chiar şi în cercurile lor mai în- 
alte, cum stau lucrurile? O stare de nesiguranţă şi de neliniște 
care alterează totul; sentimente de nemulţumire în toate 
relațiile. Și viaţa de familie totalmente subminată! Și ce 
porniri revoluționare se dezlănţuie, și cu ce neruşinare, 
pînă şi împotriva adevărurilor consacrate. 

DINA (fără să-și ridice privirea) Dar oare acolo nu se 
petrec și lucruri măreţe? 

RORLUND Lucruri măreţe? Nu înțeleg. 

DOAMNA HOLT (mirată) Doamne Dumnezeule, Dina! 

DOAMNA RUMMEL (concomitent) Dina, cum poţi să... 

RORLUND Nu cred că ar fi sănătos dacă acel gen de 
fapte s-ar incetățeni la noi. Nu, nu; trebuie să-i mulţumim 
Domnului că la noi toate sint așa cum sint. Desigur, din 
păcate, şi aici mai există neghină prin griu, dar ne străduim 
s-o smulgem pe cit putem. Important este, doamnelor, să 
ne apărăm societatea, respingind valul de schimbări, de 
noutăţi, pe care epoca noastră nestatornică și precipitată 
incearcă să ni le impună. 

DOAMNA HOLT Şi care, din păcate, au apărut şi la 
noi, depăşind orice măsură. 

DOAMNA RUMMEL Da, anul trecut puţin a lipsit să 
nu ne pomenim aici şi cu o cale ferată. 

DOAMNA BERNICK Ei, dar pînă la urmă Karsten a 
respins ideea asta. 

RORLUND Providența, doamnă Bernick, providenţa. 
Trebuie să fiţi convinsă că soţul dumneavoastră a fost nu- 
mai un instrument in mîna Celui-de-sus, atunci cînd a res- 
pins această născocire. 

DOAMNA BERNICK Şi cu toate astea s-au scris atitea 
lucruri dezagreabile despre el în ziare. Dar am uitat să vă 
mulţumim, domnule profesor. Sinteţi deosebit de amabil 
că ne jertfiți atita timp. 

RORLUND Mă rog, de altfel... în timpul vacanţelor... 

DOAMNA BERNICK Da, da, dar tot e un sacrificiu, 
domnule profesor. 

RORLUND (apropiindu-și scaunul) Vă rog, să nu mai 
vorbim despre asta, scumpă doamnă Bernick. Oare dumnea- 
voastră, toate, nu vă devotați unei cauze superioare? Și 
n-o faceţi din toată inima? Acești decăzuţi morali, pentru 
a căror redresare ne străduim cu toţii, trebuie să fie conside- 
raţi, intr-o anumită măsură, un fel de ostași răniţi pe cim- 
pul de luptă. lar dumneavoastră, doamnele mele, sintețţi 
surorile de caritate, pline de milostivire, care destrămați 
pinză făcind pansamente pentru aceşti nenorociţi schilozi; 
sinteti acelea care pansaţi cu blindeţe rănile celor pe care-i 
ingrijiţi şi-i vindecaţi. 

DOAMNĂ BERNICK Este un har divin să poţi vedea 
totul într-o lumină atit de frumoasă. 

RORLUND În această privinţă. doamnelor, multe ne 
sint date prin naștere, dar și multe se pot cîştiga prin edu- 

caţie. E vorba numai să priveşti lucrurile in lumina lor 
reală, sub aspectul serios al vieţii. Ce părere aveţi, domni- 
șoară Bernick? Nu găsiţi că pină și pămintul pe care călcaţi 
vă pare mai ferm de cind v-aţi dăruit cu totul învăţămîn- 
tului? 

DOMNIȘOARA BERNICK O, nu știu ce să vă răspund. 
Citeodată însă, cînd mă aflu acolo, în clasă, îmi doresc să 
fiu departe de aici, pe marea dezlănţuită. 

RORLUND Da, da. Vedeţi, domnişoară, acestea sînt 
dorinţi ascunse. Dar unor astfel de oaspeţi nepoftiţi și tul- 
burători trebuie să le inchideţi uşa in nas. Marea sălbatică, 
dezlănţuită — desigur, e doar o figură de stil a dumnea- 
voastră — reprezintă mirajul acelei societăţi umane de peste 
Ocean, în plină frămintare, în care atiţia își găsesc pie- 
irea sufletului. Puteţi acorda vreo preţuire acelei vieţi ce 
urlă sălbatic, dincolo de țărmuri, în depărtare? E suficient 
să-i vedeţi numai pe stradă. Sub dogoarea soarelui de acolo, 
oamenii umblă clătinindu-se şi transpirind sub greaua apă- 
sare a grijilor. Nu, cintărind lucrurile, tot noi o ducem mai 
bine — noi, care trăim aici, la răcoare; putem intoarce spa- 
tele direcţiei de unde vin perturbările. 

DOAMNA BERNICK Dumnezeule, da, aveţi deplină 
dreptate. 

RORLUND lar într-o casă ca aceasta, într-un cămin fe- 
ricit și pur, în care viaţa de familie apare în conţinutul ei 
cel mai valoros, in care domneşte pacea şi înțelegerea... 
(Către doamna Bernick.) Ce ascultați? 

DOAMNA BERNICK (întorcîndu-se către uşa din stinga, 
în faţă) Ce tare se vorbeşte acolo! 

RORLUND S-o fi intimplat ceva deosebit? 

DOAMNA BERNICK Nu ştiu. Aud pe cineva înăuntru, 
la soţul meu. 


(Hilmar Tennesen, cu o tigari de foi in gură, intră 
pe ușa din dreapta, dar văzind atitea doamne se 
oprește. ) 


HILMAR O, iertaţi-mă! (Vrea să se retragă.) 
DOAMNA BERNICK Nu, Hilmar, vino, nu deranjezi. 
Doreai ceva? 

HILMAR Nu, mulțumesc...Sint numai în trecere. Bună 
dimineața, doamnele mele. (Către doamna Bernick.) Ei 
şi ce-o să iasă din chestiunea asta? 

DOAMNA BERNICh Din care chestiune? 

HILMAR Bernick a convocat o şedinţă specială. 
DOAMNA BERNICK Așa? Dar ce s-a întîmplat? 
HILMAR A! Iarăşi şarlatania cu drumul de fier. 
DOAMNA RUMMEL E posibil? 

= DOAMNA BERNICK Bietul Karsten, iar va avea neplă- 
ceri. 

RØRLUND Dar mai are vreun rost, domnule Tønnesen? 
Consulul Bernick a lămurit incă de anul trecut că nu vrea 
să audă de nici un fel de cale ferată. 

HILMAR Da, aşa știam şi eu, dar m-am intilnit cu 
procuristul Krap care mi-a spus că povestea cu calea ferată 
ar fi fost din nou pusă pe tapet ṣi că Bernick ar ține o con- 
ferință cu trei dintre financiarii noştri. 

DOAMNA RUMMEL Mi s-a părut şi mie că aud glasul 
lui Rummel. 

HILMAR Da, evident. Domnul Rummel este de față, 
de asemenea Sandstad angrosistul şi Mikkel Vigeland, 
„Sfintul Mikkel“ cum i se mai spune. 

RØRLUND Hm! 

HILMAR Vă cer iertare, domnule profesor. 

DOAMNA BERNICK Şi era atita linişte şi pace aici. 

HILMAR Ei, din partea mea, n-au decît să se ciondă- 
nească. Ar fi în tot cazul o distracție. 

RØRLUND De o distracție ca asta cred că ne-am putea 
lipsi. 

P HILMAR Depinde de firea fiecăruia. Unii au nevoie 
din cind în cînd de dispute crincene. Dar, din păcate, un 
orăşel ca al nostru oferă rareori astfel de prilejuri. (Frunză- 
rește cartea profesorului.) „Femeia în slujba societăţii“... 
Ei, dar ce prostie o mai fi și asta? 

DOAMNA BERNICK Dumnezeule, Hilmar, cum poţi 
vorbi așa? Cu siguranţă că n-ai citit cartea. 

HILMAR Nu, şi nici n-am de gind. 

DOAMNA BERNICK Cred că nu te simţi tocmai bine azi. 

HILMAR Nu, nu mi-e bine. 

DOAMNA BERNICK Poate că n-ai dormit bine azi- 

noapte? 

HILMAR Da, am dormit foarte prost. Şi fiindcă nu 
m-am simţit prea bine, am ieşit să iau puţin aer, apoi am 
trecut pe la club, unde am citit descrierea unei călătorii la 
Polul Nord. Credeam in efectul înviorător al peripeţiilor 
oamenilor in luptă cu elementele naturii. 

DOAMNA RUMMEL Dar cu siguranţă că nu v-au făcut 
bine, domnule Tønnesen. 

HILMAR Adevărat, mi-au făcut chiar rău, doamnă 
Rummel. Toată noaptea m-am zvircolit în aşternut, într-un 
fel de semi-somn; am visat că mă urmărea o morsă îngrozi- 
toare. 

OLAF (care a urcat scările verandei) Ai fost urmărit 
de o morsă, unchiule? 

HILMAR Așa am visat, prostuţule! Ce, te mai joci cu 
arcul ăsta ridicol? De ce nu-ţi faci rost de o puşcă adevărată? 

OLAF O, cum aş vrea, dar... 

HILMAR Cu o puşcă e altceva, are un rost. Ai o senza- 
tie deosebită cind tragi. 

OLAF Atunci aș putea împușca urși, unchiule. Dar tata 
nu-mi dă voie. 

DOAMNA BERNICK Hilmar, nu-i băga în cap de-alde 
astea. 

HILMAR Hm, ai dreptate. Ce generaţie se formează 
acum?! Se trăncănește într-una despre sport şi iarăși sport, 
care în definitiv nu e decit o joacă; de ce nu se găseşte insă 
un sistem de educaţie care să călească omul, să-i dea cura- 
jul de a înfrunta bărbătește pericolele? (Precipitat către 
Olaf, arătind spre arbaleta pe care acesta o ţine îndreptată 
spre Hilmar.) Nu mai ţine arbaleta spre mine, nătăfleaţă, 
ar putea să se descarce. 

OLAF Nu, unchiule, n-are nici o săgeată în ea! 

HILMAR Asta n-o poţi şti, ar putea totuşi să aibă vreo 
săgeată! Dă-o in lături, cînd îţi spun! De ce dracu n-ai 
plecat niciodată cu unul din vapoarele tatălui tău în Ame- 
rica? Acolo ai fi putut asista la vinători de bizoni sau la 
vreo luptă cu pieile roșii. 

DOAMNA BERNICK Nu, asta nu, Hilmar! 

OLAF Vai, grozav mi-ar plăcea, unchiule; şi atunci 
poate i-aș intilni pe unchiul Johan și pe mătuşa Lona. 

HILMAR Hm, asta ar mai lipsi! 

DOAMNA BERNICK Acum te poţi duce in grădină. Olaf. 

OLAF (îndrăzneț, bărbătește) Mamă, aş vrea să ies şi 
pe stradă! 
DOAMNA BERNICK Da, dar nu prea departe. 


(Olaf iese repede pe portiţa grilajului.) 


RORLUND Domnule Tønnesen, n-ar trebui să băgaţi 
in capul băiatului bazaconii de-astea. 

HILMAR Da, sigur. Găsiţi că e mai bine să rămînă 
aici şi să devină, ca toţi ceilalţi, un sedentar. 

RORLUND Dar de ce nu plecaţi dumneavoastră în 
America? 

HILMAR Eu? Cu boala mea? Sigur, aici în oraş nu prea 
e luată în consideraţie. Și în plus, mai sînt şi anumite inda- 
toriri faţă de societatea căreia îi aparţii. Și aici trebuie să 
fie cineva care să ţină sus stindardul ideii. Hm, acum iar 
strigă! 

DOAMNELE Cine strigă? 

HILMAR Nu știu, acolo înăuntru vorbesc puţin cam 
tare şi asta mă enervează. 

DOAMNA RUMMEL Cu siguranță, trebuie să fie soţul 
meu, domnule Tønnesen. Dar am să vă explic: s-a obişnuit 
să vorbească în mari adunări publice. 

RORLUND Nici ceilalţi nu par să vorbească mai do- 
mol. 

HILMAR Nu, ferească Domnul; cind este vorba să-ţi 
aperi punga cu bani... Şi aici totul se reduce la socoteli 
băneşti! Uf! 

DOAMNA BERNICK În tot cazul, e mult mai bine acum; 
inainte prea se luau toate în glumă. 

DOAMNA LYNGE Chiar atit de rău stăteau lucrurile 
pe-aici? 

DOAMNA RUMMEL Da, puteţi să mă credeţi, doamnă 
doctor. Mulţumiţi lui Dumnezeu că pe-atunci nu locuiaţi 
alcı. 

DOAMNA HOLT Da, într-adevăr, multe s-au schimbat! 
Cind îmi amintesc de timpurile cind eram tînără! 

DOAMNA RUMMEL Amintiţi-vă numai ce viaţă era 
acum 14-15 ani. Ferească-ne Dumnezeu! Existau, în același 


timp, o asociație muzicală şi o asociaţie pentru organizarea 
balurilor. 

DOMNIȘOARA BERNICK Plus cercul dramatic; imi 
amintesc perfect. 

DOAMNA RUMMEL Exact, acolo s-a jucat piesa dum- 
neavoastră, domnule Tønnesen. 

HILMAR (îndreptindu-se spre fundul încăperii) O, lă- 
sați astea, lăsați! 

RORLUND Piesa de teatru a studentului Tønnesen? 

DOAMNA RUMMEL Da, dar de mult. Înainte de veni- 
rea dumneavoastră aici, domnule profesor. De altfel, nu 
s-a jucat decit o singură dată. 

DOAMNA LYNGE Nu era piesa în care, după cum 
mi-aţi spus, aţi jucat rolul indrăgostitei, doamnă Rummel? 

DOAMNA RUMMEL (aruncind o privire fugară spre pro- 
fesor) Eu? Nu mai ţin minte, doamnă Lynge. Dar imi amin- 
tesc foarte bine ce viață exuberantă era în familie. 

DOAMNA HOLT Ah! Și acum ţin minte casele unde, 
de cîte două ori pe săptămînă, se dădeau dineuri fastuoase. 

DOAMNA LYNGE Am auzit că era şi o trupă de actori 
ambulanți. 

DOAMNA RUMMEL Ah! A fost cel mai oribil lucru. 

DOAMNA HOLT (agitată) Hm! Hm! 

DOAMNA RUMMEL Cum, actorii? Nu. Nu-mi amin- 
tesc. 

DOAMNA LYNGE O, ba da. Am auzit că au făcut o 
mulțime de... nebunii; era ceva adevărat în toate poveştile 
acelea? 

DOAMNA RUMMEL În fond, absolut nimic, doamnă 
Lynge. 

DOAMNA HOLT Dina, dă-mi te rog pinza de acolo. 

DOAMNA BERNICK (în același moment) Dragă copilă, 
du-te pînă la bucătărie și roag-o pe Katrine să vină cu ca- 
feaua. 

DOMNIŞOARA BERNICK Mă duc gi eu cu Dina. 


(Dina și domnișoara Bernick ies pe ușa din fund, 
stinga.) 


DOAMNA BERNICK (ridicîndu-se) Vă rog să mă scuzaţi 
o clipă, doamnele mele; propun să bem cafeaua afară. (Iese 
pe verandă și așază una dintre mese. Profesorul Rørlund stă 
în picioare în cadrul ușii şi vorbește cu ea. Hilmar stă afară, 
fumind.) 

DOAMNA RUMMEL (incet, către doamna Lynge) Dum- 
nezeule, doamnă Lynge, cum m-aţi mai speriat! 

DOAMNA LYNGE Eu? 

DOAMNA HOLT Dar chiar dumneavoastră aţi început 
discuţia asta, doamnă Rummel. 

DOAMNA RUMMEL Eu? Cum puteţi să susțineţi așa 
ceva, doamnă Holt? N-am spus nici un cuvint. 

DOAMNA LYNGE Dar ce s-a întîmplat? 

DOAMNA RUMMEL Cum v-a putut da în gînd să pome- 
niţi de artiști? Nu v-aţi dat seama că Dina era aici? 

DOAMNA LYNGE Dina? Doamne sfinte, dar ce legă- 
tură poate fi... 

DOAMNA HOLT Și, culmea! Aici, in casa asta! Nu 
ştiați că fratele doamnei Bernick, a fost cel care... 

DOAMNA LYNGE Cel care ce? Dar nu știu absolut ni- 
mic, sint de puţină vreme aici. 

DOAMNA RUMMEL Oare n-aţi auzit, că... Hm! (Către 
fiica ei) Ai putea să te plimbi puţin în grădină, Hilda. 

DOAMNA HOLT Du-te şi tu Netta. Cînd va veni Dina, 
caută să fii cît mai prietenoasă cu biata fată. 


( Domnișoara Rummel și domnișoara Holt se duc in 
grădină.) 


DOAMNA LYNGE Ei, şi ce-a fost cu fratele doamnei 
Bernick? 

DOAMNA RUMMEL N-aţi ştiut că el a fost amestecat 
in chestiunea aceea oribilă? 

DOAMNA LYNGE Studentul Tønnesen a fost acela? 

DOAMNA RUMMEL Vai! Doamne Dumnezeule, nu. Hil- 
mar este vărul ei, doamnă Lynge. Eu vorbeam de fratele ei. 

DOAMNA HOLT Tønnesen, decăzutul! 

DOAMNA RUMMEL Îl cheamă Johan. A fugit în America. 

DOAMNA HOLT Nici nu se putea altfel. Trebuia să fugă. 

DOAMNA LYNGE După cit înţeleg, a fost amestecat 
intr-o chestiune urită. 

DOAMNA RUMMEL Da, cam așa. Cum să spun, a fost 
ceva cu mama Dinei. O, îmi amintesc de parcă ar fi fost 
ieri. Johan Tønnesen lucra pe atunci în birourile bătrinei 
doamne Bernick. Karsten Bernick tocmai se întorsese de 
la Paris. Nu era incă logodit. 

DOAMNA LYNGE Ei, dar ce e cu povestea...urită? 
DOAMNA RUMMEL Da, vedeţi dumneavoastră, în 
iarna aceea tocmai se afla aici compania dramatică Møller. 
DOAMNA HOLT Și din companie făceau parte actorul 
Dorf şi soţia lui. Toţi tinerii erau înnebuniţi după ea. 

DOAMNA RUMMEL Da, Dumnezeu ştie de ce o puteau 
găsi atit de frumoasă. Dar într-o seară, actorul Dorf s-a 
intors acasă la o oră neobișnuită. 

DOAMNA HOLT Cu totul pe neașteptate. 

DOAMNA RUMMEL Și găseşte...a, nu! Asta chiar că nu 
se mai poate povesti. 

DOAMNA HOLT Nu, doamnă Rummel, n-a găsit nimic, 
căci ușa era încuiată pe dinăuntru. l 

DOAMNA RUMMEL Păi tocmai asta voiam să spun şi 
eu: a găsit ușa încuiată pe dinăuntru. Și, închipuiţi-vă, cel 
care se afla înăuntru a trebuit să sară pe fereastră. 

DOAMNA HOLT Tocmai de sus, de la mansardă. 

DOAMNA LYNGE Și acela era fratele doamnei Bernick? 

DOAMNA RUMMEL Da, el. 

DOAMNA LYNGE Deci, cel care a fugit în America! 

DOAMNA HOLT Doar vă dați seama că trebuia să dis- 
pară. 

DOAMNA RUMMEL lar mai tirziu s-a aflat încă ceva, 
aproape tot atit de grav; închipuiţi-vă şi-a însuşit conţinu- 
tul casei de bani. 

DOAMNA HOLT Dar asta nu se ştie precis, doamnă 
Rummel; poate că au fost numai zvonuri. 

DOAMNA RUMMEL Ei, nu, găsesc că trebuie să vă spun! 
Oare nu ştia tot oraşul? Şi nu din cauza asta era să dea fa- 
liment bătrîna doamnă Bernick? Chiar Rummel mi-a po- 
vestit. Ah, Dumnezeu să mă ierte, nu trebuia să vorbesc. 

DOAMNA HOLT Ei, în tot cazul, banii n-au ajuns la 
doamna Dorf, căci ea... 

DOAMNA LYNGE Da, şi ce s-a întîmplat după aceea 
intre părinţii Dinei? 

DOAMNA RUMMEL Dorf şi-a părăsit nevasta şi copilul. 
Dar doamna a avut atita tupeu încît a mai rămas încă un 
an aici. Pe scenă, desigur, n-a mai îndrăznit să apară. Își 
cîştiga pîinea spălind şi cosind pe la oameni. 

DOAMNA HOLT Apoi a incercat să deschidă o școală 
de dans. 

DOAMNA RUMMEL Și, natural, n-a mers. Ce părinți 
și-ar fi incredinţat copiii uneia ca ea? Dar n-a dus-o mult: 
distinsa doamnă nu era învățată cu munca, a căpătat o 
aprindere de plămini şi a murit. 

DOAMNA LYNGE O, într-adevăr, urită poveste! 

DOAMNA RUMMEL Da, vă puteți inchipui prin cea 
trecut familia Bernick. E singura pată întunecoasă pe soarele 
fericirii lor, precum se exprima odată Rummel. De aceea 
să nu vorbiţi niciodată despre lucrurile astea, aici în casă, 
doamnă Lynge! 

DOAMNA LYNGE Dar doamna Bernick nu are cumva 
şi o soră vitregă? 

DOAMNA RUMMEL Din fericire, putem spune că a avut. 
Acum s-a isprăvit cu rudenia lor. Da, şi asta e alt specimen! 
Îinchipuiţi-vă: îşi tăiase părul scurt, iar pe timp de ploaie 
umbla încălţată cu cizme bărbătești. 

DOAMNA HOLT lar cînd fratele ei vitreg — individul 
acela decăzut. — a luat-o din loc și tot oraşul era indignat 
impotriva lui, ştiţi ce a găsit cu cale? Să plece acolo după el! 

DOAMNA RUMMEL Da. Și nu uitaţi scandalul pe care 
l-a făcut cu ocazia plecării, doamnă Holt! 

DOAMNA HOLT Sst, nu vorbiţi de asta! 

DOAMNA LYNGE Dumnezeule, și ea a pricinuit un 
scandal? 

DOAMNA RUMMEL Da, doamnă Lynge, ascultați: 
Karsten Bernick tocmai se logodise cu Betty Tønnesen; 
cind a venit cu ea la braț la mătușa ei, pentru a-i anunţa 
logodna... 


DOAMNA HOLT Trebuie să mai știți că Tannesenii erau 
orfani... 

DOAMNA RUMMEL ...Lona Hessel se ridică de pe scau- 
nul pe care şedea şi-i trage o palmă lui Karsten Bernick, 


omul acela fin, cult, o palmă de i s-a făcut negru înaintea 
ochilor. 


DOAMNA LYNGE Eu niciodată n-am... 
DOAMNA HOLT Da, e absolut sigur. 


DOAMNA RUMMEL Pe urmă și-a făcut bagajele și a 
plecat in America. 


DOAMNA LYNGE Atunci, asta înseamnă că şi Lona 
pusese ochii pe Karsten... 

DOAMNA RUMMEL Vă închipuiţi. Lona spera că se 
vor căsători după intoarcerea lui de la Paris. 

DOAMNA HOLT Da, închipuiţi-vă, credea asta! Ber- 
nick, tinărul om de lume, plin de viaţă, desăvirşitul cava- 
ler, favoritul tuturor doamnelor... 

DOAMNA RUMMEL Şi totuși, doamnă Holt, atit de 
cumsecade, şi atit de moral. 

DOAMNA LYNGE Şi cu ce se ocupă in America această 
domnişoară Hessel? 

DOAMNA RUMMEL Vedeţi dumneavoastră, după cum 
s-a exprimat odată soțul meu, asupra acestui lucru planează 
un văl pe care nu ne e ingăduit să-l ridicăm. 

DOAMNA LYNGE Cum adică? 

DOAMNA RUMMEL Lona nu mai are legături cu fa- 
milia, totuşi s-a aflaţ prin oraş că ar fi fost angajată să cinte 
prin localuri. 

DOAMNA HOLT Și că ar fi ţinut conferinţe în public... 

DOAMNA RUMMEL Și că a scris o carte cu totul dementă. 

DOAMNA LYNGE Nu-i cu putinţă! 

DOAMNA RUMMEL Ba da, Lona Hessel este și ea un 
fel de pată pe fericirea familiei Bernick. Și acum știți totul, 
doamnă Lynge. Dumnezeu mi-e martor căam vorbit des- 
pre lucrurile acestea numai ca să vă atrag atenţia. 

DOAMNA LYNGE O, fiți liniștită, voi fi atentă. Dar 
sărmana Dina Dorf. De ea îmi pare cu adevărat rău. 

DOAMNA RUMMEL Ei, pentru Dina a fost mai bine că 
s-a întimplat aşa. Gindiţi-vă numai ce se alegea de ea dacă 
rămiînea pe miinile părinţilor! Desigur, cu toţii ne-am ocu- 
pat de ea şi am sfătuit-o cit am putut mai bine. Pină la 
urmă, graţie domnişoarei Bernick, a ajuns aici în casă. 

DOAMNA HOLT Dina a fost întotdeauna un copil di- 
ficil. Puteţi să vă închipuiţi; atitea exemple rele! O fată 
ca ea nu poate fi ca ale noastre; trebuie luată cu binişorul, 
doamnă Lynge. 

DOAMNA RUMMEL Ssst! Iat-o că vine! (Tare.) Da. 
într-adevăr, Dina este o fată iscusită. A, aici erai, Dina? 
Tocmai terminasem lucrul de mină. 

DOAMNA HOLT A, ce cafea aromată ai făcut, dragă 
Dina! O cafea ca asta, de dimineaţă... 

DOAMNA BERNICK (de pe verandă) Vă rog să poitiţi, 
doamnele mele! 


(Între timp, domnișoara Bernick şi Dina au ajutat 

servitoarei să aducă serviciul de cafea. Toate doam- 

nele iau loc afară. Îi vorbesc Dinei excepțional de 

prietenos. Puțin după aceea Dina se intoarce și-și 
caută lucrul de mină.) 


DOAMNA BERNICK (afară, lingă masa pusă) Dina, nu 
vii şi tu? 

DINA Nu, mulţumesc, nu vin. (Se așază și lucrează. 
Doamna Bernick şi profesorul schimbă cîteva cuvinte; o clipă 
mai tirziu, acesta intră în odaie.) 

RORLUND (își face de lucru în apropierea mesei, cu 
voce scăzută) Dina. 

DINA Da? 

RORLUND De ce nu vrei să vii afară? 

DINA Cînd am sosit cu cafeaua mi-am dat seama după 
privirea doamnei celei străine că se vorbise de mine. 

RORLUND Dar n-ai văzut cît de prietenoasă s-a arătat 
față de dumneata acolo, afară? 

DINA Da, dar tocmai asta nu mai pot îndura. 

RORLUND Ai un spirit rebel, Dina. 

DINA Adevărat. 

RORLUND De ce eşti aşa? 

DINA Fiindcă nu sînt altfel. 

RORLUND N-ai încercat să te schimbi? 

DINA Nu. 

RORLUND De ce nu? 

DINA (privindu-l) Eu fac parte din categoria fiinţelor 
corupte moralmente. 

RORLUND Ptiu, rușine, Dina! 

DINA Și mama mea aparţinea aceleiaşi categorii... 
moralmente corupte. 

RORLUND Cine ţi-a spus trăsnăile astea? 

DINA Nimeni! Despre asta ei nu vorbesc niciodată. 
De ce nu mi se spune nimic? Toţi umblaţi cu atita grijă 
cu mine de parcă m-aş sparge în bucățele dacă... O, 
cit urăsc compasiunea asta! 

RORLUND Dragă Dina, înţeleg destul de bine că te 
simţi deprimată aici, dar.. 

DINA O, de-aş putea fi cît mai departe. M-aș putea 
descurca singură prin lume, numai de n-aş mai trăi printre 
oameni atit de... 

RORLUND Care sint atit de... Cum? 

DINA Atit de cumsecade şi de morali! 

RORLUND Dar, Dina, nu crezi că sint realmente aşa? 

DINA O, dumneavoastră înțelegeţi foarte bine ce vreau 
să spun. Hilda şi Netta sînt zilnic aici pentru a-mi servi 
ca modele, ca exemple. Atit de binecrescută ca ele n-am să 
fiu niciodată. Și nici nu vreau să fiu! Ah, dacă aș fi departe, 
sint sigură că aș deveni o fată cumsecade. 

RORLUND Dar eşti cumsecade, dragă Dina. 

DINA La ce bun, aici? 

RORLUND Va să zică, vrei să pleci. Te gindești serios? 

DINA N-aş mai sta nici o zi, dacă n-aţi fi dumnea- 
voastră. i 

RORLUND Spune-mi, Dina, de fapt de ce-ţi place să fii 
împreună cu mine. 

DINA Pentru că dumneavoastră mă învăţaţi atit de 
multe lucruri frumoase. 

RORLUND Frumoase? Numești frumoase cele ce te 
învăţ eu? 

DINA Da. Sau, de fapt, dumneavoastră nu mă învăţaţi 
nimic ; dar atunci cînd vă aud vorbind, ajung să văd partea 
frumoasă a vieţii. 

RORLUND La drept vorbind, ce înţelegi prin frumos? 

DINA Nu m-am gindit niciodată. 

RORLUND Atunci gindeşte-te acum. Ce înţelegi 
printr-un lucru frumos? 

DINA Un lucru frumos este ceva măreț și foarte inde- 
părtat... parcă de neatins. 

RORLUND Hm! Dragă Dina, sint adinc îngrijorat din 
pricina dumitale. 

DINA Numai atit? 

RORLUND Cred că știi foarte bine cit de nespus de 
dragă îmi eşti. 

DINA Dacă aş fi Hilda sau Netta, nu v-ar fi teamă 
că se observă. 

RORLUND O, Dina, nici nu-ţi poţi închipui de cite 
lucruri trebuie să ţin seama. Cind un om este sprijinitorul 
moralei in societatea în care trăieşte, niciodată nu este 

destul de precaut. Dacă aș fi sigur cel puţin că oamenii vor 
să înțeleagă și să interpreteze just motivele mele. Dar fie, 
imi e totuna; dumneata trebuie să fii ajutată să te ridici, 
Dina; asta să ne fie înţelegerea atunci cînd voi veni, cind 
circumstanţele îmi vor îngădui, şi cînd voi spune: lată 
mina mea, vrei s-o accepţi și să fii soția mea? Eşti de acord, 
Dina? 

DINA Da. 

RORLUND Mulţumesc, mulțumesc! Asta o fac pentru 
mine, Dina, fiindcă-mi eşti dragă. Sst, vine cineva. Dina, 
de dragul meu, du-te afară, la ceilalţi. 


( Dina se duce la masa unde se servește cafeaua. În 

aceeași clipă, angrosistul Rummel, comerciantul 

Sandstad și comerciantul Vigeland ies din prima o- 

date din stinga, urmaţi de consulul Bernick, care are 
un teanc de hirtii în mină.) 


CONSULUL BERNICK Așa, atunci ne-am înţeles, afa- 
cerea e tranșată. 

VIGELAND Da, cu ajutorul lui Dumnezeu, aşa-i. 

RUMMEL S-a hotărit, Bernick. Cuvintul unui norve- 
gian este neclintit ca stincile de la Dover, ştii asta! 

CONSULUL BERNICK Şi nimeni nu dă inapoi: nimeni 
nu renunţă; orice opoziţie ar fi să întimpinăm. 

RUMMEL Stăm pe poziţie şi de-om cădea, cădem îm- 
preună, Bernick. l 

HILMAR (care a păşit în uşa verandei) Să cadă? Dacă-mı 
ingăduiţi, oare nu drumul de fier e cel care cade? 

CONSULUL BERNICK Nu, dimpotrivă; el va ajunge 
să fie dat în circulație. 

RUMMEL Cu abur, domnule Tannesen. 

HILMAR (apropiindu-se) Aşa? 

RORLUND (mirat) Cum? 

DOAMNA BERNICK (in ușa ce dă spre verandă) Dar, 
dragă, Karsten, în definitiv, despre ce este vorba? 

CONSULUL BERNICK U, dragă Betty, nu cred să te 
poată interesa chestiunea asta. (Către cei trei domni.) Acum 
să întocmim lista; cu cit mai degrabă, cu-atit mai bine. 
Evident, noi patru subscriem primii. Poziţia pe care o ocu- 
păm in societate ne-o impune ca pe o datorie. Noi trebuie 
să ne extindem cit mai mult posibil. 


24 


SANDSTAD Se înţelege, domnule consul. 

RUMMEL Se va face, Bernick, ne-am legat doar. 

CONSULUL BERNICK Nu sînt de loc îngrijorat de rezul- 
tat. Trebuie numai să avem grijă ca fiecare dintre noi să 
acţioneze în cercul propriu de cunoscuţi; și o dată ce am 
trasat calea prin subscrierile noastre majoritare, urmează 
de la sine ca fondul comunal să contribuie cu restul; astfel 
nu vor mai putea subscrie cei ce nu fac parte din combi- 
nație. 

DOAMNA BERNICK Hai, Karsten, vino, trebuie nea- 
părat să ne povesteşti. 

CONSULUL BERNICK O, dragă Betty, asta nu-i ceva 
care să intereseze doamnele. 

HILMAR Va să zică totuși ţii să intreprinzi afacerea 
cu drumul de fier? 

CONSULUL BERNICK Da, natural. 

RORLUND Dar anul trecut, domnule consul? 

CONSULUL BERNICK Anul trecut era cu totul altceva. 
Pe-atunci era vorba de o linie de-a lungul coastei. 

VIGELAND Și care ar fi fost de prisos, domnule pro- 
fesor, deoarece avem vasele cu abur. 

SANDSTAD În timp ce transportul cu trenul ar fi reve- 
nit extrem de scump. 

RUMMEL Da. Și ar fi zdruncinat oarecare interese 
importante aici in oraş. 

CONSULUL BERNICK Principalul a fost că nu era spre 
binele colectivităţii. De aceea m-am opus atunci, şi de 
aceea acceptăm linia ce va trece prin interiorul ținutului. 

HILMAR De acord, totuși linia nu va trece prin oraşele 
din apropierea noastră. 

CONSULUL BERNICK Dar va trece prin oraşul nostru, 
dragul meu Hilmar, căci vom construi o linie secundară 
pînă aici. 

HILMAR Aha, va să zică un alt proiect. 

RUMMEL Şi nu-i o idee excelentă? Ce? 

RORLUND Hm! 

VIGELAND Nu se poate contesta că terenul este excep- 
tional de potrivit pentru o linie secundară. Parcă providența 
însăşi l-a întocmit astfel. 

RORLUND Într-adevăr, aşa să fie, domnule Vigeland? 

CONSULUL BERNICh Da, trebuie să recunosc că şi eu 
consider ca un semn al providenţei imprejurarea de a fi 
făcut o călătorie de afaceri — chiar în primăvara aceasta 
— cu care ocazie am trecut printr-o depresiune naturală 
pe care nu o cunoscusem pină atunci. Imediat mi-am dat 
seama că ar îi locul cel mai indicat pentru o linie secundară 
care să ducă pină la noi. Am şi cerut unui inginer să explo- 
reze terenul; am aici devizul estimativ; nu se poate preve- 
dea o dificultate. 

DOAMNA BERNICK (stînd în ușă cu celelalte doamne) 
Dar, dragă Karsten, nu ne-ai spus nimic! 

CONSULUL BERNICK O, draga mea Betty, doamnele 
nici nu ar fi înţeles adevăratul aspect al problemei. De 
altfel, nu am vorbit despre acest proiect absolut nimănui 
pînă în ziua de azi. Dar acum e momentul hotăritor; acum 
se va acţiona deschis, la lumina zilei, și cu toată energia. 
Da, chiar de-ar fi să-mi pun toată existența mea în joc, o 
voi duce pînă la capăt. 

RUMMEL Și noi sintem alături de tine, Bernick. 

RORLUND Această intreprindere este într-adevăr atit 
de promițătoare pentru dumneavoastră, domnii mei? 

CONSULUL BERNICK Da, așa sper. Nu va însemna oare 
o adevărată pirghie pentru ridicarea întregului oraș?! Gin- 
diţi-vă numai la imensele ţinuturi împădurite care vor 
deveni accesibile exploatării; gindiţi-vă la bogăţia straturi- 
lor de minereu ce vor fi puse şi ele în exploatare; gindi- 
ţi-vă la rîu: cascade una după alta. Cite exploatări industri- 
ale nu se pot înființa la noi?! 

RORLUND Și dumneavoastră nu vă temeţi că un con- 
tact atit de strîns cu străinii, cu stricăciunea lor... 

CONSULUL BERNICK Nu, fiţi fără grijă, domnule pro- 
fesor, vrednicul nostru orășel are, slavă Domnului, o teme- 
lie morală sănătoasă. Și dacă afirm acest lucru, este pentru 
motivul că absolut cu toţii am contribuit la asta; și-o vom 
face și de aici inainte, fiecare după posibilităţile lui. Dumnea- 
voastră, domnule profesor, vă veţi continua opera, atit de 
valoroasă şi de lăudabilă, la şcoală și în căminuri. Noi, 
oamenii de afaceri, vom sprijini societatea prin răspindirea 
bunăstării în cercuri cît mai largi; iar femeile noastre — 
dar veniţi mai aproape, doamnelor, trebuie să auziți acest 
lucru — femeile noastre, soțiile şi fiicele noastre vor fi mai 

departe în fruntea operelor de binefacere, aducind sprijin 
și îmbărbătare celor dragi şi apropiaţi lor, aşa cum pentru 
mine şi Olaf sint dragile mele Betty şi Marta. (Liitindu-se 
in Jur.) Dar pe unde-o fi Olaf? 

DOAMNA BERNICK O, acum, în timpul vacanței, nu-l 
mai prinzi pe-acasă. 

CONSULUL BERNICK Sint sigur că iar s-a dus la debar- 
cader. Ai să vezi că n-o să se înveţe minte pină n-o păți ceva. 

HILMAR Ei! O mică luptă cu forţele naturii. 

DOAMNA RUMMEL O! Ce minunat simţămint de fa- 
milie aveţi, domnule Bernick. 

CONSULUL BERNICK Ei, familia este doar simburele 
societăţii, doamnă. E un cămin fericit, cu un cerc restrins 
de prieteni onorabili şi credincioși, în care nimic dinafară 
nu aruncă vreo umbră. 


(Pe ușa din dreapta, intră Krap; in mină are scrisori 
Și ziare.) 


KRAP Poşta din străinătate, domnule consul; și o 
telegramă din New York. 


CONSULUL BERNICK (luind-o) Aha, de la armatorul 
lui „Indian Girl“. 

RUMMEL Va să zică a venit poșta? În cazul acesta, 
am onoarea să vă salut. 

VIGELAND Da, și eu de asemenea. 

SANDSTAD Cu bine, domnule consul. 

CONSULUL BERNICK Cu bine, cu bine, domnii mei. 
Și, nu uitaţi, azi după-amiază la orele cinci avem intilnire. 


CEI TREI DOMNI Da, da, desigur; se înţelege! (Ies 
prin dreapta.) 


CONSULUL BERNICK Ei, nu, asta-i ceva cu adevărat 
americănesc! De-a dreptul revoltător! 


DOAMNA BERNICK Vai, Doamne, dar ce este? 
CONSULUL BERNICK lată, domnule Krap, citiţi vă 
rog! i 

KRAP (citind) „Faceți reparații cit mai puține posibil; 
dispuneți reintoarcerea lui «Indian Girl» de indată ce poate 
pluti pe mare calmă; la caz de nevoie, va pluti pină la 
linia maximă de incărcare.“ Ei, că asta n-am mai... 

CONSULUL BERNICK Va pluti la linia de încărcare? 
Dar acești domni ştiu prea bine că în atare situație vaporul 
se duce la fund ca un pietroi dacă se loveşte de ceva. 

RORLUND Da, se demonstrează incă o dată cum stau 
lucrurile în această mare și mult cintată „nouă societate“. 

CONSULUL BERNICK Aici aveţi dreptate; nu există nici 
o consideraţie — nici măcar pentru vieţile omenești — din 
momentul in care e vorba de beneficii. (Către Krap.) E 
posibil ca „Indian Girl“ să fie lansat la apă în patru-cinci 
zile? 

KRAP Da, intrerupind insă lucrările la „Palmier“; 
bineinţeles, dacă nu se opune Vigeland. 

CONSULUL BERNICK Asta n-o va face. Examinează te 
rog şi corespondența. Ascultaţi! Nu cumva l-aţi văzut pe 
Olaf la debarcader? 

KRAP Nu, domnule consul. (Se duce în prima odaie 
din stînga.) 

CONSULUL BERNICK (citind din nou telegrama) Dom- 
nii ăștia nu iau în seamă că pun în joc optsprezece vieţi 
omeneşti. 

HILMAR Ei, asta-i chemarea marinarului, să sfideze 
elementele; trebuie să fie emoţionant să ştiică întretineși 
abisurile mării ai doar o scindură subțire. 

CONSULUL BERNICK Da, aş dori să văd dacă la noi 
ar exista vreun armator care să consimtă la asemenea po- 
veste! Nici unul, nici măcar unul! (Zărindu-l pe Olaf.) 
Ei, slavă ţie, Doamne, e teafăr! 


(Olaf, cu o undiță de pescuit în mină, a venit fugind 
in susul străzii; apoi prin poarta grădinii.) 


OLAF (încă din grădină) Unchiule Hilmar, am fost 
la debarcader și am văzut vasul cu abur... 

CONSULUL BERNICK Ai fost din nou la debarcader? 

OLAF Nu, am stat numai într-o barcă. Dar închipu- 
ie-ţi, unchiule Hilmar, a debarcat o trupă de călărie şi dre- 
sură artistică, au cai și animale, și erau și mulţi pasageri. 

DOAMNA RUMMEL De necrezut, ne va fi dat să vedem 
şi noi dresură artistică 

RORLUND Noi? Nu credem că aţi vrut să kid asta. 

DOAMNA RUMMEL Nu, natural, nu noi, dar.. 

DINA Mie mi-ar face plăcere să văd dresură de cai. 

OLAF Da, şi mie. 

HILMAR Tu ești cam prostuţ. Ei, şi ce-ai avea de văzut 
acolo? Numai dresură. Da, ar fi cu totul altceva să vezi pe 
gauchos, în Pampas, vinind călare pe mustangii lor focoși. 
Dar, aici, în orașele mici, n-ai nimic de văzut. 

OLAF (trăgind-o de mină pe domnişoara Bernick) Ui- 
tă-te, mătuşă Marta, priveşte, iată-i că vin! 

DOAMNA HOLT Da! Dumnezeule! Sint chiar aici! 

DOAMNA LYNGE Uf, ce figuri antipatice! 


(Un grup mare de pasageri și de localnici vin pe 
stradă.) 


DOAMNA RUMMEL Da, sint clovni autentici. la uita- 
ți-vă la aceea cu fusta cenuşie, doamnă Holt; poartă sacul 
de voiaj pe spate. 

DOAMNA HOLT Da, inchipuiţi-vă, ba încă şi l-a atirnat 
de minerul umbrelei de soare! Pare a fi soţia directorului. 

DOAMNA RUMMEL Și ăla trebuie să fie directorul, cel 
cu barbă. Ei, da, arată ca un bandit. Nu te uita la el, Hilda! 

DOAMNA HOLT Nici tu, Netta! 

OLAF Mamă, directorul ne salută. 

CONSULUL BERNICK Ce face? 

DOAMNA BERNICK Ce spui, copile? 

DOAMNA RUMMEL Da, Dumnezeule, uite acum salută 
şi femeia! 

CONSULUL BERNICK Ei, nu! Asta-i curată neruşinare!! | 

DOMNIŞOARA BERNICK (cu un strigăt involuntar) Ah! 

DOAMNA BERNICK Ce-i, Marta? 

DOMNIŞOARA BERNICK O, nu. Mi s-a părut numai. 

OLAF (strigînd de bucurie) Priviţi, priviţi, uite că vin 
și ceilalţi, cu caii şi cu animalele! lată-i şi pe americani! 
Toţi marinarii de pe „Indian Girl“ (Se aude cintind „Yankee 
Doodle“! cu acompaniament de clarinet şi tobă.) 

HILMAR (astupindu-şi urechile) Uf, uf, uf. 

RØRLUND Cred că ar trebui să ne retragem puțin, doam- 
nele mele, asta nu-i pentru noi. Haideţi să ne reluăm lucrul. 

DOAMNA BERNICK N-ar fi bine să tragem perdelele? 

RØRLUND Da, da, la asta mă gindeam și eu. 


1 Cunoscut cintec popular american. 

( Doamnele își reiau locurile la masă; profesorul în- 

chide ușa ce dă spre grădină și trage perdelele din 

fata uşii, apoi a ferestrelor; in salon se face semiin- 
tuneric.) 


OLAF (care trage cu ochiul afară) Mamă, nevasta direc- 
torului se spală pe faţă la fintină. 

DOAMNA BERNICK Cum? În mijlocul pieţii? 

DOAMNA RUMMEL Și asta ziua namiaza mare! 

HILMAR Ei, dacă m-aş găsi prin deşert şi aş da de o 
cisternă, nici eu n-aş ţine cont... Uf, clarinetul acela afuri- 
sit! 

RORLUND Într-adevăr, poliţia ar avea toate motivele 
să intervină. 

CONSULUL BERNICK Ah! Nu! Cu străinii nu trebuie 
să fii atit de riguros. Acești oameni nu au bună-cuviința 
innăscută, care pentru noi este măsura a ceea ce se face sau 
nu se face. Lăsaţi-i să ajungă rău. Ce ne priveşte pe noi? 
Din fericire, toate aceste manifestări impotriva bunei-cu- 
viinţe şi tradiţiilor nu au nici o contingență cu societatea 
noastră, dacă pot îndrăzni să spun aşa. Ce mai e şi asta? 


( Doamna străină intră repede pe ușa din dreapta.) 


FEMEILE (speriate, dar cu voce scăzută) Călăreața! 
Soţia directorului! 

DOAMNA BERNICK Doamne, ce să insemne asta? 

DOMNIŞOARA BERNICK (tresărind) Ah! 

DOAMNA Bună ziua, dragă Betty! Bună ziua, Marta! 
Bună ziua cumnate! 

DOAMNA BERNICK (cu un strigăt) Lona! 

CONSULUL BERNICK (dîndu-se înapoi un pas; zăpăcit) 
Pe viaţa mea! Nu mă înșşel! 

DOAMNA HOLT Milostiveşte-ne, Doamne! 

DOAMNA RUMMEL Asta nu e posibil! 

HILMAR Eh! Uff! 

DOAMNA BERNICK Lona! Adevărat? 

DOMNIŞOARA HESSEL Dacă eu sint aceea? Da, pe viața 
mea, eu sint! Ei, mai bine îmbrăţișaţi-mă cu ocazia asta. 

HILMAR Uff! Uff! 

DOAMNA BERNICK Şi ai venit aici ca... 

CONSULUL BERNICK Și vrei într-adevăr să apari? 


30 


DOMNIȘOARA HESSEL Să apar? Cum aşa, să aj 
CONSULUL BERNICK Da, vreau să zic, cu... dresorii? 
DOMNIȘOARA HESSEL Ha, ha, ha! Eşti nebun, cum- 
nate? Ce, tu crezi că aparţin trupei de circ? Nu! E adevărat 
că am încercat multe şi felurite meserii și că m-am făcut 
ridicolă în fel şi chip... 

DOAMNA RUMMEL Hm! 

DOMNIŞOARA HESSEL ...darexhibiţii artistice pe crupa 
cailor n-am făcut niciodată. 

CONSULUL BERNICK Va să zică: nu! 

DOAMNA BERNICK Ah! Slavă ţie, Doamne! 

DOMNIŞOARA HESSEL Nu, am venit cu toți ceilalţi 
oameni cumsecade — e adevărat, în clasa a doua, dar noi 
sintem obişnuiţi cu asta. 
DOAMNA BERNICK Noi? Ai spus, noi? 
CONSULUL BERNICK (apropiindu-se cu un pas) Care 
noi? 

DOMNIȘOARA HESSEL Natural, eu și copilul. 

DOAMNELE (întru-un glas) Cu copilul! 

HILMAR Cum? 

RORLUND Ei, văd că trebuie să intervin. 

DOMNIŞOARA BERNICK Dar ce vrei să spui, Lona? 

DOMNIŞOARA HESSEL Prin „copil“ il înţeleg, evident, 
pe Johan, doar nu am după cit ştiu alt copil decit pe John 
— sau Johan, după cum ziceţi voi. 

DOAMNA BERNICK Johan! 

DOAMNA RUMMEL (încet, către doamna Lynge) Fratele 
fugit. 

8 CONSULUL BERNICK (ezitind) E și Johan cu tine? 

DOMNIŞOARA HESSEL Da, sigur, sigur; doar n-oi călă- 
tori fără el. Dar arătați grozav de îndurerați. Şi staţi şi in 
semiobscuritate și coaseţi la ceva alb. Nu cumva e un deces 
in familie? 

RORLUND Domnişoară, vă aflaţi in mijlocul Societăţii 
pentru salvarea celor corupți moralmente. 

DOMNIŞOARA HESSEL (cam tare) Ce spuneţi dumnea- 
voastră? Aceste liniștite și drăgălașe doamne ar fi... 

DOAMNA RUMMEL Ei nu, acum trebuie să spun şi eu... 

DOMNIŞOARA HESSEL A, înţeleg, ințeleg! Dar la 
dracu, asta-i doamna Rummel! Și acolo, doamna și domni- 
șoara Holt! Ei, noi trei n-am putea spune că am mai înti- 

nerit de cind nu ne-am văzut. Dar ia ascultați, oameni buni! 
la mai lăsaţi-le pe cele decăzute moralmente să mai aștepte ` 
o zi, doar n-or ajunge mai rău din cauza asta. Un prilej de 
bucurie ca acesta... 

RORLUND O reintoarcere printre ai săi nu este întot- 
deauna un prilej de bucurie. 

DOMNIŞOARA HESSEL Așa? În ce fel înțelegeţi dum- 
neavoastră Biblia, domnule pastor? 

RORLUND Eu nu sînt pastor. 

DOMNIȘOARA HESSEL Ei, atunci cu siguranţă că veţi 
deveni. Dar ptiu, lenjeria asta „morală“ îmi cam duhnește 
a putreziciune de parcă ar fi un giulgiu. Eu, să vă spun 
drept, sint obișnuită cu aerul preriilor. Da, v-o repet, cu 
aerul curat. 

CONSULUL BERNICK (ștergindu-şi fruntea) Da, într-a- 
devăr, aici e aerul cam greu. 

DOMNIȘOARA HESSEL Așteaptă,* aşteaptă puţin; ie- 
şim îndată din acest cavou. (Dind perdelele în lături.) 
Aici trebuie să intre lumina zilei cind va sosi băiatul. Da, 
veți vedea aici un băiat care s-a spălat. 

HILMAR Uff! 

DOMNIŞOARA HESSEL (deschizind fereastra și uşa) Da, 
adică se va fi spălat la hotel, căci pe vapor s-a murdărit ca 
un porc. 

HILMAR Uf, uf! 

DOMNIŞOARA HESSEL Uf? Da, nu-i chiar așa! (Ară- 
tind spre Hilmar, întreabă pe ceilalți.) Ăsta tot mai umblă 
fără nici un rost şi face: uf? 

HILMAR Eu nu umblu fără nici un rost și mă aflu aici 
din cauza sănătății. 

RØRLUND Hm, doamnelor, nu cred că... 

DOMNIŞOARA HESSEL (care l-a zărit pe Olaf) Ăsta-i 
al tău, Betty? Întinde-mi laba, băiete! Sau ţi-e frică de 
mătuşă-ta cea bătrină şi urită? 

RORLUND (luindu-și cartea sub braţ) Doamnele mele, 
nu cred că azi mai există condițiuni favorabile pentru lucru. 
Miine ne vom aduna din nou. 

DOMNIȘOARA HESSEL (în timp ce doamnele străine se 
ridică să-și ia rămas bun) Da, așa vom face. Voi fi la dato- 
rie. 

RORLUND Dumneavoastră? Dacă-mi ingăduiţi, domni- 
şoară, ce vreţi dumneavoastră să faceţi în instituţia noastră? 
DOMNIȘOARA HESSEL Aerisire, domnule pastor. 


Actul II 


(Acelaşi decor. Doamna Bernick stă singură la 

masă, cu un lucru de mină. Puțin după aceea vine 

din dreapta consulul Bernick cu pălăria pe cap, 
cu mănuși în mînă şi baston.) 


DOAMNA BERNICK Te-ai și întors, Karsten? 

CONSULUL BERNICK Da, am aici o întilnire cu cineva. 

DOAMNA BERNICK (cu un suspin) O, da, bănuiam; 
iarăşi va veni John pe aici. 

CONSULUL BERNICK Nu, nu. De data asta aştept un 
„om“. (Atirnîndu-și pălăria.) Dar doamnele din Societate 
n-au venit? 

DOAMNA BERNICK Nu, azi n-au putut să vină. 

CONSULUL BERNICK Aha! S-au decomandat! 

DOAMNA BERNICK Da, aveau cam multe treburi 
pe-acasă. 

CONSULUL BERNICK Înţeleg. Iar celelalte nu vor veni, 
desigur, nici ele. 

DOAMNA BERNICK Nu; şi ele au cite un motiv care le 
împiedică. 

CONSULUL BERNICK Nu era greu de prevăzut. Dar 
Olaf unde-i? 

DOAMNA BERNICK L-am lăsat să iasă puţin cu Dina. 

CONSULUL BERNICK Hm, Dina, o fire cam ușuratică. 
Nu-i permis ca... atît de repede... şi atit de mult... să se 
ocupe de John. 

DOAMNA BERNICK Dar, dragă Karsten, Dina nu ştie 
absolut nimic. 

CONSULUL BERNICK În situaţia asta, Johan ar fi tre- 
buit să aibă tact şi să nu-i dea nici un fel de atenţie. L-am 

văzut foarte bine pe Vigeland cum ii urmărea cu ochii 
holbați. 

DOAMNA BERNICK (cu lucrul de mină în poală) Karsten, 
nu bănuiești ce caută ei aici? 

CONSULUL BERNICK Hm, el are acolo o fermă care 
probabil că nu merge prea bine, iar ea, chiar ieri, a lăsat să 
se inţeleagă că au trebuit să călătorească în clasa a doua. 

DOAMNA BERNICK Da, din păcate cam asta trebuie să 
fie realitatea. Dar să vină și ea! Tocmai ea! După ce te-a 
jignit atit de grav! 

CONSULUL BERNICK O, nu te mai gindi la poveştile 
acelea. Au trecut! 

DOAMNA BERNICK Cum să nu mă gindesc? Mai ales 
acum. Johan este totuşi fratele meu; dar nu el mă preocupă, 
ci toate neplăcerile pe care le vei indura din cauza lor, prin 
venirea lor aici. Karsten, mi-e îngrozitor de frică... 

CONSULUL BERNICK De ce ţi-e frică? 

DOAMNA BERNICK S-ar putea oare să fie arestat acum, 
pentru banii care i-au dispărut mamei tale? 

CONSULUL BERNICK O, ce prostie! Cine poate dovedi 
că banii au dispărut? 

DOAMNA BERNICK Doamne, din păcate tot orașul ştie; 
chiar tu spuneai. 

CONSULUL BERNICK Eu n-am spus nimic. Orașul nu 
știe nimic precis despre chestiunea asta. N-au fost decit 
zvonuri. 

DOAMNA BERNICK Cit de mărinimos ești, Karsten! 

CONSULUL BERNICK Ascultă ce-ţi spun! Numai răscoli 
chestiunile astea! Nici nu-ţi inchipui cît mă indurerezi scor- 
monindu-le. (Se plimbă încolo și încoace prin odaie; apoi 
aruncă bastonul). Şi ei, să se intoarcă în ţară tocmai acum — 
acum, cind am atita nevoie de o atmosferă cit mai favora- 
bilă, pe care nimic să n-o tulbure, nici clevetirile din oraş, 
nici, mai ales, nici presa. Nu m-ar mira să se trimită articole 
şi ziarelor din celelalte orașe. Totul se va interpreta şi se va 
cintări, fie că-i primesc bine, fie că-i primesc rău. Vor răs- 
coli trecutul; cum faci şi tu de altfel. Şi tocmai într-o socie- 
tate ca a noastră! (Aruncă mănușile pe masă.) Şi n-am un 
singur om căruia să-i pot vorbi, la care să găsesc sprijin. 

DOAMNA BERNICK Chiar pe nimeni, Karsten? 

CONSULUL BERNICK Nu! Cine-ar putea fi? Oh, să-mi 
cadă pe cap tocmai acum. Nu mai există nici o îndoială, vor 
scandal; într-un fel sau altul — mai ales ea. Ce noroc să ai 
o familie ca asta! 

DOAMNA BERNICK Da, dar eu nu am nicio vină dacă... 

CONSULUL BERNICK Cum nici o vină? A, pentru că le 
ești rudă? Într-adevăr, pentru asta sigur, nu. 

DOAMNA BERNICK Și nici nu i-am poftit să se întoarcă 
în ţară. 

CONSULUL BERNICK Ia te uită, am ajuns și aici! Eu 
nu i-am poftit să se reintoarcă acasă, eu nu le-am scris, eu 
nu i-am tras de minecă să vie în ţară! O, cunosc toată litania 
pe dinafară. 

DOAMNA BERNICK (izbucnind în plins) Dar și tu eşti 
atit de puţin îngăduitor. 

CONSULUL BERNICK Ei, asta-i bună. Pune-te pe bocete 
acum, ca să mai aibă oraşul încă ceva de birfit. Termină cu 
prostiile, Betty. Mai bine du-te în verandă, aici poate intra 
oricine. Sau vrei să fii văzută cu ochii roşii? Asta ar mai lipsi, 
ca oamenii să afle că... Aud pe cineva în coridor. (Se aude 
bătind.) Intră! 

(Doamna Bernick iese cu lucrul de mină pe verandă. 
Constructorul Aune intră prin dreapta.) 


CONSTRUCTORUL AUNE Bună ziua, domnule consul. 

CONSULUL BERNICK Bună ziua. Ei, ai ghicit probabil 
pentru ce am vrut să te văd? 

AUNE Procuristul spunea ieri că domnul consul nu ar 
îi mulţumit de... 

CONSULUL BERNICK Sint nemulțumit de intreaga si- 
tuaţie de pe șantier, Aune. Nu aţi ajuns la nici un rezultat 
cu reparațiile la vasele avariate. „Palmier“ ar fi trebuit să 
navigheze de mult. Vigeland vine aici in fiecare zi şi mă 
cicăleşte. Este un om greu de suportat, mai ales in calitate 
de coarmator. 

AUNE „Palmier“ poate fi lansat la apă poimiine. 

CONSULUL BERNICK În sfirşit. Dar „Indian Girl“ zace 
aici de cinci săptămini. 

AUNE Vasul american? Credeam că inainte de toate 


trebuie să depunem toate sforțările pentru propriul dumnea- 
voastră vas. 

CONSULUL BERNICK Nu v-am dat nici un motiv ca să 
credeţi asta. Trebuiau depuse aceleaşi diligențe și pentru 
americani, dar văd că nu s-a intimplat așa. 

AUNE Vasul are bordurile, pînă la chilă, complet putre- 
zite, domnule consul. Cu cit le peticim mai mult, cu atit e 
mai rău. 

CONSULUL BERNICK Nu asta e cauza. Procuristul Krap 
mi-a spus realitatea. Nu vă pricepeţi să lucraţi cu noile ma- 
şini pe care le-am procurat, sau, mai bine zis, dumneavoastră 
nu vreţi să lucraţi cu ele. 

AUNE Domnule consul, am acum cincizeci de ani, și 
din copilărie sint deprins cu metodele vechi de lucru... 

CONSULUL BERNICK Acum nu le mai putem aplica, 
Aune; și să nu-ţi inchipui că susţin asta de dragul profitului, 
fiindcă din fericire nu am nevoie de el, ci pentru faptul că 
trebuie să țin pasul cu timpul și cu lumea în care trăim, și 
de asemenea, să ţin seama și de Societatea pe care o conduc. 
Progresul va veni, adus de mine, sau nu va veni niciodată. 

AUNE Și eu doresc progresul, domnule consul. 

CONSULUL BERNICK Știu, pentru cercul vostru limitat, 
pentru muncitorime. O, cunosc foarte bine agitaţiile dumi- 
tale: ţii cuvintări, instigi oamenii la răscoală; dar atunci 
cînd vi se oferă, ca în cazul nostru, maşini noi — adicăun 
progres real, palpabil — atunci dați înapoi; atunci vi se 
face frică. 

AUNE Da, mi se face într-adevăr frică, domnule consul; 
mi se face frică in numele celor mulţi, cărora maşinile le iau 
piinea de la gură. Domnul consul vorbeşte atit de des despre 
deosebita consideraţie ce trebuie acordată intereselor Socie- 
tăţii, dar gindesc că şi Societatea are îndatoririle ei. Cum 
indrăznesc capitalul şi știința să dea în producţie noile desco- 
periri înainte ca Societatea să fi pregătit o generaţie care să 
le poată folosi? 

CONSULUL BERNICK Dumneata, Aune, citeşti şi medi- 
tezi prea mult. Nu-ţi prieşte; asta nu te face decit să fii și 
mai nemulţumit de situația dumitale. 

AUNE Nu acesta este motivul, domnule consul, ci acela 
că nu mă rabdă inima să văd concediindu-se muncitorii buni, 
unii după alţii, și cum sint lăsați fără piine, din cauza magi- 
nilor. 

CONSULUL BERNICK Hm, atunci cind s-a descoperit 
tiparul, mulţi scribi au rămas pe drumuri, au fost reduși la 
foamete. l 

AUNE Dacă domnul consul ar fi fost pe atunci unul 
dintre acei scribi, ar fi fost tot atit de incîntat de descoperire? 

CONSULUL BERNICK Nu te-am chemat pentru a avea 
o discuţie în contradictoriu cu dumneata. Te-am chemat 
pentru a-ţi spune că „Indian Girl“ trebuie să fie gata poi- 
miine. 

AUNE Dar, domnule consul... 

CONSULUL BERNICK Mă auzi? Poimiine; o dată cu 
vasul nostru. Nici un ceas mai tirziu; am motive intemeiate 
pentru a pretinde asta. Dumneata ai citit ziarele de azi-di- 
mineaţă? Ei, atunci ştii că americanii au provocat din nou 
scandaluri. Aceşti derbedei au întors oraşul pe dos. Nu trece 
nici o noapte fără bătăi în cabarete, în birturi şi pe străzi; 
fără să mai vorbesc de celelalte infamii. 

AUNE Da, asta e adevărat, sint oameni de soi rău. 

CONSULUL BERNICK Și ştii asupra cui cade vina? 
Asupra mea. Da, asupra mea se răsfiringe totul. Ziariştii mă 
iau la rost, deocamdată cu mănuși, acuzîndu-ne că ne ocupăm 
numai de „Palmier“. Tocmai asupra mea, care trebuie să fiu 
un exemplu pentru concetăţenii mei! Nu trebuie şi nu pot 
lăsa să mi se arunce în faţă de-alde astea. Nu am nici un inte- 
res să mi se păteze numele. 

AUNE O, numele domnului consul are o reputaţie prea 
bună pentru a putea fi zdruncinat de atita lucru, și nici de 
altele măcar. 

CONSULUL BERNICK Nu acum însă. Tocmai în momen- 
tul de faţă am nevoie de toată stima și toată increderea con- 
cetățenilor mei. Proiectez o mare intreprindere, despre care 
desigur ai auzit; dar dacă oameni rău intenţionaţi vor reuşi 
să clintească încrederea absolută in persoana mea, atunci îmi 
vor pricinui cele mai mari neplăceri. De aceea vreau cu orice 
preţ să evit articolele echivoce și calomnioase din ziare; de 
aceea am fixat termenul pentru poimiine. 

AUNE Domnul consul ar fi putut tot atit de bine să-l 
fixeze şi pentru azi după-amiază. 

CONSULUL BERNICK Vrei să zici că cer imposibilul? 

AUNE Cu numărul de muncitori de care dispunem 
acum, da!... 

CONSULUL BERNICK Bine; atunci ne vom vedea obli- 
gaţi să ne adresăm în altă parte. 

AUNE Vreţi realmente să mai concediaţi şi alţi munci- 
tori dintre cei vechi? 

CONSULUL BERNICK Nu, nu la asta mă gindesc. 

AUNE Dacă ați face aşa, cred că aţi supăra şi orașul 
şi ziarele. 

CONSULUL BERNICK E foarte posibil, de aceea mai 
aştept... deocamdată. Dar dacă „Indian Girl“ nu pleacă 
poimiine, atunci te concediez pe dumneata. 


AUNE (tresărind) Pe mine? (Rizind.) Ei, domnul con- 
sul glumeşte! 


CONSULUL BERNICK Nu te bizui pe asta. 

AUNE V-aţi putea gîndi să mă concediați pe mine? Pe 
mine, al cărui tată şi bunic au fost în serviciul şantierului cit 
au trăit, iar eu de asemenea.. 

CONSULUL BERNICK Cine mă va împiedica? 

AUNE Dar cereţi un lucru imposibil, domnule consul. 

CONSULUL BERNICK Bunăvoinţa nu cunoaște imposi- 
bilul. Da sau nu? Răspunde-mi precis, sau eşti concediat 

e loc. 
i AUNE Domnul consul s-a gindit cu adevărat ce înseamnă 
să concediezi un vechi lucrător? Vă închipuiţi că el își 
va căuta un loc altundeva? Nu? Desigur că ar putea, dar cu 
asta cerezolvă? Artrebui să fiţi de faţă în casa unui muncitor 
concediat, în seara cînd se întoarce acasă şi-şi așază în spatele 
uşii lădiţa cu uneltele de lucru. 

CONSULUL BERNICK Dumneata crezi că te concediez 
cu inima uşoară? N-am fost oare, întotdeauna, un patron 
ințelegător? 

AUNE Cu-atit mai mult, domnule consul. Tocmai de 
aceea cei de acasă nu vor da vina pe dumneavoastră ; evident, 
nu-mi vor spune nimic, pentru că nu vor îndrăzni; dar atunci 
cînd eu nu-i voi observa se vor uita la mine şi vor gindi cam 
așa: „Probabil că ceva tot o fi făcut el“. Vedeţi, asta n-aş 
putea îndura. Cit de neinsemnat oi fi eu ca om, am fost 
totuşi obişnuit să fiu socotit ca primul printre ai mei. Cămi- 
nul meu, cit de modest ar fi, este la rindul său o mică socie- 
tate omenească, domnule consul. lar dacă am reuşit să con- 
solidez și să menţin această mică societate, s-a datorat fap- 

tului că soţia mea a crezut in mine. copiii meu au crezut in 
mine. lar acum totul se va prăbuși. 

CONSULUL BERNICK Exact. Dacă nu se va găsi altă 
soluţie, atunci cel mai mic va trebui să cadă făcind loc celui 
--măi mare. Interesul particular va fi jertfit interesului gene- 
ral, aşa a lăsat Dumnezeu. Altceva nu. văd ce-aş mai putea 
spune; asta-este așezarea lumii. Dar dumneata ești doar un 
“4acăpăţinat, Aune! Dumneata nu mi te împotriveşti fiindcă 
nu se poate face lucrarea, ci pentru că nu vrei să se vădească 

superioritatea mașinilor asupra muncii manuale. 

AUNE lar dumneavoastră, domnule consul, ţineţi la 
asta fiindcă ştiţi că prin concedierea mea dovediţi presei că 
sînteţi pentru progres. 

CONSULUL BERNICK Ei, şi dacă ar fi așa? Cunoști, 
probabil, ce importanţă prezintă pentru mine opinia presei, 
acum, cind lucrez la realizarea unei afaceri deosebit de impor- 
tante pentru binele social, pentru progres. În atare situaţie, 
trebuie să aleg. Sau mi-o fac ostilă, sau o atrag de partea 
mea. Atunci, te intreb: pot acţiona într-altfel? Problema se 
pune așa: sau să susţin căminul dumitale, după cum spui, 
sau să frinez întemeierea a noi cămine, sute de cămine, care 
nu se vor mai putea întemeia în caz că nu realizez afacerea 
la care lucrez acum. De aceea ţi-am dat să alegi. 

AUNE Da, dacă-i aşa, nu mai am nimic de spus. 

CONSULUL BERNICK Hm, dragul meu Aune, sincer îmi 
pare rău că trebuie să ne despărţim. 

AUNE Nu ne despărţim, domnule consul. 
CONSULUL BERNICK Cum adică? 
AUNE Un om simplu are și el ceva de apărat in lumea 
asta. 
CONSULUL BERNICK Da, desigur, desigur; vasă zică, 
ai curajul să-mi garantezi... 
AUNE „Indian Girl“ va fi gata poimiine. (Salută şi 
iese prin dreapta.) 
CONSULUL BERNICK Aha, tot i-am venit de hac incă- 
pățînatului ăstuia. E semn bun... 


(Hilmar Tennesen intră pe poarta grădinii, cu o ți- 
gară de foi in gură.) 


HILMAR (de pe treptele verandei) Bună ziua, Betty! 
Bună ziua, Bernick! 

DOAMNA BERNICK (din verandă) Bună ziua. 
HILMAR Ei, dar văd că ai plins. Va să zică ai aflat? 
DOAMNA BERNICK Ce să aflu? 

HILMAR Că scandalul a ajuns la culme. Uf! 

CONSULUL BERNICK Ce vrei să spui? 

HILMAR (intrînd în odaie) Ei bine, cei doi americani 
se afişează pe străzile orașului în tovărăşia Dinei Dorf. 

DOAMNA BERNICK (urmîndu-l în odaie) Dar, Hilmar, 
este cu putinţă?... 

HILMAR Ei, din păcate, e purul adevăr. Lona a avut 
atita lipsă de tact, încît m-a strigat în gura mare ; bineînţeles, 
m-am făcut că n-aud. 

CONSULUL BERNICK Și, desigur, faptul n-a trecut ne- 
observat. 

HILMAR Evident. Oamenii se opreau în loc şi se uitau 
după ei. Vestea s-a lăţit ca focul, în tot oraşul — ca un in- 
cendiu în preriile din Vest. La toate casele oamenii așteptau 
la ferestre să vadă cortegiul trecînd: capete lingă capeteîn 
dosul perdelelor — uf! Da, scuză-mă, Betty, oftez pentru că 
toate astea mă fac mai nervos; dacă lucrurile o să continue 
tot așa, voi fi silit să plec într-o călătorie mai lungă. 

DOAMNA BERNICK Ar fi trebuit, totuşi, să-i vorbeşti 
șI să-i explici. 

HILMAR În plină stradă? Ei, nu; să am iertare! Ce 
îndrăzneală, să se arate aici în oraș! Acum vom vedea dacă 
nu-l va astimpăra presa. Da, scuză-mă Betty, dar... 

CONSULUL BERNICK Presa, spui? Ai auzit vreo aluzie 
în legătură cu asta? 

HILMAR Nu-i exclus. Cind am plecat aseară, am trecut 
pe la club, știți, din cauza bolii. Am remarcat foarte bine, 
după tăcerea care s-a lăsat în momentul intrării mele, că se 
vorbise pină atunci despre cei doi americani. Şi tocmai atunci 
vine și Hammer, redactorul acela obraznic, să mă felicite 
ostentativ, în gura mare, pentru reintoarcerea bogatului 
meu văr. 

CONSULUL BERNICK Bogat?... 


HILMAR Da, așa s-a exprimat. Natural, l-am măsurat 
cu o privire... binemeritată și l-am făcut să înţeleagă că nu 
știu nimic despre pretinsa lui bogăţie. „Așa, a zis el, atunci 
e ciudat. De obicei, în America, toţi se ridică atunci cînd au 

cu ce începe, iar vărul dumneavoastră doar n-a plecat acolo 
cu mina goală”. 

CONSULUL BERNICK Dar, spune-mi, te rog... 

DOAMNA BERNICK (îngrijorată) Ei, vezi, Karsten?... 

HILMAR În orice caz, am avut o noapte de insomnie 
din cauza acestei persoane. Se mai și plimbă pe străzi cu o 
expresie de parcă nimic nu s-ar fi întimplat. De ce n-a rămas 
acolo pentru totdeauna? E de-a dreptul enervant cum răzbat 
astfel de oameni! 

DOAMNA BERNICK Doamne, Hilmar, ce vrei să spui? 

HILMAR O, nimic. Dar uite-l; scapă teafăr din nu ştiu 
cite catastrofe de cale ferată, din nu ştiu cîte atacuri ale urşi- 
lor din California, din nu ştiu cite atacuri — prin surprindere 
— ale pieilor roșii; nici scalpat măcar. Uf, şi acum uite-i; 
vin încoace. 
CONSULUL BERNICK (privind spre stradă) Şi Olaf era 
cu ei? 

HILMAR Natural. Ţin să amintească oamenilor că fac 
parte din familia cea mai de vază din oraş. Priveşte, priveşte 
cum ies din farmacie toţi derbedeii, holbindu-se după ei şi 
făcînd tot felul de aprecieri. Nervii mei nu mai pot suporta. 


CONSULUL BERNICK Parcă s-ar îndrepta” încoace... 
ascultă, Betty, doresc foarte mult să te arăţi cit mai priete- 
noasă cu ei. 

DOAMNA BERNICK Îngădui, Karsten, îngădui tu asta? 

CONSULUL BERNICK Da, sigur, şi tu, Hilmar. Sper că 
nu vor sta prea mult şi cît timp ne aflăm numai între noi, 
nici o aluzie; nu trebuie să-i jignim în nici un fel. 

DOAMNA BERNICK O, Karsten, cit eşti de mărinimos! 

CONSULUL BERNICK Ei, lasă asta acum. 

DOAMNA BERNICK Nu, lasă-mă să-ţi mulţumesc şi 
iartă-mă că am putut fi atit de nervoasă adineauri; ai avea 
destule motive să privești... 

CONSULUL BERNICK Lasă, lasă acum! 

HILMAR Uf! 


(Intră Johan Tonnesen cu Dina, apoi domnișoara 
Hessel și Olaf, venind prin grădină.) 

DOMNIȘOARA HESSEL Bună ziua, bună ziua, dragilor! 

JOHAN Am fost prin împrejurimi, in căutarea vechilor 
imagini, Karsten. 

CONSULUL BERNICK Da, am aflat. Multe schimbări, 
nu-i aşa? 

DOMNIȘOARA HESSEL Pretutindeni, marile şi frumoa- 
sele realizări ale consulului Bernick. Am fost şi sus, în gră- 
dina publică pe care ai dăruit-o oraşului. 

CONSULUL BERNICK A, acolo? 

DOMNIȘOARA HESSEL „Donat de Karsten Bernick“ — 
aşa scrie deasupra intrării. Da, tu eşti omul căruia i se dato- 
rează totul. 

JOHAN Ai și nişte nave minunate. M-am întîlnit cu 
vechiul meu camarad de școală, căpitanul „Palmier“-ului... 

DOMNIŞOARA HESSEL Da, şi-ai construit şi o şcoală 
nouă. Conductele de gaz și instalaţia de apă, aud că tot ţie 
ți se datorează. 

CONSULUL BERNICK Ei, nimic nu-i prea mult pentru 
binele societăţii în care trăiești. 

DOMNIŞOARA HESSEL Da, asta-i foarte frumes, cum- 
nate, dar ceea ce-i mai îmbucurător, e felul în care ești apre- 
ciat de oameni. Eu nu sînt încrezută, cel puţin aşa sper, 
totuși nu m-am putut abţine să amintesc celor cu care am 
stat de vorbă că noi aparţinem familiei. 

HILMAR Uf! 

DOMNIŞOARA HESSEL La asta găseşti de răspuns: uf? 

HILMAR Nu, am făcut: hm! 

DOMNIŞOARA HESSEL Ei, asta ţi-e îngăduit. Dar 
astăzi sinteţi singuri? 

DOAMNA BERNICK Da, azi sintem singuri. 

DOMNIŞOARA HESSEL În piaţă, am întilnit cîteva 
dintre acele specimene morale. Făceau impresia că sînt 
foarte grăbite. Dar, la drept vorbind, n-am reuşit încă să 
stăm de vorbă pe îndelete. Ieri erau aici cei trei pionieri ai 
progresului şi în plus acel pastor... 

HILMAR Profesor. 

DOMNIȘOARA HESSEL Eu îi zic pastor. (Arătind spre 
Johan.) Dar ia spuneţi, cum vi se pare opera mea, înfăptuită 
în timpul celor cincisprezece ani? Nu s-a făcut un flăcău 
strașnic de voinic? Cine-ar mai putea recunoaşte în el pe 
nebunul care a fugit de acasă? 

HILMAR Hm! 

JOHAN O, Lona, nu prea ai cu ce să te lauzi. 

DOMNIŞOARA HESSEL Ba da, sînt într-adevăr mindră. 
Doamne, Dumnezeule, este singurul lucru pe care l-am înfăp- 
tuit în lume. Iar asta îmi justifică existența. Da, Johan, 
cind mă gindesc cum am început noi acolo; doar cu cele 
patru labe ale noastre... 

HILMAR Miini. 

DOMNIŞOARA HESSEL Eu spun labe, fiindcă erau mur- 
dare... 

HILMAR Uf! 

DOMNIŞOARA HESSEL ...și erau și goale. 

HILMAR Goale? Nu, că trebuie să spun... 

DOMNIŞOARA HESSEL Ce trebuie să spui? 

CONSULUL BERNICK Hm! 

HILMAR Acum trebuie să zic — uf! (Iese pe verandă.) 

DOMNIŞOARA HESSEL Ce l-a apucat pe ăsta? 

CONSULUL BERNICK Nu te sinchisi de el; e cam nervos 
în ultima vreme. Dar nu vrei să vizitezi grădina? N-ai fost 
încă acolo, şi eu am o oră liberă. 

DOMNIŞOARA HESSEL Da, cu plăcere. Credeţi-mă, ade- 
seori am fost cu gindul aici, în grădină, lingă voi. l 

DOAMNA BERNICK Vei vedea, şi acolo am făcut schim- 
bări mari. 


(Consulul, soția și domnişoara Hessel coboară în 
grădină, unde, în timpul celor ce vor urmaj sint 
văzuţi din cind în cînd.) 


OLAF (în poarta grădinii) Unchiule Hilmar, ştii ce m-a 
întrebat unchiul Johan? M-a întrebat dacă aş vrea să plec 
cu el în America. 

HILMAR Tu, nătăfleţule? Tu, care umbli tot timpul 
atîirnat de fustele mamei?... 

OLAF Da, dar de-acum încolo nu mai vreau. Ai să vezi 
cînd oi fi mare... (Coboară împreună în grădină.) 

HILMAR Trăncăneşti şi flecărești! Nu-i nimic de capul 
tău. N-ai stofă de bărbat oţelit! 

JOHAN (către Dina, care și-a scos pălăria şi stă în ușa 
din dreapta, scuturîndu-și praful de pe fustă) Plimbarea asta, 
cam lungă, v-a încălzit grozav. 

DINA A fost minunată. Niciodată pînă acum nu mi-a 
fost dat să fac o plimbare atit de încintătoare. 

JOHAN Nu obişnuiţi să faceţi plimbări dimineaţa? 

DINA Da, dar numai cu Olaf. 

JOHAN Aşa? Poate v-ar face mai multă plăcere să cobo- 
rîţi în grădină decit să rămineți aici? 

DINA Nu, prefer să stau aici. 

JOHAN Și eu. Atunci rămîne stabilit să facem în fiecare 
dimineaţă o plimbare ca asta. 

DINA Nu, domnule Tønnesen, nu trebuie. 

JOHAN Ce nu trebuie? Mi-aţi promis doar. 

DINA Da, am promis, dar giîndindu-mă mai bine... Nu 
trebuie să mai ieșiţi cu mine. 

JOHAN De ce nu? 

DINA Dumneavoastră sînteţi străin; dumneavoastră 
nu aveţi de unde să ştiţi, dar eu am să vă spun. 

JOHAN Ei? 

DINA Nu, prefer să nu mai vorbesc. 

JOHAN O, ba da. Puteţi să-mi spuneţi orice. 

DINA Vedeţi? Trebuie să ştiţi că eu nu sînt ca celelalte 
fete tinere; cu mine e altceva. De aceea nu trebuie să ma! 
iesim împreună. 

JOHAN Dar nu înţeleg nimic. Doar n-aţi făcut ceva rău? 

DINA Nu, eu nu, dar... nu... acum nu mai vreau să 
vorbesc despre asta. O veţi afla, desigur, de la ceilalți. 

DINA Dar e altceva despre care grozav aş vrea să vă 
întreb. 

JOHAN Ce anume? | 

DINA S-ar părea că acolo, în America, ar fi mult mai 
uşor să devii alt om, poate chiar... capabil. 

JOHAN Ei, nu-i întotdeauna chiar atît de uşor; în mod 
obișnuit, e nevoie să trudești din greu la început. 

DINA Da, aș face-o bucuros. 

JOHAN Dumneavoastră? 

DINA Pot munci. Sint voinică şi sănătoasă, iar mătușa 
Marta m-a învăţat multe. 

JOHAN Atunci, la dracu, veniţi cu noi. 

DINA O, acum glumiţi; l-ați spus la fel şi lui Olaf. Dar 
eu voiam să ştiu numai dacă oamenii de acolo sint tot ca 

aici, adică, ei, cum să spun... tot așa de... foarte, foarte, 
morali? | 

JOHAN Morali? 

DINA Da, vreau să zic dacă sint tot aşa.. „ cumseeade 
şi respectabili ca la noi. pa 

JOHAN Ei, în tot cazul nu sint atit de stricați cum se 
crede pe-aici. De asta nu trebuie să vă temeţi. 

DINA Nu mă înţelegeţi. Eu aș vrea să nu fie chiar atit 
de cumsecade și de morali. 

JOHAN Să nu Tie? Şi cum aţi vrea să fie atunci? 

DINA Aş dori să fie naturali. 

JOHAN Da, da, iată poate tocmai ceea ce sint. 

DINA Atunci m- aş simți bine, dacă aş ajunge acolo. 

JOHAN Da, desigur, de aceea ar trebui să plecaţi cu noi. 

DINA Nu, cu dumneavoastră nu vreau să plec; ar îi 
mai bine să călătoresc singură. O, voi răzbate odată ajunsă 
acolo; va fi spre binele meu. 

CONSULUL BERNICK (în josul scării, către cele două 
doamne) Rămii, rămii, mă duc să ţi-l aduc, dragă Betty, ai 
putea să răceşti. ( Intră în sală și caută șalul soţiei.) 

DOAMNA BERNICK (de afară, din grădină) Vino cu 

, Johan, coborim la grotă. 

CONSULUL BERNICK Nu, Johan, rămii aici. Ține, Dina; 
ia şalul soţiei mele şi du-te şi tu cu ele. Johan rămîne cu 
mine, dragă Betty. Trebuie să aflu şi eu cite ceva despre 
situaţia de acolo. 

DOAMNA BERNICK Bine, bine; dar vino și tu după 
aceea, ştii unde ne găsești. 


(Doamna Bernick, domnișoara Hessel și Dina co- 
boară prin grădină, spre stinga.) 


CONSULUL BERNICK (se uită o clipă după ele, apoi se 
duce şi închide ușa din fund stinga, după care se îndreaptă către 
Johan, îi apucă ambele miini, i le scutură și i le stringe) 
Johan, acum sintem singuri; dă-mi voie să-ţi mulţumesc. 

JOHAN De ce? 

CONSULUL BERNICK Casa și căminul meu, fericirea 
mea, familia, întreaga mea situaţie in societate — toate ţi 
le datorez ţie. 

JOHAN Ei, mă bucură, dragă Karsten; va să zică tot 
a folosit la ceva povestea aceea nebunească. 

CONSULUL BERNICK (stringindu-i din nou miinile) 
Mulţumesc, orişicum, mulțumesc! Nici unul dintr-o mie 
n-ar fi făcut atunci ceea ce ai făcut tu pentru mine. 

JOHAN Ce vorbe mari pentru atita lucru! Eram amin- 
doi tineri şi luam viaţa uşor! Unul dintre noi trebuia să ia 
vina asupra lui. 

CONSULUL BERNICK Dar cine ar fi fost mai indicat?... 
Nu cel vinovat? 

JOHAN Stop! Pe atunci, nevinovatul era cel mai indi- 
cat. Eram orfan, liber şi nelegat de nimeni şi de nimic. Iar 
faptul că am scăpat de munca aceea stupidă de birou, am 
considerat că este un adevărat noroc. Tu, în schimb, aveai 
în viaţă pe bătrina ta mamă și pe deasupra tocmai atunci te 
logodiseşi în secret cu Betty, care ţinea atit de mult la tine. 
Ce s-ar fi intimplat cu ea dacă ar fi aflat? 

CONSULUL BERNICK Adevărat, adevărat, adevărat, 
dar... 

JOHAN Şi oare nu de dragul lui Betty rupseseși legă- 

tura cu doamna Dorf? Iar în seara de-atunci nu te aflai la 
ea tocmai ca să rupi definitiv? 
* CONSULUL BERNICK Da, tocmai în seara aceea neno- 
rocită in care Dorf s-a intors acasă beat! Da, Johan, am fă- 
cut-o de dragul lui Betty; dar, oricum, ca tu să dai dovadă 
de atita mărinimie, să iei totul asupra ta și să fugi de aici 
ca un adevărat vinovat... 

JOHAN Lasă scrupulele astea, dragă Karsten, am fost 
amindoi de acord şi altă soluţie nu era: tu trebuia să scapi 
și erai doar prietenul meu, nu? Ei, da, de această prietenie 
sint într-adevăr mîndrul Aici nu aş fi făcut altceva decit să 
trudesc ca oricare biet localnic. Îmi amintesc, parcă ar fi 
fost ieri; te-ai întors din îndelungata ta călătorie în străină- 
tate, un om elegant şi distins: fuseseşi la Londra şi la Paris. 
Atunci m-ai ales să-ţi fiu prieten intim, cu toate că eram cu 
patru ani mai mic decit tine; da, acum înţeleg, fiindcă-i 
făceai curte lui Betty. Acum se explică foarte bine. Dar cit 
de mindru eram! Și cine n-ar fi fost mindru? Cine nu s-ar fi 
jertfit bucuros pentru tine, mai ales că nu era vorba decît de 
citeva luni de vilvă, fără să mai pui la socoteală prilejul de 
a o şterge in lumea largă. 

_CONSULUL BERNICK Hm, dragul meu Johan, trebuie 
să-ţi mărturisesc cinstit că povestea nu este încă dată uitării. 

JOHAN Nu incă? Ei, şi ce-mi pasă mie, din moment 
ce eu voi pleca din nou acolo, la ferma mea... 

CONSULUL BERNICK Va să zică te întorci în America? 

JOHAN Se-nţelege. 

CONSULUL BERNICK Dar nu chiar atit de curind, sper? 

JOHAN Cit de curind posibil. Am venit încoace numai 
ca să-i fac pe plac Lonei. 

CONSULUL BERNICK Aşa? Cum adică? 

JOHAN Vezi tu, Lona nu mai este tinără şi în ultimul 
timp o chinuia dorul de casă, dar ea nu voia s-o recunoască. 
( Suride.) Nu avea curajul să mă lase singur acolo, pe mine, 
fire uşuratică, pe mine, care încă de la nouăsprezece ani mă 
dedasem la... 

CONSULUL BERNICK Și atunci? 

JOHAN Da, Karsten, uite, îţi fac o destăinuire de care 
mă ruşinez. 

CONSULUL BERNICK Nu cumva i-ai spus cum stau 
lucrurile? 

JOHAN Ba da. N-a fost frumos din partea mea, dar 
n-am avut încotro. Nu-ţi poţi închipui ce a însemnat Lona 
pentru mine. Tu n-ai putut-o suferi niciodată, dar pentru 
mine a fost ca o mamă. Acolo, în primii ani, cind eram atit 
de striintoraţi, ce n-a făcut ea? Apoi, cînd am zăcut bolnav 
o bună bucată de vreme și n-am putut cîştiga nici un ban, şi 
nu mai aveam nici o ieșire din impas, s-a apucat să cinte 
prin cafenele; a ţinut conferinţe de care oamenii își băteau 
joc; a scris o carte de care se ridea și se plingea deopotrivă; 
şi toate astea numai ca să mă ţină în viaţă. Puteam oare s-o 
văd cum se consuma, ea, care trudise atita pentru mine? Nu, 
asta n-o puteam face, Karsten. Şi atunci i-am spus: pleacă 
tu, Lona; nu trebuie să-ţi fie frică pentru mine; nu sînt atit 
de uşuratic precum crezi. Ei, şi atunci... atunci... a aflat. 

CONSULUL BERNICK Şi cum a luat lucrurile? 

JOHAN Ei, a fost de părere, şi consider că avea drep- 
tate, că din moment ce mă ştiam nevinovat, nimic nu mă 
oprea să fac şi eu călătoria incoace. Dar, fii liniștit, Lona nu 
trădează, iar eu, eu imi voi ţine gura şi de-acum încolo. 

CONSULUL BERNICK Da, da. Mă pot bizui pe voi. 

JOHAN Dă-mi mina! Să nu mai vorbim de povestea 
asta veche; din fericire, sper că este singura poznă de care 
vreunul dintre noi s-a făcut vinovat. Acum vreau să mă 


+ 


47 


bucur din plin de cele citeva zile pe care le voi petrece aici. 
Nu-ţi poţi inchipui ce extraordinară plimbare am făcut azi- 
dimineaţă. Cine-ar fi crezut că fetița aceea micuță care 
alerga pe-aici și juca roluri de îngerași la teatru... Dar ia 
spune-mi, ce s-a mai întimplat după aceea cu părinţii ei? 

CONSULUL BERNICK O, dragul meu, nu știu nimic mai 
mult decit ceea ce ţi-am scris îndată după plecarea ta. Ai 
primit, sper, cele două scrisori? 

JOHAN Da, sigur, le am pe amindouă. Beţivanul ei de 
soț a părăsit-o, nu-i așa? 

CONSULUL BERNICK Şi şi-n găsit mai tirziu moartea, 
beat turtă. 

JOHAN Da, şi ea a murit puţin după aceea. Desigur 
c-ai făcut tot ce se putea face, cu discreţie, pentru ea. 

CONSULUL BERNICK Era mîndră, n-a divulgat nimic 
şi n-a vrut să primească nimic. 
JOHAN În tot cazul, ai procedat bine luînd-o pe Dina 
în casă. 

CONSULUL BERNICK Da, sigur. De altfel, Marta a 
fost cea care a dus la capăt chestiunea asta. 

JOHAN Va să zică Marta? Dar Marta pe unde se 
află azi? 

CONSULUL BERNICK O, ea cind nu-i la şcoală, unde 
predă, este la bolnavii ei. 

JOHAN Va să zică Marta s-a ocupat de ea. 

CONSULUL BERNICK Da, Marta a avut întotdeauna o 
înclinație spre pedagogie. De aceea şi-a luat un post la şcoala 
primară. Asta a fost greșeala capitală a vieţii ei. 

JOHAN Da, ieri arăta foarte surmenată; mi-e teamă 
că nu-i destul de rezistentă pentru o asemenea ocupaţie. 

CONSULUL BERNICK În ceea ce priveşte sănătatea, ar 
putea face faţă. Dar pentru mine este dezagreabil; dă impre- 
sia că eu, fratele ei, a-aş fi dispus s-o întreţin. 

JOHAN S-o întreţii? Credeam că are averea ei personală. 

CONSULUL BERNICK Nici un ban. Îți amintești ce 
strimtorată era mama atunci cind ai plecat. Cu ajutorul meu, 
a mai incercat un timp să ţie piept, dar natural că nu-mi 
putea fi de folos multă vreme. Așa că m-am lăsat cooptat 
in firmă in asociaţie cu mama. Dar nici așa n-a mers. De 
aceea am preluat eu tot fondul comercial și cind am încheiat 
bilanţul s-a constatat că partea mamei se cifra aproape la 

zero. Ei, și cum mama a murit curind după aceea, natural 
că Marta s-a aflat într-o situație precară. 

JOHAN Biata Marta! 

CONSULUL BERNICK Biata? De ce? Îţi inchipui poate 
c-o las să-i lipsească ceva? O, nu, îndrăznesc să spun că sint 
un frate bun. Natural, locuieşte cu noi şi mănîncă la masa 
noastră. Iar salariul ei de profesoară îi este suficient ca să se 
imbrace; ei, și o femeie singură ce să facă în definitiv cu 
mai mulţi bani? 

JOHAN Hm, hot-în- America nu gindim așa. 

CONSULUL BERNICK Da, cred ; nici nu ar fi posibil într-o 
societate atit de gt aeni amerieană. Dar aici, în cercul 
nostru restrins un slavă ţie, Doamne, depravarea, cel 
puţin pînă în prezent, DU și-a obţinut drept de azil, aici fe- 
meile s&-mulțumesc-cu o situaţie onorabilă, chiar dacă e 
modestă. Dealtfel, chiar Martaare o vină; s-ar fi putut căpă- 
tui de mult, dacă ar fi vrut. 

JOHAN Vrei să spui că avea posibilitatea să se mărite? 

CONSULUL BERNICK Da, putea să se mărite chiar 
foarte convenabil; de citeva ori a fost cerută în căsătorie. 
Dar e de-a dreptul ciudată! O fată fără avere, care nu mai 
este tinără, şi pe deasupra destul de oarecare, și totuşi... 

JOHAN Destul de oarecare? 

CONSULUL BERNICK De asta nu e vinovată. Eu, unul, 
nici nu doresc să fie altfel. Cred că-ţi dai seama că într-o 
casă mare, ca a noastră, e bine să ai un astfel de om, ceva 
mai simplu, pe care să-l întrebuinţezi în caz de nevoie la tot 
ce se nimereşte. 

JOHAN Da, dar ea? 

CONSULUL BERNICK Ea? Cum adică? Ei da, are, 
evident, destule preocupări. Mă are pe mine, pe Betty şi pe 
Olaf. În orice caz, oamenii nu trebuie să se gindească numai 
la ei înşişi, mai cu seamă femeile. În definitiv, cu toţii avem 
un cerc, o colectivitate socială la scară redusă, căreia ne 
dăruim. Cel puţin așa procedez eu, (Arătind spre 'procuristul 
Krap, care vine din dreapta:) Vei avea imediat o dovadă: 
Crezi că mă preocup de afacerile mele personale? Nicidecum. 
( Repede, către Krap.) Ei? 

KRAP (cu glas scăzut, arătind un teanc de hirtii) Toate 
contractele de cumpărare sint în ordine. 

CONSULUL BERNICK Splendid! Excelent! Acum, cum- 
nate, da, cu adevărat trebuie să mă ierţi... pentru citeva 
clipe. (Soptit și cu o stringere de mînă.) Mulţumesc, mulțu- 
mesc, Johan, şi fii convins că oricind aș putea să-ţi fiu de 
folos — ei, mă înţelegi, nu? Vino, domnule Krap. (Intră 
amindoi in odaia consulului.) 

JOHAN (privind o clipă după el). Hm! (Vrea să coboare 
în grădină. În aceeaşi clipă soseşte din dreapta domnișoara 
Bernick, cu un coșuleț pe braț.) Ei nu, ia te uită, Marta! 

DOMNIȘOARA BERNICK Ah, Johan, tu ești? 

JOHAN Te-ai sculat și tu atit de devreme! 

DOMNIŞOARA BERNICK Da. Așteaptă puţin, acum 
trebuie să vină şi ceilalţi. (Vrea să iasă prin stinga.) 

JOHAN Ascultă, Marta, totdeauna ești atit de grăbită? 

DOMNIŞOARA BERNICK Eu? 

JOHAN leri, parcă dinadins dispăreai din calea mea; 
n-am reușit să schimb un cuvînt cu tine, iar azi... 

DOMNIŞOARA BERNICK Da, dar... 

JOHAN Înainte eram nedespărţiţi, noi, doi vechi prie- 
teni de joacă. 

DOMNIŞOARA BERNICK Vai, Johan, au trecut mulţi, 
mulţi ani de-atunci. 

JOHAN Ei, Doamne Dumnezeule, sint cincisprezece 
ani de atunci, nici mai mult nici mai puţin. Ți se pare cumva 
că m-am schimbat prea mult? 

DOMNIŞOARA BERNICK Tu? O da, și tu, cu toate că... 

JOHAN Ce vrei să spui? 

DOMNIŞOARA BERNICK O nu, nimic. 

JOHAN Nu pari încintată de revederea cu mine. 

DOMNIȘOARA BERNICK Am aşteptat atit de mult timp, 
Johan, prea mult. 

JOHAN Ai aşteptat? Să mă întorc? 

DOMNISOARA BERNICK Da. 

JOHAN Și ce te făcea să crezi că aș dori să mă întorc? 

DOMNIȘOARA BERNICK Pentru a-ţi ispăși greșeala. 

JOHAN Eu? 

DOMNIŞOARA BERNICK Ai uitat că din pricina ta o 
femeie a murit in mizerie și ruşine? Ai uitat că din pricina 


ta cei mai frumoși ani din viaţa unui copil au fost nespus 
de amăriţi? 

JOHAN Și asta trebuie s-o aflu de la tine? Marta, va să 
zică fratele tău niciodată... 

DOMNIȘŞOARA BERNICK Ce-i cu el? 

JOHAN Cum? Niciodată n-a... Adică nu! Vream doar 
să intreb: el n-a găsit niciodată cel puţin o scuză pentru 
mine? 

DOMNIȘOARA BERNICK Vai, J ohar cunoşti doar seve- , 
ritatea principiilor lyi Karsten. a AN dă 

JQHAN Hm, desigur, cunosc destul de bine principiile 
vechiului făeu-prieten Karsten. Dar asta e doar... În fine. 
Am vorbit de curind cu el şi am impresia că între timp s-a 
schimbat cu totul. 

DOMNIȘOARA BERNICK Cum poţi spune asta? Karsten 
a fost întotdeauna un om eminent. 

JOHAN Da, știu. Altceva voiam să spun. Dar să lăsăm. 
Hm, abia acum înţeleg în ce lumină m-ai văzut; da, așteptai 
întoarcerea și îndreptarea păcătosului. 

DOMNIŞOARA BERNICK (arătind în jos, către grădină) 
O vezi pe fata care se joacă în iarbă, cu Olaf? E Dina. Îți 
mai aduci aminte de scrisoarea aceea confuză pe caremi-ai 
scris-o atunci, cind ai plecat? Îmi cereai să am încredere in 
tine. Am crezut in tine, Johan. Dar toate... lucrurile urite 
ce trebuie să se fi intimplat... atunci, în clipelede rătăcire... 
despre care au circulat atitea zvonuri... 

JOHAN Ce vrei să spui? 

DOMNIȘOARA BERNICK O, mă înţelegi prea bine; să 
nu mai vorbim despre asta. Dar de plecat, trebuia să pleci; 
să începi o viaţă nouă. Vezi tu, Johan, aici, acasă, eu, vechea 
ta prietenă de joacă, am fost locţiitoarea ta. Eu am inde- 
plinit toate îndatoririle de care tu nu-ţi mai aminteai sau, 
poate, pe care nu le puteai îndeplini. Ți-am spus-o ca să-ţi 
reproşezi şi acest lucru... Am fost ca o mamă pentru copilul 
acesta nedreptăţit, crescindu-l cit am putut mai bine. 

JOHAN Dar irosindu-ţi întreaga viață din cauza... 

DOMNIŞOARA BERNICK Nu, nu mi-am irosit-o. Dar... 
ai venit tirziu, Johan. 

JOHAN Marta, mai întii — ah, dacă ţi-aş putea spune! 
— lasă-mă să-ţi mulţumesc pentru prietenia ta neclintită. 

DOMNIŞOARA BERNICK (cu un suris deznădăjduit) Da, 
acum ne-am spus tot ce aveam să ne spunem, Johan. Sst, 
vine cineva. Cu bine, nu mai pot... 


Si 


(Iese pe uşa din stinga, din fund. Domnișoara Hes- 
sel vine din grădină, urmată de doamna Bernick.) 


DOAMNA BERNICK (încă în grădină) Dar, pentru 
Dumnezeu, Lona, ce-ţi trece prin minte! 

DOMNIȘOARA HESSEL Lasă-mă-n pace, îţi spun; vreau 
şi trebuie să vorbesc cu el. 

DOAMNA BERNICK Dar nu-ţi dai seama că asta ar 
provoca un adevărat scandal? Ah, Johan, eşti aici? 

DOMNIŞOARA HESSEL Afară, afară, băiatule. Nu mai 
sta în aerul ăsta închis, du-te în grădină şi stai cu Dina. 

JOHAN Da, da, chiar aveam de gind. 

DOAMNA BERNICK Dar... 

DOMNIȘOARA HESSEL Ascultă, Johan, te-ai uitat bine 
la Dina? 

JOHAN Da, aşa cred. 

DOMNIŞOARA HESSEL Da, băiete, trebuie să te uiţi 
bine la ea. Ar fi ceva pentru tine! 

DOAMNA BERNICK Dar, Lona... 

JOHAN Ceva pentru mine? 

DOMNIŞOARA HESSEL Da, voiam ca ea să fie aceea la 
care să te uiţi. Du-te acum! 

JOHAN Da, da, mă duc mai mult decît bucuros. (Co- 
boară în grădină.) di | 

DOAMNA BERNICK Lona, sint consternată de purtă- 
rile tale. Nu poate fi serios ceea ce îţi dă prin minte. 

DOMNIŞOARA HESSEL Ba dă, pe ofioarea mea că e 
serios. Ce, nu-i plină de prospeţime, sănătoasă și sinceră? 
E cea mai potrivită soţie pentru Johan. Da, de una ca ea 
are nevoie acolo. Ar fi cu totul altceva... decito soră vitregă 
şi bătrină. 

DOAMNA BERNICK E Dina! E Dina Dorf! Gindeşte-te 
puțin... 

DOMNIȘOARA HESSEL Mă gindesc mai întii la fericirea 
băiatului; în chestii de-astea tot eu trebuie să-l ajut, singur 
nu-i capabil. Niciodată nu s-a priceput la femei. 

DOAMNA BERNICK El? Johan? Mi se pare totuşi că 
a dat o dovadă... destul de nefericită că... 

DOMNIŞOARA HESSEL Mai dă-o dracului povestea aia 
stupidă. Unde-i Bernick? Vreau să vorbesc cu el. 

DOAMNA BERNICK Lona, eu știu ce spun: nu vorbi 
nimic cu Bernick! 


americane pot fi tolerate la noi... 

DOMNIŞOARA HESSEL Nerozii, Betty... | 

DOAMNA BERNICK ...că un om ca Bernick, cu severi-i 
tatea lui, cu stricteţea lui morală... - 

DOMNIŞOARA HESSEL Ei, aş! Nu-i el chiar atit de 
strict. 

DOAMNA BERNICK Ce îndrăznești să insinuezi? 

DOMNIŞOARA HESSEL Că Bernick nu-i cu mult mai 
moral decît ceilalți bărbaţi. 

DOAMNA BERNICK Va să zică tot atit de profund îl 
urăşti! Atunci ce mai cauţi aici, din moment ce n-ai putut 
uita niciodată că... Nu înțeleg cum ai îndrăznit să i te infă- 
țişezi, după jignirea pe care i-ai adus-o. 

DOMNIŞOARA HESSEL Da, Betty, ai dreptate, atunci 
m-am lăsat în voia unei regretabile izbucniri. 

DOAMNA BERNICK Și cit de mărinimos ţi le-a iertat, 
cu toate că nu-ţi dăduse nici un motiv de supărare. Ce vină 
avea el dacă îți făuriseşi speranţe? Deatunci mă urăști şi pe 
mine. (I/zbucnind în lacrimi.) Niciodată nu mi-ai putut 
ierta fericirea. lar acum, te-ai întors aici ca să loveşti în 
mine, arătind lumii în ce familie l-am introdus pe Karsten. 
Da, tot asupra mea se răsfrînge şi ceea ce ţi-ai pus acum în 
gind. O, e oribil din partea ta! (Iese plingind pe ușa din 
stinga, din primul plan.) 

DOMNIŞOARA HESSEL (uitindu-se după ea) Biata 
Betty! 


(Consulul Bernick iese din odaia lui.) 


CONSULUL BERNICK (încă din pragul ușii) Da, da, e 
bine, domnule Krap, e splendid. Trimite patru sute de 
coroane pentru cantina săracilor. (Întorcindu-se.) Lona! 
(Apropiindu-se.) Eşti singură? Betty nu vine pe-aici? 

DOMNIŞOARA HESSEL Nu. Să mă duc s-o chem? 

CONSULUL BERNICK Nu, nu, lasă! Lona, nici nu ştii 
cit de mult căutam ocazia să vorbesc deschis cu tine, pentru 
a încerca să-ţi obţin iertarea. 

DOMNIŞOARA HESSEL Ascultă, Karsten, hai să nu 
devenim sentimentali. Nu ne șade bine. 

CONSULUL BERNICK Trebuie să mă asculţi, Lona. 
Acum, că ai aflat povestea cu mama Dinei, știu în ce lumină 
iţi apar. Dar îţi jur, n-a fost decit o rătăcire de scurtă durată. 
Cindva însă, am ţinut mult la tine, sincer și adevărat. 

DOMNIŞOARA HESSEL Tu ce crezi? De ceam venit aici, 
acasă? 

CONSULUL BERNICK Orice gind ai avea, te implor 
să nu faci nimic înainte de a-mi da prilejul să mă justific. 
Există explicaţii, Lona; în orice caz, am dreptul să mă 
dezvinovăţesc. 

DOMNIŞOARA HESSEL Aha, acum ţi-e frică. Zici că 
m-ai iubit, cîndva. Da, în scrisorile tale îmi dădeai mereu 
asigurări; poate că era și adevărat într-o anumită măsură, 
cel puţin cit timp ai trăit în străinătate, într-o lume mare 
şi liberă, care-ţi dădea curajul să gindești singur, liber și 
demn. Ai găsit poate la mine ceva mai mult caracter, mai 
multă voinţă și mai multă independenţă decit la toate femeile 
de-aici, de la voi. Şi în plus, fiind numai un secret al nostru, 
nimeni nu putea ride de prostul tău gust. 

CONSULUL BERNICK Lona, cum poţi gindi aşa? 

DOMNIŞOARA HESSEL Dar cînd te-ai intors, cînd ai 
auzit zeflemelile care plouau pe socoteala mea, cînd ai aflat 
ironiile ce se făceau pe.seama pretinselor mele ciudăţenii... 

CONSULUL BERNICK Nu li se dădea nici o importanţă, 
pe atunci. 

DOMNIŞOARA HESSEL ...ciudăţenii ce nu aveau alt 
scop decit de a-i necăji pe acei fandosiţi, fie îmbrăcați în 
fuste, fie în pantaloni, care se vinzoleau pe-aici. După 
aceea, ai îintilnit-o pe.tiînăra şi atrăgătoarea actriţă... 

CONSULUL BERNICK Asta a fost ceva cu totul trecător, 
fără importanţă. Îţi jur, nici a zecea parte n-a fost adevărat 
din toate zvonurile şi birfelile care s-au viînturat. 

DOMNIŞOARA HESSEL Fie şi aşa. Dar cind Betty s-a 
intors acasă, frumoasă, primăvăratică, adorată de toţi — 
și mai ales, cind s-a aflat că va moșteni toți banii mătuşii, 
în timp ce eu nu voi căpăta nimic... 

CONSULUL BERNICK Lona, ai pomenit fapte precise, 
dureroase poate. De aceea îți voi spune fără înconjur: pe 
atunci n-o iubeam pe Betty; nu am rupt cu tine pentru 
vreo nouă dragoste, ci numai pentru bani. Am fost nevoit 
să procedez astfel. Trebuia să-i obţin. 

DOMNIȘOARA HESSEL Și asta mi-o spui așa, de 
la obraz. 

CONSULUL BERNICK Da, aşa. Ascultă-mă, Lona... 

DOMNIŞOARA HESSEL Și totuși, mi-ai scris că o dra- 
goste de neînvins — pentru Betty — a pus stăpinire pe tine; 
făceai apel la mărinimia mea, implorindu-mă să nu divulg 
ceea ce fusese între noi; de dragul lui Betty, fiindcă știai 
cît țin la ea. 

CONSULUL BERNICK Trebuia s-o fac, îţi jur... 

DOMNIŞOARA HESSEL Jur că astăzi nu mai regret 
violența mea de atunci. 

CONSULUL BERNICK Ascultă la rece şi liniștit care 
era situaţia: după cum îţi aminteşti, mama conducea între- 
prinderea, dar nu avea absolut de loc simţul afacerilor. 
Am fost rechemat în grabă de la Paris. Timpurile erau cri- 
tice. Trebuia să pun întreprinderea pe picioare. Și ce-am 
găsit? Am găsit exact ceea ce aici trebuia ţinut în cel mai 
mare secret, adică o firmă ca și ruinată. Da. Vechea și res- 
pectabila firmă, veche de trei generaţii, era falimentară. 
Eu, fiul, unicul fiu, ce alta aveam de făcut decit să găsesc 
o salvare? 

DOMNIȘOARA HESSEL Și astfel ai salvat casa Ber- 
nick; pe punga unei femei. 

CONSULUL BERNICK Ştii bine că Betty mă iubea. 

DOMNIŞOARA HESSEL Dar eu? 

CONSULUL BERNICK Crede-mă, Lona, tu nu ai fi fost 
niciodată fericită cu mine... 

DOMNIȘOARA HESEL ...Și atunci? M-ai părăsit din 
grija de a nu-mi rata fericirea? 

CONSULUL BERNICK Crezi că am procedat astfel din 
interese exclusiv personale? De-aş fi fost de capul meu, aș 
fi luat-o bucuros de la început. Dar nici nu poţi să-ţi dai 
seama în ce măsură se identifică un om de afaceri cu între- 
prinderea pe care a moștenit-o ; răspunderi și obligaţii inco- 
mensurabile îl domină, i se impun ca o poruncă. Ştii că 
bunăstarea sau nenorocirea a sute, a mii de oameni depinde 

de el? Nu te gindeşti ce zdruncinată ar fi fost această colec- 
tivitate, această societate, oraşul nostru de baștină, prin 
prăbuşirea firmei Bernick? 

DOMNIȘOARA HESSEL Desigur, din cauza „colectivi- 
tății ai trăit în minciună acești cincisprezece ani! 

CONSULUL BERNICK În minciună? 

DOMNIȘOARA HESSEL Da. Ai putea să-mi spui ce știe 
Betty despre toate astea? 

CONSULUL BERNICK Ascultă-mă, Lona! Crezi că arfi 
folosit la ceva s-o rănesc mărturisindu-i totul? 

DOMNIŞUARA HESSEL Să îi folosit la ceva? Asta ai 
spus, nu? Da, da, tu doar ești un om de afaceri; te pricepi 
la ceea ce-i de folos sau nu. Dar ascultă, Karsten, acum vreau 
şi eu să-ţi vorbesc la rece şi liniștit. Spune-mi, eşti cu ade- 
vărat fericit? 

CONSULUL BERNICK În familie, vrei să zici? 

DOMNIŞOARA HESSEL Da, desigur. 

CONSULUL BERNICK Da, sint fericit, Lona; să știi că 
nu te-ai jertfit inutil. Aș îndrăzni să spun că an de an am 
fost din ce în ce mai fericit. Betty este deopotrivă bună ŞI 
docilă. Şi în decursul anilor și-a adaptat total felul de a fi 
după particularităţile mele... 

DOMNIŞOARA HESSEL Hm! 

CONSULUL BERNICK La început își făurise o imagine 
de-a dreptul exaltată despre dragoste; nu se putea împăca 
la gindul că încetul cu încetul dragostea se transformă în 
căldura blindă a prieteniei. 

DOMNIȘOARA HESSEL Şi acum s-a împăcat cu ideea 
asta? 

CONSULUL BERNICK Întru totul, iar contactul perma- 
nent cu felul meu de a fi nu a rămas fără rezultat. A. matu- 
rizat-o. Oamenii trebuie să-și armonizeze reciproc caracte- 
rele, dacă vor să-şi implinească menirea în societatea din 
care fac parte. Acest lucru l-a învățat şi Betty, încetul cu 
incetul; de aceea casa noastră este un model pentru c conce- 
tăţeni. Pi 

DOMNISOARA HESSEL Dar concetăţenii nu “cunosc 
minciuna? 

CONSULUL BERNICK Minciuna? 

DOMNIȘOARA HESSEL Da, minciuna în care te-ai com- 
plăcut timp de cincisprezece ani. 

CONSULUL BERNICK Şi asta numeșşti tu... 

DOMNIŞOARA HESSEL Exact, minciună! O intreită 
minciună! Mai întii, minciuna față de mine, apoi minciuna 
față de Betty, apoi minciuna faţă de Johan. 

CONSULUL BERNICK Betty nu mi-a cerut niciodată 
să vorbesc. 

DOMNIŞOARA HESSEL Fiindcă nu ştia nimic. 

CONSULUL BERNICK lar tu nu-mi vei pretinde să vor- 
besc; dacă nu pentru mine, măcar pentru ea — n-ai să 
mi-o ceri. 

DOMNIŞOARA HESSEL O, sigur că nu; va trebui să 
car în spinare ridicolul şi de acum încolo. Eu am un spate lat. 

CONSULUL BERNICK Și nici Johan nu mi-o va pretinde; 
mi-a promis. | 

DOMNIŞOARA HESSEL Dar tu însuţi nu ţi-o pretinzi, 
Karsten? Nu există nimic în tine care să-ţi pretindă să, 
ieşi din minciună? N | Da 

CONSULUL BERNICK Adică săjertfese-debunăvoit Teri- 
cirea mea familială și poziţia mea în societate! 

DOMNIȘOARA HESSEL Cu ce drept te afli acolo unde 
ești? a | 

CONSULUL BERNICK Timp de cincisprăzete ani mi-am 
plătit, zilnic, un pic de drept, prin conduita mea şi prin 
ceea ce am înfăptuit şi am ajutat să se iînfăptuiască. 

DOMNIŞOARA HESSEL Da, într-adevăr, ai înfăptuit şi 
ai ajutat mult, atit pentru tine ctt şi pentru alții. Eşti omul 
cel mai bogat și mai puternic din oraş. Nimeni nu cutează 
nimic; cu toţii nu fac altceva decit să se plece voinţei tale, 
fiindcă treci drept un om ireproșabil. Căminul tău trece 
drept un cămin model, purtările tale drept purtări model. 
Dar toată această splendoare, şi tu împreună cu ea, sinteţi 
așezați pe un teren şubred, care se clatină. Într-o clipă, 
doar un cuvint şi te duci de rîpă, tu și întreaga splendoare, 
in caz că nu te pui, din timp, la adăpost. 

CONSULUL BERNICK Lona, ce vrei de la mine? 

DOMNIȘOARA HESSEL Vreau să te ajut să stai pe un 
teren solid, Karsten. 

CONSULUL BERNICK Răzbunare! Vrei să te răzbuni? 
Bănuiam eu. Dar nu vei izbuti. Aici nu-i decit un singur 
om care poate vorbi și care poate fi crezut; acela insă 
este mut. 

DOMNISOARA HESSEL Johan? 

CONSULUL BERNICK Da, Johan. Oricine altul ar in- 
cerca să mă invinuiască, neg totul. De va vrea cineva să 
mă distrugă, voi lupta pe viață și pe moarte; şi asta nu-ți 
va reuşi niciodată, ţi-o spun eu! Jar Johan, singurul care 
ar putea să mă doboare, tace şi pleacă din nou. 


(Angrosistul Rummel şi comerciantul Vigeland vin 
din dreapta.) 


RUMMEL Bună ziua, bună ziua, dragă Bernick, tre- 
buia să vii la Camera de Comerţ. Avem consfătuirea cu 
privire la drumul de fier. 

CONSULUL BERNICK Nu pot. Imposibil acum. 

VIGELAND Dar, domnule consul, realmente ar trebui... 

RUMMEL Trebuie, Bernick. Sint unii care lucrează 
impotriva noastră. Redactorul Hammer și ceilalţi, care sus- 
ţineau linia de coastă, pretind că în spatele noii întreprin- 
deri s-ar ascunde interese personale. 

CONSULUL BERNICK Ei, atunci explică-le... 

VIGELAND Explicaţiile noastre nu ajută, domnule 
consul. 

RUMMEL Nu, nu, trebuie să vii chiar tu; pe tine, na- 
tural, nu va îndrăzni nimeni să te suspecteze. 

DOMNIŞOARA HESSEL Nu, îmi închipui şi eu că nu... 

CONSULUL BERNICK Îţi spun, nu pot. Nu mă simt 
bine; sau, în orice caz, aşteaptă, lasă-mă să mă reculeg. 


(Profesorul Rerlund vine din dreapta.) 


RORLUND Scuzaţi-mă, domnule consul, că sînt în 
culmea agitaţiei, dar... | 

CONSULUL BERNICK Dar ce-i cu dumneavoastră? 

RORLUND Trebuie să vă pun o întrebare, domnule con- 
sul. Oare cu învoirea dumneavoastră se afișează în public 
acea tinără fată care şi-a găsit azil în casa dumneavoastră, 
cu un om pe care... 

DOMNIȘOARA HESSEL Care om, domnule pastor? 

RORLUND Cu acel om pe care ea, mai mult decit oricine 
pe lume, e datoare să-l evite. 

DOMNIŞOARA HESSEL Oho! 


RORLUND Cu învoirea dumneavoastră, domnule 
consul? 

CONSULUL BERNICK (căutindu-și pălăria și mănuşile 
Nu ştiu nimic. Scuzaţi-mă, sint grăbit, trebuie să mă duc 
la Camera de Comerţ. 

HILMAR (vine din grădină şi se duce spre ușa din faţă, 
din stinga) Betty, Betty, ascultă! 

DOAMNA BERNICK (apărind în prag) Ce-i? 

HILMAR Ar trebui să te duci in grădină și să pui capăt 
îlirtului dintre o anumită persoană şi Dina Dorf. Am deve- 
nit foarte nervos auzind ce-i spunea. 

DOMNIȘOARA HESSEL Aşa? Și ce-i spunea persoana? 

HILMAR O, nimic altceva decit că ar dori ca ea să-l 
urmeze în America. Uf! 

RORLUND E posibil asemenea lucru? 

DOAMNA BERNICK (către Lona) Tu ce spui? 

DOMNIŞOARA HESSEL Că ar fi minunat. 

CONSULUL BERNICK Imposibil! Trebuie să fi auzit 
greșit. 

HILMAR Atunci întreabă-l chiar pe el. Iată, soseşte 
perechea. Dar pe mine nu mă băga în povestea asta. 

CONSULUL BERNICK (către Rummel şi Vigeland) Vă 
urmez imediat. 


(Comerciantul Vigeland și angrosistul Rummel ies 
prin dreapta. Johan Tønnesen și Dina vin din grădină.) 


JOHAN Uraa, Lona, Dina a acceptat să plece cu noi! 

DOAMNA BERNICK Bine, Johan! Nechibzuitule! 

RORLUND Cum? Adevărat? Dar e un scandal nemai- 
pomenit! Prin ce mijloace de seducţie aţi... 

JOHAN Ei, ei... ce vrei să spui? 

RORLUND Răspunde-mi, Dina: asta-i hotărirea dumi- 
tale liber consimţită? 

DINA Da. Trebuie să plec de-aici. 

RORLUND Dar cu el, cu el? 

DINA Numeşte-mi dumneata pe cineva de aici care 
ar avea curajul să mă ia cu el. 

RORLUND Ei, atunci va trebui să afli cine este 
dumnealui. 

JOHAN Taci din gură! 

CONSULUL BERNICK Nici un cuvint, Rørlund! 

RORLUND Ar însemna să fac un prost serviciu socie- 
tății, a cărei morală şi obiceiuri sint pus să le păzesc şi, în 

plus, aş dovedi lipsă de răspundere faţă de această tinără, 
la a cărei educaţie am şi eu o contribuţie substanţială şi 
care mi-este... 

JOHAN Luaţi seama la ce faceţi. 

RORLUND Ba o va afla acum. Dina, acesta este omul 
care a pricinuit nenorocirea și ruşinea mamei dumitale, 

CONSULUL BERNICK Domnule profesor! 

DINA El? (Către Johan Tønnesen.) E adevărat? 

JOHAN Răspunde tu, Karsten. 

CONSULUL BERNICK Nici un cuvint mai mult! Azi, 
aici se va tăcea. 

DINA Va să zică-i adevărat. 

RORLUND E adevărat, e adevărat. Și mai mult încă. 
Acest om, în care ai atita încredere, nu a fugit de-aici cu 
miinile goale; a devalizat casa de bani a văduvei Bernick; 
domnul consul poate confirma! 

DOMNIŞOARA HESSEL Minciuni! 

CONSULUL BERNICK O, Doamne, o, Doamne! 

JOHAN (mergind înspre Rorlund, cu braţul ridicat) 
indrăznești... 

DOMNIȘOARA HESSEL (apărindu-l) Nu-l lovi, Johan! 

RORLUND Da, poţi ridica mîna împotriva mea. Dar 
adevărul va ieşi la suprafaţă, și acesta este adevărul. Însuși 
consulul Bernick l-a povestit şi întreg oraşul îl știe. Acum, 
Dina, acum îl cunoşti. 


(Scurtă pauză.) 


JOHAN (cu voce scăzută, apucindu-l pe Bernick de braţ) 
Karsten, Karsten, ce-ai făcut? 

DOAMNA BERNICK (înăbușit şi plingind) O, Karsten, 
tocmai eu să te vir în toată povestea asta compromiţătoare! 

SANDSTAD (vine repede din dreapta şi strigă, cu mîna 
pe sonerie) Trebuie neapărat să veniţi, domnule consul. 
Afacerea cu drumul de fier atirnă de un fir de păr. 

CONSULUL BERNICK (dus pe ginduri, distrat) Ce este? 
„Ce trebuie ca eu... 

DOMNIŞOARA HESSEL (gravă și energică) Te vei duce 
şi vei sprijini Societatea, cumnate. 

SANDSTAD Da, veniţi, avem nevoie de intreaga dum- 
neavoastră superioritate morală. 

JOHAN (foarte aproape de el) Bernick, noi doi... vor- 
bim mîine. 


(Johan iese prin grădini, consulul Bernick pleacă 
parcă lipsit de voință prin dreapta, cu comerciantul 
Sandstad.) 


Actul III 


(Sera casei Bernick. Consulul Bernick, cu un bas- 

ton de trestie în mînă, iese extrem de agitat din 

odaia din fund, în stinga, lăsînd ușa pe jumătate 
deschisă în urma lui.) 


CONSULUL BERNICK lacă așa, de data asta n-o va 
mai lua în glumă. Cred că bătaia asta o s-o ţină minte! 
(Către cineva din odaie.) Ce spui? Şi eu spun că eşti o mamă 
nesăbuită! Îl aperi și-i aprobi toate poznele astea ștrengă- 
rești. Niciodată nu eşti de acord cu mine. Nu sint pozne de 
ștrengar? Dar atunci cum le numești? Auzi! Să fugă noaptea 
de-acasă, să iasă în larg cu o barcă pescărească, să lipsească 
pină tirziu, namiaza mare și să-mi tragă o spaimă de moarte, 
mie, care am atitea pe cap. Și-apoi mai indrăznește băie- 
ţandrul ăsta să mai şi amenințe că vrea s-o șteargă! Da, 
să încerce numai! Tu? Da, de asta te cred în stare; nu te 
sinchisești prea mult de soarta lui. Îmi inchipui că dacă şi-ar 
pierde viaţa... Așa? Da, dar pe urma mea trebuie să rămină 
ceea ce am realizat aici; eu n-am interes să rămin fără copil. 
Fără obiecţii, Betty; rămine așa cum am spus: va sta la 
arest în casă. (Ascultind.) Sst, să nu se afle ceva!! 


(Procuristul Krap vine din dreapta.) 


KRAP Aveţi timp o clipă, domnule consul? 

CONSULUL BERNICK (aruncind bățul de trestie) Da, 
cum nu, cum nu. Veniţi de pe șantier? 

KRAP Acum am sosit. Hm! 

CONSULUL BERNICK Ei? Nu cumva s-a intimplat 
ceva cu „Palmier“? 

KRAP „Palmier“ poate naviga și mîine, dar... 

CONSULUL BERNICK Va să zică iarăşi „Indian Girl“. 
Bănuiam eu că încăpăținatul acela... 

KRAP Şi „Indian Girl“ poate naviga miine; dar cu 
siguranţă că nu va ajunge departe. 

CONSULUL BERNICK Ce vreţi să spuneţi? 

KRAP Scuzaţi-mă, domnule consul; ușa aceea este 
intredeschisă. Am impresia că e cineva înăuntru. 

CONSULUL BERNICK (închide ușa) Poftim! Am în- 
chis-o. Dar ce poate fi, că nu trebuie să audă nimeni? 

KRAP Aune are de gind să lase ca „Indian Girl“ să se 
scufunde. Cu oameni şi încărcătură; cu totul. 

CONSULUL BERNICK Dar, Doamne iartă-mă, cum pu- 
teti crede asemenea lucru? 

KRAP Nu există altă explicaţie, domnule consul. 

CONSULUL BERNICK Hai, spuneţi-mi imediat. 

KRAP Vă spun îndată. Ştiţi și dumneavoastră cit se 
tărăgăneau lucrările pe şantier de cînd am adus maşinile 
cele noi, și am mai angajat și muncitorii aceia fără ex- 
perienţă. 

CONSULUL BERNICK Da, ştiu. 

KRAP Ei bine, azi-dimineață cînd am coborit, mi-au 
atras atenţia reparaţiile vasului american. Înaintaseră în 
mod de-a dreptul uluitor. Spărtura de la fund, știți dumnea- 
voastră, partea complet putrezită... 

CONSULUL BERNICK Da, da, ce-i cu ea? 

KRAP Complet reparată; la prima vedere arată ca 
nouă. Am auzit că Aune personal a lucrat acolo toată 
noaptea. 

CONSULUL BERNICK Bine, bine, ei şi? 

KRAP Am stat şi m-am gindit: cum a fost posibil? 
Oamenii tocmai se odihneau, aşa că am profitat de ocazie 
şi am cercetat neobservat cum se prezintă situația, şi la 
exterior şi la interior. Mi-a fost destul de greu să ajung jos, 
in cabotierul încărcat. Am obţinut însă dovada palpabilă. 
Acolo se petrec lucruri stranii, domnule consul. 

CONSULUL BERNICK Nu pot crede, domnule Krap. 
Nu, nu pot, nu vreau să cred asemenea lucruri despre Aune. 

KRAP Îmi pare rău, dar e adevărul gol-goluţ; vă spun, 
se petrec lucruri stranii. Pe cit mi-am putut da seama, nu 
s-a pus cherestea nouă, numai s-a călăfătuit, s-a astupat, s-a 
infundat și s-a cîrpit cu tot felul de resturi. Curat treabă de 
mîntuială. „Indian Girl“ nu va ajunge niciodată la New 
York; pică la fund ca un pietroi. 

CONSULUL BERNICK Dar e rE orga com vă expli- 
caţi asta? Ce poate să aibă de gind? 

KRAP Cred că vrea să discrediteze mașinile; vrea să 
se răzbune; vrea să dovedească superioritatea vechilor mun- 
citori și a vechilor metode. 

CONSULUL BERNICK Şi pentru acest motiv acceptă 
jertfa atitor vieți?... 

KRAP Spunea mai zilele trecute că pe bordul lui „Indian 
Girl“, nu se află oameni, ci bestii. 

CONSULUL BERNICK Da, da, se poate, dar nu ține. 
seama nici de pierderea unui capital atit de mare? 

KRAP Aune nu vede cu ochi prea buni mane capital, 
domnule consul. 

CONSULUL BERNICK Foarte adevărat. E un: agitator 
și un instigator la dezordine; dar nu e de conceput o acţiine 
atit de lipsită de scrupule. 'Ascultați, domnule Krap: cele 
ce mi-ați adus la cunoştinţă trebuie cercetate de două ori. 
Nimănui, nici un cuvint despre asta. Șantierul nostru ar fi 
discreditat dacă s-ar afla. 

KRAP Se înțelege, dar.. 

CONSULUL BERNICK În timpul pauzei de prinz tre- 
buie să faceți în așa fel îneît să ajungeţi din nou acolo, jos. 
- Trebuie să am certitudinea absolută. 

KRAP O veţi avea, domnule consul, dar îngădui- 
ți-mi: atunci ce veţi face? 

CONSULUL BERNICK Natural, denunţ imediat totul. 
Nu putem fi părtașii unei astfel de crime. Nu vreau să am 
conștiința încărcată; in afară de asta, denunţul meu va 
face o impresie bună în presă; toată lumea își va da seama 
că-mi sacrific interesele personale, lăsind ca justiţia să-și 
urmeze cursul. 

KRAP Foarte adevărat, domnule consul. 

CONSULUL BERNICK Dar mai intii de toate, certitu- 
dine deplină. lar pină atunci, tăcere. 

KRAP Nici o grijă, domnule consul. Iar certitudinea 
o veţi avea. 


(Pleacă prin grădină, și apoi pe stradă, la vale.) 


CONSULUL BERNICK (cu jumătate voce) Revoltător! 
Adică nu, e doar imposibil, inimaginabil! 


(În timp ce vrea să intre în odaia lui, Hilmar Tenne- 
sen vine din dreapta.) 


HILMAR Bună ziua, Bernick! Te felicit pentru vic- 
toria pe care ai obținut-o ieri la Camera de Comerţ. 
CONSULUL BERNICK O, mulțumesc. 
HILMAR Am auzit că a fost o victorie strălucită, vic- 
toria spiritului burghez, inteligent, asupra egoismului şi a 
prejudecăţilor. Ceva asemănător cu incursiunea francezilor 
impotriva algerienilor. De mirare, după scena dezagreabilă 
de aici. 
CONSULUL BERNICK Să lăsăm asta. 
HILMAR Dar bătălia cea mare nu s-a dat încă. 
ÎS CONSULUL BERNICK Privitor la afacerea cu drumul 
e fier, vrei să zici? 
HILMAR Da. Ai aflat ce pune la cale redactorul 
Hammer? 
CONSULUL BERNICK (cu încordare) Nu, ce? 
HILMAR S-a agăţat de zvonul care circulă şi vrea să 
scrie un articol. 
CONSULUL BERNICK Ce zvon? 
HILMAR Natural, cel în legătură cu achiziţionarea 
terenurilor din lungul viitoarei căi ferate. 
CONSULUL BERNICK Ce spui? Circulă zvonul ăsta? 
HILMAR Da, în tot orașul. Eu l-am auzit la club. 
Se pare că unul dintre avocaţii noștri ar fi cumpărat în se- 
cret, prin intermediari, toate pădurile, toate zăcămintele 
de minereu, toate căderile de apă. 
CONSULUL BERNICK Şi nu se spune și pentru cine 
anume? 

_HILMAR La club se pretindea că pentru o societate 
străină, din alt oraş, și care, aflind de proiectul tău, s-a 
grăbit cu achiziţiile înainte de a se urca prețurile. Nu-i 
josnic? Uf! 

CONSULUL BERNICK Josnic? 


64 


HILMAR Desigur. Ca nişte străini să se vire, în felul 
acesta, pe pămîntul nostru? Şi tocmai unul dintre avocaţii 
orașului să se preteze la asta! Va să zică acum străinii vor 
pune mina pe beneficii! 

CONSULUL BERNICK Totuși nu-i decit un zvon lipsit 
de orice temei. 

HILMAR Căruia însă între timp i se dă crezare, iar 
mîine sau poimiîine, redactorul Hammer îl va publica, desi- 
gur, ca un fapt cert. La club era o deziluzie generală. Mulţi 
spuneau că dacă zvonul se va adeveri, se vor retrage. 

CONSULUL BERNICK Imposibil! 

HILMAR Aşa? De ce crezi tu că acești oameni, în stare 
să se vindă oricui, adevăraţi mercenari, au fost gata să se 
asocieze cu tine în afacerea pe care ai organizat-o? Crezi 
oare că n-ar fi preferat să se înfrupte singuri? 

CONSULUL BERNICK Imposibil, îţi spun; atita spiri- 
civic va mai exista doar și în mica noastră seeietate. 

HILMAR Aici? Da, eşti un optimist; îi vezi şi pe ceil- 
lalti după chipul și asemănarea ta. Dar eu, eu sînt un obser- 
vator cu suficientă experienţă... Aici nu-i nici unul — natu- 
ral, cu excepţia noastră — nici unul, iţi spun, care să lupte 
pentru o idee. (Îndreptindu-se spre fund.) Uf, iar vin ăștia! 

CONSULUL BERNICK Cine? 

HILMAR Cei doi americani. ( Se uită afară, spre dreapta.) 
Și cine-o mai fi cel care-i cu ei? Da, pe Dumnezeul meu, 
nu-i cumva căpitanul de pe „Indian Girl“? Uf! 

CONSULUL BERNICK Ce-or fi vrînd cu el? 

HILMAR O, e o tovărășie cu adevărat potrivită pentru 
ei. Se pare că este un negustor de sclavi, sau un pirat; iar 
ceilalţi, cine ştie ce-or fi învirtit in toţi anii ăştia. 

CONSULUL BERNICK Îţi repet, eşti nedrept dacă gin- 
dești astfel despre ei. 

HILMAR Și tu eşti un optimist. Dar iată-i din nou pe 
capul nostru; de aceea plec cit mai e timp... (Pleacă spre 
ușa din stinga.) 

DOMNIŞOARA HESSEL (intrind prin dreapta) Ei, Hil- 
mar, eu te gonesc din odaie? 

HILMAR Nicidecum; mă grăbeam; am de spus citeva 
cuvinte lui Betty. 


(Intră în odaia din fund, la stinga.) 


65 


CONSULUL BERNICK (după o scurtă tăcere) Şi 
acum, Lona? 

DOMNISOARA HESSEL Da? 

CONSULUL BERNICK Ce gindeşti despre mine, astăzi? 

DOMNIȘOARA HESSEL Ce-am gindit şi ieri. O minciună 
in plus sau in minus, nu mai prezintă importanţă. 

CONSULUL BERNICK Trebuie să-ţi explic, Lona! 
Unde a rămas Johan? 

DOMNIŞOARA HESSEL Vine și el. Avea de vorbit 
cu cineva. 

CONSULUL BERNICK După cele ce-ai auzit ieri, sper 
că ai înţeles de ce toată existenţa mea va fi literalmente 
distrusă in cazul în care adevărul ar ieși la lumină. 

DOMNIŞOARA HESSEL Da, am înţeles foarte bine. 

CONSULUL BERNICK Este clar că nu eu am făcut spar- 
gerea despre care au circulat atitea zvonuri. 

DOMNIŞOARA HESSEL Asta se înțelege de la sine. Dar 
cine a fost hoţul? 

CONSULUL BERNICK Nimeni. Nu a existat nici un hoţ. 
Nu s-a furat nici un ban. N-a lipsit nici un bănuţ. 

DOMNIŞOARA HESSEL Adică... cum? 

CONSULUL BERNICK Nici un bănuţ, am spus. 

DOMNIȘOARA HESSEL Dar zvonul? Cum a apărut 
acest zvon infamant despre Johan? 

CONSULUL BERNICK Lona, am impresia că ţie iţi 
pot vorbi deschis, ca nimănui altuia. Nu vreau să-ţi ascund 
nimic. Eu am contribuit la răspindirea acestui zvon. 

DOMNIŞOARA HESSEL Tu? Ai putut face asta, îm- 
potriva lui?... El doar pentru tine a... 

CONSULUL BERNICK Nu mă judeca încă. Întii trebuie 
să-ți amintesc cum stăteau lucrurile pe-atunci. Ţi-am po- 
vestit chiar ieri. M-am întors acasă și am găsit-o pe mama 
incurcată într-o serie de afaceri dezastruoase; pe deasupra 
ne-au lovit tot felul de nenorociri; parcă toate nenorocirile 
din lume se năpustiseră asupra noastră. Firma Bernick 
era ca și ruinată; iareueramun tinăr, pe jumătate ușuratic, 
pe jumătate desperat. Lona, cred că mai ales pentru a uita 
totul m-am lăsat prins în acea legătură carea pricinuit... 
călătoria lui Johan. 

DOMNIȘOARA HESSEL Hm!... 

CONSULUL BERNICK Vezi? Acum cred că-ţi dai seama 
cum s-au putut răspindi fel de fel de zvonuri după ce aţi 
plecat. Se povestea că nu fusese prima lui faptă uşuratică. 
Se zicea că Dorf ar fi primit de la el o mare sumă de bani ca 
să tacă și să plece. Alţii susțineau că ea primise bani. În 
același timp, erau binecunoscute greutăţile firmei Bernick 
în ceea ce priveşte respectarea scadențelor şi angajamente- 
lor. Ca urmare, nu era natural ca birfitorii să facă legătura 
între aceste două zvonuri? Şi cum ea rămăsese aici, trăind 
atit de greu, s-a tras concluzia că Johan plecase cu banii 
în America, şi zvonul amplifica suma la cifre din ce în ce 
mai mari. 

DOMNIȘOARA HESSEL lar tu, Karsten? 

CONSULUL BERNICK Eu, eu m-am agăţat de acest 
zvon ca de un colac de salvare. 

DOMNIȘOARA HESSEL Și l-ai răspîndit mai departe? 

CONSULUL BERNICK Nu. Dar nici nu l-am dezminţit. 
Creditorii începuseră să ne dea asalt. Important pentru mine 
era să-i liniștesc; nu trebuia, în nici un caz, să devină bă- 
nuitori în ce privește soliditatea firmei; ne lovise o nenoro- 
cire de moment. Trebuia doar să nu fim presaţi cu cereri 
de plată; trebuia să ciștigăm timp și astfel fiecare avea să-și 
capete dreptul lui. 

DOMNIŞOARA HESSEL Şi şi-a căpătat fiecare 
dreptul lui? 

CONSULUL BERNICK Da, Lona, acest zvon ne-a salvat 
casa şi m-a făcut omul care sînt azi. 

DOMNIŞOARA HESSEL Va să zică o minciună te-a făcut 
omul care eşti acum. 

CONSULUL BERNICK Cui îi dăuna, pe atunci? Lui Jo- 
han, nu. El nu mai intenţiona să se mai întoarcă vreodată. 

DOMNIŞOARA HESSEL Întrebi cui i-ar fi dăunat? 
Caută în conştiinţa ta şi spune-mi dacă ţie nu ţi-a dăunat. 

CONSULUL BERNICK Priveşte înlăuntrul oricărui or 
vrei; vei găsi la fiecare cel puţin un punct negru pe care în- 
cearcă să-l ascundă. 

DOMNIȘOARA HESSEL Și voi vă numiţi stilpii 
societăţii! 

CONSULUL BERNICK Societatea nu are alţii mai buni. 

DOMNIȘOARA HESSEL Şi ce contează dacă o societate 
ca asta se bucură de sprijin sau nu? Ce este valoros în ea? 

Doar spoială şi minciună! În această societate trăieşti tu, 
căpetenia orașului, in bucurii şi lux, avind putere şi 
bucurindu-te de stimă, tu, care ai înfierat cu stigmatul 
crime! pe un nevinovat. 

CONSULUL BERNICK Crezi că nu regret adeseori ne- 
dreptatea pe care i-am pricinuit-o? Și nu crezi că aş fi gata 
să indrept ceea ce am făcut? 

DOMNISOARA HESSEL În ce fel? Mărturisind? 

CONSULUL BERNICK Ai putea să-mi pretinzi asta? 

DOMNIŞOARA HESSEL Dar cu ce altceva s-ar putea 
repara o astfel de nedreptate? 

CONSULUL BERNICK Sint bogat, Lona; Johan poate 
să-și formuleze orice pretenţie. 

DOMNIŞOARA HESSEL Da, oferă-i bani, şi... să nu te 
mire ce îţi va răspunde. l 

CONSULUL BERNICK Îi cunoşti intențiile? 

DOMNIŞOARA HESSEL Nu. De ieri e foarte tăcut, ca 
şi cum toate acestea l-ar fi maturizat brusc. 

CONSULUL BERNICK Trebuie să vorbesc cu el. 

DOMNIŞOARA HESSEL lată-l. 


[(Johan Tønnesen intră prin dreapta.) 


CONSULUL BERNICK (mergind către el) Johan! 

JOHAN (respingîndu-l) Eu am de vorbit mai întii! 
Ieri dimineaţă îţi dădusem cuvintul că voi tăcea. 

CONSULUL BERNICK Da, aşa ai făcut. 

JOHAN Dar pe atunci nu știam încă... 

CONSULUL BERNICK Johan, lasă-mă să-ţi explic nu- 
mai în două cuvinte cum s-au petrecut lucrurile. 

JOHAN Nu-i nevoie; îmi dau perfect seama de ceea ce 
s-a întimplat. Firma era pe-atunci într-o situaţie mai mult 
decît grea şi cum eu tot eram plecat... iar tu aveai un nume 
și o reputaţie nepătată... Dar nu te învinuiesc prea mult 
din cauza asta; eram tineri și fără minte pe-atunci. Dar 
acum mi-e necesar adevărul și acum trebuie să vorbești. 

CONSULUL BERNICK Și tocmai acum am mai multă 
nevoie de toată platforma mea morală, şi de aceea acum nu 
pot vorbi. 

__JOHAN Nu mă sinchisesc prea mult de ultimele scor- 

neli pe care le-ai pus în circulaţie despre mine; dar despre 
celălalt lucru, cel dintii, trebuie să-ţi recunoșşti vina. Dina 

va fi soția mea și vreau să mă stabilesc cu ea aici, aici 
în oraș. 

DOMNISOARA HESSEL Asta-i ceea ce vrei? 

CONSULUL BERNICK Cu Dina? Ca soţie? Aici, în oraş? 

JOHAN Da, chiar aici; rămin ca să-i bravez pe toţiacesti 
mincinoșşi și calomniatori. Dar pentru a o putea ciștiga pe 
Dina, trebuie ca tu să mă descarci de ceea ce mi s-a aruncat 
in spinare. 

CONSULUL BERNICK Te-ai gindit că dacă recunosc 
prima faptă, implicit o preiau asupra mea și pe-a doua? Ştiu, 
iţi spui că voi dovedi cu registrele că nu a existat nici un 
fel de lipsă. Dar n-o pot face; pe atunci registrele noastre 
nu erau ţinute suficient de riguros. Şi chiar de-aș putea-o face, 
ce s-ar realiza prin asta? N-aş apărea, in tot cazul, în pos- 
tura aceluia care — salvindu-se pe atunci printr-o min- 
ciună — a lăsat ca timp de cincisprezece ani acest neadevăr şi 
toate urmările lui să se consolideze, fără să facă vreun gest? 
Ai uitat mentalitatea societăţii noastre. Altfel ţi-ai da seama 
că m-ar strivi complet. 

JOHAN Îţi răspund numai atit: vreau s-o iau de soţie 
pe fiica doamnei Dorf şi să trăiesc cu ea aici, în oraş. 

CONSULUL BERNICK (ștergindu-și sudoarea de pe frunte) 
Ascultă-mă, Johan — şi tu, Lona! Situaţia in care mă aflu 
in aceste zile este cu totul specială. Dacă-mi daţi lovitura 
asta, mă distrugeţi. Şi nu numai pe mine, dar și viitorul 
acestui oraş, care este totuși leagănul copilăriei voastre. 

JOHAN Și dacă nu-ţi dau lovitura, atunci imi distrug 
eu însumi fericirea viitoare. 

DOMNIȘOARA HESSEL Continuă, Karsten. 

CONSULUL BERNICK Da. Ascultaţi-mă. Este vorba 
de realizarea căii ferate și chestiunea nu-i atit de simplă 
cum credeţi voi. Aţi auzit, desigur, că anul trecut s-au dus 
tratative pentru un drum de fier în lungul coastei. Proiec- 
tul întrunise destule voturi — şi aici, şi în oraşele din apro- 
piere; iar presa îl susținea în mod special. Eu insă am reușit 
să împiedic proiectul, deoarece ar fi dăunat navigaţiei noas- 
tre de-a lungul coastei. 

DOMNIȘOARA HESSEL Dar tu personal eşti cointeresat 
în această linie de navigaţie? 

CONSULUL BERNICK Da. Dar nimeni n-a îndrăznit să 
mă bănuiască pentru această opoziţie. Numele meu respec- 

tat mi-a fost pavăză şi adăpost. De altfel, eu unul aş fi putut 
suporta pierderea, dar nu și orașul. Ca urmare, s-a luat în 
discuţie ipoteza unei linii secundare. Cind am aflat despre 
aceasta, m-am informat în secret despre toate posibilităţile 
de realizare. 

DOMNISOARA HESSEL De ce în seceret, Karsten? 

CONSULUL BERNICh N-aţi auzit vorbindu-se de marile 
achiziţii de terenuri, păduri, mine şi căderi de apă? 

JOHAN Da, de către o societate străină. 

CONSULUL BERNICK Prin poziţia actuală, aceste tere- 
nuri sînt fără valoare pentru proprietarii lor, răsfiraţi la 
distanţe mari unul de altul, de aceea au și fost vindute rela- 
tiv ieftin. Dacă s-ar fi întirziat, s-ar fi aflat şi despre proiect 
şi ca atare proprietarii ar fi dublat preţurile. 

JOHAN Desigur, desigur, și mai departe? 

CONSULUL BERNICK Acum urmează un fapt care ar 
putea fi interpretat în fel şi chip — un fapt pe care un om 
din societatea noastră îl poate mărturisi numai dacă are 
un nume nepătat şi onorat, pe care să se sprijine. 

DOMNIŞOARA HESSEL Ei? 

CONSULUL BERNICK Eu sînt acela care le-am cumpă- 
rat pe toate. 

DOMNIŞOARA HESSEL Tu? 

JOHAN Pe cont propriu? 

CONSULUL BERNICK Pe cont propriu. Dacă se adoptă 
proiectul liniei ferate, sint milionar; dacă nu... sint ruinat. 

DOMNIŞOARA HESSEL E foarte riscant, Karsten. 

CONSULUL BERNICK Mi-am riscat toată averea în 
treaba asta. 

DOMNIŞOARA HESSEL Nu la avere mă gindeam, ci 
la momentul în care va ieși la iveală că... 

CONSULUL BERNICK Da, acela e momentul crucial; 
însă cu numele nepătat pe care l-am purtat pină acum — îl 
pot înfrunta. Pot să spun concetăţenilor mei: lată, am cute- 
zat spre binele societăţii. 

DOMNIŞOARA HESSEL Al societăţii? 

CONSULUL BERNICK Și nici unul nu se va îndoi de 
intențiile mele. 

DOMNIȘOARA HESSEL Totuși, aici mai sint oameni 
care s-au asociat fără a avea intenţiile tale ascunse, mai 
dezinteresaţi decit tine. 

CONSULUL BERNICK Cine? 

DOMNIȘOARA HESSEL Cine? Rummel, Sandstad și 
Vigeland. 

CONSULUL BERNICK Pentru a-i convinge, am fost 
nevoit să-i pun la curent cu treaba asta. 

DOMNIȘOARA HESSEL ȘI atunci? 

CONSULUL BERNICK Și atunci... și-au rezervat două- 
zeci la sută din beneficiul net. ~ 

DOMNIŞOARA HESSEL O, ce stilpi ai societății! 

CONSULUL BERNICK Dar nu însăși această societate~ 
ne sileşte să păşim pe căi lăturalnice? Ce s-ar fi intimplat . 
aici, dacă n- -aş fi acţionat pe tăcute? Să vă spun eu: toţi 
s-ar fi repezit la împărţeală, la profituri; irosind, stricind$” 
producind o anarhie care ar îi distrus totul. Nu există în 
oraş nici un om, în afară de mine, capabil să conducă o 
afacere de amploarea acesteia. Mai cu seamă aici, numai fami- 
liile imigrate au aptitudini comerciale pentru afaceri de 
mare âfivergură. lată de ce, în privința asta ai conștiința 
“împăcată. Aceste proprietăţi numai în miinile mele vor 
putea asigura piinea de miine a celor mulți. 

DOMNIŞOARA HESSEL Aicr ept te;-Karstéñ. 

JOHAN Daree mă interesează aceşti mulți, “din oment 
ce propria meă ferteire este în joc? 

CONSULUL BERNICK Prosperitatea Oraşului tău natal 
este şi ea in joc. Dacă se vor da la iveală lucruri ce mi-ar 
umbri trecutul, atunci toţi cei ce-mi sînt potrivnici se vor 
uni şi se vor arunca asupra mea. În mentalitatea societăţii 
noastre o faptă nesăbuită din tinereţe nu se şterge niciodată. 
Se va scormoni întreaga mea viaţă din acest interval de 
timp, se vor descoperi mii de mici fapte sau gesturi și se 
vor interpreta în lumina celor ce-au ieşit la iveală. Voi fi 
zdrobit sub greutatea zvonurilor şi a calomniilor. Va trebui 
să mă retrag din afacerea căii ferate — și de-o las eu din 
mînă, cade. Voi cădea şi eu, în acelaşi timp şi ruinat și 
compromis ca cetăţean. 

DOMNIŞOARA HESSEL Johan, după cele auzite acum, 
trebuie să pleci şi să taci. 

CONSULUL BERNICK Da, da, Johan, așa trebuie să faci. 

JOHAN Da, plec și tac; dar mă voi întoarce şi atunci.. 
voi vorbi. 

CONSULUL BERNICK Rămii acolo, Johan; taci şi sint 
gata să împart cu tine. 


JOHAN Păstrează-ţi banii, dar redă-mi cinstea nume- 
lui meu. 

CONSULUL BERNICK Jertfind pe al meu! 

JOHAN Da... tu şi societatea ta o să vă descurcaţi. 
Eu trebuie, vreau, şi o voi cîştiga pe Dina mea. De aceea 
plec cu „Indian Girl“... chiar miine dimineaţă. 

CONSULUL BERNICK Cu „Indian Girl“? 

JOHAN Da. Căpitanul mi-a făgăduit să mă ia cu el. 
Mă duc, imi vind ferma şi-mi pun ordine in treburi. Peste 
două luni sînt aici. 

CONSULUL BERNICK Și atunci... vei vorbi? 

JOHAN Atunci vinovatul va vorbi singur. 

CONSULUL BERNICK Uiţi că trebuie să iau asupra 
mea şi acele lucruri de care nu sînt vinovat? 

JOHAN Dar cine a tras foloase de pe urma lor? 

CONSULUL BERNICK Mă impingi la desperare! Dacă 
vorbeşti, neg totul! Voi spune că este un complot împotriva 
mea_.e-răzbunare;-că ai venit aici ca să storci bani de 


Aa mine! 


CONSULUL BERNICK Și vrei să le arăţi? 

JOHAN Dacă va fi nevoie. 

CONSULUL BERNICK Și peste două luni, ești din 
nou aici? 

JOHAN Sper. Vintul e bun. Peste trei săptămîni sînt 
la New York — dacă „Indian Girl“... nu se scufundă. 

CONSULUL BERNICK (mirîndu-se) Să se scufunde? De 
ce să se scunfunde „Indian Girl“? 

JOHAN Nu, o simplă vorbă. 

CONSULUL BERNICK (abia audibil) Să se scufunde? 

JOHAN Da, Bernick, acum ştii deci la ce să te aștepți; 
vezi, poate te răzgindeşti între timp. Cu bine! Poţi s-o sa- 
luţi pe Betty din partea mea, cu toate că nu m-a primit 

ca o soră; dar pe Marta vreau totuși s-o văd. Îi va vorbi 
Dinei... sînt sigur (Iese pe ușa din stinga, fund.) 

CONSULUL BERNICK (aparte) „Indian Girl“? (Preci- 
pitat) Lona, trebuie să împiedici asta! 

DOMNIŞOARA HESSEL Ai văzut singur, Karsten, nu 
mai am nici o putere asupra lui. (Se duce după Johan 
în odaia din fund, stinga. 

CONSULUL BERNICK (pe ginduri, neliniștit) Să se 
scufunde? 


(Aune vine din dreapta.) 


AUNE Cu voia dumneavoastră, domnul consul permite? 

CONSULUL BERNICK (întorcindu-se brusc) Dumneata 
ce vrei? 

AUNE Să cer permisiunea de a pune o întrebare dom- 
nului consul. 

CONSULUL BERNICK Hai, fie; grăbește-te. Ce vrei să 
întrebi? 

AUNE Voiam să întreb dacă... dacă a rămas hotărit... 
ca să fiu concediat miine, în cazul cînd „Indian Girl“ nu 
ar putea ieși la lurg. 

CONSULUL BERNICK Ce mai e şi asta acum? Vaporul 
e doar gata de plecare. 

AUNE Da, așa-i. Dar dacă nu ar fi gata, eu aş fi 
concediat? 

CONSULUL BERNICK La ce bun întrebările astea 
fără rost? 

AUNE Aş dori foarte mult să ştiu, domnule consul. 
Răspundeţi-mi: atunci voi fi concediat? 

CONSULUL BERNICK Obișnuiesc sau nu, să mă ţin 
de cuvint? 

AUNE Va să zică miine îmi voi pierde prestigiul în 
casa mea și în fața celor ce-mi sînt mai apropiaţi; imi voi 
pierde influenţa în faţa muncitorilor; voi pierde orice posi- 
bilitate de a sluji celor mulţi şi slabi, celor de jos. 

CONSULUL BERNICK Aune, cu această chestiune am 
lichidat. 

AUNE Da, atunci „Indian Girl“ va trebui... să 
fie gata... 


(Scurtă tăcere.) 

CONSULUL BERNICK Ascultă-mă. Nu pot să suprave- 
ghez totul, nu pot răspunde pentru toate. Dumneata mă 
asiguri că reparaţiile au fost efectuate ireproşabil? 

AUNE Mi-aţi impus un termen foarte scurt, domnule 
consul. 

CONSULUL BERNICK Dar susţii că sint făcute cu con- 
ştiinciozitate? 

AUNE Avem doar vreme bună şi e vară. 


(Din nou tăcere.) 


CONSULUL BERNICK Mai ai și altceva să-mi spui? 

AUNE Nu, altceva nu, domnule consul. 

CONSULUL BERNICK Va să zică „Indian Girl“ iese 
în larg... 

AUNE Miine? 

CONSULUL BERNICK Da. 

AUNE Bine. (Salută şi pleacă. Consulul Bernick stă 
o clipă în cumpănă; apoi se duce repede către uşa de ieşire, 
ca şi cum ar vrea să-l recheme pe Aune, dar se oprește tulburat, 
cu mîna pe clanţa uşii. În aceeași clipă, ușa este deschisă din- 
afară şi procuristul Krap intră în odaie.) 

KRAP Aha, a fost aici. A mărturisit? 

CONSULUL BERNICK Hm, aţi descoperit ceva? | 

KRAP Mai e nevoie? N-aţi descoperit vinovăția în 
ochii lui? 

CONSULUL BERNICK Aşa ceva nu se vede. Eu vă în- 
treb: aţi descoperit ceva? 

KRAP N-am reuşit; era prea tirziu; vasul era tras la 
chei. Însă și această grabă dovedeşte limpede că... 

CONSULUL BERNICK Nu dovedește nimic. Va să zică 
recepţia a avut loc? 

KRAP Se înțelege, dar... 

CONSULUL BERNICK Vedeţi bine. Și, natural, nu s-a 
găsit nici o defecțiune. 

KRAP Domnule consul, dumneavoastră ştiţi foarte 
bine cum se fac recepţiile, mai ales pe un șantier cu un 
renume ca al nostru. 

CONSULUL BERNICK Indiferent; va să zică, sintem 
descărcați de răspundere. 


KRAP Domnule consul, cu adevărat nu aţi remarcat 
la Aune că... 

CONSULUL BERNICK Aune m-a liniștit pe deplin. 

KRAP Şi eu vă spun, sint moralmente convins că... 

CONSULUL BERNICK Ce vrea să insemne asta, dom- 
nule Krap? Îmi dau seama că aveţi un dinte împotriva lui. 
Dacă doriţi să-i căutaţi pricină, alegeţi-vă altă ocazie. 
Dumneavoastră știți cît de important este pentru mine, 
sau mai exact pentru șantierul nostru, ca „Indian Girl“ 
să ia largul miine. 

KRAP Bine, bine; fie şi așa, dar peste citva timp vom 
mai auzi despre acest vas, hm! 


(Comerciantul Vigeland vine din dreapta.) 


VIGELAND Vă salut cit se poate de respectuos, dom- 
nule consul. Aveţi timp o clipă? 

CONSULUL BERNICK La dispoziţia dumneavoastră, 
domnule Vigeland. 

VIGELAND Voiam numai să aflu dacă nici dumnea- 
voastră nu sinteţi de acord ca „Palmier“ să ridice miine 
ancora. 

CONSULUL BERNICK Ba da, e lucru hotărit. 

VIGELAND Pentru că a venit căpitanul la mine și 
m-a înștiințat că se semnalează o furtună. 

KRAP Barometrul a coborit mult de azi-dimineaţă. 

CONSULUL BERNICK Aşa? Ne putem aștepta la o 
furtună? 

VIGELAND În tot cazul, un vint zdravăn; dar nici 
un fel de ciclon, dimpotrivă. 

CONSULUL BERNICK Hm, și atunci ce propuneţi dum- 
neavoastră? 

VIGELAND Eu spun ceea ce am spus şi căpitanului, 
că „Palmier“ se află în mîna providenţei. Şi afară de asta, 
nu face decit o traversare a Mării Nordului, iar în Anglia 
navlul se află acum la un preț atit de favorabil incit... 

CONSULUL BERNICK Da, după toate aparențele, am 
suferi o pierdere dacă am mai aștepta. 

VIGELAND Și doar vasul este solid și pe deasupra com- 
plet asigurat. De fapt, este riscant doar pentru „Indian Girl“. 

CONSULUL BERNICK Ce înţelegeţi prin asta? 

VIGELAND Și „Indian Girl“ tot mîine pleacă. 

CONSULUL BERNICK Armatorii ei s-au grăbit atit de 
mult și de altfel... 

VIGELAND Ei, cind hardughia aceea bătrină îndrăz. 
neşte să se aventureze în larg — şi pe deasupra cu un astfel 
de echipaj, ar fi o ruşine pentru noi dacă n-am... 

CONSULUL BERNICK Bine, bine. Aveţi la dumnea. 
voastră hirtiile vasului? 

VIGELAND Da, aici. 

CONSULUL BERNICK Bine. Poftiţi vă rog în birou cu 
domnul Krap. 

KRAP Da, vă rog; îndată va fi totul gata. 

VIGELAND Mulţumesc. lar rezultatul final, domnule 
consul, il lăsăm în miinile celui atotputernic. (Intră în 
prima odaie din faţă, în stînga, cu procuristul Krap.) 


(Profesorul Rerlund vine prin grădină.) 


RORLUND Ah, sinteţi acasă la această oră, domnule 
consul? 

CONSULUL BERNICK (pe gînduri) După cum vedeţi. 

RORLUND De fapt, o căutam pe soţia dumneavoastră. 
Îmi închipui că are nevoie de un cuvint de îmbărbătare. 

CONSULUL BERNICK Desigur, s-ar putea să aibă nevoie. 
Dar şi eu aș dori să vorbesc ceva cu dumneavoastră. 

RORLUND Cu plăcere, domnule consul. Dar... nu vă 
simţiţi bine? Sinteţi foarte palid şi păreţi tulburat. 

CONSULUL BERNICK Așa? Arăt rău? Dar nu sînt des- 
tule motive... cite s-au îngrămădit pe capul meu în ulti- 
mul timp? Răspunderea întregii întreprinderi, și apoi 
problema căii ferate. Daţi-mi voie să vă pun o întrebare. 

RORLUND Foarte bucuros, domnule consul. 

CONSULUL BERNICK O îndoială îmi frămîntă conștiin- 
a: atunci cind te afli in faţa unei lucrări de vaste proporții 
pe care vrei s-o realizezi, şi care vizează bunăstarea a mii 
de oameni... dacă s-ar pretinde o jertfă... imensă... 

RORLUND Ce înțelegeţi prin... jertfă? 

CONSULUL BERNICK De exemplu, un om se gindește 
să fondeze o mare fabrică. Ştie cu siguranță — bazat pe 
experienţa acumulată — că mai devreme sau mai tirziu, 
în timpul exploatării, se vor pierde vieţi omeneşti. 

RORLUND Da, asta este foarte probabil. 

CONSULUL BERNICK Sau un altul deschide o mare 
exploatare minieră. Angajează deopotrivă capi de familie 

şi tineri, la inceputul vieţii lor. Oare nu se ştia cu certitu- 
dine că nu toţi vor scăpa cu viaţă? 

RORIUND Ba da, din păcate așa-i, cu siguranţă. 

CONSULUL BERNICK Deci, un astfel de om ştie dina- 
inte că ceea ce vrea să realizeze va costa, fără îndoială, vieţi 
omenești. Dar această realizare este spre folosul general; 
fiecare viaţă sacrificată va fi tot atit de neindoielnic pre- 
misa bunăstării altor multe sute de vieți. 

RORLUND Aha, vă gindiţi la calea ferată; la toate 
acele săpături primejdioase şi dinamitări de stinci şi... 
toate astea... 

CONSULUL BERNICK Da, da, sigur; mă gindesc la 
calea ferată, dar afară de asta, calea ferată va genera con- 
struirea de fabrici şi de exploatări miniere. Dar... nu sîn- 
teţi de părere că oricum... 

RORLUND Dragă domnule consul, dumneavoastră 
sinteţi... exagerat de scrupulos. Vreau să vă spun: dacă aţi 
lăsa totul pe seama providenţei... 

CONSULUL BERNICK Da, da, desigur, providenţa... 

RORLUND ... Atunci aţi fi scutit de multe frămîntări. 
Construiţi cu toată increderea calea ferată. 

CONSULUL BERNICK Da, dar eu presupun și un caz 
mai aparte. Presupun că o gură de foraj ar trebui dinamitată 
dintr-un punct primejdios; fără dinamitarea ei, calea ferată 
nu s-ar putea realiza. Presupun, în continuare, că inginerii 
ştiu din primul moment că dinamitarea ei va costa viaţa 
muncitorului care va aprinde fitilul; dar e absolut necesar 
să se dea foc, iar datoria inginerului este să trimită acolo 
un muncitor care s-o facă. 

RORLUND Hm!... 

CONSULUL BERNICK Ştiu ce vreţi să spuneţi. Ar fi 
sublim dacă însuşi inginerul ar aprinde fitilul. Dar asta este 
absurd; deci, trebuie să jertfească un muncitor. 

RORLUND La noi insă, niciodată, nici un inginer n-ar 
face asta. 

CONSULUL BERNICK În ţările mari, nici un inginer. 
n-ar sta la îndoială. -- 

RØRLUND În țările mari? Da, cred. În acele societăți 
lipsite de conștiință. 

CONSULUL BERNICK O, acele societăți au și unete 
lucruri bune. 

RORLUND Şi dumneavoastră spuneţi asta, dumnea- 
voastră, care singur......- 

CONSULUL BERNICK Numai în ţările mai mari există 
condițiuni favorabile rentabilităţii marilor întreprinderi; 
acolo există curajul de a jertfi cîţiva pentru o cauză mare. 
Dar aici eşti îngrădit de tot felul de scrupule şi de conside- 
raţii mărunte. 

RORLUND Oare o viaţă omenească este o consideraţie 
măruntă? 

CONSULUL BERNICK Da, din moment ce este o piedică 
pentru bunăstarea miilor de oameni. 

RORLUND Dar dumneavoastră, domnule consul, aţi 
sugerat numai cazuri inimaginabile. Pur şi simplu, nu vă 
mai înţeleg azi. Apoi aţi adus vorba de ţările mari, de socie- 

>tăţile mari. Da... acolo? Ce contează acolo o viaţă omenească? 
Acolo se socotesc vieţile omenești după valoarea lor materi- 
ală. Dar noi, îmi închipui cel puţin, avem cu totul altă con- 
-cepție morală. Priviţi la onerabitii armatori pe care dum- 
neavoastră îi prezidaţi. Numiţi-mi un singur armator care 
pentru un infam cîştig ar accepta să jertfească o viaţă ome- 
nească ! Și gindiţi-vă acum la acei escroci din „marile socie- 
tăţi“ care de dragul cîștigurilor trimit în larg, unul după 
celălalt, vase inapte de navigaţie... 

CONSULUL BERNICK Nu, nu vorbeam despre vase 
inapte să navigheze! 

RORLUND Dar eu despre ele vorbesc, domnule consul! 

CONSULUL BERNICK Da, dar de ce? Nu au nici o legă- 
tură cu povestea mea. O, aceste mărunte preocupări, urmări 
ale fricii! Dacă la noi un general ar trebui să-şi conducă 
oamenii în foc şi să-i piardă, ar avea nopţi de insomnie. În 
alte părţi e altfel! Ar trebui să auziţi ce povesteşte el 
alături, chiar el... 

RORLUND El? Cine? Americanul?... 

CONSULUL BERNICK Da, sigur. Ar trebui să auziţi 
în ce fel... în America se... 

RORLUND Se află alături, înăuntru? Și asta nu mi-aţi 
spus-o mai curînd. Chiar acum vreau să... 

CONSULUL BERNICK Nu vă va folosi la nimic; cu el 
n-o veţi scoate la capăt în nici un fel. 

RORLUND Asta o vom vedea. Ei, iată-l că vine. 

(Johan Tønnesen intră din odaia de pe stinga.) 


JOHAN (vorbeşte în urma lui prin ușa deschisă) Da, da, 
Dina, fie și aşa. Dar, oricum, eu nu renunţ la tine. Voi 
reveni și atunci toate vor fi luminoase intre noi. 

RORLUND Îmi daţi voie, în ce scop vorbele astea? 
Ce voiţi dumneavoastră? 

JOHAN Doresc ca acea tinără fată, in faţa căreia m-aţi 
ponegrit ieri, să devină soţia mea. 

RORLUND A dumneavoastră? Și vă închipuiţi că... 

JOHAN O vreau de soţie. 

RORLUND Ei bine, atunci să aflaţi şi dumneavoastră. 
(Se duce către ușa pe jumătate deschisă.) Doamnă Bernick, 
aveţi bunătatea să fiţi martoră. Și dumneavoastră, domni- 
șoară Marta. Și chemaţi-o și pe Dina. (O zărește pe domni- 
şoara Hessel.) A, sînteţi şi dumneavoastră aici? 

DOMNIŞOARA HESSEL (în prag) Să vin şi eu? 

RORLUND Să vină toţi cei care vor; cu cit mai mulți, 
cu-atit mai bine. 

CONSULUL BERNICK Ce aveţi de gind? 


( Domnișoara Hessel, doamna Bernick, domnişoara 
Bernick, Dina și Hilmar Tønnesen vin din odaia 
alăturată.) 


DOAMNA BERNICK Domnule profesor, cu toate efor- 
turile mele nu l-am putut impiedica... 

RORLUND Îl voi impiedica eu... Dina, ești o fată 
nechibzuită. Dar nu te dojenesc într-atit pe dumneata. Ai 
fost prea mult timp fără un sprijin moral. Mă dojenesc pe 
mine însumi că nu ţi-am oferit eu acel sprijin. 

DINA Dumneavoastră să nu spuneţi nimic! 

DOAMNA BERNICK Dar ce-i asta? 

RORLUND Tocmai acum trebuie să spun, Dina, cu 
toate că atitudinea dumitale de ieri și de azi mi-a ingreuiat 
inzecit sarcina. Dar pentru că e vorba de salvarea dumitale, 
toate celelalte considerente trebuie să dispară. Îţi amin- 
teşti cuvintul pe care ţi l-am dat? Îţi aminteşti ce mi-ai 
promis să răspunzi atunci cînd voi socoti că a sosit momen- 
tul? Acum nu mai este cazul să mai chibzuiesc şi de aceea 
spun: (către Johan Tønnesen) Această fată, la mina căreia 
aspiraţi, este logodnica mea. 

DOMNIŞOARA BERNICK Ce spuneţi? 

CONSULUL BERNICK Dina! 

JOHAN Ea? A dumneavoastră? 

DOMNIŞOARA BERNICK Nu, nu, Dina! 

DOMNIŞOARA HESSEL Minciună! 

JOHAN Dina, omul acesta spune adevărul? 

DINA (după o scurtă pauză) Da! 

RORLUND lată toată arta de seducţie redusă la nepu- 
tinţă. Pasul pe care m-am decis să-l fac spre binele Dinei, 
trebuie să fie cunoscut de întreaga noastră societate. Hră- 
nesc speranța că nu va fi interpretat greşit. lar acum, doamnă, 
cred că cel mai bun lucru ar fi s-o luăm de aici şi să căutăm 
să aducem din nou liniştea şi echilibrul în sufletul ei. 

DOAMNA BERNICK Da, vino. O, Dina, ce fericire pen- 
tru tine! (O conduce pe Dina spre stinga și iese cu ea. Pro- 
fesorul Rorlund le urmează.) 

DOMNIŞOARA BERNICK Drum bun, Johan! (Jese.) 

HILMAR (din pragul ușii ce duce spre grădină) Hm... 
Într-adevăr, trebuie să spun... 

DOMNIȘOARA HESSEL (care a urmăril-o cu privirea pe 
Dina) Nu-ţi pierde curajul, băiete! Eu rămîn aici, să-l 
supraveghez pe pastor. (Iese prin dreapta.) 

CONSULUL BERNICK Johan, rămii. Acum nu mai 
trebuie să pleci cu „Indian Girl“. 

JOHAN Ba da, tocmai acum plec. 

CONSULUL BERNICK Şi... nu te mai întorci? 

JOHAN Mă voi întoarce. 

CONSULUL BERNICK După povestea asta? Ce să mai 
cauţi aici? 

JOHAN Să mă răzbun pe voi toţi; să strivesc cît pot 
mai mulţi dintre voi. (Iese prin dreapta. Comerciantul Vi- 
geland și procuristul Krap vin din odaia consulului.) 

VIGELAND Aşa, acum hirtiile sînt în ordine, domnule 
consul. 

CONSULUL BERNICK Bine, bine... 

KRAP (cu voce scăzută) Şi va să zică rămine stabilit: 
„Indian Girl“ pleacă miine. 

CONSULUL BERNICK Da, pleacă. (Intră în odaia lui. 
Comerciantul Vigeland şi procuristul Krap ies prin dreapta, 
Hilmar Tønnesen vrea să-i urmeze, dar în clipa aceea Olaf 
scoate cu bigare de seamă capul pe ușa din stinga.) 

OLAF Unchiule! Unchiule Hilmar! 

HILMAR Uf, tu erai? De ce nu rămii sus? Doar ești 
la arest. 

OLAF (înaintează cu cîțiva pași) Sst! Unchiule Hilmar, 
ai aflat vestea? 

HILMAR Da, ştiu c-ai mîncat bătaie azi. 

OLAF (privind amenințător spre odaia tatălui) Nu va 
mai avea multe ocazii să mă bată. Dar ştii că unchiul Johan 
pleacă miine cu americanii? 

HILMAR Și ce te priveşte pe tine? Vezi să nu ajungi 
iar la arest. 

OLAF Poate c-o să iau parte și eu o dată la o vină- 
toare de bizoni, unchiule. 

HILMAR Prostii, un fricos ca tine!... 

OLAF Da, așteaptă numai, miine o să afli și tu ceva! 

HILMAR Nepricopsitule. (Iese prin grădină. Olaf fuge 
din nou și închide ușa cînd il vede venind din dreapta pe pro- 
curistul Krap.) 

KRAP (se duce către ușa odăii consulului și o întredes- 
chide) Scuzaţi-mă că vin din nou, dar... izbucneşte o fur- 
tună violentă... (așteaptă o clipă; nici un răspuns)... „Indian 
Girl“ ridică totuşi ancora? 


(O lungă pauză.) 


CONSULUL BERNICK (din odaie) În orice caz, „Indian 
Girl“ ridică ancora. 


(Procuristul Krap inchide ușa și iese din nou prin 
dreapta.) 


Actul IV 


(Același decor ca în actul I. Masa de lucru a fost 
scoasă. Este o după-amiază furtunoasă și domnește 
o semiobscuritate care se înteţeşte în timpul celor 
ce vor urma. Un servitor aprinde candelabrul; 


citeva fete în casă aduc glastre cu flori, lămpi 
şi lumînări 

pe care le pun pe mese și pe etajerele aşezate de-a 
lungul pereţilor. Angrosistul Rummel, în frac, cu 
mănuși şi cravată albă, dă ordine.) 


RUMMEL (către servitori) Aprindeţi lumiînările numai 
din două in două. Nu trebuie să pară ceva pregătit, trebuie 
să lase impresia de surpriză. Şi atitea flori? O, ba da, lăsa- 
ți-le; să se creadă că se află aici în mod obişnuit. 


(Consulul Bernick iese din odaia lui.) 


CONSULUL BERNICK (în pragul ușii) Ce înseamnă asta? 
RUMMEL O, o, aici erai? (Către servitori). Da, puteţi 
pleca deocamdată. 


(Servitorul și fetele in casă ies prin odaia din 
fund, stinga.) 


CONSULUL BERNICK (apropiindu-se) Bine, Rummel, 
dar ce înseamnă toate astea? 

RUMMEL Înseamnă că a sosit cea mai glorioasă zi a ta. 
Astă-seară orașul vine în alai la primul lui cetăţean. 

CONSULUL BERNICK Ce tot spui? 

RUMMEL Alai, drapele şi muzică. Erau programate și 
torţe, dar n-am vrut să riscăm pe vremea asta de furtună. Ei, 
aici va fi o manifestaţie și va face o foarte bună impresie 
cind va apărea în ziare. 

CONSULUL BERNICK Ascultă, Rummel, nu vreau să 
ştiu nimic despre toate astea. 

RUMMEL Da, dar acum e prea tirziu. Peste o jumătate 
de ceas, vor fi aici. 

CONSULUL BERNICK De ce nu mi-ai spus pînă acum? 

RUMMEL Tocmai fiindcă mi-era teamă că te vei împo- 
trivi. Dar am vorbit cu soţia ta, care mi-a îngăduit să aranjez 
un pic in timp ce ea va îngriji de bufet. 

CONSULUL BERNICK (ascultind) Ce-i asta? Au și venit? 
Mi se pare că aud cîntece. 

RUMMEL (din ușa ce dă spre grădină) Cîntece? O, nu. 
Sint americanii. „Indian Girl“ a tras la chei. 

CONSULUL BERNICK Aşa, a tras la chei? Nu, astă- 
seară nu pot. Sint bolnav. 

__RUMMEL Da, într-adevăr, arăţi rău. Dar acum trebuie 
să-ţi vii în fire. La toţi dracii, sus capul. Atit eu cit şi Sand- 

stad şi Vigeland punem cel mai mare preţ pe reuşita acestei 
manifestații. Opozanţii noştri trebuie să fie striviţi sub greu- 
tatea opiniei publice. În oraş se vintură tot felul de zvonuri. 
Stirea despre cumpărarea de terenuri nu mai poate fi ascunsă. 
Ar trebui ca chiar în seara asta, o dată cu osanalele şi dis- 
cursurile, în clinchet de pahare, pe scurt, în mijlocul entu- 
ziasmului general, să-i informezi despre... ce ai riscat tu 
pentru binele obştesc. Sub influenţa unei dispoziţii entu- 
ziaste, după cum mă exprimam adineauri, sepot obţine extra- 
ordinar de multe, aici la noi. De aceea trebuie să organizăm 
şi asta, altfel nu merge. 

CONSULUL BERNICK Da, da, da... 

RUMMEL Şi mai ales atunci cînd un punct atit de deli- 
cat şi de spinos trebuie dat în vileag. Şi, slavă ţie, Doamne, 
numele tău, Bernick, îţi poate permite asta. Dar ascultă, 
ar trebui să ne punem puţin de acord. Hilmar Tønnesen a 
compus un cintec în cinstea ta. Începe foarte frumos, cu 
cuvintele: „Înalţă sus stindardul ideii“. Iar profesorul Rør- 
lund are însărcinarea să ție discursul festiv, căruia va trebui, 
natural, să-i răspunzi. 

CONSULUL BERNICK Nu pot in seara asta, Rummel. 
N-ai putea tu... 

RUMMEL Imposibil, chiar dacă aş vrea. După cum s-a 
aranjat, cuvintarea ţi se adresează ţie, în mod special. Ches- 
tiunea asta am stabilit-o cu Vigeland şi cu Sandstad. Ne-am 
gîndit că ai putea răspunde printr-o urare pentru prosperi- 
tatea orașului. Sandstad vrea să spună citeva cuvinte despre 
armonia dintre clasele societăţii. Vigeland va arăta pe scurt 
cît este de dorit ca noua întreprindere să nu zdruncine prin- 
cipiile morale ce stau la temelia societăţii noastre şi cred că 
ar trebui, în citeva cuvinte potrivite, să reamintească de 
femei, a căror acțiune mai modestă nu este totuși lipsită de 
importanţă în societate. Dar văd că nu mă asculți... 

CONSULUL BERNICK Ba da, ba da, te ascult. Dar ia 
spune-mi, crezi că în larg marea este furioasă? 

RUMMEL O, te temi pentru „Palmier“? Este doar asi- 
gurat la tarif maxim. 

CONSULUL BERNICK Asigurat, da, dar... 

RUMMEL Și în bună stare, și asta-i cel mai important. 

CONSULUL BERNICK Hm! Dacă unui vapor i se intim- 
plă ceva, încă nu e sigur că vor fi şi victime omeneşti. Se 

poate pierde încărcătura, chiar și vasul, pot dispărea actele 
și bagajele... 
© RUMMEL La dracu, cuferele și hiîrtiile nu contează cine 

ştie ce. 

CONSULUL BERNICK Nu, nu contează! Nu! Îmi ziceam 
numai... Sst, iată, se cintă din nou. 

RUMMEL La bordul „Palmier“-ului. 

VIGELAND (intrind din dreapta) Da, acum iese „Pal- 
mier“-ul. Bună seara, domnule consul. 

CONSULUL BERNICK Şi dumneavoastră, care sinteți 
un cunoscător al mării, mai susţineţi cu tărie că... 

VIGELAND Cred cu tărie în providenţă, domnule consul. 
Ìn afară de asta, am fost eu însumi la bord și am împărţit 
citeva cărţi de rugăciuni; sper că vor avea un efect salutar. 


(Sandstad și Krap vin din dreapta.) 


SANDSTAD (încă din prag) Aşa, de-o merge și asta 
bine, toate vor merge bine. O, ia te uită, bună seara, 
bună seara. 

CONSULUL BERNICK S-a întîmplat ceva, domnule 
Krap? 

KRAP Nu mai spun nimic, domnule consul. 

SANDSTAD Întregul echipaj de pe „Indian Girl“ este 
beat. Să nu-mi mai spuneți pe nume dacă aceste bestii 
ajung vii la destinație. 

DOMNIŞOARA HESSEL (tntrînd din dreapta) Da, acum 
vă pot saluta din partea lui. 

CONSULUL BERNICK S-a şi îmbarcat? 

DOMNIŞOARA HESSEL Curind, în orice caz. Ne-am 
despărţit în faţa hotelului. 

CONSULUL BERNICK Şi hotărirea lui a rămas definitivă? 

DOMNIȘOARA HESSEL Da, neclintită ca stinca. 

RUMMEL (în fund, lingă fereastră) La naiba cu aceste 
inovaţii după ultima modă; nu reușesc să trag perdelele! 

DOMNIŞOARA HESSEL Vreţi să le lăsaţi? Credeam că 
dimpotrivă | 

RUMMEL Mai întii am să le las, domnişoară. Dar... 
dumneavoastră ştiţi ce se pregăteşte? 

DOMNIȘOARA HESSEL Sigur. Îngăduiţi-mi să vă ajut. 
(Pune mina pe șnururi). Voi lăsa perdelele în jos pentru 
cumnatul meu, cu toate că mai degrabă le-aș ridica. 

RUMMEL Puteţi s-o şi faceți, mai pe urmă. Atunci cînd 
grădina va fi plină de oameni, storurile se vor ridica şi ei 
vor vedea o familie fericită; un cămin burghez trebuie să fie 
transparent ca o cutie de sticlă. 


(Consulul Bernick pare că ar crea să spună ceva, 
dar se întoarce repede și se duce în odaia lui.) 


RUMMEL Hai să ţinem ultima noastră consfătuire. 
Domnule Krap, trebuie să ne veniţi în ajutor cu unele lămu- 
riri. 

(Cei cinci se duc in odaia consulului. Domnisoara 

Hessel a tras perdelele şi tocmai vrea să facă același 

lucru cu draperiile din faţa glasvandului deschis, 

cind Olaf, de sus, sare Jos, direct pe treptele ce dau 

spre grădină. Are un pled peste umeri și o legăturică 
în mină.) 


DOMNIŞOARA HESSEL Ah! Doamne fereşte! Vai, cum 
m-ai speriat! 

OLAF (ascunzind legăturica) Sst, mătușico! 

DOMNIȘOARA HESSEL Ai sărit pe fereastră? Unde vrei 
să te duci? 

OLAF Sst, să nu mă spui nimănui. Mă duc la unchiul 
Johan, numai pînă la debarcader, să-mi iau rămas bun de la 
el. Noapte bună, mătușă! (Fuge prin grădină). 

DOMNIŞOARA HESSEL Nu, Olaf! Olaf! Rămii aicil 


(Johan Tønnesen îmbrăcat in haine de călătorie, cu 
o tașcă peste umăr, intră cu băgare de seamă pe ușa 
din dreapta.) 


JOHAN Lona! 

DOMNIȘOARA HESSEL Cum? Te-ai întors? 

JOHAN Mai am citeva minute. Trebuie s-o mai văd o 
dată. Nu putem să ne despărțim în felul acesta. 


(Domnișoara Bernick și Dina, amindouă cu manta- 
lele pe ele, iar cea din urmă purtind o valiză mică, 
intră pe ușa din fund, stinga.) 


DINA Mă duc la el; la el! 
DOMNIŞOARA BERNICK Da, Dina, vei ajunge la el! 

DINA Uite-l! 

JOHAN Dina! 

DINA la-mă cu tinel 

JOHAN Cum?... 

DOMNIŞOARA HESSEL Dina... vrei tu? 

DINA Da, ia-mă cu tine! Celălalt mi-a scris, spunind 
că astă-seară va anunța oficial logodna, față de toată lumea. 

JOHAN Dina... nu-l iubeşti? 

DINA Nu l-am iubit niciodată. Prefer să mă arunc in 
adineul fiordului decit să- -Hu logodnica lui. O, ce umilită 
am fost ieri; cum m-a îngenuncheat apăsindu-mă sub trufia 
lui! A arătat că-mi face cinstea de a mă ridica pină la el, pe 
mine, o ființă demnă de dispreț. Nu mai vreau să fiu dispre- 
tțuită. Vreau să plec. Îmi dai voie să te urmez? 

JOHAN Da, da, de o mie de ori da! 

DINA N-am să-ți fiu mult timp povară. Ajută-mă doar 
să ajung acolo, ajută-mă doar să mă descurc la început... 

JOHAN Uraa, se aranjează, Dina! 

DOMNIŞOARA HESSEL (arătind spre odaia consulului) 
Sst, incet, încet! 

JOHAN Dina, am să te port pe braţe. 

DINA Asta nu-ţi voi îngădui. Vreau să mă descurc sin- 
gură; acolo voi reuși foarte bine. Numai să plec de-aici cit 
mai repede. O, femeile astea, tu nu știi încă, mi-au și scris 
azi. M-au sfătuit să-mi binecuvintez norocul, explicindu-mi 
cit de generos s-a arătat pd mine, şi că în toate zilele mă vor 
supraveghea, să vadă dăcă mă arăt demnă de el. Mi-e groază 
de atita cumsecădenie. ` _ | a 

JOHAN Spune-mi, Dina, Humai de aceeâ pleci? Eu nu 
insemn nimic pentru tine? 

DINA Ba da, Johan, îmi eşti... mai mult decit toţi 
ceilalți oameni. 

JOHAN O, Dina!... 

DINA Toți îmi spuneau că trebuie să te urăsc. Să am 
oroare de tine. Îmi spuneau că e o datorie pentru mine; dar 
eu nu ințeleg povestea asta cu datoria; niciodată nu voi fi 
în stare s-o înţeleg. 

DOMNIȘOARA HESSEL Nici să nu fii în stare, Dina! 

DOMNIŞOARA BERNICK Nu, să nu fii în stare; și de 
aceea să-l urmezi ca soţie. 

JOHAN Da, da! 

DOMNIŞOARA HESSEL Ce-ai spus? Ei, acum trebuie să 
te sărut, Marta! La asta nu m-aş fi așteptat niciodată din 
partea ta. 

DOMNIȘOARA BERNICK Da, te cred ; eu insămi nu m-am 
aşteptat la asta. Dar o dată trebuia să izbucnesc şi eu. O, 
cît de mult suferim aici. Ne martirizează principiile şi obi- 
ceiurile! Revoltă-te impotriva lor, Dina. Fii soţia lui. Bine 
că cineva sfarmă, în sfirşit, toate aceste convenţii şi obiceiuri, 

JOHAN Tu ce răspunzi, Dina? 

DINA Da, vreau să fiu soţia ta. 

JOHAN Dina! 

DINA Dar mai întii vreau să muncesc. Vreau să devin 
eu însămi cineva, aşa cum ești tu. Nu vreau să fiu un obiect 
pe care-l iei cu tine. 

DOMNIȘOARA HESSEL Da, adevărat, aşa să fie. 

JOHAN Bine, voi aştepta şi voi spera. 

DOMNIŞOARA HESSEL... Și vei ciştiga, băiete! Acum 
însă, la bord! 

JOHAN Da, la bord! Ah, Lona, sora mea dragă, vreau 
să-ţi spun ceva. (O conduce spre fundul odăii vorbindu-i pre- 
cipitat.) 

DOMNISOARA BERNICK Dina, fericito; lasă-mă să te 
sărut încă o dată — ultima oară. 

DINA Nu pentru ultima oară, nu, dragă şi scumpă 
mătușă ; ne vom revedea. 

DOMNIŞOARA BERNICK Niciodată! Promite-mi, Dina, 
că nu te vei întoarce niciodată. (Îi apucă amindouă miinile 
și se uită la ea.) Acum tu, copilă iubită, mergi către fericire, 
peste Ocean. O, de cite ori, în clasă, nu mi-am dorit să fiu 
şi eu acolo! Acolo trebuie să fie frumos; sub un cer mai vast, 
norii se înalță mai sus decit aici, un aer mai proaspăt răco- 
reşte frunţile oamenilor. 

DINA O, mătuşă Marta, într-o zi vei veni şi tu după noi. 

DOMNIŞOARA BERNICK Eu? Niciodată, aici am de 
îndeplinit măruntele mele îndatoriri zilnice, iar de-acum 
încolo nu cred că voi mai putea deveni ceea ce ar fi trebuit 
să fiu. 

DINA Nu-mi vine a crede că trebuie să mă despart 
de tine. 


87 


DOMNIȘOARA BERNICK Vai, Dina, omul se poate des- 
părţi de multe. (Sărutind-o). Dar asta să nu-ţi fie dat nici- 
odată, dulce copilă. Promite-mi că-l vei face fericit. 

DINA Nu vreau să promit nimic. Nu-mi place să pro- 
mit. Totul trebuie să vie așa, de la sine. 

DOM NIȘOARA BERNICK Da, așa trebuie, rămii așa cum 
eşti: cinstită şi credincioasă ţie-insăţi. 

DINA Așa voi rămîne, mătuşă. 

DOMNIȘOARA HESSEL (ascunzind în buzunar cîteva 
hirtii pe care Johan i le dăduse ) Bine, bine, dragul meu băiat. 
Acum luaţi-o din loc. 

JOHAN Da, nu mai avem timp de pierdut. Rămii cu 
bine, Lona! Îţi mulţumesc pentru toată dragostea ta. Rămii 
cu bine, Marta, şi-ţi mulțumesc şi ţie pentru prietenia ta 
credincioasă. 

DOMNIŞOARA BERNICK Cu bine, Johan! Cu bine, Dina! 
Și fericirea să se aştearnă peste toate zilele vieţii voastre. 


(Marta și Lona îi împing către ușa din fund. Johan 
și Dina ies grăbiţi prin grădină. Domnișoara Hessel 
închide ușa și trage perdelele.) 


DOMNIŞOARA HESSEL Acum sintem singure, Marta. 
Tu ai pierdut-o pe Dina iar eu pe Johan. 

DOMNIŞOARA BERNICK Tu... pe Johan? 

DOMNIȘOARA HESSEL O, îl pierdusem pe jumătate 
incă acolo. Băiatul dorea să stea pe propriile-i picioare; de 
aceea l-am lăsat să creadă că sufeream de dorul de casă. 

DOMNIŞOARA BERNICK De aceea? Da, atunci înţeleg 
de ce ai venit. Dar nu-ţi va cere să te intorci, Lona? 

DOMNISOARA HESSEL O soră vitregă bătrină ; ce nevoie 
să aibă de ea? Bărbaţii sfişie mult şi multe în bucăţi, ca să 
ajungă la fericire. 

DOMNIŞOARA BERNICK Se întimplă cîteodată. 

DOMNIȘOARA HESSEL Dar ne vom susține una pe 
alta, Marta. 

DOMNIȘOARA BERNICK Pot eu să însemn ceva 
pentru tine? 

DOMNIȘOARA HESSEL Cine, mai mult decît tine? Noi, 
două mame vitrege... Nu ne-am pierdut amîndouă copiii? 
Acum Sîntem singure. 

DOMNIȘOARA BERNICK Da, singure. Și de aceea trebuie 
să știi: pe el l-am iubit mai mult decit orice pe lume. 

DOMNIŞOARA HESSEL Marta! (Apucind-o de braţ.) 
Adevărat? 

DOMNIŞOARA BERNICK Toată viața mea este cuprinsă 
în aceste cuvinte. L-am iubit şi l-am așteptat. În fiecare vară 
îl aşteptam să vie. Și iată, a venit, dar nu m-a văzut. 

DOMNIŞOARA HESSEL L-ai iubit! Peel! Şi tu singură 
i-ai dat altă fericire in brațe. 

DOMNIŞOARA BERNICK Cum să nu-i îi dat fericirea în 
braţe, cind îl iubeam? Da, l-am iubit. Întreaga mea viaţă 
i-am dăruit-o lui, de atunci, de cind a plecat. Nu-i aşa că 
n-aveam nici un temei să sper? O, și totuși cred că am avut 
un temei. Dar cînd s-a întors, parcă totul pierise din aminti- 
rea lui. El... nu m-a văzut. 

DOMNIŞOARA HESSEL Te-a umbrit Dina. 

DOMNIŞOARA BERNICK Bine-a făcut. Atunci cind a 
plecat, eram de aceeași virstă; cind l-am revăzut — o, clipa 
aceea cumplită! — mi-am dat seama că eram cu zece ani 
mai în virstă decit el. Acolo, afară, a umblat în lumina tremu- 
rătoare a unui soare strălucitor şi a inhalat tinereţe şi sănă- 
tate cu fiecare gură de aer inspirată, iar eu, în timpul acesta, 
am stat aici înăuntru și am tors, am tors... 

DOMNIŞOARA HESSEL... firul fericirii lui, Marta. 

DOMNIŞOARA BERNICK Da, am tors fir de aur. Nu 
simt nici o amărăciune! Nu-i așa, Lona, că i-am fost două 
surori bune? 

DOMNIŞOARA HESSEL (cuprinzind-o în brațe) Marta! 


(Consulul Bernick iese din odaia lui.) 


CONSULUL BERNICK (către cei dinduntru) Da, da, 
aranjaţi totul cum doriţi. Cind va sosi timpul, voi... (În- 
chide ușa.) A, aici eraţi? Ascultă, Marta, trebuie să te aran- 
jezi puţin şi spune-i şi lui Betty. Evident, nu doresc nici un 
fel de lux, doar o toaletă de casă drăguță. Dar să vă grăbiţi. 

DOMNIŞOARA HESSEL Şi o mină fericită şi veselă, 
Marta; trebuie să te arăţi cu ochii strălucitori de veselie. 

CONSULUL BERNICK Să coboare şi Olaf, vreau să-l am 
lingă mine. 

DOMNIŞOARA HESSEL Hm, Olaf... 


__DOMNIȘOARA BERNICK O s-o anunţ pe Betty. (Iese 
prin odaia din fund, stinga.) 

DOMNIȘOARA HESSEL Da, va să zică a sosit clipa 
cea mare. 

CONSULUL BERNICK (mergind neliniștit de colo-colo 
prin odaie) Da, așa-i. 

DOMNIȘOARA HESSEL Într-un astfel de moment, îmi 
inchipui că un om trebuie să se simtă fericit și mîndru. 

CONSULUL BERNICK (privind-o) Hm! 

DOMNIȘOARA HESSEL Aud că intreg orașul va fi 
iluminat. 

CONSULUL BERNICK Da, le-a dat prin gind să facă 
așa ceva. 

DOMNIȘOARA HESSEL Toate asociaţiile vor veni cu 
drapelele. Numelui tău îi va fi dat să strălucească în litere 
de foc. În noaptea asta, telegraful va anunţa în toată ţara: 
„Înconjurat de fericita lui familie, consulul Bernick a primit 
omagiul concetăţenilor, ca unul dintre stilpii societăţii“. 

CONSULUL BERNICK Exact aşa va fi. Şi afară se va 
striga ura, iar mulţimea îşi va manifesta entuziasmul che- 
mâîndu-mă să apar in uşa de colo, și eu voi fi nevoit să mă 
inclin şi să mulţumesc. 

DOMNIŞOARA HESSEL O, nevoit? 

CONSULUL BERNICK Crezi că mă simt fericit în 
ceasul ăsta? 

DOMNIŞOARA HESSEL Nu, eu, una, nu cred că te poţi 
simţi chiar atit de fericit. 

CONSULUL BERNICK Lona, mă dispreţuieşti. 

DOMNIŞOARA HESSEL Nu încă. 

CONSULUL BERNICK N-ai dreptul să mă dispreţuieşti! 
Lona, nu ai putea înțelege cu adevărat cit de nespus de singur 
mă aflu in societatea asta închistată şi diformată; în ce fel, 
an de an, a trebuit să renunţ la visurile mele de a realiza ceva 
măreț, care să-mi incununeze viaţa. Oricit de variat s-ar 
prezenta domeniul activităţii mele, în esenţă ce am infăp- 
tuit? Fleacuri! Dar altceva, ceva mare, aici nici nu s-ar 
concepe măcar. Dacă aș fi încercat să depășesc — măcar 
cu un pas — obiceiurile şi principiile care formau mentali- 
tatea acestei societăţi, sau măcar problemele aflate la ordinea 
zilei, atunci s-ar fi sfirşit cu puterea mea. Ştii tu ce sintem. 

noi, noi, care sintem ocotiți stilpii soc eta (inaintea instru- 
mentele societății, atit şi nimic mai mult. 

DOMNISOARA HESS De ce vezi. RER lucrurile 
astea? 

CONSULUL BERNICK Pentru că abia de cind te-ai intors 
tu am început să mă gindesc la ele și mai ales în seara asta. 
Ah, Lona, de ce nu te-am cunoscut mai bine atunci, demult? 

DOMNIŞOARA HESSEL Și ce s-ar fi intimplat... atunci? 

CONSULUL BERNICK Nu te-aș fi pierdut; şi dacă te-aș 
îi avut pe tine, nu aș fi... așa cum sînt acum. 

DOMNIŞOARA HESSEL De ce nu te gindești la ce ar fi 
putut însemna ea pentru tine, ea cea pe care ai ales-o in 
locul meu? 

CONSULUL BERNICK În tot cazul,nu a fost pentru 
mine aceea de care aveam nevoie. — 

DOMNIȘŞOARA HESSEL Fiindcă niciodată nu al i împărțit 
cu ea greutăţile vieţii tale, fiindcăfjiciodată nu ai conside- 
rat-o, în relaţiile dintre.voi, ca pe un om egal cu tine; 
fiindcă ai lăsat-o să se prăbușească sub povara reproşurilor 
ce-și făcea inutil, deși în realitate, tu şi nu ea ai adus 
rușinea în familia ei. 

CONSULUL BERNICK Da, da, da, toate astea sînt con- 
secința minciunii şi a tăcerii mele. 

DOMNIȘOARA HESSEL Şi atunci de ce nu rupi cu 
această minciună și cu tot ce-i putred? 

CONSULUL BERNICK Acum? Acum e prea tirziu, Lona. 

DOMNIȘOARA HESSEL Spune-mi, Karsten, ce satisfac- 
ţie îţi dă ţie înşelătoria asta? 

CONSULUL BERNICK Mie? Nici una! Eu trebuie să dis- 
par, o dată cu toată societatea asta ticăloasă. Dar după noi 
va veni altă generaţie; pentru fiul meu muncesc. Pentru el 
pregătesc opera vieţii mele. Va veni un fimp cind —— în sfirşit-— 
— adevărul va domni în societate şi pe el iși va intemeia 
fiul meu o existenţă mai fericită decit aceea atatălui său. 

DOMNIȘOARA HESSEL Întemeiată pe o minciună? 
Gindește-te ce moştenire laşi fiului tău. 

CONSULUL BERNICK (cu o desperare stăpinită) li las o 
moștenire de o mie de ori mai urită decit ştii tu. Dar o dată 
trebuie să inceteze şi blestemul. Și totuşi, indiferent de ce 
trebuie... (izbucnind ) Cum aţi putut să mă aduceţi în situaţii 

atit de ingrozitoare! Dar acum, dacă s-a intimplat, sint ne- 
voit să merg inainte. Nu veţi reuși să mă zdrobiţi. 


(Hilmar Tønnesen, cu un bileţel în mînă, vine repede 
și tulburat din dreapta.) 


HILMAR Dar asta-i doar... Betty, Betty! 

CONSULUL BERNICK Ce mai e? Au venit? 

HILMAR Nu, nu, dar trebuie neapărat să vorbesc cu 
cineva. (lese pe ușa din fund, stînga.) 

DOMNIŞOARA HESSEL Karsten, vorbeşti ca şi cum am 
fi venit să te distrugem. Atunci lasă-mă să-ţi spun ce fel de 
om este acel fiu rătăcitor de care societatea şi morala voastră 
se îngrozea ca de un ciumat. Acum se poate lipsi de voi;a 
plecat. 

CONSULUL BERNICK Dar se va întoarce. 

DOMNIŞOARA HESSEL Johan nu se va mai întoarce. A 
plecat pentru totdeauna... cu Dina. 

CONSULUL BERNICK Nu se mai întoarce? Şi Dina a 
plecat cu el? 

DOMNIȘOARA HESSEL Da, ca să-i fie soţie. În felul 
acesta pălmuiesc ei doi societatea voastră rătăcită; ca şi 
mine, de altfel... atunci, de mult. 

CONSULUL BERNICK Au plecat!... Şi ea!... Cu „Indian 
Girl“! 

DOMNIŞOARA HESSEL Nu, o marfă atît de scumpă n-a 
îndrăznit s-o încredinţeze bandei aceleia de nelegiuiţi. Johan 
şi Dina au plecat cu „Palmier“. 

CONSULUL BERNICK Ah! Atunci va să zică... totul e 
zadarnic... (Se duce repede către odaia lui, smulge în lături 
ușa şi strigă înăuntru.) Krap, opriţi „Indian Girl“-ul. Nu 
trebuie să mai plece astă seară. 

KRAP (dinăuntru) „Indian Girl“... este în larg, dom- 
nule consul. 

CONSULUL BERNICK (închide ușa şi spune tare) Prea 
tirziu şi zadarnic. 

DOMNIŞOARA HESSEL Ce vrei să spui? 

CONSULUL BERNICK Nimic, nimic. Pleacă, lasă-mă 
singur! 

DOMNISOARA HESSEL Hm! Ascultă, Karsten! Johan 
iţi trimite vorbă că mi-a încredințat soarta numelui său, pe 
care ţi l-a împrumutat cu dragă inimă... atunci, şi pe care, 

pe deasupra, l-ai și furat în timp ce era plecat. Johan tace... 
În această chestiune pot acţiona, sau pot rămine pasivă. 
Deci, totul depinde de mine. Priveşte, sint deținătoarea 
ambelor scrisori. 

CONSULUL BERNICK Le ai? Şi vrei ca în seara asta... 
poate chiar cind alaiul... 

DOMNIŞOARA HESSEL N-am venit aici ca să te denunţ, 
ci ca să te scutur în așa fel încît să te convingi singur că tre- 
buie să vorbeşti. N-am reușit. Rămii mai departe cufundat 
în mocirla minciunii. Uite, rup scrisorile tale in bucățele. 
Ţine resturile, iată-le aici! Acum nu mai există nici o mărtu- 
rie împotriva ta, Karsten. Acum ești liniştit, fii şi fericit 
— dacă poţi. 

CONSULUL BERNICK (cutremurat) Lona, de ce n-ai 
făcut asta mai înainte! Acum e prea tirziu; acum... viaţa 
mi-a devenit insuportabilă. Din clipa asta nu mai pot trăi. 

DOMNIȘOARA HESSEL Dar ce s-a intimplat? 

CONSULUL BERNICK Nu mă întreba. Dar trebuie să 
trăiesc ! Vreau să trăiesc — de dragul lui Olaf. El va îndrepta 
totul, el îmi va răscumpăra păcatele. 

DOMNIŞOARA HESSEL Karsten!... 

HILMAR (venind repede înapoi) Nimeni nu-i de găsit; 
toţi sînt plecaţi, nici Betty. 

CONSULUL BERNICK Ce vrei? 

HILMAR N-am curajul să-ți spun. 

CONSULUL BERNICK Ce s-a întimplat? Spune îndată! 
Trebuie să-mi spui! 

HILMAR Atunci... fie! Olaf a plecat cu „Indian Girl“. 

CONSULUL BERNICK (se dă, împleticindu-se, înapoi) 
Olaf... cu „Indian Girl“! Nu! Nu! 

DOMNIȘOARA HESSEL Da, da, sigur! Acum înţeleg, 
l-am văzut sărind pe fereastră. 

CONSULUL BERNICK (din pragul odăii lui strigă despe- 
rat) Krap, oprește cu orice preţ pe „Indian Girl“! 

KRAP (ieșind) Imposibil, domnule consul. Cum vă 
puteţi închipui dumneavoastră... 

CONSULUL BERNICK Trebuie să-l oprim; Olaf e la 
bord! 

KRAP Ce spuneţi)... 


RUMMEL (ieșind) Olaf a fugit? Nu-i posibil! 


93 


SANDSTAD (venind de afară) Va fi trimis înapoi cu 
vasul pilot, domnule consul. 

HILMAR Nu, imposibil, mi-a scris (ardtînd biletul) că 
va sta ascuns in cală pînă vor ajunge în largul mării. 

CONSULUL BERNICK Nu-l voi mai vedea niciodată! 

__ _RUMMEL A, ce prostie. E un vas bun, rezistent, reparat 
chiar acum... 

VIGELAND (care a intrat între timp)... în propriul 
dumneavoastră șantier, domnule consul! 

CONSULUL BERNICK Vă spun, nu-l voi mai vedea nici- 
odată. L-am pierdut, Lona, și acum îmi dau seama că nu 
l-am avut niciodată. (Ascultind.) Asta ce-i? 

RUMMEL Muzică. Se apropie manifestaţia. 

CONSULUL BERNICK Nu vreau, nu pot primi pe nimeni! 

RUMMEL Cum îţi închipui? Imposibil să mai schimbăm 
ceva. 

SANDSTAD Imposibil, gîndiţi-vă ce aţi mizat, domnule 
consul! 

CONSULUL BERNICK Ce mai contează acum pentru 
mine? Mai am pentru cine munci? 

RUMMEL Cum poţi pune o întrebare ca asta? Doar 
ne ai pe noi... şi societatea. 

VIGELAND Da, iată o vorbă înţeleaptă. 

SANDSTAD Dar, domnule consul, nu uitaţi că noi... 


( Domnișoara Bernick intră pe ușa din stinga, fund. 
Se aude inăbușit muzica, venind de departe, din jo- 
sul străzii.) 


DOMNIŞOARA BERNICK Îndată soseşte alaiul şi Betty 
nu-i acasă, nu înţeleg unde e... 

CONSULUL BERNICK Nu-i acasă? Vezi tu, Lona; nu 
am nici un sprijin, nici la bucurie, nici la durere. 

RUMMEL Daţi la o parte perdelele! Ajutaţi-mi, dom- 
nule Krap. Și dumneavoastră, domnule Sandstad. Ce păcat 
că tocmai acum familia nu e la un loc; e împotriva progra- 
mului. 


( Perdelele sint date în lături, atit la ferestre cit și 

la uși. Se vede strada iluminată. Pe casa de vizavi, 

un panou mare purtind inscripția „Trăiască domnul 
consul Bernick, stilpul societății noastre !“) 

__ CONSULUL BERNICK (dindu-se intimidat inapoi) Ter- 
minaţi cu toate astea. Nu vreau să văd nimic! Stingeţi! 
Stingeţi! 

RUMMEL Te intreb cu tot respectul, nu ţi-e bine? 

DOMNISOARA BERNICK Ce-i cu el, Lona? 

DOMNIȘOARA HESSEL Sst! (Vorbeşte în şoaplă cu ea.) 

CONSULUL BERNICK Daţi jos această inscripţie batjo- 
coritoare |! Nu vedeţi că toate făcliile astea scot limba la noi? 

RUMMEL Ei, nu, acum îmi vine să cred că... 

CONSULUL BERNICK O, ce ştiţi voi!... Toate acestea 
îmi par luminări la căpătiiul unui mort! 

KRAP Hml... 

RUMMEL Ei nu, prea ţi le pui toate la inimă. 

SANDSTAD Băiatul face o plimbare peste Ocean şi după 
aceea îl veţi avea iarăşi înapoi. 

VIGELAND Aveţi încredere în Atotputernicul, domnule 
consul. 

RUMMEL Și vasul, după cite ştiu, nu e în pericol să se 
scufunde. 

KRAP Hml... 

RUMMEL Aș înţelege dacă ar fi vorba de unul dintre 
acele coşciuge plutitoare, pe care am auzit că le-ar folosi 
marile societăţi de navigație. 

CONSULUL BERNICK Simt cum încărunţesc. 


(Doamna Bernick, cu un șal mare pe cap, intră pe 
ușa de la grădină.) 


DOAMNA BERNICK Karsten, Karsten, știi? 

CONSULUL BERNICK Da, ştiu, dar tu, tu, care nu vezi 
nimic, tu care nu veghezi asupra lui... 

DOAMNA BERNICK O, ascultă numai... 

CONSULUL BERNICK De ce nu l-ai păzit? Acum l-am 
pierdut. Dă-mi-l înapoi dacă poţi! 

DOAMNA BERNICK Da, pot, îl am! 

CONSULUL BERNICK Îl ai? 

HILMAR 

RUMMEL 

VIGELAND ! (cu un suspin de ușurare) Ah! 

SANDSTAD 

KRAP 

HILMAR Ei, mi-am inchipuit eu. 

DOMNIŞOARA BERNICK L-ai recăpătat, Karsten! 

DOMNIȘOARA HESSEL Dar acum, recîştigă-l! 

CONSULUL BERNICK Îl ai? E adevărat ceea ce spui? 
Unde-i? 

DOAMNA BERNICK Nu-ţi spun pînă nu-l ierţi. 

CONSULUL BERNICK O, te mai îndoieşti?... Îl iert! 
Dar cum ai aflat? 

DOAMNA BERNICK Crezi că o mamă nu vede? Eram 
îngrozită să nu afli tu. Citeva cuvinte care-i scăpaseră ieri, 
şi apoi... odaia goală şi hainele și sacul dispărute... 

CONSULUL BERNICK Da, da, înţeleg. 

DOAMNA BERNICK Am alergat, am reuşit să pun mina 
pe Aune. Am ieşit la larg cu barca lui cu vele; vasul era gata 
să plece. Domnul fie lăudat, am ajuns totuși la timp, ne-am 
urcat la bord, am pus să se cerceteze peste tot, l-am găsit. 
Karsten, nu trebuie să-l pedepsești. 

CONSULUL BERNICK Betty! 

DOAMNA BERNICK Şi nici pe Aune! 

CONSULUL BERNICK Aune? Ce ştii despre el? „Indian 
Girl“ n-a pornit mai departe? 

DOAMNA BERNICK Nu, tocmai asta-i. 

CONSULUL BERNICK Vorbește, vorbește o dată! 

DOAMNA BERNICK Aune era tot atît de zguduit ca şi 
mine ; cercetările ne-au răpit timp, se lăsase noaptea; pilotul 
făcea dificultăţi, așa că Aune s-a încumetat, în numele tău... 

CONSULUL BERNICK Ei? 

DOAMNA BERNICK Să-l oprească pină miine. 

KRAP Hm! 

CONSULUL BERNICK O, ce fericire! 

DOAMNA BERNICK Nu ești furios? 

CONSULUL BERNICK O, Betty, ce fericire! 

RUMMEL Şi tu, eşti prea conştiincios. 

HILMAR Adevărat, din moment ce era vorba doar de 
o mică răfuială cu natura, atunci — uf! 

KRAP (în fund, lingă fereastră) Alaiul a pătruns pe 
poarta grădinii, domnule consul. 

CONSULUL BERNICK Da, acum poate veni. 

RUMMEL Toată grădina se umple de oameni. 

SANDSTAD Toată strada e plină. 

RUMMEL Tot orașul e în picioare, Bernick. E cu ade- 
vărat o clipă înălţătoare. 

VIGELAND Să primim această clipă cu sufletul plin de 
modestie, domnule Rummel. 

RUMMEI, Toate drapelele au fost scoase. Ce alai! lată 
şi comitetul serbării, in frunte cu profesorul Rarlund. 

CONSULUL BERNICK Lăsaţi-i să vină! 

RUMMEL Ascultă, în gradul de emoție în care te afli... 

CONSULUL BERNICK Ei, ce? 

RUMMEL Aş inclina să iau eu cuvintul în locul tău. 

CONSULUL BERNICK Nu, mulțumesc. În seara asta 
vreau să vorbesc chiar eu. 

RUMMEL Dar mai ştii ce ai de spus? 

CONSULUL BERNICK Da, fii liniştit, Rummel, acum 
ştiu ce am de spus. 


(Între timp, muzica s-a oprit. Ușa dinspre grădini 

se deschide. Profesorul Rorlund, în fruntea comitetului 

de organizare, intră, condus de ciţiva servitori care 

poartă un coș acoperit. În urma lor vin cetățeniai 

orașului din toate clasele, atiţi ciți poate cuprinde 

holul. O multime imensă cu drapele se zărește afară, 
in grădină și pe stradă.) 


RORLUND  Maltstimate domnule consul! Văd. din 
surpriza întipărită pe chipul dumneavoastră, că am pătruns 
ca oaspeţi neaşteptaţi în fericitul dumneavoastră cămin, in 
care sinteţi înconjurat de familia și de prietenii dumnea- 
voastră — onorabili și activi concetăţeni ai noştri. Dar ìn- 
demnul inimilor ne-a îmboldit să vă aducem omagiul nostru. 
Aceasta nu vi se întimplă pentru prima oară; totuşi, pentru 
prima oară ia o asemenea amploare. V-am adus adeseori 
mulţumirile noastre pentru solida temelie morală pe care, ca 
să spunem așa, aţi construit societatea noastră. De această 
dată insă, vă aducem omagii în special pentru calitatea dum- 
neavoastră de cetățean clarvăzător, neobosit, dezinteresat, 
gata să se jertfească pe sine șia cărui inţiativă, după părerea 
tuturor specialiştilor, va da un puternic avint prosperității 
și bunăstării societăţii noastre. 

VOCI DIN MULȚIME Bravo, bravo! 

RORLUND Domnule consul, ani de-a rindul aţi fost un 
luminos exemplu pentru orașul nostru. Nu vorbesc de exem- 
plara dumneavoastră viaţă de familie, şi nici despre trecutul 
dumneavoastră fără pată. Astfel de calităţi sint rezervate 

elogiilor familiale, nu celor publice. Eu mă refer la activi- 
tatea dumneavoastră cetăţenească, așa cum s-a prezentat 
intotdeauna: desfăşurată în văzul întregii lumi. Vapoare 
bine echipate ies de pe şantierele dumneavoastră și își filfiie 
pavilionul pe oceanele cele mai îndepărtate. Numeroși şi 
fericiți muncitori vă privesc ca pe un părinte al lor. Prin 
faptul că aţi creat noi ramuri de activitate, aţi pus temelia 
bunăstării a sute de familii. Cu alte cuvinte, dumneavoastră 
sinteţi — în înţelesul cel mai direct al cuvîntului — sînteţi 
stîlpul de bază al acestei societăţi. | 

VOCI Așa-i, aşa-i, bravo! 

RORLUND Și tocmai într-o astfel de dezinteresare, care 
inspiră toate acţiunile dumneavoastră, trebuie să căutăm 
factorul ce are un efect atit de pozitiv, în special în această 
epocă. Dumneavoastră sinteţi pe cale de a ne înzestra acum 
cu — şi nu preget să rostesc acest cuvint prozaic şi simplu — 
o cale ferată. 

MULTE VOCI Bravo! Bravo! 

RORLUND Dar această înfăptuire pare că s-ar lovi de 
greutăţi dictate esențialmente de consideraţiuni meschine, 
egoiste. 

VOCI Să auzim, să auzim! 

RORLUND Şi anume, e lucru cunoscut că anumiţi indi- 
vizi, care nu aparţin societăţii noastre, au luat-o înainte 
cetăţenilor activi de aici și au intrat în posesia anumitor 
avantaje, care de drept ar fi trebuit să ne revină nouă. 

VOCI Da, da! Să auzim! 

RORLUND Această regretabilă situaţie de fapt a ajuns 
desigur și la cunoștința dumneavoastră, domnule consul. 
Cu toate acestea, dumneavoastră rămineţi de neclintit în 
hotărîrea luată, deși știți foarte bine că un cetăţean al sta- 
tului nu trebuie să aibă în vedere decit interesul orașului său. 

DIFERITE VOCI Hm! Nu, nu! Ba da, ba dal 

RORLUND lată, iată omul și cetăţeanul căruia îi adu- 
cem în seara aceasta omagiile noastre. Să dea Domnul ca 
întreprinderea dumneavoastră să fie o adevărată şi durabilă 
binefacere pentru societate! Drumul de fier poate constitui 
desigur, calea ce ne-ar expune pătrunderii — în mijlocul 
nostru — a unor specimene dăunătoare dinafară ; dar va fi și o 
cale la fel de rapidă ca să ne descotorosim de ele. Astfel de 
elemente dinafară, chiar fără existenţa căii ferate, au pătruns 

de curind la noi, şi n-am putut să le impiedicăm. Socotesc ca 
o prevestire fericită pentru izbinda întreprinderii faptulcă 
tocmai în această seară de sărbătoare ne-am descotorosit — 
mai degrabă decit ne-am fi aşteptat — de anumite specimene 
de acest fel... 

VOCI Sst! Sst! 

RØRLUND Faptul că am atins acest punct aici, în acest 
loc, demonstrează că ne aflăm într-o casă în care exigenţele 
etice sînt așezate mai presus decit legăturile de familie. 

VOCE Auziţi! Bravo! 

CONSULUL BERNICK (concomitent) Daţi-mi voie... 

RORLUND Numai citeva cuvinte încă, domnule consul. 
Ceea ce aţi înfăptuit pentru orașul nostru, desigur că nu a 
avut la bază vreo dorinţă ascunsă de a realiza foloase mate- 
riale. Dar nu aveţi dreptul, acum mai puţin ca oricind, de a 
refuza un modest semn de prețuire din partea concetăţenilor 
dumneavoastră recunoscători, tocmai în momentul solemn 
în care — după cum au spus-o oamenii de afaceri — ne aflăm 
in fața unei ere noi. 

MULTE VOCI Bravo! Auziţi, auziţi! 


(Se face un semn servitorilor, aceștia se apropie adu- 

cind coșul; membrii din comitetul festiv il preiau 

și îi prezintă obiectele despre care se va vorbi in con- 
tinuare. ) 


RORLUND lată, avem aici, domnule consul, un serviciu 
de cafea din argint. Fie ca el să vă impodobească masa, atunci 
cînd în viitor, ca şi de atitea ori în trecut, vom avea bucuria 
să ne adunăm în această casă primitoare. lar pe dumnea- 
voastră, domnii mei, care sinteţi gata să fiţi alături de pri- 
mul stilp al societăţii noastre, vă rugăm să primiţi ca amin- 
tire un mic dar. Acest pocal de argint este pentru dumnea- 
voastră, domnule angrosist Rummel. Dumneavoastră ați 
fost acela care atit de des, in clinchetul vesel al cupelor, aţi 
apărat cu elocvenţă interesele cetățenești. Fie-vă dat ca 
ocazii fericite să prilejuiască închinarea și golirea acestui 
pocal. Dumneavoastră, domnule comerciant Sandstad, vă 
inmînez acest album cu fotografiile concetăţenilor noștri. 
Umanitatea dumneavoastră cunoscută şi recunoscută v-a 
pus în situaţia fericită de a avea prieteni în toate păturile 
societăţii. lar dumneavoastră, domnule comerciant Vigeland, 


vă ofer această carte de rugăciuni tipărită pe hirtie velină şi 
cu legătură de lux, spre a împodobi camera dumneavoastră 
personală. Sub influenţa maturizantă a anilor, aţi dobindit 
o concepţie de viaţă plină de austeritate. Comportarea dum- 
neavoastră în toate problemele zilnice. a fost purificată şi 
innobilată, în decursul anilor, de gindul la Cel-de-sus și la 
viaţa de apoi. (Adresindu-se mulţimii.) Și cu acestea, prie- 
teni, un „Mulţi ani trăiască“ pentru consulul Bernick și 
pentru cei care luptă alături de el! Un „ura“ pentru stilpii 
societăţii noastre! 

ÎNTREAGA MULȚIME Trăiască domnul consul Bernick! 
Trăiască stilpii societăţii! Uraa! Uraa! Uraa! 

DOMNIŞOARA HESSEL Noroc, cumnate! 


(Tăcere plină de așteptare.) 


CONSULUL BERNICK (Începe grav și rar) Concetăţenii 
mei ! S-a spus de către purtătorul vostru de cuvint că în astă- 
seară ne aflăm în pragul unei epoci noi; şi sper că așa va fi. 
Dar pentru ca asta să se poată realiza, trebuie să cultivăm 
adevărul. Adevărul, căci pînă în această seară el nu era cul- 
tivat în societate. Nici în lucrurile mari, nici în cele mărunte. 
(Stupefacţie printre cei de faţă.) Trebuie deci să incep prin a 
respinge cuvintele de laudă pe care dumneavoastră, domnule 
profesor, mi le-aţi adresat după cum este uzanţa in circum- 
stanţe asemănătoare. Nu le merit, deoarece pină în ziua de 
azi n-am fost un om dezinteresat. Chiar dacă n-am urmărit 

_Antotdeăuna avantaje materiele, în tot cazul, acum sint 
conștient că cele mai multe dintre acţiunile mele s-au datorat 
unei dorinţi de putere, de influenţă și de consideraţie. 

RUMMEL. (cu jumătate glas) Ce-o mai îi şi asta? 

CONSULUL BERNICKR Faţă .de concetăţenii mei nu-mi 
fac însă nici un reproș în legătură cu asta;-eăei-matered încă 
și acum că pot să mă așez în primele rînduri, printre cei mai 
capabili oameni ai orașului nostru. 

MULTE VOCI Da, da, da. 

CONSULUL BERNICK Dar, de ceea cemă acuz eu însumi, 
este că am fost de multe ori atit de slab, incit m-am pretat 
s-o iau pe căi lăturalnice. Și aceasta deoarece cunoșteam și 
mă temeam de tendinţa societăţii noastre de a presupune 
motive necurate în tot ce se intreprindea la noi. Acum ajung 
la un fapt care exemplifică acest lucru. 

RUMMEL (neliniștit) Hm, hm! 

CONSULUL BERNICK Pe-aici circulă tot felulde zvonuri 
despre mari cumpărări de terenuri pe tot intinsul ținutului. 
Aceste terenuri le-am cumpărat eu, pe toate, de unul singur. 

VOCI ÎNĂBUȘITE Ce spune? Consulul? Consulul Ber- 
nick? 

CONSULUL BERNICK Deocamdată, ele sint in miinile 
mele. Natural, m-am destăinuit colaboratorilor mei, dom- 
nilor Rummel, Vigeland și Sandstad și am căzut de acord 
să... 

RUMMEL Nu-i adevărat! Dovezi, dovezi! 

VIGELAND Noi n-am căzut de acord asupra nici unui 
lucru! 

HILMAR Nu, că acum trebuie să spun... 

CONSULUL BERNICK E foarte adevărat, n-am căzut 
de acord asupra a ceea ce vreau să spun acum. Dar, sper, 
aceşti trei domni vor fi fără îndoială de acord cu mine cind 
voi declara că astă-seară m-am înţeles cu mine însumi ca 
aceste terenuri să fie preschimbate în acţiuni la indemina 
tuturor, încît oricine doreşte să poată avea acces la ele. 

MULTE VOCI Uraa! Trăiască consulul Bernick! 

RUMMEL (încet, consulului Bernick) E o trădare jos- 
nică! 

SANDSTAD (încet, aparte) Va să zică ne-a tras pe sfoară! 

VIGELAND Să-l ia dracu! Vai, Dumnezeule, ce-am 
spus? 

MULȚIMEA (afară) Uraa! Uraa! Uraa! 

CONSULUL BERNICK Tăcere, domnii mei. N-am nici 
un drept la aceste urale, pentru că ceea ce am hotărit acum 
nu a fost şi intenţia mea iniţială. Intenţia mea a fost dea 
păstra totul pentru mine. Şi sînt şi acum de părere că aceste 
proprietăţi pot fi la maximum fructificate numai dacă rămin 
concentrate intr-o singură mină. Rămine să alegeţi. Dacă 
doriţi, sint gata să le administrez cu cea mai mare pricepere... 

VOCI Da! Da! Da! 

CONSULUL BERNICK ...dar mai întii concetățenii mei 
trebuie să mă cunoască temeinic. Propun ca de acum inainte 
fiecare să se cunoască pe sine insuși şi haideţi să hotărim ca 
din seara aceasta să incepem o nouă eră. lar pe cea veche 
cu sulimanurile ei, cu făţărnicia ei, cu goliciunea ei, cu acea 

cumsecădenie mincinoasă, s-o expunem într-un muzeu per- 
manent deschis, pentru a ne îi de învățătură; iar acestui 
muzeu, ii vom dărui — nu-i așa, domnii mei? — deopotrivă 
serviciul de cafea, și pocalul, şi albumul, şi cartea de rugă- 
cluni pe hirtie velină, cu legătură de lux. 

RUMMEL Da, natural. 

VIGELAND (mormăie) Din moment ce ne-aţi luat totul, 
atunci... 

SANDSTAD Vă rog... 

CONSULUL BERNICK Și acum, voi lichida cea mai im- 
portantă socoteală pe care o am cu societatea. S-a spusaici 
că anumite elemente detracate ne-au părăsit chiar în seara 
asta. Mai pot adăuga, ceea ce încă nu se știe: cel vizat nu a 
părăsit ţara singur; el este urmat, pentru a-i deveni soţie, 
de.. 

DOMNIȘOARA HESSEL (tare) Dina Dorf! 

RORLUND Cum? 

DOAMNA BERNICK Ce spui? 


(Mare agitaţie.) 


RORLUND S-a dus? A fugit... cu el! Imposibil! 

CONSULUL BERNICK Spre a-i deveni soţie, domnule 
profesor. Şi mai am ceva de adăugat (Încet.) Betty, stăpi- 
nește-te şi suportă ceea ce va urma. (Tare.) Spun: jos pălăria 
în fața acestui om, căci el, cu mărinimie a luat asupra lui 
vina altuia. Concetăţeni ai mei, vreau să se termine cu min- 
ciuna, care otrăvește fiecare fibră din mine. Trebuie să aflaţi 
totul: eu am fost, acum cincisprezece ani, vinovatul. 

DOAMNA BERNICK (încet și tremurind) Karsten! 

DOMNIȘOARA BERNICK (același Joc) O, Johan!... 

DOMNIȘOARA HESSEL În sfirșit, abia acum eşti tu 
însuţi ! 


(Vesfirşită stupoare printre cei de faţă.) 


CONSULUL BERNICK Da, concetăţeni ai mei, eu am 
fost vinovatul şi el a fost cel care a ispășit. Nici o putere 
umană nu ar fi reușit să dovedească falsitatea atitor zvonuri, 
urite şi mincinoase, cite s-au răspîndit după aceea. Dar nici 
nu îndrăznesc să mă pling. Graţie acestor zvonuri, m-am 

ridicat acum cincisprezece ani; dacă acum va trebui să mă 
prăbușesc din cauza lor, asta o veţi hotări voi, dar numai 
după ce veţi chibzui bine. 

RORLUND Ce lovitură de trăsnet! Primul cetăţean al 
oraşului! (Cu glas înăbușit, către doamna Bernick.) Vai, cit 
vă depling, doamnă. 

HILMAR O, ce mărturisire! Ei nu, că trebuie să... Hm! 

CONSULUL BERNICK Dar nici un fel de hotărire în 
seara asta. Rog pe fiecare să se ducă la ale lui, să se concen- 
treze, să privească înlăuntrul său. Atunci cind spiritele se 
vor fi liniştit, se va vedea dacă am pierdut sau dacă am cişti- 
gat prin faptul că v-am mărturisit totul. Cu bine! Eu mai 
am încă multe, multe de care să mă căiesc; dar acestea nu 
mă privesc decît pe mine. Noapte bună. Să renunţăm la fast. 
Sinteţi de acord cu mine că nu-și are rostul acum? 

RORLUND Certamente, nu. (Încet către doamna Ber- 
nick.) A fugit. Va să zică, totuşi, era totalmente nedemnă 
de mine. (Încet, către comitetul mganifestaţiei.) Da, domnii 
mei, acum cred că cel mai bup-lucru este să ne împrăştiem 
în tăcere. 

HILMAR Cum se va mai putea ţine sus stindardul 
principiilor? Uf! 


(Între timp, comunicarea a mers pe Șoptite- din “gură 
în gură. Toţi participanţii la alai se îndepărtează, 
plecind prin grădină. Rummel, Sandstad și Vige- 
land pleacă certîndu-se violent, însă cu voce înăbu- 
șită. Hilmar se strecoară afară prin dreapta. În tă- 
cerea care s-a lăsat în urmă, rămin in hol consulul 
Bernick, doamna  Bernick, domnișoara  Bernick, 
domnișoara Hessel și procuristul Krap.) 


CONSULUL BERNICK Betty, mă vei putea ierta? 

DOAMNA BERNICK (privindu-l surizătoare) Ştii, Kar- 
sten, acum mi-ai deschis cea mai frumoasă perspectivă din 
cîte am avut în toţi aceşti ani. 

CONSULUL BERNICK Cum adică? 

DOAMNA BERNICK Ani de zile am crezut că odinioară 
ai fost al meu și te-am pierdut după aceea. Acum știu că 
n-ai fost al meu niciodată, dar te voi ciștiga. 

CONSULUL BERNICK (cuprinzind- -0 în brațe) O, Betty, 
m-a! ciștigat! Prin Lona, am învăţat să te cunose cu adevărat. 
Acum, spune-i lui Olaf să vină. 

DOAMNA BERNICKk Da, acum îl vei avea. Domnule 
Krap! 


(Se retrage și vorbeşte incet cu el, in fund. Krap iese 
pe uşa ce dă in grădină. În timpul celor ce urmează, 
incetul cu incetul toate luminile de la case se sting.) 


CONSULUL BERNICK (înăbușit) Mulţumesc, Lona, ai 
salvat tot ce mai era bun în mine și mi-ai salvat și fericirea. 

DOMNISOARA HESSEL Am vrut eu altceva? 

CONSULUL BERNICK Da, oare asta ai vrut, sau alt- 
ceva? Nu mă pot dumiri ce-i cu tine. 

DOMNISOARA HESSEL Hm!... 

CONSULUL BERNICK Va să zică: ură, nu; răzbunare, 
nu! Atunci de ce ai venit încoace? 

DOMNISOARA HESSEL O veche prietenie nu rugineşte. 

CONSULUL BERNICK Lona! 

DOMNIȘOARA HESSEL Cind Johan mi-a povestit ce s-a 
intimplat... atunci mi-am jurat: eroul tinereţii mele tre- 
buie să fie descătuşat şi autentic erou. 

CONSULUL BERNICK O, şi cit de puţin am meritat 
asta din partea ta! Eu doar nu mai reprezint nimic! 

DOMNISOARA HESSEL Da, Karsten, aşa ar fi dacă pe 

oi, femeile, ne-ar călăuzi numai interesul. 


(Aune vine din grădină cu Olaf.) 


CONSULUL BERNICK (întîmpinîndu-l) Olaf! 

OLAF Tată, iţi promit că niciodată nu voi mai... 

CONSULUL BERNICK ...fugi de aici? 

OLAF Da, da, ţi-o promit, tată. 

CONSULUL BERNICK Și eu iți promit că nu vei mai 
avea de ce s-o faci. De acum încolo îţi este ingăduit să creşti 
nu ca moștenitorul operei vieţii mele, ci ca acel care-şi va 
făuri singur opera. | 

OLAF Și vol avea voie să fac ceea ce vreau cu? 

CONSULUL BERNICK Da, vei avea voie. 

OLAF Mulţumesc. Atunci nu vreau să devin un stilp 
al societăţii. 

CONSULUL BERNICK Aşa? De eent? 

OLAF Cred că trebuie sa fie plicticos. 

CONSULUL BERNICK $å devii tu însuţi, Olaf, iar yes- 
tul va merge de la sine. lar > dumneata, Aune.. 

AUNE Știu, domnule A Si sint. concediat. 

CONSULUL BERNICK Răminem impreună, Aune, și 
iartă-mă... 

AUNE Cum adică? Vasul nu trebuie să plece astă-seară? 

CONSULUL BERNICK Și nici miine. Ţi-am dat un ter- 
men prea scurt. Trebuie controlat cît mai temeinic. 

AUNE Așa se va face, domnule consul; și asta, cu noile 
mașini! 

CONSULUL BERNICK Aşa, Aune. Dar temeinic şi cin- 
stit. Aici, la noi, multe au nevoie de reparaţii temeinice 
și cinstite. Ei, noapte bună, Aune. 

AUNE Noapte bună, domnule consul și mulțumesc, 
mulţumesc, mulțumesc! (lese prin dreapta.) 

DOAMNA BERNICK Acum au plecat cu toții. 

CONSULUL BERNICK lar noi sintem singuri. Numele 
meu nu mai străluceşte cu litere de foc. Pe la ferestre, s-au 
stins toate luminile. 

DOMNISOARA HESSEL Ţi-ai dori să se aprindă din 
nou? 

CONSULUL BERNICK Pentru nimic in lume. Dar ce 
spuneam? Aţi rămine ingrozite dacă ați ști. Acum, parcă 
mi-aş fi revenit în simţiri după o boală lungă. Dar simt că 
pot redeveni tinăr şi sănătos. O, veniți mai aproape, mai 
strins imprejurul meu. Vino, Betty! Vino, Olaf, băiatul 
meu! Și tu, Marta; imi pare-eă-piet nu-te-am văzut in toţi 
acești ani. 

DOMNIȘOARA/ HESSEL Într-adevăr, nu. Societatea 
voastră are o mentalitate de celibatari ; voi nu vedeţi femeile, 

CONSULUL BERNICK Adevărat, adevărat şi tocmai dẹ 
aceea — da, asta rămine hotărit, Lona — tu nu mai pleci 
de lingă Betty şi de liăpă. mine. 

DOAMNA PERNICK Da, Lona, nu mai pleci. 

DOMNISOARA HESSEL Da, nu mai plec. De altfel, 
cum aş putea să vă părăsesc pe voi — doi tineri care abia 

vă intemeiaţi un cămin? Nu sint eu mama adoptivă? Eu și 
cu tine Marta, noi două, bătrinele mătuși. La ce te uiţi? 
DOMNIŞOARA BERNICK Mă uit cum se limpezeşte 
cerul, cum se înseninează deasupra mării. „Palmier“ are 
norocul de partea lui. 
DOMNIŞOARA HESSEL Și fericirea la bord. 
CONSULUL BERNICK lar noi — noi avem în faţă o zi 
serioasă de muncă, eu mailes. Dar —să vină! Fiţi doar 
cît mai aproape de mine, vbi, credincioase șt'sincere femei. 
Abia acum am învăţat: voi, femeile, sinteți stilpii societăţii. 
DOMNIŞOARA HESSEL Atunci n-ai învăţat mare lucru. 
(Punind apăsat mina pe umărul lui.) Nu, adevărul și liber- 
tatea, iată stilpii societăţii. 


i 

O casă 
de păpuşi 


Piesă în trei acte 


(1879) 


În româneşte de 
Radu Polizu-Micşuneşti şi Florin Murgescu 


Personajele 


AVOCATUL HELMER. 

NORA, soţia lui. 

DOCTORUL RANK. 

DOAMNA LINDE. 

AVOCATUL KROGSTAD. 

CEI TREI COPII AI LUI HELMER. 
ANNE-MARIE, bonă la soţii Helmer. 
SERVITOAREA. 

UN COMISIONAR. 


(Actiunea se desfășoară in locuința familiei Helmer.) 


Actul I 


(Un interior confortabil, mobilat cu gust, fără însă 
a fi luxos. În dreapta, în fund, o uşă dă în antreu; 
o altă ușă în fund, la stînga, dă în biroul lui Hel- 
mer. Între aceste două uși, un pian. În mijlocul 
peretelui din stînga, o ușă și mult mai în faţă, spre 
scenă, o fereastră. Lingă fereastră, o masă rotundă 
cu fotolii şi o canapeluţă. Pe peretele din dreapta, 
ceva mai spre fund, o uşă şi, pe acelaşi perete, mai 
spre primul plan, un şemineu cu două fotolii şi un 
balansoar în faţă. Între şemineu şi uşa laterală, o 
măsuţă. Pe pereţi, gravuri de aramă. O etajeră cu 
obiecte de porțelan şi alte bibelouri; o bibliotecă 
micuță cu cărţi legate luxos. Covoare pe podea; 
foc in sobă. Zi de iarnă. 

Se aude soneria în antreu; apoi cum se des- 
chide uşa. Nora intră în cameră, îredonînd voioasă; 
e îmbrăcată cu pălărie şi palton; duce multe pa- 
chete, pe care le așază pe masa din dreapta. Lasă 
după ea uşa de la antreu deschisă. Se vede prin 
uşa deschisă un comisionar aducînd un pom de Cră- 

ciun şi dind un coş servitoarei care a deschis.) 


NORA Helene, ascunde pomul de Crăciun. În nici un 
caz să nu-l vadă copii pină deseară, cind va fi împodo- 
bit. (Către comisionar, scoțindu-și portmoneul.) Cit face? 

COMISIONARUL Cincizeci de øre. 

NORA Poftim o coroană. Nu, păstrează restul. 


(Comisionarul mulțumește și pleacă. Nora închide 
ușa. Continuă să zîmbească plină de mulțumire în 

timp ce-și scoate paitonul și pălăria. Srunte din bu- 

Sunar 9 pungă cu praline şi măânincă vreo două; pe 

urmă, se apropie cu precauție şi ascultă la usa biroului 
lui Helmer.) 

A, e acasă. 

(Fredoneazi din nou, indreplindu-se spre masa din 
dreapta.) 
l HELMER (din camera lui) Cine ciripeste acolo? Ciocir- 
lia mea? 

NORA (pe cale să deschidă un pachet) Da. ea €. 

HELMER Și cine zburdă pe-acolo? Veverita mea? 

NORA Da. ki 

HELMER Cind s-a întors veverița mea? 

NORA Chiar acuma. ( Bagă punga de praline în buzunar 
şi se şterge la gură.) Torvald, vino să vezi ce cumpărături 
am făcut. 

HELMER Nu mă deranja. (Îndată apoi deschide uşa 
Și priveşte, avind încă tocul în mină.) Cumpărături? Asta 
numești: tu cumpărături? Atitea? Rindunica mea, cum scapă 
in oraş iarăși aruncă banii pe fereastră. 

NORA Dar, Torvald, anul acesta putem şi noi să facem 
un pic de lux. Este primul nostru Crăciun fără economii. 

HELMER Bine, bine. dar nici risipă nu putem face. 

NORA Sigur, Torvald, insă un pic tot putem risipi, 
nu-i aşa? Numai un pic. Tu o să ai arum un salariu mare, 
o să ai mulţi, mulţi bani. 

HELMER Da, dar numai după Anul Nou. Si-apoi, am 
de asteptat trei luni pină la primul salariu. 

NORA Ei! Pînă atunci o să ne imprumutăm. 

HELMER Nora! (Se apropie de ea și o trage de ureche 
în glumă.) Veşnic nechibzuită! Presupune că astăzi mă 
împrumut cu o mie de coroane, pe care tu o să le risipești 
in săptămîna Crăciunului, iar eu... de Anul Nou, mă pome- 
nesc cu o cărămidă-n cap și... gata. 

NORA (astupindu-i gura) Ei! Nu fi atit de sinistru. 

HELMER Bine, dar să presupunem că aşa s-ar intimpla; 
atunci? 

NORA Dacă s-ar întimpla așa. mi-ar fi perfect indife- 
rent dacă am sau nu datorii. 

HELMER Dar oamenii de la care m-am imprumutat? 

NORA Ăia?Cine şi-ar mai bate capul cu ei? Nişte străini! 

© HELMER Nora, Nora, gindeşti ca o femeie! Să fim 
serioşi, Nora, tu îm! cunoşti părerile in privinţa asta! Nici un 
imprumut. Înrobit, ba chiar şi mai rău, e câminul clădit pe 
datorii. Pină astăzi ne-am ţinut bine: tot asa trebuie să ne 
tinem şi in puținul timp ce mai avem de rezistat. 

NORA (se duce lingă sobă, cu faţa spre aceasta) Da, da, 
cum vrei tu, Torvald. 

HELMER (apropiindu-se de ea) Dar ce văd? Micuța 
ciocirlie nu trebuie să-şi lase aripioarele in jos. Veverita 
mee--s-a imbufnat? (Scoate portofelul.) Nora, ce crezi că 
am aici? 

NORA (intorcîndu-se repede) Bani! 

HELMER la-i! (Îi dă citeva bancnote.) Doamne, doar 
înțeleg şi eu că de Crăciun sint destule cheltuieli intr-o casă. 

NORA (numărînd) Zece... douăzeci... treizeci... patru- 
zeci. O, mulţumesc, mulţumesc Torvald; v să-mi ajungă 
mult timp. 

HELMER Da, așa și trebuie să faci. 

NORA Da, da, aşa am să fac. Vino acum să-ţi arăt 
tot ce-am cumpărat. Şi cit de ieftin! Uite, aici sint haine 
noi it pe oda şi o sabie. Aici, un cal și o trompetă 
pentru Bob. Și aici e păpuşa cu pătuţul ei, pentru Emmy; 
le-am "luat de la solduri; ea, oricum, tot le face bucățele. 
Și aici am stofă de rochie şi lenjerie pentru bonă: bătrina 
Anne-Marie ar merita mult mai mult. 

HELMER Dar in pachetul acela ce e? 

NORA (precipitat) Torvald, nu! Nu trebuie să vezi 
pină deseară! 

HELMER Aha! Dar spune-mi acuma, tu, risipitoare 
mică, pentru tine le-ai gindit să cumperi ceva? 

NORA O, asta-i! Pentru mine? Nu m-am gindit de loc. 

HELMER Eram sigur. Spune-mi insă cam ce ţi-ai dori, 
iar dacă este ceva rezonabil şi care ar putea să-ţi facă plă- 
cere... 

NORA Nu ştiu ce mi-aş dori. Dar, stai, ştii ce?... 

HELMER Ei? 

NORA  (jucindu-se cu nasturii hainei lui, fără să-l 
privească) Dacă ai vrea să-mi dai ceva, ai putea să... ai 
putea... 

HELMER Ei, hai, spune o dată. 

| NORA (precipitat) Ai putea să-mi dai bani, Torvald. 
Doar atit cit nu te-ar stinjeni de loc; i-aş păstra şi voi vedea 
pe urmă ce-mi cumpăr. 

HELMER Dar bine, Nora, totuşi... 

NORA Ba da, fă cum te rog, dragă Torvald; te rog 
mult de tot. Aş putea să pun banii într-un plic frumos de 
hirtie poleită şi să-i atirn in pomul de Crăciun. N-ar fi dră- 
gut? 

HELMER Cum se cheamă păsărica aia nesocotită? 

NORA Da. Știu, sticlete. Dar fă cum te rog eu, Tor- 
vald; așa o să am tot timpul să mă gîndesc cum i-aş putea 
folosi mai bine. Vezi ce cuminte sint? Nu? 

HELMER (zîmbind) Da! Sigur, dar asta numai dacă 
realmente ai fi în stare să-i păstrezi, și-apoi dacă în adevăr 
ţi-ai cumpăra ceva pentru tine. Numai că banii se vor irosi 
in casă pe tot felul de fleacuri, și pină la urmă tot eu va 
trebui să-i scot din buzunar. 

NORA Nu-i așa, Torvald. 

HELMER Măcar de-ar fi așa, unica și draga mea Nora. 
(Cuprinzînd-o de talie.) Sticleţelului meu scump îi trebuie 
mulți, mulţi bani. E de necrezut cit de costisitor este 
pentru un bărbat un sticleţel ca tine. 

NORA Cum poți să spui asta? Eu economisesc cit pot. 

HELMER (rizînd) Da, ai spus foarte bine: cit poţi. 
Numai că nu poţi de loc. 

NORA (fredonînd şi zimbind cu aer satisfăcut) Hm, ar 
trebui să ştii cît de multe cheltuieli avem noi, ciocirliile 
şi veveriţele, Torvald. 

HELMER Eşti o micuță bizară. Exact ca tatăl tău. 
Te zbaţi în fel şi chip să pui mina pe bani; dar îndată ce-i 
ai, îţi şi alunecă printre degete; niciodată nu ştii ce-ai făcut 
cu ei. Ce să-i faci? Trebuie să te ia omul așa cum ești. Asta 
ai moștenit-o prin singe, Nora. Da, da. Ereditatea. 

NORA Ah, aş dori să fi moştenit multe din calităţile 
tatii. 

HELMER Eu însă nu te-aș dori niciodată altfel. Fii 
cum ești acuma, dulcea şi mica mea ciocirlie. Dar ascultă, 
am impresia că e ceva suspect, bizar cu tine. 

NORA Aşa par? 

HELMER Desigur. Uită-te drept în ochii mei. 

NORA (privindu-l) Ei? 

HELMER (ameninţind cu degetul) Nu cumva mica mea 
gurmandă a făcut azi ravagii prin magazine? 

NORA Vai, cum poate să-ți treacă asta prin minte? 

HELMER Spune drept: gurmanda mea n-a dat o raită 
pe la cofetărie? 

NORA Nu, crede-mă. Torvald. 

HELMER Nici măcar citeva dulciuri? 

NORA Nu, absolut de loc. 

HELMER Nici ceva praline? 

NORA Nu, Torvald, zău, te asigur. 

HELMER Lasă, lasă, bineinţeles, am glumit. 

NORA (ducindu-se spre masa din dreapta) Dar nici nu 
mi-ar trece prin minte să fac ceva împotriva voinţei tale. 

HELMER O, asta o ştiu prea bine; de altfel, mi-ai și 
promis. (Apropiindu-se de ea.) Hai, păstrează-ţi micile tale 
secrete, scumpă Nora. Deseară, cînd se va aprinde pomul, 
ştiu că o să le scoţi tu la iveală. 

NORA N-ai uitat, sper, să-l inviţi pe doctorul Rank? 

HELMER Mai era nevoie să-l invit? Bineînţeles, ia 
masa la noi. În orice caz, ii voi spune. El tot vine pe aici 
in cursul dimineţii. Am comandat un vin bun. Nora, n-ai 
idee ce mult mă bucur pentru deseară. 

NORA Şi eu la fel. Ce veseli şi fericiţi au să fie copiii. 

HELMER Ah, ce minunat e să te ştii: stăpin pe o situa- 
ție sigură, să ai venituri mai mult decit suficiente. Nu-i 
așa că aceste ginduri îţi dau o mare satisfacţie? 

NORA Într-adevăr, e minunat! 

HELMER Îţi aminteşti Crăciunul trecut? Cu trei săp- 
tămini înainte, te inchideai in fiecare seară şi pină după 
miezul nopţii lucrai flori și surprize pentru pom. Uf, a fost 
cea mai urită perioadă din viaţa mea. 

NORA Mie nu mi s-a părut de loc urită. 

HELMER (zimbind) Dar rezultatul nu prea a fost fai- 
mos, Nora. 

NORA Uf, iar mă necăjeşti cu povestea asta. De unde 
era să ştiu că pisica intrase înăuntru și făcuse totul fărime? 

HELMER Sigur că n-avear de unde să ştii, micuța mea 
Nora. Principalul e că ţi-ai dat osteneala să ne înveselești 
pe toţi. E totuşi foarte bine că vremurile acelea de strim- 
torare au trecut. 

NORA Da, în adevăr, e minunat. 

HELMER Acum nu mai trebuie să stau singurși să mă 
plictisesc: şi nici tu nu mai trebuie să-ţi obosești frumoși 
tăi ochi şi minuiele tale fine şi albe. 

NORA (bătînd din palme) O. nu-i aşa. Torvald, de. 
acum inainte n-o să mai fie nevoie? O! Ce minunat e să 
auzi asta! (/uindu-l de braț.) Ascultă, Torvald, am să-ţi 
Spun ce-am plănuit pentru viitor. Îndată după Crăciun... 
(Se aude soneria în antreu.) Ah, sună! (Aranjează un pie 
Brin cameră.) Sigur că vine cineva. Ce plictisitor! 

HELMER Nu uita! Pentru vizite nu-s acasă. 

SERVITOAREA (din ușa de la intrare) Coniţă, a venit 
0 doamnă. 

NORA Bine, să intre. 

SERVITOAREA (către Helmer) A venit şi domnul doctor. 

HELMER A intrat la mine? 

SERVITOAREA Da. 


(Helmer intră în camera lui. Servitoarea o intro- 
duce ini cameră pe doamna Linde, care poartă un cos- 
tum de voiaj si închide uşa in urma ci.) 


DOAMNA LINDE (timidă şi ezitind un pic) Bună 
ziua, Nora. 

NORA (nesigură) Bună ziua. 

DOAMNA LINDE Nu mă mai cunoşti? 

NORA Nu! Nu ştiu... O, de fapt, mi se pare... (Izbuc- 
nind veselă.) Cum? Kristine! Tu eşti? 

DOAMNA LINDE Eu sint. 

NORA Kristine! Și eu care nu te mai cunoșteam! Dar 
cum aş fi putut... (În șoaptă.) Cit te-ai schimbat, Kristine! 

DOAMNA LINDE Da, da, fără indoială. Nouă, zece 
ani... atita vreme... 

NORA Atit de mult e de cînd nu ne-am văzut? Da, 
intr-adevăr. U, ultimii opt ani au fost fericiți, poţi să mă 
crezi. Și acum ai venit la oraş? O călătorie atit de lungă pe 
vreme de iarnă? E o adevărată vitejie. 

DOAMNA LINDE Am sosit cu vaporul chiar în dimi- 
neaţa asta. 

NORA Ca să petreci Crăciunul, fără îndoială. O,ce 
drăguţ! Da, să petrecem, asta avem de făcut. Dar scoate-ţi 
mantoul. Nu mai ţi-e frig, nu-i aşa? (O ajută.) Uite, să ne 
aşezăm mai bine aiei, lingă sobă. Sau nu, tu în fotoliul acela, 

eu am să şed in balansoar. (O ia de miini.) Da, eşti neschiun- 
bată; dar la prima vedere... Pari ceva mai palidă, Kristine, 
şi poate ceva mai slabă. 

DOAMNA LINDE Şi mult, mult mai imbătrinită. Nora. 

NORA Da, poate, un pic, puţin, puţintel de tot; a- 
proape de loc. (Se reține brusc, cu seriozitate.) O, ce zăpăcită 
sint, stau şi pălăvrăgese! Dulce și dragă Kristine, iartă-mă 
te rog... 

DOAMNA LINDE De ce, Nora? 

NORA (in șoaplă) Biată Kristine, ești văduvă! 

DOAMNA LINDE De trei ani. 

NORA O, ştiam, citisem in ziare. O, Kristine, crede-mă, 
m-am gindit deseori să-ţi scriu încă de-atunci, insă mereu 
aminam şi mereu intervenea cite ceva. 

DOAMNA LINDE Dragă Nora, astea le-nţeleg foarte bine. 

NORA Nu, Kristine, n-a fost frumos din partea mea! 
Vai, biata de tine, prin cite trebuie să fi trecut. Şi nu ţi-a 
lăsat nimic din ce să trăieşti? 

DOAMNA LINDE Nimic. 

NORA Și nici un copil? 

DOAMNA LINDE Nu. 

NORA Și nimic altceva? 

DOAMNA LINDE Nici măcar o amintire sau vreun 
regret. 

NORA (privind-o neîncrezător) Dar bine, Kristine, cum 
e posibil asta? 

DOAMNA LINDE (suride amar şi o mingiie pe cap) Ei, 
se mai întîmplă, Nora. 

NORA Atit de singură! Ce apăsare inspăimintătoare. 
Eu am trei copii delicioşi. Pentru moment nu poţi să-i 
vezi, fiindcă au ieşit cu bona. Dar acum povesteşte-mi totul. 

DOAMNA LINDE A, nu! Nu! Spune-mi mai bine 
tu ce faci? 

NORA Nu, tu trebuie să începi. Astăzi nu vreau să fiu 
egoistă. Azi vreau să mă gindesc numai la greutăţile tale. 
Îţi spun doar un singur lucru. Nu ştii ce mare bucurie am 
avut zilele astea. 

DOAMNA LINDE Nu. Care? 

NORA Nici nu-ţi închipui. Soţul meu a fost numit 
director al băncii. 

DOAMNA LINDE Soţul tău? O, ce şansă... 

NORA Da, enormă! Ca avocat e greu să trăieşti din 
profesie, mai ales cind nu vrei să te ocupi de alte cauze în 
afară de cele cinstite şi frumoase. Și, bineînțeles, așa a 
făcut Torvald totdeauna. În privinţa asta am fost fără greș 
de părerea lui. O, nici nu ştii ce bucurie e pentru noi. Își 
va ocupa funcţia chiar după Anul Nou şi va avea un salariu 
mare şi multe tantieme. De azi încolo o să ducem eu totul 
altă viață, nu ca pînă acum... o să facem tot ce-om dori. 
O, Kristine, cit mă simt de uşurată, de fericită! Da, e mi- 
nunat să ai bani mulţi, să scapi de toate grijile. Nu-i aşa? 

DOAMNA LINDE Sigur! În orice caz, trebuie să fie in 
adevăr minunat să ai strictul necesar. 

NORA Dar nu numai necesarul, ci mulţi, mulţi bani! 

DOAMNA LINDE (zîmbind) Nora, Nora, tot n-ai ajuns 
rezonabilă? Încă din şcoală te vădeai o mare risipitoare. 

NORA (rizînd liniștit) Da, Torvald şi acuma spune 
tot aşa. (Ameninţind cu degetul.) Dar Nora, Nora nu-i chiar 
atit de nebună cum o crezi. De fapt, nici n-am avut ce ri- 
sipi. A trebuit să muncim amîndoi. 

DOAMNA LINDE Și tu? 

NORA Da, mărunţișuri, lucru de mină, croşetaj, 
broderii, etcaetera... (repede) şi...mai e ceva. Tu știi că 
Torvald a demisionat din postul de la minister cind ne-am 
căsătorit? Nu erau perspective de avansare şi el avea nevoie 
să ciștige mai mult decit înainte. Dar în primul an s-a sur- 
menat îngrozitor. Îţi imaginezi că trebuia să caute tot felul 
de retribuţii suplimentare muncind pentru asta din zori pînă 
in miez de noapte. N-a putut rezista însă, s-a îmbolnăvit 
grav. Doctorii i-au prescris atunci să plece în Sud. 

DOAMNA LINDE Da, aţi stat un an întreg în Italia, 
nu-i aşa? 

NORA Da. Crede-mă însă că n-a fost ușor să plecăm. 
Tocmai atunci se născuse Ivar. Dar de plecat, trebuia să 
plecăm. O, a fost o călătorie minunată. Și asta i-a salvat 
viaţa lui Torvald. Dar a costat bani mulți și greu de obţinut, 
Kristine. 

DOAMNA LINDE Îmi inchipui. 

NORA Ne-a costat patru mii opt sute de coroane. Sint 
bani, nu glumă. 

DOAMNA LINDE Da, e o fericire că i-ai avut. 

NORA Ni i-a dat tata. 

DOAMNA LINDE A, da. Era pe timpul cind a murit 
tatăl tău, după cite-mi amintesc. 

NORA Da, chiar atunci. Şi cind te gindești că nici 
măcar n-am putut să plec la el ca să-l îngrijesc. Stăteam aici 
şi aşteptam să-l nasc pe Ivar. Mai aveam să-i port de grijă 
şi bietului meu Torvald, bolnav de moarte. Dragul şi bunul 
meu tată! Nu l-am mai găsit în viaţă, Kristine. A fost 
lovitura cea mai grea de cind m-am măritat. 

DOAMNA LINDE Știu, țineai mult la el. Așadar, după 
aceea aţi plecat în Italia? 

NORA Da, obţinusem banii şi doctorii ne zoreau. Într-o 
lună, am plecat. 

DOAMNA LINDE Și soțul tău s-a restabilit complet? 

NORA Mai tare ca piatra. 

DOAMNA LINDE Dar... doctorul? 

NORA Care doctor? 

DOAMNA LINDE Mi s-a părut că femeia a anunţat ve- 
nirea doctorului. Domnul care a venit o dată cu mine. 

NORA A, da! Doctorul Rank. Dar nu vine ca medic; 
e prietenul nostru cel mai bun. Vine să ne vadă cel puţin o 
dată pe zi. Nu, Torvald n-a mai avut absolut nimic de atunci. 
Și copiii sînt vioi şi sănătoşi, şi eu de asemeni (Sare în 
picioare şi bate din palme.) O, Doamne, Doamne, Kristine, 
ce minunat e să trăieşti şi să fii fericită!... Ah, dar sint 
ingrozitoare... vorbesc numai despre mine. (Se așază pe 
un scăunel foarte aproape de ea şi-i pune mîinile pe genunchi.) 
Nu fi supărată pe mine!... Spune-mi, e chiar adevărat că 
nu ţineai la soţul tău? Atunci... de ce l-ai luat? 

DOAMNA LINDE Mama mai trăia, imobilizată în pat 
şi fără nici un sprijin. Şi mai trebuia să ingrijesc de cei doi 
fraţi mai mici. N-aș fi avut nici o scuză să-l refuz. 

NORA Da, da, ai dreptate. Deci, era bogat? | 

DOAMNA LINDE Nu, dar stătea foarte bine. Făcea însă 
afaceri nesigure, Nora. Cind a murit, n-a mai rămas nimic. 

NORA Şi atunci? 

DOAMNA LINDE A trebuit să mă descure singură. Un 
mic comerţ, meditații și ce mai puteam găsi. Ultimii trei 
ani au fost ani de muncă neintreruptă. Fără pic de odihnă. 
Acum totul s-a terminat, Nora. Biata mea mamă nu mai 
are nevoie de mine, pentru că s-a prăpădit. lar băieţii sint 
acum in situația să-și poată purta singuri de grijă. 

NORA Cit de uşurată trebuie să te simţi. 

DOAMNA LINDE Nu, dragă; trăiesc intr-un gol de 
nedescris. Să nu ai pe nimeni, să nu ai pentru cine trăi. 
( Ridicindu-se neliniştită.) De asta n-am putut să-mai stau 
acolo, in colțul acela pierdut. Aici poate va fi mai ușor să 
găsesc ceva care să mă absoarbă sau măcar să-mi ocupe 
gindurile. Aş fi fericită să am un post stabil, o muncă de 
birou. 

NORA Dar, Kristine, asta-i foarte obositor; şi tu ești 
de pe acum epuizată. Ar fi mult mai bine dacă te-ai duce 
undeva la odihnă, poate la băi. 

DOAMNA LINDE Eu n-am un tată bogat, care să-mi 
dea bani pentru călătorii: 

NORA De ce eşti rea? 

DOAMNA LINDE (apropiindu-se de fereastră) Nora 
dragă, nu te supăra. Cel mai grav lucru la mine este că 
mi-am schimbat caracterul, revărs numai amărăciune 
imprejur. N-ai pe nimeni pentru care să muncești, și 
totuşi trebuie să munceşti necontenit. Trebuie, totuși, să 
trăieşti. Cind îmi spuneai odinioară despre fericita 
schimbare a situaţiei voastre — ai să mă crezi? — m-am 
bucurat nu atit pentru tine, cit pentru mine. 

NORA Cum asta? A, da, înţeleg. Te-ai gindit că Tor- 
vald ar putea să facă ceva pentru tine. 

DOAMNA LINDE Da, la asta mă gindeam. 

NORA Sigur, Kristine, va face. Ai încredere în mine; 
am să-i vorbesc atit de drăguţ. O, ţin din toată inima să-ţi 
pot face acest serviciu. 

DOAMNA LINDE E frumos din partea ta, Nora, să pui 


sonal nu cunoşti nimic. din greutăţile vieţii. 

NORA Eu?...Eu nu cunosc nimic? 

DOAMNA LINDE (zâmbind) O, Doamne, un lucru de 
mină sau ceva in genul ăsta... Eşti un copil, Nora. 

NORA (înălțînd brusc capul, începe să umble prin ca- 
merd) N-ar trebui să vorbești cu atita superioritate. 

DOAMNĂ LINDE Adică?... 

NORA Eşti la fel cu ceilalţi. Toţi credeţi că eu nu sint 
capabilă de ceva serios... 

DOAMNA LINDE Cum adică? 

NORA ...că n-am trecut niciodată prin greutăţile vieţii. 

DOAMNA LINDE Dragă Nora, dar chiar adineauri 
mi-ai vorbit despre greutăţile tale. 

NORA O, acelea sint fleacuri. (/ncet.) Nu ţi-am spus 
lucrul cel mai important. 

DOAMNA LINDE Ce fel, important? Ce vrei să spui? 

NORA Mă priveşti de sus, Kristine; dar n-ai motive 
s-o faci. Tu eşti mindră pentru că ai muncit atit de mult și 
din greu pentru mama ta. 

DOAMNA LINDE Să ştii că nu privesc pe nimeni de sus. 
insă asta-i drept: sint mindră şi fericită să-mi amintesc 
cel puţin că ultimele zile ałe mamei au fost ferite de griji. 

NORA Și de asemeni eşti mindră cind te gindeşti la 
tot ce ai făcut pentru fraţii tăi. 

DOAMNA LINDE Mi se pare că am şi dreptul. 

NORA Așa socotesc și eu. Ascultă-mă, însă, Kristine. 
Și eu am motive, poate la fel, să fiu mindră și bucuroasă. 

DOAMNA LINDE Nici nu mă îndoiesc. Dar la ce 
te referi? 

NORA Vorbește mai încet. Nu trebuie să audă Torvald. 
Pentru nimic în lume. Nimeni nu trebuie săștie, Kristine; 
nimeni, în afară de tine. 

DOAMNA LINDE Dar ce s-a intimplat? 

NORA Vino mai aproape. (0 așază lingă ea, pe sofa.) 
Ştii... şi eu am de ce să fiu mindră şi-bucuroasă. Eu i-am 
salvat viața lui Torvald. 

x DOAMNĂ LINDE Salvat?... Cum? 

NORA Ştii doar, ţi-am spus despre călătoria in Italia. 
Torvald n-ar fi supravieţuit dacă nu ar fi plecat acolo. 

DOAMNA LINDE Da! Mi-ai spus, şi tatăl tău v-a dat 
banii necesari. 

NORA (zimbind) Aşa crede Torvald și tot aşa cred 
toţi ceilalţi; însă... 

DOAMNA LINDE Însă?... 

NORA Tata nu ne-a dat nici un ban. Nici n-ar fi avut 
de unde. Eu am făcut rost de banii pentru călătorie. 

DOAMNA LINDE Tu? O sumă atit de mare? 

NORA Patru mii opt sute de coroane. Ce zici? 

DOAMNA LINDE Dar bine, Nora, cum ai reușit? I-ai 
cîştigat la loterie? 

NORA (cu dispreţ) La loterie? ( Dispreţuitor.) Ce merit 
aş mai avea? 

DOAMNA LINDE Atunci cum ai putut să-i procuri? 
NORA (fredonind şi zimbind misterios) Hm ! Tra-la-la-la ! 
DOAMNA LINDE De împrumutat, nu aveai cum. 
NORA Da? Și de ce, mă rog? 

DOAMNA LINDE Pentru că o femeie măritată nu poate 
imprumuta fără consimţămiîntul soţului. 

NORA (rudicind brusc capul) O, cind e vorba de o fe- 
meie care are un pic de pricepere și îndrăzneală în afaceri... 
o femeie care ştie să intrebuinţeze puţină şiretenie, atunci... 

DOAMNA LINDE Dar, Nora, nu mai înţeleg nimic... 

NORA Nici nu trebuie să înţelegi ceva. Nici n-am spus 
măcar că am imprumutat banii. Poate i-am obţinut în alt 
mod. (Trintindu-se din nou pe sofa.) l-am primit poate de 
la un admirator. Cînd eşti atit de atrăgătoare, ca mine... 

DOAMNA LINDE Nebună mai eşti! 

NORA Nu-i așa că te-am făcut curioasă, Kristine? 

DOAMNA LINDE Stai un pic, dragă Nora, sper că n-ai 
făcut vreo prostie? 

NORA (cu o ţinută semeaţă) E cumva prostie să salvezi 
viaţa soţului tău? 

DOAMNA LINDE Nu de asta e vorba. E vorba dacă a 
ştiut sau nu. 

+ NORA Dar tocmai asta era cel mai important. Să nu 
știe. Doamne sfinte, nu înţelegi? În nici un caz nu trebuia 
să ştie cit de gravă îi era starea. La mine au venit doctorii, 
nu la el, mie mi-au spus că viaţa îi e în primejdie, că numai 
o plecare în Sud îl poate salva. Am făcut totul ca să nu 
bănuiască nimic. Îi spuneam cît de minunat ar fi pentru 
mine să călătoresc în străinătate, ca alte tinere femei; plin- 
geam și-l rugam; îi spuneam că ar trebui să țină seama de 
starea in care eram, să fie drăguţ cu mine și să accepte; 
i-am sugerat ideea să facă un imprumut. Atunci, Kristine, 
a fost cît pe ce să-l apuce furiile. Mi-a spus că-s o ușuratică 
și că-i datoria lui de soţ să nu cedeze „toanelor și nazurilor“ 
mele — exact așa mi-a spus. Da, bine, mi-am zis. Impor- 
tant e numai să-l salvez. Astfel am ajuns să recurg la un 
expedient. 

DOAMNA LINDE Şi nu i-a 'spus tatăl tău că banii nu 
veneau de la el? 

NORA Nu, niciodată. Tata a murit chiar în zilele ace- 
lea. Mă gindisem să-l pun la curent cu toate și să-l rog să 

nu-i dezvăluie nimic lui Torvald. Era insă atît de grav bol- 
nav... De altfel, după aceea n-a mai fost necesar. 

DOAMNA LINDE Şi de-atunci, nu i-ai spus nimic soţu- 
lui tău? Niciodată? 

NORA Nu, pentru Dumnezeu. Cum te-ai putut gindi 
la asta? El, care-i atit de sever în astfel de chestiuni! Şi-apoi, 
pentru Torvald, cu orgoliul lui de bărbat, ar fi fost prea 
umilitor să știe eă-mi datorează ceva. Asta ar dăuna mult 
relaţiilor dintre noi; căsnicia noastră atit de frumoasă și 
de fericită n-ar mai fi cum este. 

DOAMNA LINDE N-ai să-i spui niciodată? 

NORA (reflectind, aproape zimbind) Ba da, poate, odată; 
peste mulţi ani, cind n-am să mai fiuatitde drăguță cum sint 
acuma. Degeaba rizi! Adică atunci cind Torvald n-o să mă 
mai placă; atunci cind nu-l va mai distra numai să dansez, 
să mă travestesc şi să declam pentru el. Atunci i-ar prinde 
bine să aibă ceva care să ne lege. (Întrerupindu-se.) Ah, 
dar ce tot spun? Niciodată n-o să vină timpul acela... Ei, 
ce zici de marea mea taină, Kristine? Nu-i aşa că-s şi eu bună 
la ceva? Poţi să mă crezi că problema asta mi-a dat destule 
griji. A fost îngrozitor de greu pentru mine să-mi respect 
obligaţiile la termene. Trebuie să-ți spun că în afaceri există 
ceva care se cheamă rată trimestrială şi ceva care se cheamă 
scadenţă, și totdeauna e teribil de dificil s-o scoţi la capăt. 
De aceea a trebuit să economisesc de oriunde omenește a 
fost posibil. Din cheltuelile casei n-am putut să pun prea 
mult deoparte pentru că Torvald trebuia să se hrănească 
bine. Pe copii nu puteam să-i ţin prost îmbrăcați. Tot ce-mi 
dădea pentru ei nu concepeam să folosesc decit numai pen- 
tru ei. Drgii mei micuţi! 

DOAMNA LINDE Atunci n-a mai rămas să iei decit 
din strictul tău necesar, biată Nora. 

NORA Bineînţeles. De altfel, eu eram cea mai direct 
interesată în chestiunea asta. De cite ori Torvald imi dădea 
bani pentru o rochie sau altceva, reduceam imediat la jumă- 
tate; cumpăram totdeauna lucrurile cele mai simple și mai 
ieftine, chiar solduri. E o mare fericire că orice îmi vine bine 
şi deci Torvald nu observă nimic. Citeodată imi vine foarte 
greu, Kristine; pentru că e atit de plăcut să fii bine imbră- 
cată! Nu-i aşa? . 

DOAMNA LINDE Cred și eu. 

NORA Ei, şi am mai găsit şi altă sursă de venituri. larna 
trecută am avut norocul să um o mulţime de texte de copiat. 
Mă inchideam la mine în cameră şi scriam pină noaptea 
tirziu. Ah, de multe ori eram atit de istovită,atit deistovită. 
Dar prindeam forţe la gindul că lucrez şi cîştig bani. Uneori 
mă amuzam, aveam impresia că am devenit bărbat. 

DOAMNA LINDE Şi cit ai putut să achiţi în felul acesta? 

NORA Vezi, asta n-aş putea să-ţi spun exact. În astfel 
de afaceri, vezi tu, e foarte greu să ţii o socoteală exactă. 
Ştiu doar că am dat mereu tot ceea ce am putut să adun. De 
multe ori nu mai știam unde mi-e capul. (Zimbind.) Cite- 
odată-mi închipuiam că un domn bătrin şi bogat s-ar fi 
indrăgostit de mine. 

DOAMNĂ LINDE Cum? Ce domn? 

NORA Fleacuri!... şi că ar fi murit, iar cind i s-a des- 
chis testamentul, scria cu litere mari: „Toţi banii mei sint 
lăsaţi moştenire doamnei Nora Helmer şi trebuie plătiţi 
imediat, bani gheață“. 

DOAMNA LINDE Nora dragă, despre ce domn e vorba? 

NORA Ce Dumnezeu, nu pricepi? Domnul cel bătrin 
nici nu exista; era o creaţie a fanteziei mele, preocupată cum 
eram tot timpul de problema procurării banilor. Acum însă 
nu mă mai interesează nici el, nici testamentul lui. Acum 
am scăpat de griji. (Sărind în picioare.) O, Doamne, ce mi- 
nunat e să știi că ai scăpat de griji, Kristine! Fără preocupări! 
Eliberată definitiv de toate grijile! Să poţi avea o casă dră- 
guță şi aranjată aşa cum îi place lui Torvald ! Și gindește-te, 
acuşi vine primăvara cu atita cer albastru. Atunci, poate, 
vom călători. Poate voi vedea din nou oceanul. Da, da, e 
minunat să trăieşti și să fii fericită! 

(Se aude soneria in antreu.) 


DOAMNA LINDE (rudicindu-se) Sună, cred c-ar fi bine 
să plec. 

NORA Nu, rămii, sigur nu-i pentru mine; trebuie să fie 
pentru Torvald. 

SERVITOAREA (în ușa antreului) Scuzaţi, doamnă, e 
cineva care vrea să-l vadă pe domnul avocat. 

NORA Pe domnul director al băncii, să spui. 

SERVITOAREA Da, pe domnul director al băncii, dar 
nu ştiu ce să fac... domnul doctor e tot acolo... 

NORA Cine-i domnul? 
KROGSTAD (in pragul antreului) Eu sînt, doamnă. 


( Doamna Linde tresare uimită și se întoarce cu faţa 
spre fereastră.) 


NORA (făcînd un pas spre el, incordată, vorbind cu glas 
slab) Dumneavoastră? Ce inseamnă asta? Ce vreţi să vorbiti 
cu soțul meu? 

KROGSTAD Chestiuni de serviciu, intr-un anumit sens. 
Am o mică slujbă la bancă şi soţul dumneavoastră va fi direc- 
torul nostru, după cite se pare. 

NORA Pentru asta aţi venit? 

KROGSTAD Nişte afaceri aride, doamnă, nimic altceva. 

NORA Atunci, fiţi bun și intraţi in birou. (Îl salută 
indiferent, în timp ce închide ușa de la antreu, pe urmă se 
indreaptă spre sobă.) 

DOAMNA LINDE Nora, cine-i omul ăsta? 

NORA Avocatul Krogstad. 

DOAMNA LINDE Deci, el era. 

NORA Îl cunoşti? 


DOAMNA LINDE L-am cunoscut cu mulţi ani în urmă. ` 
A fost intr-o vreme reprezentantul procuristului din ; 


regiunea noastră. 

NORA Da, aşa-i. 

DOAMNA LINDE Ce mult s-a schimbat. 

NORA A fost foarte nefericit in căsnicie. 

DOAMNA LINDE Acuma-i văduv? 

NORA Cu mai mulţi copii. Ah, era să mă frig. (Închide 
uşița de la sobă şi impinge balansoarul ceva mai la o parte.) 

DOAMNA LINDE Se spune că se ocupă cu tot felul de 
afaceri. 

NORA Da? Poate. Nu ştiu nimic. Hai să nu mai vor- 
bim de afaceri; e plicticos. 


(Intră doctorul Rank, venind d'n camera lui 
Helmer.) 


DOCTORUL RANK (încă în prag) Nu, nu; nu vreau să 
te deranjez; am să trec puțin la soția ta. (Închizînd ușa și 
observind prezența doamnei Linde.) O. iertaţi-mă. văd că și 
aici deranjez. 

NORA Nu, de loc. (Făcind prezenturile.) Doctorul Rank. 
Doamna Linde. 

DOCTORUL RANK A, doamna Linde. Numele dumnea- 
voastră l-am auzit foarte des aici, in casă. Cred că eram pe 
scări, înaintea doamnei, cind a sosit. 

DOAMNA LINDE Da, urc greu; nu pot să suport scările. 

DOCTORUL RANK Sinteţi suferindă? 

DOAMNA LINDE Nu, mai degrabă surmenată. 

DOCTORUL RANK Nimic altceva? Atunci aţi venit 
desigur in oraş să vă relaxaţi petrecînd de sărbători? 

DOAMNA LINDE Nu. Am venit aici să caut de lucru. 

DOCTORUL RANK Credeţi că ăsta e un remediu împo- 
triva surmenajului? 

DOAMNA LINDE Dar trebuie să trăiesc, domnule doctor. 

DOCTORUL RANK Da, e o părere generală că asta ar fi 
necesar. 

NORA Dar doctore... şi dumneata ţii la viaţă. 

DOCTORUL RANK Da. În orice caz, vreau să trăiesc. 
Chiar ruinat, prefer să trăiesc, oricît aş suferi. De altfel, 
toţi pacienţii mei sint de aceeaşi părere. Chiar şi-aceia care 
au psihicul bolnav. În momentul de faţă se află dincolo un 
astfel de specimen, bun de internare. 

DOAMNA LINDE (reţinut) A! 

NORA Despre cine vorbeşti? 

DOCTORUL RANK Un oarecare avocat Krogstad. Nu 
cred că-l cunoști. E putred pină în fundul sufletului, doamnă. 
Pină şi el spunea că ţine la viaţă ca la bunul cel mai de preţ. 

NORA Da? Și ce avea de vorbit cu Helmer? 

DOCTORUL RANK Nu ştiu bine; parcă ceva despre 
bancă. 

NORA Nu ştiam că Krog... avocatul ăsta Krogstad are 
ceva cu banca. 

DOCTORUL RANK Da, avea un fel se slujbă acolo. 
(Către doamna Linde.) Nu cumva există şi pe la dumnea- 
voastră specimene umane care se strecoară hoţește peste tot, 
adulmecînd putreziciuni morale, pe care le păstrează în 
rezervă aşteptind ocazia pentru a le specula? Cei sănătoşi 
moralmente, vreau să spun oamenii cu trecut imaculat, evi- 
dent că nu riscă nimic. 

DOAMNA LINDE Atunci, pentru a continua comparația 
dumneavoastră, înseamnă că bolnavii, adică oamenii cu 

trecutul pătat, nu ar putea fi puşi la adăpost decit prin 
internare? 

DOCTORUL RANK (ridicind din umeri) Da, aşa stau 
lucrurile. Acest punct de vedere însă ar transforma întreaga 
societate într-un spital. (Nora, cufundată în propriile-i gîn- 
duri, izbucnește într-un ris aproape zgomotos şi bate din palme.) 
De ce rideţi? Ştiţi bine ce înseamnă societatea? 

NORA Dar ce-mi pasă mie de societatea asta plicti- 
coasă? Rideam de cu totul altceva, enorm de amuzant. Spu- 
ne-mi, doctore, toţi angajaţii băncii depind acum de 
Torvald? 

DOCTORUL RANK Şi ce găsești enorm de amuzant 
în asta? 

NORA (zimbește fredonind) Lasă-mă! Nu mă-ntrerupe. 
(Învîrtindu-se prin cameră.) Mi-e atit de plăcut gindul că 
noi, adică Torvald, are o putere atit de mare asupra atitor 
oameni. (Scoţind punga din buzunar.) Doctore, ce zici de o 
pralină? 

DOCTORUL RANK Ia te uită, praline. Credeam că sint 
interzise aici. 

NORA Da, dar astea mi le-a adus Kristine. 

DOAMNA LINDE Cum? Eu... 

NORA Ne, ne, ne, nu te speria. Tu nu puteai să știi că 
Torvald mi-a interzis dulciurile. li e teribil de frică să nu-mi 
stric dinţii. Ei, o dată nu-i nimic. Nu-i aşa, doctore? Ia, te 
rog:-(îi viră o pralină în gură.) Şi tu, Kristine. lau şi eu una; 
una mică — sau cel mult două. (Plimbindu-se prin cameră.) 
Ei, acum mă simt într-adevăr nespus de fericită. Un singur 
lucru mi-ar mai face plăcere nespusă. 

DOCTORUL RANK Ei? Și ce anume? 

NORA Ceva ce mi-ar face o plăcere nebună dacă ar 
auzi şi Torvald. . 

DOCTORUL RANK Și de ce nu spui? 

NORA Nu, nu îndrăznesc. E ceva prea urit. 

DOAMNA LINDE Urit? 

DOCTORUL RANK Atunci nu te sfătuiesc. Nouă insă 
poţi să ne spui ceea ce... grozav ţi-ar plăcea să audă şi 
Helmer. 

NORA Am o poftă teribilă să injur. 

DOCTORUL RANK Eşti cam nebună! 

DOAMNA LINDE Vai, Nora! 

DOCTORUL RANK Hai, dă-i drumul. Uite-l... 
NORA (ascunsînd punga cu praline) Sst! Ssst! Ssst! 


(Helmer, cu paltonul pe braț și pălăria in mină, 
vine din camera lui.) 


NORA  (intimpinindu-l) Ei, dragă Torvald, ai 
scăpat de el? 

HELMER Da, a plecat. 

NORA Dă-mi voie să te prezint; e Kristine, care a 
venit astăzi. 

HELMER Kristine?... lertaţi-mă, dar nu-mi amintesc... 

NORA Doamna Linde, Torvald dragă, doamna 
Kristine Linde. 

HELMER A, da. Probabil, o prietenă din copilărie a 
soţiei melc. 

DOAMNA LINDE Ne-am cunoscut de mult de tot. 

NORA Și a făcut călătoria asta lungă pină aici, ca să 
stea de vobă cu tine. 

HELMER Cum aşa? 

DOAMNA LINDE Nu numai pentru asta... 

NORA Kristine este pricepută la lucrări de birou şi ar 
dori să se perfecţioneze sub conducerea unui om deosebit 
de capabil. 

HELMER Foarte bine v-aţi gindit, doamnă. 

NORA Și cînd a auzit că ai fost numit director de bancă 
— s-a aflat şi acolo despre asta — a venit imediat incoace. 
Nu-i aşa, Torvald, tu poţi, te rog mult, să faci ceva pentru 
Kristine? Ce zici? 

HELMER Cred că nu-i imposibil. Doamna e văduvă? 

DOAMNA LINDE Da. 

HELMER Şi aveți practică de birou? 

DOAMNA LINDE Da, suficientă. 

HELMER Ei, în cazul acesta e foarte probabil să vă pot 
oferi un post. 

NORA (bătînd din palme) Ai văzut? Ai văzut? 

HELMER Ați nimerit un moment potrivit, doamnă. 

DOAMNA LINDE O, cum să vă mulțumesc? 

HELMER Dar nu-i nevoie. (Punîndu-şi paltonul.) Şi 
acum, vă rog să mă scuzați. 

DOCTORUL RANK Aşteaptă-mă, vin şi eu cu tine. (Își 
ia blana din antreu şi o încălzește la sobă. ) 

NORA Să nu-ntirzii mult, dragă Torvald. 

HELMER Q oră, maximum. 

NORA Cum, pleci și tu, Kristine? 

DOAMNA LINDE (luindu-şi paltonul) Da, trebuie să ies. 
Vreau să-mi caut o cameră. 

HELMER Atunci facem o parte din drum împreună. 

NORA Ce păcat că locuim atit de înghesuiți; ar fi impo- 
sibil să... 

DOAMNA LINDE O, nici nu te gindi! La revedere, Nora 
dragă, și îţi mulțumesc pentru toate. 

NORA La revedere. Deseară te intorci aici, bineînţeles. 
Şi dumneata, doctore. Poftim? Dacă ai să te simţi bine? O, 
dacă te înfofolesti cum trebuie... (Toți trec, conversind, în 
antreu. Se aud vocile copiilor pe scări, afară.) Ei sint! Au 
venit, au venit. (Aleargă să le deschidă. Bona, Anne-Marie, 
intră cu copiii.) Intraţi, intraţi! (Se apleacă și-i sărută.) O, 
dragii mei!... Uite-i, Kristine, nu-i aşa că-s drăgălaşi? 

DOCTORUL RANK Nu staţi în curent! 

HELMER Veniti, doamnă Linde, aici nu mai e loc decit 
pentru mame. 


(Doctorul Rank, Helmer și doamna Linde ies. Bona 
intră în cameră cu copiii. Nora face același lucru, 
după ce inchide ușa de la antreu.) 


NORA Ce vioi şi ce bine arătaţi! Ce obraji rumeni! Ca 
merele şi ca trandafirii! (În cele ce urmează copiii vorbesc 
toți o dată cu ea.) V-aţi distrat bine? Minunat! Aşa, i-ai tras 
cu săniuţa pe Emmy şi pe Bob? Ia te uită, pe amindoi de- 
odată? Da, ești un băiat de ispravă, Ivar. O, dă-mi-o s-o ţin 
puțin, Anne-Marie. Păpușică mică şi dulce! (a fetița mai 
mică de la bonă și dansează cu ea.) Da, da, o să danseze mama 
şi cu Bob. Cum? V-aţi bătut cu zăpadă? Ce păcat că n-am 
fost şi eu cu voi! Nu, nu; lasă să-i dezbrac singură, Anne- 
Marie. Lasă-mă pe mine, imi face atita plăcere. Intră inăun- 
tru pină atunci; pari înghețată. E cafea caldă pentru tine, 
pe sobă. (Bona intră în cameră, se așază lingă fereastră. Nora 
scoate paltoanele copiilor și le aruncă în jur, în timp ce ei vor- 
besc toți o dati.) Așa? V-a fugărit un ciine mare? Dar nu v-a 
muşcat? Nu, ciinii nu muşcă păpușici mici ca voi. Nu umbla 
la pachete, Ivar. Ce-i acolo? A, trebuie neapărat să scoto- 
cești? Nu, nu; e ceva tare urit înăuntru. Da? Vreţi să ne 

jucăm: De-a ce să ne jucăm? De-a ascunselea? Bine, să ne 
jucăm de-a ascunselea. Bob să se ascundă primul. Eu? Bine, 
mă ascund eu intii. 


(Nora și copiii se joacă, rizind şi; bucurindu-se, in 
scenă și in odaia din dreapta. Către sfirșit, Nora se 
ascunde sub masă; copiii năvălesc in cameră, o 'caută 
însă n-o găsesc, o aud rizind infundat, se reped spre 
masă, ridică faţa de masă și o zăresc. Bucurie tumul- 
toas. Nora înaintează tirindu-se, ca și cum i-ar spe- 
ria. Haz, veselie. Între timp, a bătut cineva la ușa 
de intrare; nimeni însă nu a auzit. Acum ușa se des- 
chide pe jumătate și avocatul Krogstad apare şi stă 
un moment nemișcat; jocul continuă.) 


KROGSTAD Iertaţi-mă, doamnă Helmer. 

NORA (scoţind un strigăt infundat, se întoarce spre el 
ridicindu-se pe jumătate) A, dumneavoastră? Ce doriţi? 

' KROGSTAD lertaţi-mă; uşa de la intrare era întredes- 
chisă; probabil a lăsat-o cineva așa. 

NORA (ridicindu-se) Soţul meu nu-i acasă, domnule 
Krogstad. 

KROGSTAD Știam. 

NORA Atunci... ce doriți? 

KROGSTAD Două cuvinte cu dumneavoastră. 

NORA Cu mine? (Către copii, încet.) Duceţi-vă la Anne- 
Marie. Ce? Nu, domnul străin nu vrea să-i facă nici un rău 
mamei. După ce pleacă, ne jucăm din nou. (Duce copiii în 
camera din stinga și închide ușa după ei. Apoi neliniştită, agi- 
tată.) Aveţi de vorbit ceva cu mine? 

KROGSTAD Desigur. 

NORA Azi?... Doar nu e încă zi-ntii! 

KROGSTAD Nu, e ajun de Crăciun. Depinde de dum- 
neavoastră ce bucurii vă va aduce Crăciunul. 

NORA Ce doriţi? Astăzi n-am nici o posibilitate. 

KROGSTAD Deocamdată nu de asta e vorba. E vorba 
de cu totul altceva. Îmi acordaţi citeva minute? 

NORA A, da; da, desigur, cu toate că... 

KROGSTAD Bun. Eram în restaurantul lui Olsen și l-am 
zărit pe soţul dumneavoastră trecînd strada... 

NORA Aha! 

KROGSTAD... cu o doamnă. 

NORA ŞI? 

KROGSTAD Pot să-mi permit o întrebare? Nu era oare 
doamna Linde? 

NORA Da. 

KROGSTAD A venit de curind aici? 

NORA Da, astăzi. 

KROGSTAD E o prietenă a dumneavoastră, desigur. 

NORA Da, este. Nu pricep însă... 

KROGSTAD Şi eu am cunoscut-o, odată. 

NORA Știu. 

KROGSTAD Da? Ştiaţi? V-a spus, deci. Trebuia să-mi 
închipui. Atunci permiteţi-mi să vă întreb, scurt şi cuprin- 
zător: doamna Linde va fi angajată la bancă? 

NORA Cum vă permiteţi să-mi luaţi acest interogator? 
Dumneavoastră, un subaltern al soţului meu? Însă pentru 
că m-aţi întrebat, atunci aflaţi că da, doamna Linde va avea 
un post la bancă. Chiar eu am intervenit, domnule Krogstad. 
Acum sînteţi satisfăcut? 

KROGSTAD Așadar, nu m-am înșelat. 

NORA (plimbiîndu-se agitată prin cameră) O, poate am 
și eu un pic de influenţă. Asta o poate avea şi o femeie... Cind 
eşti un subaltern, domnule Krogstad, ar trebui să fii mai 
atent, să nu-i superi pe cei care... hm... 

KROGSTAD... care au influență? 

NORA Exact! 

KROGSTAD (schimbind tonul) Doamnă Helmer, n-aţi 
avea bunăvoința să folosiţi influența dumneavoastră și în 
favoarea mea? 

NORA Cum? Ce vreţi să spuneţi? 

KROGSTAD Adică să fiți atit de bună și să mă ajutaţi 
să-mi păstrez postul subaltern pe care-l ocup la bancă. 

NORA Cine se gindește să vă ia postul? 

KROGSTAD O, nu-i nevoie să faceţi pe neștiutoarea cu 
mine. Înţeleg și prudenţa prietenei dumneavoastră de a evita 
să dea ochii cu mine ła bancă. Și înţeleg prea bine cui trebuie 
să-i mulţumesc pentru concedierea mea. 

NORA Dar vă asigur că... 

KROGSTAD Acum, pe scurt, doamnă Helmer, vă sfă- 
tuiesc să folosiţi influența dumneavoastră ca să împiedicaţi 
concedierea mea, cit mai e incă timp. 

NORA Domnule Krogstad, n-am absolut nici o putere. 

hROGSTAD De loc? Doar adineauri chiar dumnea- 
voastră spuneaţi că.. 

NORA Dar aţi interpretat cu totul greşit. Credeţi că am 
atita influență asupra soţului meu? 

KROGSTAD O, îl cunosc pe soțul dumneavoastră din 
vremea studenţiei. Sper că domnul director de bancă nu-i 
mai intransigent decit alţi soţi. 

NORA Dacă-mi vorbiţi cu dispreţ despre soţul meu, vă 
arăt uşa. 

KROGSTAD Sinteţi foarte îndrăzneață, doamnă. 

NORA Nu mă mai tem de dumneavoastră. Îndată după 
Anul Nou, vă voi achita integral. 

KROGSTAD (cu stăpînire de sine) Vă rog, fiți atentă, 
doamnă. Dacă va fi nevoie, voi lupta pe viață şi pe moarte 
pentru a-mi păstra micul meu post la bancă. 

NORA Da, asta se vede. 

KROGSTAD Lupt nu numai pentru salariul meu; pen- 
tru mine, salariul are mai mică importanță. E vorba de alt- 
ceva... Văd că trebuie să vă spun totul. lată care-i povestea: 
Si dumneavoastră ştiţi, cum ştie toată lumea de altfel, că 
mai demult, cu ani în urmă, am comis o greșeală. 

NORA Parcă am auzit ceva. 

KROGSTAD Lucrurile n-au ajuns în faţa justiţiei; dar 
de-atunci mi s-au inchis toate uşile. Atunci am început. să 
mă ocup de genul de afaceri care au prilejuit cunoștința 
noastră. Ce vreţi? Trebuia să mă apuc de ceva, şi pretind 
totuși că n-am fost dintre cei mai cîinoşi. Acum insă, a tre- 
buit să termin cu astea. Copiii mei cresc; pentru ei trebuie 
să-mi făuresc o platformă de respectabilitate şi onorabilitate 
burgheză, cit mai ridicată posibil. Acest post la bancă este 
doar o primă treaptă pentru mine. Și acum, soțul dumnea- 
voastră vrea să-mi dea cu piciorul. Mă zvirle de pe această 
biată treaptă, direct in vechea-mi mocirlă morală. 

NORA Dar, pentru Dumnezeu, domnule Krogstad, nu 
am nici o posibilitate să vă ajut. 

KROGSTAD Pentru că nu vreţi; nu vă gindiţi că aş 
putea să vă silesc? 

NORA Doar n-o să-i spuneţi soțului meu că 
datorez bani. 

KROGSTAD Hm! Și de ce nu? 

NORA Ar fi ruşinos din partea dumneavoastră. (Cu la- 
crimi în glas.) Acest secret numai al meu, această bucurie, 
această mîndrie numai a mea, să-i fie dezvăluită intr-un mod 
atit de josnic? Şi tocmai prin dumneata? O, nu. Pe mine 
m-ai expune la mari neplăceri. 

KROGSTAD Numai neplăceri? 

NORA (cu vehemență) Dar mai bine fă-o; răutatea s-ar 
întoarce împotriva dumitale însuţi; cu-atit mai bine ar ve- 
dea soțul meu ce fel de om eşti. Atunci cu siguranţă iţi vei 
pierde postul. 

KROGSTAD Voiam să intreb dacă vă temeţi numai de 
neplăceri familiale? 

NORA Dacă soţul meu ar afla, atunci, bineînţeles, ar 
plăti imediat toți banii. Astfel nu vom mai avea a face cu 
dumneata. 

KROGSTAD (înaintind un pas) Ascultaţi, doamnă Hel- 
mer; sau nu aveţi de loc memorie, sau nu vă pricepeţi de loc 
în afaceri. Trebuie să vă introduc în miezul problemei. 

NORA Nu-nţeleg. 

KROGSTAD Cînd soţul dumneavoastră era bolnav, ați 
venit la mine să vă împrumut patru mii opt sute de coroane. 

NORA Nu cunoşteam pe altcineva. 

KROGSTAD Eu v-am promis să vă procur banii... 

NORA Și mi i-aţi procurat. 

KROGSTAD Am promis să vă procur suma în anumite 
condiţii. Eraţi pe atunci atit de preocupată de boala soţului 
dumneavoastră și atit de grăbită să primiţi banii pentru călă- 
torie, încit cred că nu v-aţi mai gindit la toate amănuntele 
împrumutului. De aceea e nevoie să vi le reamintesc. Așadar: 
v-am promis să vă procur banii contra unei chitanţe re- 
dactate de mine. 

NORA Da, şi pe care am semnat-o. 

KROGSTAD Exact. Vă reamintiţi de asemenea că la 
sfîrşit am adăugat citeva rînduri prin care tatăl dumneavoas- 
tră garanta pentru bani. Aceste rînduri, ce garantau resti- 
tuirea sumei, trebuiau să fie semnate de tatăl dumneavoas- 
tră. Aşa-i? 

NORA Trebuiau semnate?... Le-a semnat doar! 

KROGSTAD Lăsasem data in alb; adică, tatăl dumnea- 
voastră trebuia să pună personal data la care semnase hirtia. 
Vă reamintiţi, doamnă? 

NORA Da, cred că da... 

KROGSTAD Apoi v-am inminat chitanța, urmind s-o 
expediaţi prin poștă tatălui dumneavoastră, pentru a o 
semna. Nu-i așa? 

NORA Ba da. 

KROGSTAD Ceea ce aţi făcut probabil imediat, întrucit 
la patru-cinci zile după aceea mi-aţi şi adus chitanţa ce purta 
semnătura tatălui dumneavoastră. Drept pentru care v-am 
inmînat suma solicitată, imediat. 

NORA Ei, da; şi n-am plătit ratele cu exactitate, la 
fiecare termen? 

KROGSTAD Da, cu destulă exactitate. Dar — să reve- 
nim la ceea ce spuneam — pe atunci treceaţi prin nişte 
situaţii mai mult decit grele, nu-i așa? 

NORA Da, aşa-i. 

KROGSTAD Tatăl dumneavoastră era grav bolnav, 
după cite știu. 

NORA Îşi trăia ultimele zile. 

KROGSTAD Curind după aceea a și murit, nu? 

NORA Da. 

KROGSTAD Spuneţi-mi, doamnă Helmer, nu cumva vă 
amintiţi data morţii tatălui dumneavoastră? Vreau să spun, 
în ce zi a lunii. 

NORA Evident. La 29 septembrie. 

KROGSTAD Exact; știam încă de-atunci. Mă intere- 
sasem de altfel. De aceea, e ceva... ciudat... (scoțind o hirtie 
din buzunar) un lucru pe care nu reuşesc să-l pricep cu nici 
un chip. 

NORA Ce e ciudat? Nu vă înţeleg... 

KROGSTAD Este ciudat, doamnă, că tatăl dumnea- 
voastră a semnat chitanţa trei zile după ce murise. 

NORA Cum asta? 

KROGSTAD Părintele dumneavoastră a murit la 29 
septembrie. Acum — priviţi aici. Tot dinsul îşi datează 
semnătura pe această chitanţă, la 2 octombrie. Dumnea- 
voastră nu vi se pare ciudat, doamnă? 


(Nora tace.) 


KROGSTAD Puteţi să mă lămuriţi? 


(Nora tace în continuare.) 

KROGSTAD De asemenea, se vede foarte clar că aceste 
două menţiuni, adică „2 octombrie“ şi anul, nu seamănă de 
loc cu scrisul tatălui dumneavoastră, ci cu un scris pe care 
parcă l-aş cunoaşte. În fine, asta incă s-ar putea explica in 
vreun fel; tatăl dumneavoastră, uitind să-şi dateze semnătu- 
ra, poate că altcineva a făcut-o la intimplare, fiindcă nu 
aflase incă de moartea lui. Nu-i nimic rău în asta.Esenţială 
este semnătura. Ea contează. Dar semnătura asta e 
autentică, doamnă Helmer? Realmente tatăl dumnea- 
voastră, personal, și-a pus semnătura aici? 

NORA (după o scurtă tăcere, ridică brusc capul, înfrun- 
tindu-l cu privirea) Nu, nu el. Eu l-am semnat pe tata. 

KROGSTAD Fiţi atentă, doamnă. Vă daţi seama că 
faceți o mărturisire... de-a dreptul periculoasă? 

NORA De ce? Foarte curind vă veţi primi toţi banii. 

KROGSTAD Îmi permit să vă pun o întrebare: de ce 
n-aţi trimis hiîrtia tatălui dumneavoastră? 

NORA Era imposibil. Atunci tata era foarte greu bol- 
nav. Dacă-i ceream semnătura, trebuia să-i explic şi pentru 
ce aveam nevoie de bani. În starea în care se afla, era impo- 
sibil să-i spun că viața soțului meu e în primejdie. 

KROGSTAD Atunci ar fi fost mai bine pentru dumnea- 
voastră să fi renunţat la călătoria in străinătate. 

NORA Era exclus. Numai o plecare putea salva viața 
soțului meu. La asta nu aveam dreptul să renunţ. 

KROGSTAD Dar nu v-aţi gindit că vă faceţi vinovată 
de înșelăciune faţă de mine? 

NORA În nici un caz așa ceva nu mă preocupa pe atunci. 
De altfel, puţin îmi păsa de dumneavoastră. Vă detestam 
pentru toate dificultăţile ce-mi făceaţi cu atita singe rece, 
cu atita nepăsare, deşi ştiaţi prea bine in ce pericol se afla 
soţul meu. Alt mod dea proceda nu exista. Nu aveam in- 
cotro. 

KROGSTAD Doamnă Helmer, văd că dumneavoastră 
nu aveţi o idee clară asupra gravităţii acestei fapte. Nici a 
gradului dumneavoastră de vinovăţie, faţă de societate, faţă 
de legi. Pot insă să vă spun că fapta aceasta nu e cu nimic 
nici mai gravă, nici mai uşoară decit aceea comisă de mine 
odinioară şi care totuși mi-a distrus întreaga situaţie socială. 

NORA Dumneaveastră? Vreţi să cred că dumneavoastră 
aţi făcut un gest eroic ca să salvaţi viaţa soţiei? 

KROGSTAD Legile nu vor să știe de mobilul unui fapt. 
Scuzabil sau nu, faptul se pedepsește. 

NORA Dar sint niște legi foarte rele. 

KROGSTAD Rele sau nu, dacă depun hirtia asta justi- 
tiei, veți fi judecată după lege. 

NORA Nu pot să cred. Cum? O fiică nu are dreptul 
să-și cruţe tatăl bolnav de moarte? O soţie n-are dreptul să 
salveze viaţa soţului ei? Nu cunosc legile; sint insă sigură 
:ă trebuie să fie seris undeva că, în astfel de situații, aseme- 
nea lucruri sint permise. Dumneavoastră nu ştiţi nimic despre 
asta, dumneavoastră care sinteţi avocat? Trebuie să fiți un 
slab jurist. domnule Krogstad. 

KROGSTAD S-ar putea. Dar în afaceri de felul acelor 
pe care le discutăm acuma — nu credeţi că mă pricep mai 
bine? Dumneavoastră faceţi ce credeţi. Eu atita vă spun: 
dacă mai sint o dată dat afară, îmi veți ţine tovărăşie. (Sa- 
lută şi iese prin antreu.) 

NORA (rămîne puţin pe ginduri, apoi ridicindu-şi capul) 
Nu se poate!... Am înțeles... vrea să mă sperie! (Începe să 
adune lucrurile copiilor; după puțin timp, se oprește.) Dar 
dacă?... Nu, e imposibil. Am făcut-o doar din dragoste. 

COPIII (la ușa din stînga) Mamă, domnul a ieşit pe 
poartă. 

NORA Da, da, da, știu. Să nu spuneţi nimănui despre 
domnul ăsta. Aţi auzit? Nici lui tăticu. 

COPIII Bine, mamă; dar acum vii să ne jucăm? 

NORA Nu, nu; nu acuma. 

COPIII Bine, mamă, dar ne-ai promis. 

NORA Da, însă acum nu pot. Duceţi-vă la voi, amo 
mulţime de lucruri de făcut. Duceţi-vă, duceţi-vă, copilașşii 
mei. (Îi împinge cu binișorul în camera lor și încuie ușa după 
ei. Apoi se așază pe sofa, ia o broderie, face citeva împunsături 
dar se intrerupe curînd.) Nu! (Aruncă broderia,se ridică, merge 
spre uşa vestibulului şi strigă.) Helene! Adă bradul, te rog! 
(Se duce la masa din stinga, deschide sertarul; din nou se 
opreşte.) Nu, e absolut imposibil! 

SLUINICA (cu bradul) Unde să-l pun, doamnă? 

NORA Aici, la mijloc. 

SLUJNICA Mai aveţi nevoie de ceva? 

NORA Nu, mulțumesc; am tot ce-mi trebuie. 

(Siujnica, după ce a aşezat bradul în fajo ei, iese.) 


NORA (în timp ce împodobește pomul) Aici luminări. 
Aici, ghirlande. Ce om inspăimintător! Ah! Prostii!Yorbe 
goale! Nu e în stare de aşa ceva. Pomul trebuie să fie frumos. 
Vreau să fac tot ce-ţi va face plăcere, Torvald; voi cinta 
pentru tine, voi dansa pentru tine. 


(Helmer, cu un teanc de actesub braţ, vine de afară.) 


NORA Ah, te-ai şi întors? 

HELMER Da. M-a căutat cineva? 

NORA Aici? Nu. 

HELMER Curios. L-am văzut pe Krogstad ieşind de 
la noi. 

NORA Da? A, da, adevărat, Krogstad a trecut un mo- 
ment pe aici. 

HELMER Nora, ţi se citeşte pe faţă; te-a rugat să pui 
o vorbă bună pentru el. 

NORA Da. 

HELMER Şi tu trebuie s-o faci ca venind de la tine. 
Mai trebuie să nu știu că a fost aici. Nu-i așa că te-a rugat 
şi asta? 

NORA Da, Torvald, însă... 

HELMER Nora, Nora, şi te-ai pretat la asta? Să stai 
de vorbă cu un astfel de individ, poate promiţindu-i şi spri- 
jin! Și culmea, să mai spui şi minciuni! 

NORA Minciuni? 

HELMER N-ai spus tu că n-a fost nimeni aici? (Ame- 
nințind cu degetul.) Să nu mai facă niciodată așa, păsăreaua 
mea. O păsărea cintătoare nu emite note false. (Luind-o de 
talie.) Nu crezi şi tu că așa trebuie să fie? Da, da, știam eu 
bine. (Dindu-i drumul.) Dar să nu mai vorbim despre asta. 
( Așezindu-se în faţa sobei.) Ah, cit de liniştitor şi de confor- 
tabil e aici. (Răsfoiește puțin hârtiile.) 

NORA (ocupindu-se de brad, după o mică pauză) Tor- 
vald! 


HELMER Da, Nora. 

NORA Nici nu-ți inchipui cît mă bucur de pe acum 
gindindu-mă la balul costumat de la familia Stenborg. E 
poimîine, nu-i aşa? 

-HELMER Da, poimiine. Și eu sint curios să văd ce sur- 
priză a! să ne faci. 

__ NORA Într-adevăr, asta a devenit o problemă pentru 
mine. 

HELMER De ce? 

NORA Pentru că nu am nici o idee mai originală; toate 
îmi par banale sau fără haz. Aș vrea să găsesc ceva mai de- 
osebit. 

HELMER Ah? A ajuns micuța mea Nora să recunoască 
asta? 

NORA (în spatele scaunului lui Helmer, sprijinindu-se 
cu brațele pe spetează) Eşti foarte ocupat, Torvald. 

HELMER Oh!... 

NORA Ce hirtii sint astea? 

"HELMER De-ale băncii. 

NORA De pe acum? 

HELMER Am cerut împuternicirea fostului director să 
fac o serie de schimbări în organizarea bancară şi, implicit, 
a personalului băncii. Trebuie să profit de săptămîna Cră- 
ciunului ca să fiu gata la întii ianuarie. 

NORA De aceea venise bietul Krogstad... 

HELMER Hm! 

NORA (se apleacă mai mult pe speteaza scaunului și-l 
mîngîie pe cap) Dacă n-ai fi atit de ocupat, aș putea să te 
rog să-mi faci un mare serviciu, Torvald? 

HELMER Să auzim! Despre ce e vorba? 

NORA Tare-aş dori să arăt cit mai bine la balul costu- 
mat. Şi nimeni nu are atita gust ca tine. Torvald, n-ai vrea 
să te gindești puţin şi să decizi tu cum să mă costumez și 
cum să mă aranjez? 

HELMER Aha, sintem la strimtoare şi căutăm un sal- 
vator? 

NORA Da, Torvald, nu pot să mă descurc fără ajutorul 
tău. 

HELMER Bine, bine, am să mă gindesc, găsim noi ceva. 

NORA E drăguţ din partea tal (Se duce din nou la 
brad; pauză.) Ce frumos arată florile astea roșii. Ia spune-mi, 
e cu adevărat atit de gravă fapta lui Krogstad? 

HELMER A iscălit pe cineva in fals. Îţi dai seama ce 
înseamnă asta? 

NORA Poate că a făcut-o din necesitate?! 

HELMER Poate, sau, ca cei mai mulţi, din nechibzuin- 
tă. Dar eu nu sint atit de lipsit de inimă încit să condamn 
un om pentru o singură acţiune culpabilă. 

NORA O, nu-i aşa, Torvald? 

HELMER Oricine se poate reabilita dacă-și recunoaşte 
deschis vina şi-şi ispăşeşte pedeapsa. 

NORA Pedeapsa?... 

HELMER Dar Krogstad n-a mers pe calea asta; a căutat 
să scape de urmări prin minciuni, tertipuri, abilităţi. Astea 
l-au prăbușit moralmente. De aceea a decăzut. 

NORA Crezi că asta duce... 

HELMER Gindește-te că un om, avind mereu prezentă 
conștiința culpabilităţii, trebuie să mintă, să simuleze in 
fiece moment. Trebuie să poarte o adevărată mască, pretu- 
tindeni şi faţă de oricine; e silit s-o facă, fiindcă clipă de 
clipă trebuie să-și ascundă fapta. Va face la fel, chiar în fața 
soţiei lui. Şi această prefăcătorie zilnică devine ticăloşie 
atunci cind are copii. 

NORA De ce? 

HELMER Pentru că practica asta continuă a minciunii 
contaminează intreaga viaţă de familie. Într-o astfel de casă, 
cu fiecare suflare copiii aspiră germenii putrefacție! morale. 

NORA (apropiindu-se pe la spatele lui) Eşti foarte sigur 
de asta? 

HELMER O, draga mea, am constatat-o suficient de 
frecvent în cariera mea de avocat. Aproape toţi delincvenţii 
minori au avut mame mincinoase. 

NORA De ce tocmai... mame? 

HELMER Statistic, majoritatea proveneau din mame 
mincinoase; evident, și tatăl are aceeași influență dăună- 
toare, asta o ştie bine orice avocat. Krogstad ani de-a rindul 
şi-a otrăvit propriii copii cu minciuni şi prefăcătorii; de 
aceea îl socot un om pierdut motalicește. (Întinzindu-i mii- 
nile.) lată de ce micuța şi dulcea mea Nora trebuie să-mi 
promită că nu se va mai ocupa niciodată de omul ăsta. Ne-am 
ințeles, nu? Bate mina. la te uită... dar, ce mai este? Dă-mi 
mina. Așa! Deci, s-a făcut! Te asigur, mi-ar fi imposibil să 
lucrez cu el; simt literalmente un rău fizic in vecinătatea 
unor astfel de oameni. 

NORA (retrăgîndu-şi mina, se duce de cealaltă parte a 
bradului) Ce cald e aici. Şi am atitea de făcut. 

HELMER (se ridică și-și stringe hirtie) Da, şi eu trebuie 
să studiez astea înainte de masă. Am să mă gindesc șI la 
costumul tău. Şi.. „ poate că mai am de pregătit ceva ce tre- 
buie atirnat in pom, în poleială... (Punindu-i mina pe cap.) 
O, mica mea păsărică! (Se duce în camera lui, închizind ușa 
după el.) 

NORA (încet, după o scurtă pauză) Ah! Nu poate fi așa! 
E imposibil. Nu se poate! 

BONA (în ușa din stînga) Copiii se roagă atit de frumos 
să fie lăsaţi la mămica. 

NORA Nu, nu, nu; nu-i lăsa la mine. Stai cu ei, Anne- 
Marie. 

BONA Bine, doamnă. (Închide ușa.) 

NORA (palidă de spaimă) Să-mi corup copiii!... Să-mi 
otrăvesc căminul? (O scurtă pauză; ridicind capul.) Nu-i 
adevărat. Niciodată, în veci nu poate fi adevărat. 


Actul II 


(Aceeaşi cameră. intr-un colţ, lingă pian, este aşe- 
zat bradul de Crăciun, în neorinduială şi cu bu- 
căţi de lumiînări arse. Paltonul Norei şi celelalte 
sînt pe sofa. Nora, singură în cameră, se plimbă 
de colo pînă colo, neliniştită; pină la urmă, se 
opreşte lingă sofa şi-şi ia paltonul.) 


NORA (dînd drumul paltonului) Vine cineva! (Lîngă 
ușă; ascultă.) Nu, nu-i nimeni. Natural — nu vine nimeni 
azi, prima zi de Crăciun; și nici miine. Dar poate... (Des- 
chide uşa și priveşte afară.) Nu; nu-i nimic în cutia de scri- 
sori; complet goală. (Plimbindu-se iar prin cameră.) Ah, 
prostii! Nu va face nimic. Nu se poate intimpla aşa ceva. E 
imposibil. Am doar trei copii mici. 


(Bona, cu o cutie mare de carton, vine din canera 
din stinga.) 

BONA Am găsit cutia cu costumul de bal. 

NORA Multumesc ; pune-o pe masă. 

BONA (o pune) Dar costumul trebuie să fie cam zdren- 
tuit. 

NORA O, de-aş putea să-l rup intr-o sută de mii de 
bucăți. 

BONA Doamne fereşte; poate fi ușor aranjat; doar un 
pic de răbdare. 

NORA Da, vreau să mă duc s-o rog pe doamna Linde 
să-mi ajute. 

BONA Iar ieşiţi? Pe-o vreme ca asta? O să răciţi, o să 
vă imbolnăviţi. 

NORA N-ar fi o nenorocire... Ce fac copiii? 

BONA Micuţii se joacă acum cu darurile de la pom, 
dar... 

NORA Întreabă des de mine? 

BONA Dacă sînt deprinşi să fie cu mămica lor! 

NORA Ştiu, Anne-Marie, de-acum înainte insă nu voi 
mai putea sta atit de mult cu ei. 

BONA Ei, copiii mici se obișnuiesc ușor cu toate. 

NORA Crezi? Crezi că vor uita de mămica lor dacă ar 
pleca de tot? 

RONA Doamne fereste; cum de tot? 

NORA Stai, spune-mi, Anne-Marie, m-am gindit deseori 
la asta — cum te-a lăsat inima să-ţi dai copilul pe miini 
străine? 

BONA A trebuit s-o fac; şi-apoi... altfel nu eram doica 
micuţei Nora. 

NORA Da, dar cum te-ai indurat? 

BONA Ce puteam face? Şi- -apoi unde mai puteam găsi 
un loc atit de bun? Cind o fată săracă păţește o ruşine, trebuie 

să fie încintată să găsească un loc ca ăsta. T icălosul acela 
nici nu s-a interesat de mine. 

NORA Dar fata ta? Te-a uitat, desigur. 

BONA Nu m-a uitat de loc. Mi-a scris o dată, la prima 
împărtăşanie şi incă o dată cind s-a măritat. 

NORA (o îmbrățișează ) Bătrina mea Anne-Marie, tu 
mi-ai fost ca o mamă cind eram mică. 

BONA Biata și micuța Nora n-a avut altă mamă. 

NORA Şi dacă și micuţii mei n-ar mai avea mamă, ştiu 
că tu vei rămine pentru ei... Ah! Prostii, prostii! (Deschu- 

zind cutia.) Hai! du-te la ei. Eu trebuie... Să vezi ce drăguță 
voi Îi miine. 

BUNA Nici vorbă, nimeni n-are să fie atit de drăguță 
ca doamna Nora. 


(Pleacă in cumera din stinga.) 


NORA (începe să desfacă cutia, însă curind o aruncă la 
o parte) Ah, dacă aş avea curajul să ies. Numai de n-ar veni. 
De nu s-ar intimpla ceva cit lipsesc. Vorbesc fără şir; nu 
vine nimeni. Să periem manşonul. Ce mănuși frumoase, ce 
mănuși frumoase. N-are importanţă, n-are importanţă! Unu, 
doi, trei, patru, cinci, șase (Țipă.) Ah, au venit... (Vrea să 
se îndrepte spre ușă, dar se oprește nedecisă. Doamna Linde 
vine din vestibul unde şi-a lăsat paltonul etc.) 

NORA O, tu erai, Kristine. Mai e cineva? Ce bine că 
al venit! 

DOAMNA LINDE Am auzit că m-ai căutat. 

NORA Da, am trecut pe la tine. Vreau să te rog să-mi 
ajuţi la ceva. Să ședem pe sofa. lată despre ce-i vorba: miine 
seară va fi un bal costumat la consulul Stenborg, acela care 
stă sus, şi Torvald vrea să mă costumez ca napolitană şi să 
dansez tarantela; am învăţat-o la Capri. 

DOAMNA LINDE la te uită, dai un adevărat spectacol. 

NORA Da. Torvald găseşte că e foarte nimerit. Uite 
costumul; Torvald mi l-a comandat în Italia; acuma-i atît 
de zdrenţuit, încît nu mai ştiu dacă... 

DOAMNA LINDE O, îl punem noi repede la punct; dar 
broderia s-a descusut pe alocuri. Ai ac şi aţă? Perfect, avem 
tot ce ne trebuie. 

NORA Ce drăguţ din partea ta. 

DOAMNA LINDE (cosind) Așadar, miine te costumezi? 
Ştii ce, am să trec şi eu să te văd gătită. Nora, am uitat să-ți 
mulţumesc pentru invitaţia de ieri. A fost o seară foarte 
plăcută. 

NORA (se ridică şi umblă prin cameră) O, şi nici n-a 
fost ca de obicei. Să fi venit mai demult la noi, Kristine. 
Adevărul e că Torvald are talentul de a face pe oricine să 
se simtă bine. E o gazdă pricepută. 

DOAMNA LINDE "După părerea mea, eşti tot atit.de 
talentată ; nu degeaba eşti fiica tatălui tău. Spune-mi, Nora, 
doctorul Rank e intotdeauna atit de abătut ca ieri? 

NORA Nu, era mai deprimat ca de obicei. Da altfel, 
suferă de o boală foarte gravă. Sărmanul, are tuberculoză 
la şira spinării. E explicabil, tatăl său a dus o viată foarte 
dezordonată. Vin, nopţi pierdute. femei... desigur că ăsta-i 
motivul pentru care fiul e suferind din copilărie, întelegi. 

DOAMNA LINDE (lăsînd să-i pice lucrul) Dar, draga 
mea Nora, de unde-ai aflat astea? 

NORA (plimbîndu-se prin cameră) Ei, dacă ai trei copii, 
mai eşti din cind în cind în relaţii cu unele... cu unele doamne 
care se pricep oarecum la medicină, şi care-ţi povestesc cite 
şi mal cite. 

DOAMNA LINDE (coase în continuare; scurtă pauză) 
Doctorul Rank vine în fiecare zi pe la voi? 

NORA În fiecare zi. E cel mai bun prieten al lui Tor- 
vald, incă din copilărie. Și al meu. Doctorul Rank este de-al 
casei. 

DOAMNA LINDE Spune-mi: e un om sincer? Vreau să 
spun, nu-i place doar să spună amabilităţi? 

NORA Dimpotrivă. De unde ţi-a venit ideea? 

DOAMNA LINDE Cînd mi l-ai prezentat ieri, m-a asi- 
gurat că auzise deseori numele meu la voi în casă ; am remar- 
cat apoi că soțul tău habar n-avea cine sint eu. Atunci cum 
putea să audă doctorul Rank?... - 

NORA Da, adevărat, Kristine. Torvald ține enorm la 
mine și de aceea vrea, aşa spune el, să-i aparțin în întregime. 
La început devenea gelos de-a binelea doar dacă pomeneam | 
de vreunul dintre oamenii ce-mi erau dragi, de acasă. Fireşte, 
i-am făcut pe plac. În schimb, cu doctorul Rank puteam 
vorbi despre oricine; vezi tu, lui îi place să mă asculte. 

DOAMNA LINDE Să-ţi spun ceva, Nora, in multe pri- 
vinţe eşti încă un copil; eu sînt mult mai în vîrstă decit tine, 
deci am şi mai multă experienţă. Vreau să-ţi dau un sfat: 
ar trebui să termini intimităţile acestea cu doctorul Rank. 

NORA Ce intimităţi ar trebui să termin? 

DOAMNA LINDE Și cu una şi cu alta. Ieri imi vorbeai 
de un admirator bogat care urma să-ţi procure bani. 

NORA Da, careînsă nu există...din păcate. Şi ce-icu asta? 

DOAMNA LINDE Doctorul Rank are avere? 

NORA Da, are. 

DOAMNA LINDE Și n-are pe nimeni de cine să se ocupe? 

NORA Nu, pe nimeni; dar... 

DOAMNA LINDE Şi vine zilnice la voi în casă? 

NORA (cu ton iritat) i-am mai spus o dată. 

DOAMNĂ LINDE De ce eşti agresivă, Nora? 

NORA Nu sint agresivă, dar nu inteleg. 

DOAMNA LINDE Nu te mai preface, Nora. Crezi că n-am 
înțeles de la cine ai imprumutat cele patru mii opt sute de 
coroane? 

NORA Ţi-ai pierdut minţile? Cum ai putut să-ţi închi- 
pui una ca asta? E un prieten al nostru, care vine aici zi de 
zi! S-ar fi creat o situaţie de-a dreptul insuportabilă. 

DOAMNA LINDE Atunci, nu-i el? 

NORA Nu, te asigur. Nici nu mi-a trecut prin minte 
asemenea idee. De altfel, nici n-ar fi avut bani; i-a moștenit 
mult mai tîrziu. 

DOAMNA LINDE Ei, cred că a fost spre norocul tău, 
draga mea Nora. 

NORA Nu, niciodată nu mi-a trecut prin minte să-l rog 
pe doctorul Rank. De altfel, sint sigură că dacă l-aș ruga... 

DOAMNA LINDE Însă, natural, n-ai s-o faci. 

NORA Nu, bineînțeles. Nu pot să cred, nici nu pot cel 
puţin să-mi inchipui că ar putea fi necesar. Dar sint sigură 
că dacă i-aş spune doctorului... 

DOAMNA LINDE Fără ştirea soțului tău? 

NORA Da. Tot fără ştirea lui, trebuie să ies din 
încurcătură. Trebuie să termin odată. 

DOAMNA LINDE Da, da, aşa spuneam şi eu ieri, dar... 

NORA (umblind încoace și încolo) Un bărbat se descurcă 
mult mai ușor decit o femeie în afaceri de-astea. 

DOAMNA LINDE Propriul tău bărbat, da. 

NORA Prostii! (Se oprește.) Cind plăteşti tot ce dato- 
rezi, îţi recapeţi chitanţa? 

DOAMNA LINDE Se înţelege de la sine. 

NORA (aparte) Să poţi rupe în mii de bucăţi, şi să dai 
foc acestei hirtii dezgustătoare și murdare! 

DOAMNA LINDE (o privește fix, lasă lucrul și se ridică 
încet în picioare) Nora, îmi ascunzi ceva. 

NORA Vezi asta pe chipul meu? 

DOAMNA LINDE Ți s-a întîmplat ceva, de ieri dimi- 
neață incoace. Nora, ce s-a întîmplat? 

NORA (apropiindu-se de ea) Kristine! (Ascultind aten- 
tă.) Sst! A venit Torvald. Du-te în camera copiilor. Torvald 

nu poate suferi croitoria. Hoag-o pe Anne-Marie să 
te ajute. 

DOAMNA LINDE (adunindu-şi lucrurile) Bine, mă duc, 
dar nu plec de aici pină nu vorbim amindouă, deschis. 


(Trece în camera din stinga; în același timp intrii 
Helmer din vestibul.) 


NORA (ieșindu-i înainte) O, cit te-am așteptat, dragă 
Torvald. 

TORVALD Era croitoreasa? 

NORA Nu, era Kristine; mă ajută să-mi pun la punct 
costumul. Să vezi ce bine am să arăt. 

HELMER N-a fost bună ideea mea? 

NORA Minunată! Dar eu... n-am fost drăguță că te-am 
ascultat? 

HELMER (luind-o de bărbie) Drăguţă? Pentru că iţi 
asculţi bărbatul? Ei, ei, nechibzuită mică, ştiu bine că r-ai 
gindit așa. Dar nu vreau să te deranjez, trebuie să probezi, 
pe cite văd. 

NORA Tu ai să lucrezi? 

HELMER Da. (Arătind un teanc de hirtii.) Uite, le-am 
adus de la bancă. (Porneşte spre camera sa.) 

NORA Torvald! 

HELMER (oprindu-se) Da. 

NORA Dacă mica veveriţă te-ar ruga frumos, din toată 
inima... ceva? 

HELMER Ce anume? 

NORA Ai vrea să faci? 

HELMER Bineînțeles că mai intii! ar trebui să ştiu des- 
pre ce-i vorba. 

NORA Veveriţa ar alerga împrejur și ar face tot felul 
de nebunii, dacă ai fi drăguţ şi i-ai satisface dorința. 

HELMER Hai, spune o dată, Nora! 

NORA Ciocirlia mică ar ciripi in toată casa. 

HELMER Ei, oricum ai ciripi. 

NORA Ți-aş dansa ca o fiică a ielelor sub clar de lună. 
Pentru tine, Torvald. 

HELMER Nora... cred că nu e in legătură cu ce mi-ai 
spus azi-dimineaţă! 

NORA (apropiindu-se de el) Ba da, Torvald, te rog, te 
implor! 

„HELMER Și tu, realmente, ai curajul să mai imi vor- 
bești de chestiunea asta? 
l NORA Da, da, trebuie să cedezi, trebuie să-l menții pe 
Krogstad in postul de la bancă. 

HELMER Draga mea Nora, postul lui l-am dat doamnei 
Linde. 

NORA Da, asta-i foarte frumos din partea ta; însă ai 
putea concedia alt funcționar în locul lui Krogstad. 

HELMER Asta-i o incăpăţinare de necrezut! Pentru că 
tu i-ai făcut ieri promisiunea necugetată să pui o vorbă bună, 
să fiu obligat eu... 

NORA Nu de asta, Torvald. E însă în interesul tău. 
Omul ăsta colaborează la cele mai detestabile ziare; chiar tu 
mi-ai spus. Poate să-ți facă enorm de mult rău. Mi-e o frică 
de moarte din cauza asta. 

HELMER Aha, înţeleg. Te înspăimîntă vechile amintiri. 

NORA Ce vrei să spui? Nu pricep. 

HELMER Că te gindeșşti, bineînţeles, la tatăl tău. 

NORA Ei, da. Amintește-ţi numai ciţi ticăloşi l-au 
terfelit groaznic în astfel de ziare. Eu cred că s-ar fi ajuns 
chiar la destituirea lui dacă ministerul nu te-ar fi delegat 
pe tine să anchetezi și dacă tu n-ai fi fost atit de binevoitor. 

HELMER Micuţă Nora, e o deosebire considerabilă 
între tatăl tău și mine. Tatăl tău nu era un funcţionar ire- 
proşabil. Eu însă sînt; și sper că voi rămîne astfel. 

NORA O, nimeni nu-și închipuie ce poate născoci rău- 
tatea omenească. Am putea fi atit de liniştiţi gi de fericiţi 
aici, în căminul nostru tihnit şi fără griji; tu, eu şi copiii, 
Torvald! De aceea te rog atit de mult. 

HELMER Tocmai fiindcă tu intervii pentru el, mă pui 
in imposibilitate să-l menţin. La bancă se știe de conce- 
dierea lui. Atit ar mai trebui, să se răspindească zvonul 
că noul director a fost convins de cineva — probabil de 
soţia lui — să-și schimbe hotărirea. 

NORA Ei și? 

HELMER Bineînţeles, cînd e vorba de un capriciu, 
micuța încăpăţinată răspunde doar: Ei şi! M-aş face de ris 
in fața întregului personal, lăsindu-l să-și închipuie că mă 
pot lăsa influențat... dinafară. Crede-mă, foarte curind aş 
simţi efectele. Și în plus, mai este o împrejurare care face 

total imposibilă menţinerea lui Krogstad la bancă cît timp 
sînt eu director. 

NORA Ce anume? 

HELMER La nevoie aş putea trece cu vederea tarele 
lui morale. 

NORA Nu-i așa, Torvald? 

HELMER Am auzit că este și foarte capabil. Vezi, insă, 
Krogstad e o cunoștință de-a mea, din tinereţe. Una dintre 
acele cunoştinţe care te incomodează tot restul vieţii. Da, 
pot să-ţi mai spun: în plus ne şi tutuim. Și cum e total lip- 
sit de tact, o face și in prezenţa altora. Ba, mai mult, tocmai 
atunci crede că este mai indreptățit să adopte un ton fami- 
liar față de mine şi să facă paradă: tu, tu, Helmer. Te asi- 
gur că imi este mai mult decit neplăcut. M-ar pune intr-o 
poziţie imposibilă la bancă. 

NORA Torvald, tu nu crezi nimic din ceea ce spui. 

HELMER Așa? De ce, mă rog? 

NORA Pentru că e un punct de vedere meschin. 

HELMER Ce spui? Meschin? Îţi par, eu, meschin? 

NORA Dimpotrivă, dragă Torvald ; și tocmai de aceea... 

HELMER E unul şi acelaşi lucru, Nora! Tu consideri 
argumentele mele meschine ; în consecinţă, înseamnă că şi eu 
sint meschin. Aşa! Meschin, deci! Ei, asta trebuie să se 
sfirşească o dată. (Se duce la ușa vestibulului şi strigă.) 
Helene! 

NORA De ce o chemi? 

HELMER (căutînd prin hirtiile aduse) Să termin o dată. 
(Slujnica intră în cameră. Către ea.) la scrisoarea asta şi 
dă-o imediat unui comisionar. S-o ducă îndată la destinaţie. 
Repede însă. Adresa e pe plic. Uite, ia și banii pentru comi- 
sionar. 

SLUJNICA Am înţeles. (Iese cu scrisoarea.) 

HELMER (stringindu-și hârtiile) Aşa, micuța mea 
doamnă încăpăţinată. 

NORA (cu răsuflarea tăiată) Torvald, ce scrisoare 
era aceea? 

HELMER Concedierea lui Krogstad. 

NORA Oprește-o, Torvald! Mai e incă timp. O, Torvald, 
opreşte-o! Fă asta pentru mine, pentru tine chiar. pentru 
copii! Ascultă-mă, Torvald, fă-o! Tu nu ştii ce ne poate 
aduce, tuturor, intransigenţa ta. 

HELMER Prea tirziu. 

NORA Da... prea tirziu. 

HELMER Dragă Nora, îţi iert agitația asta exagerată, 
deşi în fond este de-a dreptul o ofensă la adresa mea. Cel 
puțin așa o consider. Nu-i oareo insultă să-ţi inchipui că 
mă voi inspăimînta de răzbunarea unui funcţionăraș ratat? 
Te iert, totuși, pentru că asta demonstrează marea ta dra- 
goste pentru mine. (Luînd-o in braţe.) Aşa trebuia să fac, 
scumpa mea Nora. Fie ce-o fi. La nevoie, crede-mă, am si 
cura) și putere. Vei vedeacă ştiu să iau totul asupra mea. 

NORA (inspăiminiată) Ce vrei să spui cu asta? 

HELMER Totul... 

NORA (calmă) Asta n-ai s-o faci niciodată! 

HELMER Bine, Nora; atunci să ne împărţim răspun- 
derile, ca soţ și soţie. De altfel, așa este și normal. (Min- 
giind-o pe cap.) Eşti mulţumită acum? Ei, ei, lasă ochișorii 
ăştia de porumbiţă speriată. Toate nu-s altceva decit de-ale 
tale. Mai bine ai repeta tarantela şi te-ai exersa la tamburină. 
Eu mă duc în biroul din fund, închid şi ușile de la mijloc, 
aşa că n-am să mai aud nimic; poţi face oricîtă gălăgie. 
(Se îndreaptă spre uşă.) Şi cind vine Rank, spune-i unde 
mă găsește. (O salută cu capul, își ia hirtuile şi pleacă în 
camera sa, închizînd uşa după el.) 

NORA (înlemnită de spaimă, stă ca pironită, abia şop- 
tind) Acum ar fi în stare s-o facă. O face, indiferent ce ar 
putea să urmeze. Nu, asta niciodată! Nu! Pentru nimic 
in lume, nu! Ah! O mîntuire... o scăpare... (Se aude sunind 
în vestibul.) Doctorul Rank!... Da! Orice, în afară de asta. 
Orice altceva! (Își trece mîna peste faţă, incearcă să se recu- 
leagă și deschide ușa dinspre vestibul. Doctorul Rank e în ves- 
tihul și-și atirnă blana în cuier. Pe măsură ce se desfăşoară 
acțiunea, începe să se întunece.) Bună ziua, doctore. Te-am 
cunoscut după sunat. Stai, nu intra încă la Torvald, mi se 
pare că are ceva de lucru. 

DOCTORUL RANK Şi dumneata? 

NORA (în timp ce Rank intră în cameră, închizind ușa 
după el) O, ştii prea bine că pentru dumneata am întotdea- 
una timp. 

DOCTORUL RANK Îţi mulţumesc; am să profit. Cit o 
să mai am timp. 

NORA Ce vrei să spui? Cum... cit o să mai ai timp? 

DOCTORUL RANK Așa cum ai auzit. Te sperie? 

NORA Da. Ceea ce ai spus e de-a dreptul straniu. Crezi 
:ă se va schimba ceva? Că se va intimpla ceva? 

DOCTORUL RANh Se va intimpla ceea ce prevedeam 
mai de mult. Dar speram că nu va fi atit de curind. 

NORA (luîndu-l de mină) Ce anume, doctore? Mie 
trebuie să-mi spui. 

DOCTORUL RANK (așezindu-se lingă sobă) Sănătatea 
mea merge spre rău. Şi ce-i mai trist, e că nu-i nimic de 
făcut. 

NORA (răsuflă ușurată) A, de dumneata e vorba? 

DOCTORUL RANK Dar de cine altul? La ce mi-ar servi 
să mă mint singur? Dintre toţi pacienţii mei, eu reprezint 
cazul cel mai grav. Situaţia cea mai desperată, doamnă 
Helmer. Zilele acestea mi-am făcut un examen general. 
Faliment! Poate că-ntr-o lună voi putrezi la cimitir. 

NORA Vai, e oribil ce spui. 

DOCTORUL RANK Situaţia însăși e al dracului de urită. 
in special, vor fi deosebit de urite fazele premergătoare. 
Mai am de aşteptat doar rezultatul unei ultime analize. În 
funcţie de rezultat, voi şti aproximativ cind se va produce 
deznodămîntul. Aş dori să te rog ceva: Helmer are, prin 
natura sa delicată, o deosebită oroare de tot ce este urit. 
N-aș vrea să mă vadă în halul în care voi fi, pe patul de 
suferinţă... 

NORA O, doctore Rank... 

DOCTORUL RANK ... să nu vină acolo. Sub nici un 
motiv. Uşa mea va fi inchisă pentru el. În momentul in 
care voi avea certitudinea agravării stării mele, iţi voi tri- 
mite cartea de vizită insemnată cu o cruce neagră. Atunci 
vei ști că începe descompunerea mea. 

NORA Vai, dar azi ești cu totul absurd. Şi mie mi-ar 
fi părut atit de bine să fii optimist. 

DOCTORUL RANK Cind sint cu moartea-n faţă?... Mai 
ales că plătesc pentru altul. Asta-i dreptate? Şi in cite fami- 
lii nu pindesc astfel de ispăşiri inevitabile! 

NORA (astupindu-și urechile) Prostii! Să fim veseli, 
veseli ! 

DOCTORUL RANK Da, chiar de veselie îmi arde mie! 
Nevinovata mea coloană vertebrală plătește greu pentru 
isprăvile tatii, pe vremea cind era locotenent. 

NORA (lingă masa din stinga) Era prea ahtiat după spa- 
ranghel și pateuri de ficat de giscă. Nu-i aşa? 

DOCTORUL RANK Și după trufe. 

NORA Da, trufe, sigur. Şi stridii, după cite ştiu. 

DOCTORUL RANK Da, stridii, bineînțeles, şi stridii. 

NORA Și vin de porto şi șampanie. Păcat că aceste 
lucruri delicioase atacă organismul. 

DOCTORUL RANK Mai ales că atacă biete organisme 
nevinovate. 

NORA O, da. Asta-i cel mai trist dintre toate. 

DOCTORUL RANK (privind-o cercetător) Hm... 

NORA (după un timp) De ce zimbeşti? 

DOCTORUL RANK Eu, nu. Dumneata rideai. 

NORA Ba dumneata zimbeai, doctore Rank! 

DOCTORUL RANK Eşti: mult mai puţin serioasă decit 
imi inchipuiam. 

NORA Astăzi sint atit de dornică de nebunii! 

DOCTORUL RANK Aşa-mi pare și mie. 

NORA (cu amindouă mîinile pe umerii lui) Dragă, dragă 
doctore, nu trebuie să mori, pentru Torvald şi pentru mine; 
nu ai dreptul să mori. 

DOCTORUL RANK O, mă vei uita uşor. Morţii sînt 
repede uitaţi. 

NORA (privindu-l îngrijorată) Cum poţi crede aşa ceva? 

DOCTORUL RANK Se leagă noi prietenii şi astfel... 

NORA Cine leagă noi prietenii? 

DOCTORUL RANK Și dumneata şi Helmer o veţi face 
cind eu voi fi... departe. Dumneata ai şi început, după cit 
mi se pare. Aseară ce căuta aici acea doamnă Linde? 

NORA Aha, nu cumva eşti gelos pe biata Kristine? 

RANK Da, sint. Ea va fi succesoarea mea aici, în casă. 
Cînd eu voi termina cu viața, poate că această femeie va... 

NORA Sst! Nu vorbi atit de tare. E dincolo. 

DOCTORUL RANK Și astăzi? Ce-ţi spuneam? 

NORA Numai ca să-mi aranjeze puţin costumul. Doamne, 
dar ce absurd eşti! (Aşezindu-se pe sofa.) Acuma fii drăguţ, 
doctore. Vei vedea ce frumos am să dansez miine; şi-atunci 
să-ți închipui că o fac pentru dumneata... şi pentru Torvald, 
bineințeles. (Scoţind diferite lucruri din cutie.) Doctore, 
vreau să-ți arăt ceva. 

DOCTORUL RANK (așezindu-se) Ce anume? 

NORA la te uită! 

DOCTORUL RANK Ciorapi de mătase. 

NORA De culoarea epidermei. Nu sint delicioşi? O, 
acum e întuneric, dar miine... Nu, nu, nu; nu trebuie să 
vezi decît talpa piciorului. A, sigur, ţi-ar plăcea să vezi 
și mai sus. 

DOCTORUL RANK Hm!... 

NORA De ce-i priveşti atit de critic? Poate crezi că 
n-o să-mi şadă bine? 

DOCTORUL RANK În privinţa asta nu-mi pot forma 
o părere. 

NORA (privindu-l o clipă) Să-ţi fie ruşine! (Îl atinge 
ușor cu ciorapii peste ureche.) Na! Aşa-ţi trebuie. (Împa- 
chetează din nou lucrurile.) 

DOCTORUL RANK Şi ce minunăţii o să mai văd? 

NORA N-o să mai vezi nimic, pentru că nu ești cuminte. 
(Fredonează încetișor, umblind prin lucruri.) 

DOCTORUL RANK (după o scurtă pauză) Cind stau aici 
cu dumneata, atit de intim, nu-mi dau seama... nu, nu pri- 
cep de loc ce s-ar fi întimplat cu mine dacă nu v-aş fi cunos- 
cut, dacă niciodată n-aş fi intrat in casa voastră. 

= NORA (zimbind) În fond, cred că te-ai simţit bine la 
noi. 

DOCTORUL RANK (mai încet, privind țintă înaintea lui) 
Și acum să fii silit să părăseşti toate astea... 

NORA Prostii; n-ai să părăseşti nimic. 

DOCTORUL RANK (același joc) ...și să nu poţi lăsa 
după tine măcar o imagine precisă, ci doar un regret trecă- 
tor... nimic mai mult decît un loc gol, care va fi ocupat de 
primul venit. 

NORA Și dacă te-aş ruga să... Nul... 

DOCTORUL RANK Ce? 

NORA Ca o mare dovadă de prietenie... 

DOCTORUL RANK Hai! Spune! 

NORA Voiam să spun... o mare dovadă de prietenie 
şi un imens serviciu pentru mine. 

DOCTORUL RANK Ah, pentru prima oară îmi dai pri- 
lejul să mă simt fericit. 

NORA Dar nici nu ştii despre ce e vorba. 

DOCTORUL RANK Bine, bine, te ascult. 

NORA Nu, nu poi, doctore, e cam prea mult... în ace- 
laşi timp și un sfat... şi un serviciu.. 

DOCTORUL RANK Cu atit mai bine. Nu înțeleg însă 
exact ce vrei. Vorbeşte, deci. Nu mă mai bucur de încrede- 
rea dumitale? 

NORA Ba da. Mai mult decit oricare altul. Îmi ești 
cel mai bun și mai credincios prieten. De altfel, o ştii prea 
bine. De aceea vreau să-ţi spun totul. Lite, doctore: e ceva 
ce trebuie să împiedi. și dumneata poţi să mă ajuţi. Stii 
cit de fierbinte, cit de mult mă iubeşte Torvald ; n-ar ezita 
nici o clipă să-şi dea viața pentru mine. 

DOCTORUL RANK (aplecîndu-se spre ea) Nora... crezi 
că-i singurul care. 


DOCTORUL RANK... care şi- ar da bucuros viața pentru 
dumneata? 

NORA (intunecată) Atunci.. 

DOCTORUL RANK Mi-am jurat să ţi-o spun cu puțin 
inainte de moarte. Acum e cea mai nimerită ocazie. Da, 
Nora. acum știi totul. Şi mai ştii că în mine poţi avea toată 
încrederea. Mie poţi să-mi incredințezi orice secret. 

NORA (se ridică; simplă şi calmă) Dă-mi voie să trec. 

DOCTORUL RANK (îi face loc, continuînd să şadă) 
Nora.. 

NORA (în pragul vestibulului,) Helene, adu lampa. 
(Apropiindu-se de sobă.) O, dragă doctor, asta-i urit din 
partea dumitale. 

DOCTORUL RANK (ridicindu-se) Pentru că te-am iubit 
ca nimeni altul? Asta-i urit? 

NORA Nu, ci numai pentru că mi-ai spus-o. De altfel, 
nici nu era nevoie. 

DOCTORUL RANK Ce vrei să spui? Atunci... știai? 


(Slujnica intră cu lampa, o așază pe masă și iese.) 


DOCTORUL RANK Nora... doamnă Helmer... te întreb: 
ştiai? 

NORA Greu de spus dacă am ştiut sau nu. Realmente, 
nu-mi dau seama. De ce ai fost atit de stingaci, doctore? 
Ar fi fost totul atit de frumos! 

DOCTORUL RANK Ei, în orice caz, acum știi că îţi 
aparţin. Cu trup și suflet, "vorbeşte, te rog. 

NORA (privindu-l) După toate astea? Să-ţi mai spun? 

DOCTORUL RANK Te rog! Spune-mi despre ce este 
vorba. 

NORA Acum nu mai pot să-ţi spun! 

DOCTORUL RANK Ba da. Nu trebuie să mă pedepseşti 
astfel. Dă-mi voie să fac pentru dumneata tot ce este omeneste 
posibil. 

NORA Acum nu mai poţi face nimic pentru mine. 
De altfel, sigur, nu voi avea nevoie de nici un sprijin. Toate 
astea nu erau decit inchipuiri de-ale mele. Sigur că-i așa. 
Fireşte. (Se așază în balansoar, priveste la el, zîmbind.) 
Da, eşti un om corect, doctore. Acum, pe lumină, nu ai cumva 
o senzaţie de jenă, de ruşine? 

DOCTORUL RANK Nu. absolut de loc. Nu trebuie oare 
să plec... pentru totdeauna? 

NORA Nu, asta să nu faci. Bineînţeles, trebuie să vii 
aici ca mai înainte. Ştiu că Torvald nu se poate lipsi de 
dumneata. 

DOCTORUL RANK Dar dumneata? 

NORA O, eu mă simt nespus de bine cind vii aici. 

DOCTORUL RANK Poate de aceea am fost indus in 
eroare. Eşti o enigmă pentru mine. De multe ori am avut 
impresia că plăcerea dumitale era aceeași, fie că stăteai 
cu mine, fie cu Helmer. 

NORA Da, vezi, sint unii oameni la care ţii foarte mult 
şi alţii cu care mai mult decit cu oricine îţi place să fii im- 
preună. 

DOCTORUL RANK În definitiv, e şi asta ceva. 

NORA Cind eram acasă, cel mai mult, bineinteles, 
tineam la tata. Însă imi plăcea foarte mult să mă strecor 
in camera slujnicelor; pentru că ele nu mă ţineau de rău 
niciodată; şi totdeauna vorbeau despre lucruri amuzante. 

DOCTORUL RANK Aha, înţeleg. Pe ele le inlocuiesc eu. 

NORA (sare în picioare şi se duce la el) O, dragul, bunul 
meu doctor, nu asta am vrut să spun. Dar nu înţelegi? Cu 
Torvald e parcă același lucru ca şi cu tata. 


(Slujnica intră din vestibul.) 


SLUJNICA Doamnă! (Șușoteşte ceva și-i dă o carte de 
vizită.) 

NORA (aruncind o privire pe cartea de vizită) Ah! (O 
bagă în buzunar.) 

DOCTORUL RANK Ceva neplăcut? 

NORA Nu, nu, de loc; e pentru... e vorba... e pentru 
costumul meu... 

DOCTORUL RANK Cum asta? Costumul? E aici doar. 

NORA O, ăsta, da, insă-i vorba de altul; l-am coman- 
dat... Torvald nu trebuie să ştie nimic... 

DOCTORUL RANK Aha, ăsta-i deci marele secret? 

NORA Desigur; du-te pe la el; e în camera din mijloc; 
reţine-l cît mai mult timp. 

DOCTORUL RANK Nici o grijă; nu scapă el de mine. 
(Intră în camera lui Helmer.) 

NORA (slujnicei) Zici cămă aşteaptă în bucătărie? 

SLUJNICA Da, a urcat pe scara de serviciu... 

NORA Nu i-ai spus că e cineva aici? 

SLUINICA Ba da, dar zadarnic. 

NORA Crezi că nu vrea să plece? 

SLUJNICA A spus că nu pleacă pină nu vorbeşte cu 
doamna. 

NORA Atunci poftește-l. Caută însă să nu se audă. 
Helene, să nu spui nimănui că a venit. Vreau să-i fac o sur- 
priză soțului meu. 

SLUJNICA Da, doamnă, am înţeles. (Jese.) 

NORA Vai! Se apropie catastrofa! Totul e-n zadar! 
Nu, nu, nu se poate! Nu trebuie, nu! 


(Se duce şi trage zăvorul la uşa lui Helmer. Sluj- 

nica deschide ușa vestibulului pentru avocatul Krog- 

stad și inchide după el. Acesta e cu blana de călăto- 
rie, cizme de iarnă și căciulă.) 


NORA (ieșindu-i înainte) Vorbiţi încet, soțul meu e 
acasă. 

KROGSTAD Nu face nimic. 

NORA Ce doriţi de la mine? 

KROGSTAD Trebuie să primesc răspuns la o chestiune. 

NORA Atunci grăbiţi-vă. Despre ce-i vorba? 

KROGSTAD Ştiţi desigur că am fost concediat. 

„NORA Mi-a fost absolut imposibil să împiedic conce- 

dierea, domnule Krogstad. Am luptat din răsputeri pentru 
dumneavoastră; totul a fost în zadar. 

KROGSTAD Oare atit de puţin vă iubeşte soţul dum- 
neavoastră? Cind știe ce puteţi păţi, indrăzneşte totuşi... 

NORA Cum, v-aţi imaginat că știe ceva? 

KROGSTAD Da. Aveţi dreptate. Nici nu-mi imagi- 
nasem că ştie ceva. De altfel, nu e în firea amicului Torvald 
Helmer manifestarea unui astfel de curaj. 

NORA Domnule Krogstad, nu permit nici o lipsă de 
respect faţă de soţul meu. 

KROGSTAD Scuzaţi, tot respectul cuvenit. Observ că 
doamna ţine foarte mult să nu știe nimic, deci presupun 
că vă daţi seama mai bine decit ieri de gravitatea faptelor 
comise. 

NORA Destul de bine, chiar fără concursul dumnea- 
voastră. 

KROGSTAD Ei, da. Un jurist atit de slab ca mine... 

NORA Ce doriţi? 

KROGSTAD Doar să ştiu ce mai faceţi, doamnă Helmer. 
Toată ziua m-am gindit la dumneavoastră. Un biet... casier, 
un biet avocăţel... un... in fine, unul ca mine, precum vedeţi, 
are şi un pic de inimă. | 

NORA Aţi putea s-o dovediţi, gindindu-vă la copila- 
şii mei. 

KROGSTAD Dar dumneavoastră şi soțul dumneavoas- 
tră v-aţi gindit la ai mei? Acum însă tot nu mai are nici o 
importanţă. De altfel, voiam să vă spun că nu trebuie să 
luaţi lucrurile prea în tragic. În primul rînd, să ştiţi că nu 
voi depune nici o plingere. 

NORA O, nu-i aşa? Eram sigură. 

KROGSTAD Totul se poate aranja dacă există bună- 
voință. Nu e nevoie să afle toată lumea. Chestiunea se va 
aranja între noi trei. 

NORA Dar soţul meu nu trebuie să afle niciodată nimic. 

KROGSTAD Cum credeţi că o puteţi evita? Sinteţi oare 
in măsură să achitaţi în întregime?... 

NORA Nu, momentan nu. 

KROGSTAD Atunci poate aveţi posibilitatea să vă pro- 
curați suma într-o zi, două? 

NORA Nu. De altfel tot n-aş face uz de ea. 

KROGSTAD Și nici nu v-ar folosi la ceva. Chiar dacă 
aţi poseda teancuri de bancnote, tot nu v-aş restitui chitanţa. 

NORA Dar ce aveţi de gind să faceţi cu ea? 

KROGSTAD Vreau doar s-o păstrez... s-o am la-nde- 
mină. Evident, nimeni n-ar şti de existenţa ei. Dacă 
cumva ali lua vreo hotărire desperată... 

NORA O voi lua. 

KROGSTAD ...dacă v-aţi gindit cumva să fugiți 
de-acasă... 

NORA O voi face! 

__ KROGSTAD ...sau v-aţi gindit poate la ceva şi 
mai grav... 

NORA De unde ştiţi? 

KROGSTAD ...părăsiți gindurile astea. 

NORA De unde știți că m-am gindit şi la asta? 

KROGSTAD Cei mai mulţi dintre noi se gindesc la 
asta... la inceput. Și eu m-am gindit cindva. Dar n-am 
avut destul curaj... 

NORA (cu glasul stins) Nici eu n-am. 

KROGSTAD (ușurat) Nu-i aşa? N-aţi avea curaj nici 
dumneavoastră? 

NORA N-am; n-am de loc. 

KROGSTAD Ar fi de altfel o mare prostie. După ce va 
trece furtuna conjugală... Am aici, în buzunar, o scrisoare 
către soţul dumneavoastră... 

NORA În care i-aţi spus totul? 

KROGSTAD O! Da. Însă cu multe menajamente. 

NORA (precipitat) Nu-i trimiteţi scrisoarea. Face- 
ţi-o bucățele. Voi găsi o posibilitate, oricare, pentru a 
procura banii. 

KROGSTAD lertaţi-mă, doamnă, însă cred că doar 
adineauri v-am spus... 

NORA Dar nu vorbesc de banii pe care vi-i datorez. 
M-am referit la suma ce-o pretindeţi soţului meu. Spune- 
ți-mi cit și voi procura imediat banii. 

KROGSTAD Nu bani pretind de la soţul dumneavoastră. 

NORA Atunci ce? 

KROGSTAD Vă spun indată. Eu vreau să trăiesc pe 
propriile mele picioare, vreau să mă redresez, doamnă, 
vreau să avansez; şi soţul dumneavoastră va trebui să mă 
ajute. Timp de un an şi jumătate nu m-am făcut vinovat 
de nici o incorectitudine, luptindu-mă în acelaşi timp cu 
cele mai mari greutăţi; eram totuși mulţumit că mă ridi- 
cam pas cu pas. Acum, iată-mă dat afară. De aceea nu-mi 

ajunge să fiu reprimit, ca o pomană. Vreau să parvin. 
Vreau să reintru la bancă intr-un post important; soțul 
dumneavoastră trebuie să înfiinţeze acest post important; 
și trebuie să-l înfiinţeze pentru mine. 

NORA Niciodată nu va face asta. 

KROGSTAD Ba o va face; il cunosc bine; nu va in- 
drăzni nici să cricnească. Și o dată ajuns acolo,alături de el, 
atunci veţi vedea! Într-un an voi ajunge mina dreaptă a 
directorului. Nils Krogstad și nu Torvald Helmer va fi 
conducătorul băncii. 

NORA N-o să ajungeţi niciodată ziua aceea! 

KROGSTAD Sau aţi vrea poate... 

NORA Acum, da. Am curajul să vreau. 

KROGSTAD O, nu reușiţi să mă înspăimintaţi. O 
doamnă delicată și răsfăţată ca dumneavoastră... 

NORA O să vedeţi, o să vedeţi! 

KROGSTAD Ce? Sub sloiuri, poate? Pe fund, în apa 
rece și neagră ca huila? Şi-n primăvară să ieşiţi la supra- 
față — hidă, de nerecunoscut, cu părul căzut... 

NORA Nu mă puteţi înspăiminta. 

KROGSTAD Nici dumneavoastră pe mine. Astea-s 
lucruri care se spun, dar nu se fac, doamnă Helmer. De alt- 
fel, nici n-ar folosi la nimic. Şi aşa. eu tot îl am la mină. 

NORA Cum? Chiar și atunci cind eu n-aş mai fi?... 

KROGSTAD Uitaţi că... şi după moarte, reputaţia dum- 
neavoastră tot de mine depinde? 


(Nora rămîne fără glas, privindu-l.) 


KROGSTAD Ei, și fiindcă acum ştiţi ce vă așteaptă, 
nu are rost să faceţi vreo prostie. Cind Helmer va primi 
scrisoarea, mă va chema. Și nu uitaţi: soţul dumneavoastră 
mă sileşte să merg pe această cale. N-am să i-o iert nici- 
odată. Adio, doamnă. (lese prin vestibul.) 

NORA (la ușa vestibulului, o întredeschide şi ascultă) 
A plecat. N-a lăsat scrisoarea. O nu, nu, ar fi fost și impo- 
sibil. ( Deschizind ușa din ce în ce mai mult.) Ce-o mai fi? 
S-a oprit afară. Nu coboară pe trepte. Se răzgindeşte? Oare 
va... 


(O scrisoare cade in cutie; după aceea se aud pașii 
lui Krogstad cure se pierd in josul scărilor.) 

NORA (cu un strigăt înfundat, aleargă repede lingă 
masa de lingă sofa; scurtă oprire) În cutia de scrisori! (Se 
strecoară timid în vestibul.) Acolo e. Torvald, Torvald, 
nu mal e nici 0 salvare! 

DOAMNA LINDE (venind cu costumul din camera din 
stinga) Asta-i tot ce am putut să aranjez. Hai să-l probezi. 

NORA (răgușit și încet) Kristine, vino încoa. 

DOAMNA LINDE (aruncind hainele pe sofa) Ce-i cu 
tine? Pari cu totul tulburată. 

NORA Vino încoa. Vezi scrisoarea aceea? Acolo, prin 
gemuleţul cutiei de scrisori. 

DOAMNA LINDE Da, da, o văd. 

NORA Scrisoarea aceea e de la Krogstad... 

DOAMNA LINDE Nora... Krogstad ţi-a împrumutat 
banii! 

NORA Da; și acum Torvald va afla totul! 

DOAMNA LINDE Crede-mă, Nora, e mai bine aşa. Pen- 
tru amindoi. 

NORA Dar nu ştii totul. Eu am falsificat o semnătură. 

DOAMNA LINDE Sfinte Dumnezeule!... 

NORA Despre asta vreau să-ți vorbesc, Kristine. Va 
fi nevoie să fii martora mea. 

DOAMNA LINDE Cum martoră? Ce să... 

NORA Dacă îmi voi pierde minţile... și mă tem că 
aşa va fi... 

DOAMNA LINDE Nora! 

NORA Sau dacă mi s-ar întimpla altceva... ceva... 
încît să nu mai fiu aici... 

DOAMNA LINDE Nora, Nora, dar ţi-ai ieșit cu totul 
din minţi! 

NORA Mă gindesc că... dacă atunci, cineva...de aici, 
ar vrea poate să ia totul asupra lui, să-şi asume vina... mă 
înţelegi tu... 

DOAMNA LINDE Da,da; dar cum poţi să te gindeșşti?... 

NORA Tu să fii martoră că nu-i adevărat, Kristine. 
Nu am innebunit. Sint în toate minţile şi de aceea îţi spun: 
nimeni n-a știut nimic despre chestiunea asta, singură am 
săvirșit totul. Să nu uiţi asta. 

DOAMNA LINDE N-am să uit. Nu pricep încă nimic. 

„NORA Nici nu ai putea să pricepi. Se va produce însă 
o minune. 

DOAMNA LINDE O minune? 

NORA Da, o minune. Dar e atit de teribilă, Kristine, 
incit ar fi de preferat să nu se producă. 

DOAMNA LINDE Mă duc indată să vorbesc cu Krogstad. 

NORA Nu te duce la el; să nu-ți facă vreun rău! 

DOAMNA LINDE A fost o vreme, mai demult, cind ar fi 
făcut bucuros orice pentru mine. 

NORA El? 

DOAMNA LINDE Unde locuiește? 

NORA Nu știu... dar stai... (Caută în buzunar.) Am 
cartea lui de vizită. Dar scrisoarea, scrisoarea !... 

HELMER (din camera lui, bate la ușă) Nora! 

NORA (ţipă îngrozită) Ce este? Ce vrei cu mine? 

HELMER Ei, ei, nu te speria. Nu intrăm; ai încuiat 
uşa; mai probezi încă? 

NORA Da,da ; mai probez. Voi arăta minunat, Torvald! 

DOAMNA LINDE (care a citit cartea de vizită) Locuieşte 
chiar alături, la colţ. 

NORA Da, dar e cu totul inutil. Nu mai e nici o scăpare. 
Scrisoarea e în cutie. 

DOAMNA LINDE Si soţul tău are cheia? 

NORA Da, întotdeauna. 

DOAMNA LINDE Krogstad trebuie să-și ceară scrisoarea 
înapoi; va găsi un pretext pentru asta. 

NORA Ah! Dar tocmai pe la ora asta Torvald obiş- 
nuiește... 

DOAMNA LINDE Reţine-l. Stai la el cit mai mult. 
Mă intorc numa:decit. 


(Iese repede pe ușa vestibulului.) 


NORA (se duce la ușa lui Helmer, o deschide şi priveşte 
înăuntru) Torvald! 

HELMER (în camera din fund) Ei, se permite in fine să 
intri in propria-ţi casă? Vino, Rank, vom putea vedea și 
noi... (În prag.) Dar asta ce mai e? 

"NORA Ce anume, dragă Torvald? 

HELMER Rank îmi anunţase un mare spectacol, cu 
tine costumată. 

DOCTORUL RANK (în prag) Aşa înțelesesem, iată insă 
că m-am înșelat. 

NORA Nu te-ai inşelat! Am decis că nimeni nu tre- 
buie să-mi admire splendoarea pină miine. 

HELMER Dar, Nora dragă, pari extrem de obosită. 
AL exersat prea mult? 

NORA Nu, încă n-am exersat de loc. 

HELMER Totuşi, ar fi necesar. 

NORA Sigur că ar fi foarte necesar, Torvald. Fără tine 
nu vot favre nimic. Am uitat absolut totul. 

HELSJER O, te ajut eu să te pui repede la punct. 

NORA Da, Torvald, ocupă-te o dată şi de mine. Îmi 
promiţi? Mi-e atit de frică. Atita lume... În seara asta tre- 
buie să te ocupi numai de mine. Lasă orice treburi, orice 
afaceri; să nu pui mîna nici măcar pe condei. Nu-iașa, dragă 
Torvald? 

HELMER Îţi promit; in astă-seară iţi stau la dispozi- 
ție, esti mică şi n-ai pe nimeni să te ajute. Dar mai intii 
vreau Să... (Se duce spre uşa vestibulului.) 

NORA Ce cauţi acolo? 

HELMER Să văd dacă e vreo scrisoare. 

NORA Nu, nu, Torvald. Stai aici! 

HELMER De ce nu? 

NORA Torvald, te rog; nu-i nici o scrisoare. 

HELMER Lasă-mă să văd. (Vrea să se ducă.) 

NORA (lingă pian, execută primele măsuri ale ta- 
rantelei) 

HELMER (în prag, se opreşte) Aha! 

NORA Nu pot dansa miine dacă nu repet cu tine. 

HELMER (se apropie d» ea) Esti aiit de speriată, Nora 
dragă? 

NORA Da, nespus. Să incepem imediat, e destul timp 
pină la masă. Așază-te aici şi cintă-mi, Torvald dragă; 
corectează-mă; îndrumează-mă ca de obicei. 

HELMER Bucuros, foarte bucuros, dacă doreşti tu. 
(Se așază la pian.) 

NORA (scoate tamburina din cutie şi de asemeni un șal 
lung, pestriț, cu care se drupează într-o clipită; pe urmă, 
o salt, vine in faţă şi strigă) Cintă-mi acum! Vreau să 

ansez ! 


(Helmer cîntă și Nora dansează, doctorul Rank 
stă lingă pian, în spatele lui Helmer şi priveşte.) 


160 


HELMER (cîntind) Mai lent, mai lent. 

NORA Nu pot altfel. 

HELMER Nu atit de violent, Nora! 

NORA Aşa trebuie. 

HELMER (ridicînd capul) Nu, nu, aşa nu merge de loc. 

NORA (rizînd și agitind tamburina) Nu-ţi spuneam? 

DOCTORUL RANK Dă-mi voie să-i cint eu. 

HELMER (ridicîindu-se) Bine, cîntă tu; am s-o pot 
îndruma mai ușor. 


(Rank se așază la pian și cîntă; Nora dansează cu 
o sălbăticie crescindă. Helmer s-a așezat lingă sobă 
și-i face mereu observații; Nora pare că nu le aude; 
părul i se despletește și-i cade pe umăr; ea nu observă 
și continuă să danseze. Intră doamna Linde.) 


DOAMNA LINDE (înmărmurită lingă ușă) Ah!... 

NORA Uite de ce pozne ne ţinem, Kristine. 

HELMER Dar, draga mea Nora, pui atita pasiune de 
parcă ai dansa pe viaţă şi pe moarte. 

NORA Aşa și estel 

HELMER Rank, opreşte-te; asta-i curată nebunie! 
Opreşte-te, îţi spun! (Rank încetează cîntecul și Nora se 
opreşte brusc.) N-aş fi crezut niciodată că ai uitat tot ce 
te-am învăţat. 

NORA (azvirlind tamburina) Acum vezi şi tu. 

HELMER Într-adevăr, e nevoie să fii corectată. 

NORA Vezi că e necesar? Trebuie să mă corectezi tot 
timpul. Îmi promiţi, Torvald? 

HELMER Desigur, și o să ai numai de cîștigat. 

NORA Da, Torvald. Şi azi, şi miine nu trebuie să ai 
altă preocupare în afară de mine. Nu trebuie să citeşti nici 
măcar o scrisoare; nici să nu atingi cutia de scrisori. 

HELMER O, tot îţi mai e frică de omul acela? 

NORA Da, şi asta. 

HELMER Nora, o văd pe chipul tău, a şi sosit o seri- 
soare de la el. 

„NORA Nu ştiu; sar putea, insă nu trebuie să citeşti 

nici o astfel de scrisoare acum ; să lăsăm totul după Crăciun. 

DOCTORUL RANK (încet lui Helmer) Nu te împotrivi. 

HELMER (luind-o în brațe) Copiilor le faci pe plac. 
Însă miine seară, după ce vei fi dansat... 
NORA Atunci ai să fii liber. 
_SLUJNICA (în ușa din dreapta) Doamnă, masa e 
servită. 
NORA Vrem şampanie, Helene. 
SLUJNICA Bine, doamnă. (Iese.) 
HELMER Ei, eh... facem chef mare, aşadar? 
NORA Chef cu şampanie pină miine in zori. (Strigă.) 
Și praline, Helene, multe, măcar de data asta. 
HELMER (luindu-i miinile) Na, na, na, dar fără atita 
agitaţie. Fii ca inainte, micuța mea ciocirlie. 
NORA Da, aşa am să fiu. Dar acum treci dincolo; şi 
dumneata, doctore. Kristine, ajută-mă să-mi aranjez părul. 
DOCTORUL RANK (încet, în timp ce merge) Parcă s-ar 
îi intimplat ceva, te aştepţi la ceva? 
HELMER Dar de loc, dragă prietene; e doar teama 
aceea copilărească de care ţi-am vorbit. 


(Amindoi intră in camera din dreapta.) 


NORA Ei?! 

DOAMNA LINDE A plecat la ţară. 

NORA Ah! Ţi-am spus. 

DOAMNA LINDE Se întoarce miine seară. l-am lăsat 
un bilet. 

NORA Nu trebuia s-o faci. Nu poţi opri nimic. Și, în 
fond, poate totuşi se-ntimplă o minune. 

DOAMNA LINDE Dar ce aştepţi tu, de fapt? 

NORA A, e greu să pricepi. Du-te la ei. Vin şi eu îndată. 


(Doamna Linde intră in sufragerie.) 


NORA (stă o clipă ca și cum s-ar reculege; pe urmă se 
uită la ceas) Cinci. Încă şapte ore pînă la miezul nopții. 
Apoi, douăzeci şi patru de ore pină la miezul nopţii urmă- 
toare. Atunci s-a terminat cu tarantela. Douăzeci şi patru 
plus șapte? Treizeci şi una de ore de trăit. 

HELMER (în ușa din dreapta) Unde e micuța ciocirlie? 

__ NORA (înspre el, cu braţele deschise) Aici, aici e 
ciocirlia | 

Actul III 


(Acelaşi decor. Masa de lingă sofa cu scaunele dim- 
prejur au fost mutate ìn mijlocul camerei. Pe masă, 
o lampă aprinsă. Uşa spre vestibul e deschisă. Se 
aude muzică de dans de la etajul de sus. Doamna 
Linde stă la masă şi răsfoiește distrată o carte; ìn- 
cearcă să citească, dar nu se poate concentra; de 
vreo două ori ascultă atentă înspre ușa de la 
intrare.) 


DOAMNA LINDE (uitîndu-se la ceas) Încă nu. Și totuși, 
ar fi timpul. Dar dacă nu... (Ascultind din nou.) A, el este. 
(Se duce în vestibul şi deschide cu precauţie uşa de la intrare; 
se aud paşi uşori pe scări; şopteşte.) Intră. Nu-i nimeni aici. 

KROGSTAD (în ușă) Am găsit acasă un bilet de la 
dumneata. Ce înseamnă asta? 

DOAMNA LINDE Trebuie neapărat să-ţi vorbesc. 

KROGSTAD Da? Şi trebuie să vorbim neapărat aici, 
în casa asta? 

DOAMNA LINDE La mine acasă era imposibil; camera 
mea n-are intrare separată. Intră. Sintem absolut singuri; 
slujnica doarme și Helmerii sint sus, la bal. 

KROGSTAD (intrînd în cameră) la te uită. În seara 
asta... Helmerii dansează? Adevărat? 

DOAMNA LINDE Da. 

KROGSTAD O, desigur, de ce n-ar dansa?... 

DOAMNA LINDE Ei, Krogstad, avem de vorbit ceva. 

KROGSTAD Noi doi mai avem ceva să ne spunem? 

DOAMNA LINDE Da! Avem multe să ne spunem. 

KROGSTAD Nu prea cred. 

DOAMNA LINDE Pentru că niciodată nu m-ai înțeles 
bine. 

KROGSTAD Mai era şi altceva de înţeles? De altfel, 
asta se-ntimplă destul de des în viață. O femeie fără inimă 
iși părăseşte iubitul cind i se ivește o partidă mai bună. 

DOAMNA LINDE Crezi că eu sint fără inimă? Şi crezi 
că am făcut-o fără să sufăr? 

KROGSTAD Vrei să spui că nu ţi-a fost uşor? 

DOAMNA LINDE Krogstad, ai putut să crezi altfel? 

KROGSTAD Atunci de ce mi-ai scris aşa cum mi-ai 
scris? 

DOAMNA LINDE N-am putut altfel. Cind a trebuit s-o 
rup cu tine, am considerat că aveam obligaţia morală să-ţi 
şterg din inimă tot ce simțeai pentru mine. 

KROGSTAD (fringindu-și miinile) Asta era deci. Și 
totul... totul numai pentru bani! 

DOAMNA LINDE Nu trebuie să uiţi că aveam o mamă 
lipsită de orice ajutor, suferindă, şi doi fraţi mici. Nu pu- 
team să aştept, Krogstad; iar perspectivele tale erau prea 
indepărtate pe atunci. 

KROGSTAD Poate; însă nu trebuia să renunţi la mine 
pentru altul. 

DOAMNA LINDE Da, poate că ai dreptate. De multe 
ori m-am întrebat dacă am avut acest drept. 

KROGSTAD (încet) Cînd te-am pierdut, parcă s-a pră- 
buşit pămîntul sub mine. Acum, priveşte-mă; sint un nau- 
fragiat agăţat 'de-o epavă. 

DOAMNA LINDE Salvarea ar putea fi aproape. 

KROGSTAD Era aproape; însă venirea ta a impie- 
dicat-o. 

DOAMNA LINDE Fără s-o știu, Krogstad. Abia azi am 
aflat că-ţi voi lua locul la bancă. 

KROGSTAD Pentru că mi-o spui tu, cred. Dar acum, 
cînd ştii... nu te retragi? 

DOAMNA LINDE Nu; pentru că tot nu ţi-ar mai fi de 
nici un folos. 

KROGSTAD O, folos, folos... eu, în locul tău, aş 
face-o totuși. 

DOAMNA LINDE Am învăţat să acţionez rațional. Viaţa 
și necesitatea aspră și amară m-au învăţat astfel. 

KROGSTAD Și pe mine tot viaţa m-a învăţat să nu 
cred în vorbe. 

DOAMNA LINDE În cazul ăsta, te-a învăţat un lucru 
foarte rezonabil. Dar în fapte crezi? 

KROGSTAD Ce vrei să spui cu asta? 

DOAMNA LINDE Adineauri te comparai cu un nauira- 
giat pe o epavă. 

KROGSTAD Am motive temeinice s-o fac. 

DOAMNA LINDE Și eu sînt o nauiragiată pe o epavă. 
Nimeni căruia să-i port de grijă, nimeni care să aibă nevoie 
de mine. 

KROGSTAD Aşa ai vrut. 

DOAMNA LINDE Atunci nu aveam altă cale. 

KROGSTAD Cum adică? 

DOAMNA LINDE Krogstad, dacă noi, doi naufragiaţi, 
ne-am salva unul pe altul? 

KROGSTAD Ce vrei să spui? 

DOAMNA LINDE Doi pe aceeași epavă se ajută mai bine 
decit fiecare luptind numai pentru sine. 

KROGSTAD Kristine! 

DOAMNA LINDE De ce crezi că am venit aici, in oraş? 

KROGSTAD Te-ai gindi cumva şi la mine? 

DOAMNA LINDE Am muncit şi numai așa am putut 
supravieţui. Toate zilele vieţii mele, de cind mă ţin minte, 
am muncit, şi asta a fost cea mai mare şi unica mea bucurie. 
Dar acum am rămas cu totul singură pe lume. Mă simt în- 
spăimîntător de părăsită. Nu ai nici o satisfacție muncind 
numai pentru tine. Krogstad, ajută-mă, oferă-mi un scop 
pentru care să muncesc. 

KROGSTAD Nu pot crede. Asta nu-i decit generozitatea 
ta exaltată, care te îndeamnă să te jertfeşti. 

DOAMNA LINDE i s-a părut vreodată că sint o 
exaltată? 

KROGSTAD Realmente, ai fi în stare? Dar... îmi cu- 
noşti tot trecutul? 

DOAMNA LINDE Da. 

KROGSTAD Şi ştii ce reputaţie am? 

DOAMNA LINDE Mai adineauri spuneai că alături de 
mine ai fi alt om. 

KROGSTAD De asta sînt convins. 

DOAMNA LINDE Şi acum... n-ar mai fi posibil? 

KROGSTAD Kristine, ești sigură de ce spui? Da! Da! 
Așa-i, citesc pe fața ta. Adevărat? Ai avea curajul)... 

DOAMNA LINDE Am nevoie de cineva căruia să-i fiu 
ca o mamă; şi copiii dumitale au nevoie de o mamă. Noi 
doi avem nevoie unul de celălalt. Krogstad, am incredere 
în tine. 


165 


-KROGSTAD (îi apucă miinile) Mulţumesc, mulțumesc, 
Kristine... acum am să mă reabilitez în faţa oricui. Ah, 
dar uitasem... 

DOAMNA LINDE (atentă) Sst! Tarantela! Acum du-te, 
du-te te rog. 

KROGSTAD Dar ce s-a intimplat? 

DOAMNA LINDE N-auzi muzica, sus? Tarantela e pe 
sfirșite; inseamnă că pot veni din clipă în clipă. 

KROGSTAD A, da, trebuie să plec. Şi de altfel totul 
ar fi zadarnic. Tu n-ai de unde să ştii ce-am făcut împotriva 
Helmerilor. 

DOAMNA LINDE Ba da, Krogstad, ştiu. 

KROGSTAD Și cu toate astea, mai ai curajul să... 

DOAMNA LINDE Da! Fiindcă-mi dau seama pînă unde 
il poate impinge pe un om desperarea. 

KROGSTAD Ah, dacă aș putea să mai îndrept ceva! 

DOAMNA LINDE Poţi. Scrisoarea ta e încă în cutie. 

KROGSTAD Eşti sigură? 

DOAMNA LINDE Absolut sigură, dar... 

KROGSTAD (privind-o cercetător) Nu cumva asta e 
explicaţia? Totul doar fiindcă vrei să-ți salvezi prietena? 
Vorbeşte-mi deschis. Așa-i? 

DOAMNA LINDE Krogstad, m-am vindut o dată pentru 
alţii. N-o mai fac a doua oară. 

KROGSTAD Am să-i cer scrisoarea înapoi. 

DOAMNA LINDE Nu, nu. 

KROGSTAD Ba da, Kristine, îl aştept să coboare şi-i 
cer să-mi restituie scrisoarea, pe care nu-i cazul s-o mai 
citească, fiind vorba doar de concedierea mea. 

DOAMNA LINDE Nu, Krogstad, nu trebuie să ceri scri- 
soarea înapoi. 

KROGSTAD Dar explică-mi, nu tocmai pentru asta 
m-ai chemat aici? 

DOAMNA LINDE Da, în primul moment, de spaimă. 
De atunci au trecut însă douăzeci şi patru de ore; în acest 
interval de timp am fost, aici în casă, martora unor întim- 
plări de necrezut. Helmer trebuie să afle totul; acest secret 
nenorocit trebuie să iasă la iveală; trebuie să se clarifice 
situaţia între ei amindoi; este imposibil să se mai continue 
cu aceste taine şi subterfugii. 

KROGSTAD Prea bine; dacă iţi iei asemenea răspun- 
dere... Dar ceva pot face în orice caz şi o voi face imediat. 

DOAMNA LINDE (ascultind atentă spre ușă) Acuma fugi! 
Du-te! Du-te! Dansul s-a terminat; nu mai putem fi singuri 
nici o clipă. 

KROGSTAD Te aştept jos. 

DOAMNA LINDE Da, așteaptă-mă; ai să mă conduci 
pină acasă. 

KROGSTAD N-am fost niciodată atit de fericit! (Tese 
pe ușa ce dă spre vestibul şi care va rămine de acum înainte 
deschisă. ) 

DOAMNA LINDE (face puţină ordine prin cameră și-și 
pregăteşte paltonul etc.) Ce întorsătură! Cineva pentru 
care să muncesc, pentru care să trăiesc, o casă în care să 
aduc mulţumire. Trebuie să se realizeze. De-ar veni mai 
repede! (Ascultă.) Ah, iată-i. Echiparea! (Își pune pălăria 
şi paltonul.) 


(Se aud de afară vocea lui Helmer și a Norei; se 
răsucește o cheie în broască și Helmer o aduce pe Nora 
în vestibul aproape cu forța. Ea poartă costumul ita- 
lian cu un şal mare, negru; el e îmbrăcat in haine de 
seară, pe deasupra cu un domino descheiat. ) 


NORA (încă în prag, împotrivindu-se) Nu, nu, nu; nu 
acasă. Vreau din nou sus. Nu vreau să plec atit de devreme. 

HELMER Dar, scumpa mea Nora... 

NORA Te implor, Torvald; te rog frumos, din inimă, 
măcar o oră! 

HELMER Nici măcar un minut, dulcea mea Nora. Tu 
ştii c-aşa ne-a fost vorba. Hai, intră in casă; ai să răcești 
aici. /Cu toată împotrivirea ei, o conduce cu menajamente 
în cameră.) 

DOAMNA LINDE Bună seara. 

NORA Kristine! 

HELMER Cum, doamnă Linde, atit de tirziu aici? 

DOAMNA LINDE Da, scuzați-mă, insă doream mult 
s-o văd pe Nora costumată. 

NORA Ai stat aici şi m-ai așteptat? 

DOAMNA LINDE Da; nu am venit la timp, tu erai sus 
şi nu m-a răbdat inima să plec inainte de a te vedea. 

HELMER (scoțţindu-i şalul Norei) Ei, uitaţi-vă bine la 
ea. Sper că n-o va supăra admiraţia. Nu-i aşa că-i fermecă- 
toare, doamnă Linde? 

DOAMNA LINDE Tocmai asta voiam să spun şi eu. 

HELMER Nu-i așa că-i minunată? De altfel, a fost 
și părerea tuturor invitaţilor. Dar e inspăimintător de incă- 
păţinată, micuța mea dulce. Ce-i de făcut cu ea? Crede-mă, 
a trebuit aproape s-o iau cu forța de acolo. 

NORA Torvald, ai să regreţi că n-ai vrut să mai rămi- 
nem măcar o jumătate de oră. 

HELMER Ascultaţi, doamnă! Își dansează tarantela — 
are un succes enorm, de altfel binemeritat, deşi interpreta- 
rea a fost poate prea naturalistă; faţă de exigenţele artei 
pure, vreau să spun. În fine, asta n-are importanță, princi- 
palul este că a avut succes, un succes deosebit. Trebuia să 
mai rămînă acolo după aceea? Să dilueze efectul? Sigur că 
nu; mi-am luat la braţ delicioasa, mai bine spus năzuroasa 
mea fată din Capri, am făcut un tur prin sală, citeva reve- 
rențe, apoi, cum se spune în romane, frumoasa apariţie s-a 
făcut nevăzută. Un final reuşit accentuează efectul obţinut, 
doamnă Linde; dar mi-a fost imposibil s-o fac pe Nora să 
sesizeze ideea asta. Uf, ce cald e aici. (Aruncă dominoul 
pe un scaun şi deschide uşa către camera sa.) Cum? Aici e 
intuneric. A, da, bineînţeles. Pardon! (Intră în cameră și 
aprinde două luminări.) 

NORA (şoptind repede, cu răsuflarea tăiată) Ei?! 

DOAMNA LINDE ($optit) l-am vorbit. 

NORA Şi»... 

DOAMNA LINDE Nora, trebuie să-i spui totul soţului 
tău. 

NORA (fără glas) Ştiam. 

DOAMNA LINDE Să nu mai ai nici o teamă din partea 
lui Krogstad. Însă trebuie să-i vorbeşti. 

NORA Nu vorbesc nimic. 

DOAMNA LINDE Atunci îi vorbește scrisoarea. 

NORA Îţi mulţumesc, Kristine, acum ştiu ce am de 
făcut. Sst!... 

HELMER (revine în cameră) Ei, doamnă, ai admirat-o? 

DOAMNA LINDE Da, și vă spun noapte bună. 

HELMER O, atit de repede? Lucrul acesta de mină e 
al dumneavoastră? 

DOAMNA LINDE (luîndu-i-l) Da, mulțumesc; îl uita- 
sem. 

HELMER Aşadar, tricotați? 

DOAMNA LINDE Desigur. 

HELMER Ştiţi ce? Ar fi mai bine să brodaţi. 

DOAMNA LINDE Așa? De ce? 

HELMER Pentru că e mult mai grațios. Vedeţi dumnea- 
voastră, se ţine broderia... așa... cu mina stingă, și cu dreap- 
ta se duce acul... așa... cu o mișcare arcuită, elegantă, nu? 

DOAMNA LINDE Da, s-ar putea. 

HELMER În timp ce, cînd tricotezi nu poate fi decit 
inestetic; ia uitați-vă, amîndouă braţele strînse, andrelele, 
cînd în sus, cind în jos, mișcări înghesuite, e ceva chinezesc 
în asta. A, s-a servit o şampanie minunată. 

DOAMNA LINDE Noapte bună, şi nu mai fi încăpă- 
ţinată, Nora. 

HELMER Bine spus, doamnă Linde! 

DOAMNA LINDE Noapte bună, domnule director. 

HELMER (însoțind-o pînă la ușă) Noapte bună, noapte 
bună ; sper să ajungeţi cu bine acasă. Mi-ar fi făcut plăcere 
să vă conduc... dar aveţi atit de puţin de mers. Noapte bună, 
noapte bună. (Doamna Linde iese; Helmer închide ușa în 
urma ei și se înapoiază în cameră.) Aşa; în sfirşit, a plecat. 
E îngrozitor de plicticoasă. 

NORA Nu ești obosit, Torvald? 

HELMER Nu, de loc. 

NORA Nici nu ţi-e somn? 

HELMER De loc. Mă simt pe cit se poate de vioi. Dar 
tu? Da, tu pari obosită și somnoroasă. 

NORA Sint foarte obosită. Aş dori să mă culc cit mai 
repede. 


HELMER Ei, vezi? lată, prin urmare, că am făcut bine 
insistind să plecăm. 

NORA Da, tu în toate împrejurările procedezi bine. 

HELMER (sărutind-o pe frunte) Acum, ciocirlia mea 
vorbește întocmai ca un om. Ai observat şi tu ce vesel era 
Rank astă-seară? 

NORA Era vesel? Nici n-am apucat să vorbesc cu el. 

HELMER Nici eu... sau aproape de lcc; insă de mult 
nu l-am mai văzut într-o dispoziţie atit de bună. (O privește 
o clipă; apoi, apropiindu-se de ea.) Ah... ce minunat e să fii 

din nou acasă, in propriul tău cămin; numai cu mica şi 
încîntătoarea ta soţioară. 

NORA Nu te uita aşa la mine, Torvald! 

HELMER Nu-i voie să mă uit la bunul meu cel mai de 
preţ? La această minunăţie care-mi aparţine? Numai mie? 
Mie, cu totul și cu totul! 

NORA (trecînd de cealaltă parte a mesei) Nu trebuie 
să-mi vorbeşti astfel în noaptea asta, Helmer. 

HELMER (urmărind-o) Văd că ai încă tarantela în 
singe. Dar asta te face şi mai ispititoare. Ascultă! Au înce- 
put să plece musafirii... (Mai încet.) Nora, curind se va li- 
niști toată casa. 

NORA Da, sper şi eu. 

HELMER Nu-i așa? [ubita mea ce-mi aparţii! O, ştii 
tu, știi de ce cind ies cu tine în lume, ştii de ce abia îţi vor- 
besc, de ce mă ţin atit de departe de tine, privindu-te doar 
pe furiș, ştii de ce? Îmi închipui că tu eşti iubita mea tai- 
nică, logodnica mea tainică, şi nimeni nu știe că este ceva 
între noi. 

NORA O, da, da, ştiu bine că toate gindurile tale sint 
numai pentru mine. 

HELMER Astă-seară, cind ne pregăteam să plecăm și-ţi 
aşezam şalul pe umerii tineri şi catifelaţi, pe această 
minunată linie a gitului, mi-am închipuit că ești tinăra 
mea mireasă, că tocmai ne întoarcem de la nuntă, că pen- 
tru prima dată te conduc în locuința mea, că pentru prima 
dată sint singur cu tine — cu totul singuri, tu, tinăra și 
frumoasa mea adorată! Toată seara asta n-am dorit altceva 
în afară de tine. Te-am sorbit cu privirea şi te-am dorit în 
tot timpul tarantelei; îmi clocotea singele, nu puteam să 
te mai privesc; de aceea te-am luat atit de devreme acasă. 

NORA Acum du-te, Torvald! Trebuie să mă lași. Astă- 
seară nu pot. 

HELMER Ce înseamnă asta? Din nou capricioasă, 
micuța mea Nora? Trebuie, vreau! Nu sint soţul tău?... 


(Se aude ciocănind la ușa de intrare.) 


NORA (tresărind speriată) Ai auzit? 
HELMER (îndreptindu-se spre vestibul) Cine-i acolo? 

DOCTORUL RANK (de afară) Eu sint. Pot să intru 
o clipă? 

HELMER (în șoapiă, morocănos) Ce-o mai îi vrind la 
ora asta? (Tare.) Aşteaptă puţin. (Se duce și-i deschide.) 
O, ce drăguţ din partea ta că, trecind pe la uşa noastră, nu 
ne-ai ocolit. 

DOCTORUL RANK Ți-am auzit vocea şi am ţinut să 
intru să te mai văd o dată. (Privind împrejur prin toată 
camera.) O, ce loc drag şi primitor. E atita calm și atita 
fericire aici, la voi. 

HELMER Se pare însă că te-ai simţit destul de bine 
şi acolo, sus. 

DOCTORUL RANK Minunat. De ce nu? De ce să nu pro- 
fiţi de orice lucru pe lumea asta? În orice caz, atit cit mai 
ai timp. Vinul a fost excelent. 

HELMER Mai ales șampania. 

DOCTORUL RANK Nu-i aşa? De necrezut cite sticle 
am putut să golesc. 

NORA Şi Torvald a băut multă șampanie. 

DOCTORUL RANK Da? 

NORA Da, și de aceea e bine dispus. 

DOCTORUL RANK Ei, şi de ce să nu petreacă o seară 
veselă după o zi bine întrebuințată? 

HELMER Bine întrebuințată? Nu prea am de ce să 
mă laud. 

DOCTORUL RANK (bătindu-l pe umăr) Ei! Eu însă 
am, vezi tu. 

NORA Sint sigură că te-ai ocupat cu vreo cercetare 
ştiinţifică. 

DOCTORUL RANK Exact. 

HELMER la te uită, micuța Nora vorbește de cerce- 
tări ştiinţifice! 

NORA Și pot să te felicit pentru rezultat? 

DOCTORUL RANK Sigur că poţi. 

NORA Așadar, a fost... bun? 

DOCTORUL RANK Pe cit se poate de bun atit pentru 
medic cit şi pentru pacient... Am obţinut... certitudinea. 

NORA (grăbită şi speriată) Certitudinea? 

DOCTORUL RANK Deplina certitudine. Nu aveam 
dreptul măcar la o seară plăcută? 

NORA Ba da, doctore. Bine-ai făcut. 

HELMER Și eu sint de aceeaşi părere; cu condiţia să 
n-o plăteşti scump miine. 

DOCTORUL RANK Ei, fără plată nu obţii nimic 
în viață. 

NORA Doctore, nu-i aşa că-ţi plac balurile costumate? 

DOCTORUL RANK Da, mai ales cind sint travestiuri 
comice. 

NORA Ascultă, cum să ne travestim noi doi la 
viitorul bal? 

HELMER Tu, micuță şi nerăbdătoare, de pe acum te 
gindești la următorul bal! 

DOCTORUL RANK Noi doi? Stai să-ți spun: dumneata 
te vei costuma in copil al norocului. 

HELMER Bine, dar trebuie găsit costumul care să 
poată avea această semnificaţie. 

DOCTORUL RANK E destul să apară cum este; ca în 
viaţa de toate zilele. 

HELMER Într-adevăr, ai perfectă dreptate. Dar tu, 
tu cum te vei costuma? 

DOCTORUL RANK O, dragă prietene, și în privinţa 
asta ştiu perfect de pe acum. 

HELMER Ei? 

DOCTORUL RANK La viitorul bal costumat voi fi 
invizibil. 

HELMER Ce idee originală! 

DOCTORUL RANK Cu o pălărie mare, neagră; n-ai 
auzit de pălăria care te face nevăzut? O pui — și nimeni 
nu te vede. 

HELMER (zimbind reținut) Da, ai dreptate, am auzit. 

DOCTORUL RANK Dar uitasem cu totul pentru ce am 
venit. Helmer, dă-mi o ţigară, una din havanele tale negre. 

HELMER Cu cea mai mare plăcere. (fi oferă tabachera. ) 

DOCTORUL RANK (ia un trabuc şi-i taie virful) 
Mulţumesc. 

NORA (aprinzînd un chibrit) Dă-mi voie să-ţi aprind eu. 

DOCTORUL RANK Mulţumesc frumos. (Nora oferă 
chibritul și Rank își aprinde ţigara.) Şi acum, adio. 

HELMER Adio, adio, dragă prietene. 

NORA Somn uşor, doctore. 

DOCTORUL RANK Mulţumesc pentru urare. 

NORA Urează-mi același lucru. 

DOCTORUL RANK Dumitale?... Mă rog, dacă vrei aşa... 
Somn uşor. Și mulţumesc pentru foc. (Salută cu capul spre 
amîndoi şi iese.) 

HELMER (moderat) Era bine băut. 

NORA (cu gîndul în altă parte) Poate. (Helmer sco- 
țind cheile din buzunar, se duce spre vestibul.) Torvald, ce 
cauţi acolo? 

HELMER Vreau să golesc cutia de scrisori; e atit de 
plină că nu mai e loc pentru ziare miine dimineaţă. 

NORA Lucrezi la noapte? 

HELMER Ştii că nu vreau. Ce-i asta? A umblat cineva 
la broască. 

NORA La broască? 

HELMER Fără îndoială. Cine a putut fi? Poate Helene... 
E un ac de cap in broască. Nora, e al tău... 

NORA (repede) Poate copiii... 

HELMER Trebuie neapărat să-i dezveţi de apucăturile 
astea. Hm, hm, și totuşi e deschisă. (Ja conținutul și strigă 
spre bucătărie.) Helene, Helene, stinge lampa în antreu. 
(Intră în cameră şi închide ușa dinspre vestibul.) 

HELMER (cu scrisorile în mină) Uite. Ce multe s-au 
adunat. (Le răsfoieşte.) Ce-o îi şi asta? 

NORA (lingă fereastră) Scrisoarea! O, nu, nu, Torvald! 

HELMER Două cărți de vizită... de la Rank. 

NORA De la doctorul Rank? 

HELMER (citind) „Doctor în medicină Rank“. Erau 
deasupra ; desigur, le-a pus cînd a ieşit. 

NORA A scris ceva pe ele? 

HELMER O cruce neagră deasupra numelui. Priveşte! 
Ce idee sinistră. Parcă şi-ar anunţa propria-i moarte. 

NORA Chiar asta şi face. 

HELMER Cum? Ştii ceva? Ţi-a spus ceva? 

NORA Da! Mi-a spus că atunci cind primim cartea de 
vizită, înseamnă că își ia rămas bun de la noi. A decis să 
se închidă la el şi să moară. 

HELMER Sărmanul meu prieten. Ştiam că nu-l vom 
avea mult timp. Dar atit de repede... Şi se ascunde ca un 
biet animal rănit. 

NORA Dacă trebuie să se întimple asta, e mai bine să 
se întimple pe tăcute. Nu-i: aşa, Torvald? 

HELMER (plimbindu-se agitat prin cameră) Parcă ar 
îi crescut împreună cu noi. Nici nu-mi pot inchipui măcar 
că într-o zi nu-l vom mai vedea. Rank, deşi întunecat 
şi suferind, a dat totuşi relief fericirii noastre însorite. E, 
dar poate că-i mai bine așa. Pentru el, cel puţin. (Oprindu-se.) 
Poate că și pentru noi, Nora. Acum răminem amindoi; tu 
şi eu. (Cupruinzind-o în braţe.) Iubita mea soţioară, am im- 
presia că pentru prima oară te ţin așa. Ştii tu, Nora, cîte- 
odată aș dori să fii ameninţată de o primejdie mare, ca să 
pot da totul pentru tine: averea, sîngele, viaţa. 

NORA (desprinzindu-se, îl priveşte în ochi, rostind cu 
ton hotărit) Acum citeşte-ţi scrisorile, Torvald. 

HELMER Nu, nu acum. În noaptea asta vreau să stau 
cu tine, iubita mea soţie. 

NORA Cu imaginea morţii prietenului tău? 

HELMER Ai dreptate. Asta ne-a zguduit pe amindoi, 
hidoşenia morţii s-a strecurat între noi. Trebuie să ștergem 
cît mai repede imaginea ei. Pină atunci... vom merge fie- 
care în camerele noastre. 

NORA (îmbrățișindu-l) Noapte bună, Torvald! Noapte 
bună! 

HELMER (sărutind-o pe frunte) Noapte bună, păsărica 
mea încîntătoare. Somn ușor, Nora. Acum am să citesc scri- 
sorile. (Pleacă cu pachetul în camera lui, închizind ușa.) 

NORA (cu teroare în priviri, bijbiie imprejurul ei, ia 
dominoul lui Helmer şi, stringîndu-l la piept, şoptește preci- 
pitat, cu vocea alterată) N-am să-l mai văd niciodată! 
Niciodată! O, apa aceea neagră și rece. Adincul cel fără fund... 
De s-ar termina mai repede... Acum a luat-o... acum o citeşte. 
Nu, nu, încă nu. Torvald, adio, ţie şi copiilor! (Se precipită 
spre vestibul; în aceeași clipă, Helmer deschide violent ușa, 
avind scrisoarea deschisă în mină.) 

HELMER Nora! 

NORA (cu un țipăt sfișietor) Ah!... 

HELMER Ce-i asta? Ştii ce scrie aici? 

NORA Da, ştiu. Lasă-mă să plec! Lasă-mă să plec! 

HELMER (reținind-o) Unde vrei să te duci? 

NORA (încercînd să se elibereze) Nu! Lasă-mă! Nu 
încerca să mă salvezi, Torvald! 

HELMER (ii face loc, retrăgindu-se uluit) Deci, e ade- 
vărat. E adevărat ce scrie? Îngrozitor! Nu, nu poate fi ade- 
vărat. 

NORA Ba da! E adevărat. Te-am iubit mai mult decit 
orice pe lume. 

HELMER Nu invoca scuze prostești! 

NORA (făcînd un pas spre el) Torvald!... 

HELMER  Nenorocito!... Ce-ai fost în stare să faci! 

NORA Lasă-mă să plec. Nu vreau să suferi urmările 
vinii mele. Nu vreau s-o iei asupra ta. 

HELMER Lasă teatrul! (Încuind ușa spre vestibul.) 
Trebuie să stai aici şi să-mi dai socoteală. Îţi dai seama 
ce-ai făcut? Răspunde! Îţi dai seama? 

NORA (privindu-l scrutător şi cu o expresie împietrită) 
Da, acuma încep să pricep... multe. l 

HELMER (umblind agitat prin odaie) Ce trezire inspă1- 
mintătoare! În toți acești opt ani... ea, care era bucuria şi 
mindria mea... o ipocrită, o mincinoasă... o ticăloasă, tică- 
loasă... o criminală. Cită hidosenie in toate astea... Ptiu, 
ptiu! 


(Nora tace și continuă să-l privească scrutător.) 


HELMER (oprindu-se în faţa ei) Ar îi trebuit să prevăd 
că se va intimpla așa. Toate înclinările uşuratice ale tată- 
lui tău... Ptiu! Toate înclinările ușuratice ale tatălui tău 
le-ai moștenit. Nici religie, nici morală, nici simţul datoriei. 
O, cit sint de pedepsit că am tras cu buretele peste faptele 
lui. Pentru tine am făcut-o și uite cum mă răsplăteşti. 

NORA Da, așa. 

HELMER Mi-ai pustiit fericirea. Mi-ai distrus viitorul. 
O, numai gindindu-mă la asta şi mă cutremur. Sint în pute- 
rea unui om lipsit de scrupule; e în măsură să facă tot ce 
vrea cu mine, să-mi ceară orice, să-mi ordone ce îi place, 
fără să pot cricni. Și — gind cu atit mai umilitor — tre- 
buie să cad la fund din pricina ușurinţei unei femei! 

NORA Cind n-am să mai fiu pe lume, nu vei mai avea 
de ce te teme. 

HELMER Fără patetisme. Cu vorbe de-astea mari um- 
bla și taică-tu mereu. La ce bun că n-ai să mai fii pe lume? 
Ce-aș avea de ciștigat? Și după moartea ta ar putea da la 

iveală lucrurile astea. Iar dacă o face, aș putea fi bănuit 
că am fost la curent cu acţiunea ta criminală. S-ar putea 
crede chiar că eu te-am îndemnat! Și ţie trebuie să-ţi mulţu- 
mesc, ţie, pe care te-am ţinut pe braţe de-a lungul intregii 
noastre căsnicii. Pricepi acuma ce-ai făcut împotriva mea? 

NORA (cu un calm rece) Da. 

HELMER Totul e atit de necrezut, încit nu pot să-mi 
revin. Și totuşi, trebuie să găsesc o soluţie. Scoate-ţi șalul. 
Scoate-ţi șalul, n-auzi? E neapărat necesar să-l satisfac in- 
tr-un mod oarecare. Lucrurile trebuie mușamalizate cu orice 
preţ. În ceea ce priveşte raporturile dintre noi, să părăsim 
iluzia că totul va fi ca mai inainte. Evident doar de ochii 
lumii. Ai să rămii şi de-acum înainte în casă, asta se-nţe- 
lege. Însă nu-ţi mai dau dreptul să te ocupi de copii; nu 
mai pot risca să ţi-i încredinţez. O, săfiu obligat săspun 
asemenea lucruri aceleia pe care am iubit-o atit de mult șI 
pe care incă... Nu, totul a trecut! De-acum înainte nu mai 
poate fi vorba de fericire; trebuie doar să salvăm aparen- 
tele. 


(Se aude sunind la intrare.) 


HELMER (tresărind de spaimă) Cine poate fi? La ora 
asta? Nenorocire!... Probabil chiar el. Ascunde-te, Nora! 
Spune că eşti bolnavă. 


(Nora rămine nemișcată. Helmer se duce și deschide 
ușa vestibulului.) 


SLUJNICA (pe jumătate dezbrăcată, din ușa vestibulului) 
O scrisoare pentru doamna. 

HELMER Dă-mi-o mie. (Ia scrisoarea și închide ușa.) 
Da, e de la el. Nu ţi-o dau; vreau s-o citesc eu întii. 

NORA Citește-o. 

HELMER (ducindu-se lingă lampă) Abia am curaj 
s-o deschid. Sintem poate pierduţi amindoi. Trebuie totuşi 
s-o deschid. (Deschide nervos scrisoarea; parcurge citeva 
rînduri, se uită şi la o hirtie anexată; apoi, cu un strigăt de 
bucurie. ) Nora! 


(Nora il privește intrebător.) 
HELMER Nora!... Nu! Trebuie s-o mai citesc o dată!... 
Da, da, așa-i! Sint salvat! Nora, sînt salvat! 

NORA Şi eu? 

HELMER Și tu, bineinţeles; sintem salvaţi amindoi: 
şi tu şi eu. Uită-te! Îţi trimite inscrisul inapoi. Scrie că se 
căieşte... o schimbare fericită in viaţa lui... ei, dar n-are 
importanţă ce scrie. Principalul e că sintem salvaţi, Nora! 
Nimeni nu-ţi mai poate face nimic. O, Nora, Nora... Nu, mai 
intii să distrugem toate hirtiile astea. Lasă-mă să văd... 
( Aruncînd o privire pe inscris.) Dar nu, nu vreau să mai văd 
nimic; totul trebuie să rămînă pentru mine doar un vis urit 
şi nimic altceva. (Rupe în bucăți chitanţa și scrisoarea, le 
aruncă şi se uită la ele cum ard.) Aşa ; acuma n-a mai rămas 
nimic. Îţi scrie că tu, din ajunul Crăciunului... Trebuie să 
fi fost trei zile teribile pentru tine, Nora. 

NORA Au fost trei zile cumplite. 

HELMER Şi, desperată, nu ai găsit altă cale decit... Nu, 
nici nu trebuie să ne mai amintim de coşmarul ăsta. Sau 
numai pentru a repeta: s-a terminat, s-a terminat! Dar ce-i 
privirea asta împietrită? O, micuță Nora, te înțeleg; nu-ți 
vine să crezi că te-am iertat. Dar așa-i, Nora, iţi jur, ţi-am 
iertat totul. Știu că tot ce-ai făcut a fost din dragoste pentru 
mine. 

NORA Adevărat. 

HELMER M-ai iubit așa cum o soţie trebuie să-și iu- 
bească bărbatul. Dar n-ai: ales bine mijloacele. Crezi însă 
că-mi ești mai puţin dragă fiindcă nu te-ai priceput să te 
descurci singură? Nu, nu; sprijină-te pe mine, te voi con- 
duce, te voi îndruma. N-aș fi bărbat dacă incapacitatea ta 
feminină nu te-ar face de două ori mai atrăgătoare în ochii 
mei. Nu trebuie să ţii seamă de cuvintele aspre pe care ţi 
le-am spus în primul moment de groază, cind simțeam că 
totul se dărimă pe mine. Te-am iertat, Nora; îţi jur că te-am 
iertat. 

NORA Îţi mulţumesc pentru iertare. (Se indreaptă 
spre ușa din dreapta.) 

HELMER Nu, stai! (Urmărind-o cu privirea.) Ce vrei 
să faci în dormitor? 

NORA (dinăuntru) Să scot de pe mine costumul ăsta 
de mascaradă, 


HELMER (din pragul uşii deschise) Da, da, scoate-l; 
incearcă să te linişteşti și să te odihnești după spaima asta, 

tu, păsărica mea incintătoare. Odihneşte-te fără griji; am 
arme puternice ca să te ocrotesc. (Plimbindu-se prin dreptul 
uşii.) O, cit de calm şi plăc ut e căminul nostru, Nora. Aici 
eşti la adăpost de orice; aici am să te ţin ca pe o porumbiță 
pe care am salvat-o nevătămată din ghearele uliului; am să-ţi 
alin sărmana ta inimă care palpită. Încetul cu incetul așa 
va fi, Nora ; crede-mă. Miine vei vedea altfel toate lucrurile; 
curind toate vor fi ca mai inainte; nu va mai fi nevoie 
să-ţi repet că te-am iertat; tu singură iți vei da seama. Cum 
ai putut să-ţi închipui că te vol repudia sau măcar că- ți voi 
face vreun reproş? Tu,tunu știi ce inseamnă oadevărată inimă 
de bărbat, Nora. Pentru un bărbat este o imensă bucurie 
să știe că şi- a iertat soția, că a iertat-o din toată inima. E 
ca şi cum ar dobindi o dublă proprietate; ca și cum ar fi 
adus-o din nou pe lume; ea a devenit, intr-un anumit fel, 
deopotrivă soţia şi copilul său. Așa trebuie să fii tu pentru 
mine de-acum inainte, micuță făptură nehotărită şi fără pu- 
teri. Nu temai îngriji de nimic, Nora; fii cu inima deschisă 
faţă de mine: eu am să fiu voinţa ȘI conştiinţa ta... Ce este? 
Nu te culci? Te-ai îmbrăcat din nou? 

NORA (în rochia ei de toate zilele) Da, Torvald, m-am 
imbrăcat din nou. 

HELMER De ce, acum, la ora asta?... 

NORA În noaptea asta nu dorm. 

HELMER Dar, Nora dragă... 

NORA (uitindu-se la ceas) Încă nu-i prea tirziu. Aşa- 
ză-te aici, Torvald; noi doiavem să ne spunem multe. (Se 
așază la un capăt al mesei. -) 

HELMER Nora... ce-i asta? Expresia asta rigidă... 

NORA la loc. Va dura mult. Am atitea să-ţi spun. 

HELMER (așezindu-se în faţa ei) Mă neliniștești, Nora. 
Nu înțeleg. 

NORA Da, așa-i. Nu mă înţelegi. Și nici eu nu te-am 
ințeles bine pină astă-seară. Nu,să nu mă întrerupi. Trebuie 
numai să asculți ce-ţi spun. Asta-i incheierea socotelilor 
noastre, Torvald. 

HELMER Ce vrei să spui? 

NORA (după o scurtă pauză) Nu te izbeşte ceva, așa 
cum stăm noi doi aici? 

HELMER Ce anume? 

NORA Sintem căsătoriți de opt ani. Îţi dai seama că 
este pentru prima oară cind noi doi, tu și eu, soțul și soția, 
stăm serios de vorbă? 

—— HELMER Cum „serios“... ce vrei să spui? 

NORA În opt ani... sau şi mai mult... chiar de la 
început... n-am schimbat niciodată o vorbă serioasă despre 
un lucru serios. 

HELMER Ar fi trebuit să-ţi impărtăşesc grijile mele, 
cînd ştiam bine că nu mă poţi ajuta în nici un fel? 

NORA Nu de griji vorbesc. Vreau să spun că noi n-am 
incercat măcar să discutăm vreo chestiune importantă. 

HELMER Dar, dragă Nora, crezi că chestiunile impor- 
tante te-ar îi putut interesa? 

NORA Ai pus degetul pe rană. Tu nu m-ai înţeles ni- 
ciodată... V-aţi purtat nedrept cu mine, Torvald. Mai in- 
tii tata şi pe urmă tu. 

HELMER Cum? Noi doi... noi care te-am iubit mai 
mult decit orice pe lume? 

NORA (clătinînd din cap) Voi nu m-aţi iubit niciodată. 
Vi s-a părut numai. În realitate, pentru voi eram numai un 
amuzament. 

HELMER Bine, Nora, ce vorbe-s astea? 

_NORA Da, aşa-i, Torvald. Cînd eram acasă, la tata, imi 
comunica toate gindurile lui şi eu le impărtășeam; dacă 
aveam altele, le păstram pentru mine; l-ar fi iritat. Mă nu- 
mea păpuşa lui și se juca mereu cu mine aşa cum mă jucam 
eu cu păpușile mele. Pe urmă am intrat în casa ta... 

HELMER Ce fel de expresii foloseşti pentru căsnicia 
noastră? 

NORA (fără să se tulbure) Vreau să spun că am trecut 
din braţele tatei în ale tale. Tu ai aranjat totul după gustul 
tău și eu m-am adaptat gustului tău; sau mi se părea numai 
că mă adaptez; nici eu nu ştiu bine... cred că şi una și cea- 
laltă. Cind privesc în urmă, mi se pare că am trăit aici ca o 
paiaţă, pentru că atit cereai de la mine, Torvald. Așa iţi 
convenea. Tu și cu tata aţi făcut un mare păcat. Din cauza 
voastră nu s-a ales nimic din mine. 

HELMER Nora, cit eşti de absurdă și de nerecunoscă- 
toare! N-ai fost fericită aici? 

NORA Nu, niciodată. Credeam, dar n-am fost nici- 
odată. 

HELMER Niciodată... niciodată fericită? 

NORA Nu, cel mult veselă. Și tu erai intotdeauna atit 
de drăguţ cu mine. Dar casa noastră n-a fost niciodată decit 
o casă de păpuşi. Aici eram păpuşa-soţie, după cum la tata 
fusesem păpușa-copil. lar copiii noştri,la rindul lor,au fost 
păpuşile mele. E adevărat că m-a distrat multă vreme să 
te joci cu mine, după cum pe copii ii distrează şi acum să 
mă Joc cu ei. Asta a fost căsnicia noastră, Torvald. 

HELMER Într-o oarecare măsură, așa este, oricit ai 
exagera. Însă de-acum înainte va fi altfel. Vremea jocurilor 
a trecut; acum incepe aceea a educaţiei. 

NORA A cui? A mea sau a copiilor? 

HELMER A amindurora: șia ta şi a copiilor, scumpa 
mea Nora. 

NORA Da, Torvald, numai că nu ești tu bărbatul care 
să mă poată transforma în soţia ideală pentru tine. 

HELMER Tu spui asta? 

NORA Și eu... sînt eu pregătită să educ copii? 

HELMER Nora! 

NORA Chiar tu spuneai adineauri... că n-ai mai în- 
drăzni să-mi încredinţezi misiunea asta. 

HELMER Într-un moment de furie! De ce mai pome- 
nești...? 

NORA Pentru că ai avut dreptate. Nu sînt aptă pentru 
această sarcină. Trebuie să incep prin a-mi face propria mea 
educaţie. Şi tu nu eşti omul care să mă poată ajuta. Trebuie 
să mă descurc singură. De aceea plec de la tine. 

HELMER (sărind în picioare) Ce-ai spus? 

NORA Numai fiind singură voi reuși să gindesc prin 
mine însămi și să-mi făuresc propria mea morală. lată de ce 
nu mai pot rămîne la tine. 

HELMER Nora, Nora! 

NORA Plec de-aici chiar acum. Kristine mă va găzdui 
în noaptea asta... 

HELMER Ţi-ai pierdut minţile? Nu se poate! Îţi inter- 
zic! 

NORA Nu mai încerca să-mi interzici ceva de-acum 
inainte. Îmi iau lucrurile personale. De la tine nu vreau să 
mai am Nimic, nici acum, nici mai tirziu. 

HELMER Ce nebunie mai e şi asta? 

NORA Miine plec acasă... vreau să spun în oraşul meu. 
Acolo imi va fi mai uşor să mă apuc de ceva. 

HELMER Dar ești total lipsită de experienţă! 

NORA Experienţa se cîștigă, Torvald! 

HELMER Să-ţi laşi casa, bărbatul şi copiii! Gindește-te 
ce va zice lumea! 

NORA Nu-mi pasă de ce va zice lumea. Ştiu doar că e 
spre binele meu. 

HELMER O, asta-i revoltător, trădezi îndatoririle cele 
mai sfinte. 

NORA Ce înţelegi prin îndatoririle cele mai sfinte? 

HELMER E trist că trebuie să ţi le spun eu. Nu sint 
acelea faţă de soț şi de copii? 

NORA Mai am și altele, tot atit de sfinte. 

HELMER Nu mai ai. Care altele ar mai: putea fi? 

NORA Îndatoririle față de mine însămi. 

HELMER Mai înainte de toate, ești soție şi mamă. 

NORA Nu mai cred în asta. Mai inainte de toate sînt 
om, întocmai ca şi tine, sau cel puţin trebuie să încerc să 
fiu. Ştiu bine că cei mai mulţi îţi vor da dreptate ţie, Tor- 
vald, pentru că aşa scrie şi în cărţi. Dar eu nu mai vreau să 
ţin socoteală de ce spun cei mai mulţi şi de ce scrie in cărţi. 
Trebuie să gindesc singură și să-mi fac o concepţie personală 
deșpre viaţă. 

HELMER Nu-ţi dai seama de rolul pe care-l ai în cămi- 
nul tău? N-ai în privința asta o călăuză care nu poate greşi? 
N-ai religia? 

NORA Ah, Torvald, nu prea ştiu bine ce-i religia. 

HELMER Cum poţi să spui una ca asta? 

NORA Nu știu altceva decit ceea ce pastorul Hansen 
mi-a spus la confirmare. Mi-a spus că religia este cutare şi 
cutare lucru. După plecarea mea, în singurătate, am să re- 
flectez și asupra acestor lucruri. Am să văd atunci dacă era 
just ceea ce zicea pastorul Hansen sau, în orice caz, dacă era 
just pentru mine. 

HELMER O, e nemaiauzit din partea unei femei tinere! 
Dacă nici religia nu-ţi este călăuză, trebuie să fac apella 
conştiinţa ta. Căci ai, totuși, o morală? Sau, răspunde-mi... 
nu ai nimic? 

NORA Ei, Torvald, nu-i uşor de răspuns. Nici eu nu 
stiu bine. În privinţa asta, sînt în plină confuzie. Atita 

știu: că am cu totul alte concepţii decit tine. Aud acum că 
Jegile sint altfel de cum credeam. Dar că legile sint drepte, 
nu-mi intră de loc în cap. Așadar, o femeie nu are dreptul 
să-și cruţe tatăl muribund sau să salveze viaţa soţului său? 
Nu pot să cred. 

HELMER Vorbești ca un copil. Nu înţelegi societatea 
in care trăim. 

NORA Adevărat. Dar vreau s-o cunosc de-acum înainte. 
Vreau să-mi dau seama cine are dreptate, societatea sau eu. 

HELMER Eşti bolnavă, Nora; cred chiar că delirezi. 

NORA Niciodată n-am avut mintea mai lucidă şi nu 
m-am simţit mai sigură de mine. 

HELMER ȘI... luciditatea și siguranţa te fac să-ţi lași 
soțul și copiii? 

NORA Da. 

HELMER O singură explicaţie e posibilă. 

NORA Care? 

HELMER Nu mă mai iubeşti. 

NORA Exact. Aşa-i. 

HELMER Nora!... Ai ajuns să-mi spui şi asta. 

NORA Crede-mă că-mi pare rău, Torvald, pentru că tu 
ai fost totdeauna atit de bun cu mine. Însă nu mă pot pre- 
face. Nu te mai iubesc de loc. 

HELMER (încercînd să se stăpinească) Şi asta-i tot luci- 
ditate şi siguranță? 

NORA Da, şi de data aceasta sint la fel de lucidă și 
sigură de mine. De aceea nu mai vreau să rămîn aici. 

HELMER Şi poţi să mă lămurești cum am pierdut dra- 
gostea ta? 

NORA Da, pot foarte bine. Aseară, cind nu se întimplase 
încă minunea, atunci mi-am dat seama că nu eşti omul pe 
care mi-l închipuiam. 

HELMER Explică-te mai lămurit, nu pricep nimic. 

NORA Opt ani am crezut în tine ca în Dumnezeu. Cind 
s-a abătut nenorocirea asupra mea, am fost sigură că o mi- 
nune mă va salva. Vreau să spun că tu mă vei salva, printr-un 
gest minunat. În timp ce scrisoarea lui Krogstad era în cu- 
tie, nici o clipă nu m-am gindit că te-ai putea supune șanta- 
jului acelui om. Aveam credinţa neclintită că-i vei spune: 
Adu lucrurile acestea la cunoștința întregii lumi. Şi dacă s-ar 
fi intimplat aşa... 

HELMER Ce-ar fi fost? Ce-ar fi fost dacă lăsam ca pro- 
pria mea soţie să fie expusă rușinii și dispreţului?... 

NORA Dacă s-ar fi intimplat aşa, credeam orbește că 
vei lua totul asupra ta, spunind întregii lumi: Eu sint vino- 
vatul. 

HELMER Nora! 

NORA Vrei să spui că niciodată n-aş fi acceptat un 
asemenea sacrificiu din partea ta? Sigur că n-aş fi acceptat. 
Dar cine-ar îi crezut dezminţirile mele? Asta era minunea 
pe care-o speram cu groază. Şi pentru a o împiedica, voiam 
să-mi pun capăt vieții. 

HELMER Aș fi muncit cu bucurie zi şi noapte pentru 
tine, Nora, aş fi suportat oricîte griji şi lipsuri. Dar nimeni 
nu-și jertfeşte onoarea pentru acel pe care il iubeşte. 

NORA Sute de mii de femei au făcut-o. 

HELMER Gindeşti şi vorbeşti ca un copil neştiutor. 

NORA Poate. Dar tu nici nu gindești, nici nu vorbeşti 
ca un om alături de care să pot trăi. După ce ţi-a trecut spai- 
ma — ai fost speriat nu pentru că primejdia mă ameninţa 
pe mine, ci fiindcă tu însuţi erai expus — ai socotit că 
pentru tine nu s-a schimbat nimic. Eu eram, exact ca mai 
înainte, păsărica ta încintătoare, păpuşa ta, pe care de acum 
înainte trebuia s-o ţii în braţe cu atenţie dublă, pentru că 
e atit de fragilă și de slabă. (Ridicindu-se.) Torvald, în clipa 
asta mi se pare că am trăit opt ani cu un străin; că am avut: 
trei copii cu un străin. Nici nu pot suporta să mă mai gindesc! 
Îmi vine să-mi sfişii carnea de pe mine. 

HELMER (întunecat) Da. Fără îndoială s-a săpat o 
prăpastie între noi. Dar, Nora, n-am putea oare arunca o 
punte peste ea? 

NORA Nu. Nu mă mai simt soţia ta. 

HELMER Mă simt în stare să devin alt om. 

NORA Poate... fiindcă ţi se ia păpușa. 

HELMER Să mă despart... să mă despart de tine? Nu, 
Nora, e un gind pe care nu-l pot suporta. 

NORA (mergînd spre ușa din dreapta) Și totuşi, trebuie 
să ne despărțim. 


(Se intoarce cu paltonul etc. și cu un mic sar de 
voiaj pe care-l pune pe scaun, lingă masă.) 


HELMER Nora, Nora, nu acum! Aşteaptă pină miine. 

NORA (punindu-și paltonul) Nu pot să rămîn noaptea 
in locuința unui străin. 

HELMER Dar n-ar fi posibil să trăim aici ca frate și 
soră? 

NORA (punindu-și pălăria) Ştii prea bine că asta n-ar 
putea să dureze. (Aruncindu-și șalul pe umeri.) Adio, Tor- 
vald. Nu vreau să văd copiii. Ştiu că sint în miini mai bune 
decit ale mele. Așa cum sint eu acum, nu mai pot face nimic 
pentru ei. 

HELMER Dar într-o zi, Nora... într-o zi... 

NORA De unde să ştiu eu ce voi deveni şi ce voi simţi 
în viitor? 

HELMER Dar tu rămii soţia mea, orice-ai simţi şi orice 
ai deveni. 

NORA Ascultă, Torvald... cînd o soţie părăseşte casa 
bărbatului, cum fac eu acuma, am auzit că legea îl dezleagă 
de orice obligaţie faţă de ea. Eu te dezleg oricum de orice 
obligaţie. Nu trebuie să te simţi legat de ceva, după cum 
nici eu nu vreau să mă simt legată. Să existe libertate deplină 
pentru amindoi. Uite verigheta ta. Dă-mi-o inapoi pe a mea. 

HELMER Și asta? 

NORA Şi asta. 

HELMER lat-o. 

NORA Aşa. Acuma totul s-a sfirşit. Aici sînt cheile. 
Cit priveşte menajul, știu femeile de serviciu mai bine decit 
mine. Miine, după plecarea mea, va veni Kristine aici să 
impacheteze toate lucrurile pe care le-am adus cu mine de 
acasă. Vreau să-mi fie expediate. 

HELMER S-a sfirșit! S-a sfirşit! Nora, n-ai să te mai 
gindeşti niciodată la mine? 

NORA Am să mă gindesc deseori la tine, şi la copii, şi 
la casă. 

HELMER Pot să-ţi scriu, Nora? 

NORA Nu... niciodată. N-ai voie. 

HELMER Dar pot cel puţin să-ţi trimit... 

NORA Nimic, nimic. 

HELMER ... să te ajut dacă ai nevoie. 

NORA Nu, îţi repet. Nu accept nimic de la străini. 

HELMER Nora... n-am să fiu niciodată decit un străin 
pentru tine? 

NORA (luindu-şi sacul) O, Torvald, ca să fie altfel, ar 
trebui să se întimple cea mai mare dintre minuni! 

HELMER Spune-mi-o și mie. 

NORA Ar trebui ca şi tu şi cu mine să ne transformăm 
în așa măsură încît... Dar, Torvald, nu mai cred în minuni. 

HELMER Eu insă vreau să cred. Explică-te! Să ne 
transformăm în aşa măsură incit... 

NORA Încit viaţa noastră comună să devină o căsnicie. 
Adio! (Iese pe ușa dinspre vestibul.) 

HELMER (se prăbușește pe un scaun lingă ușă, ascun- 
zîndu-și faţa în miini) Nora! Nora! (Priveşte în jurul său şi 
se ridică.) Gol. Nu mai e aici. (O speranță încolțeşte în el. ) 
Cea mai mare dintre minuni?... 


(De afară, de jos, se aude zgomotul unei porţi 
trintite.) 


Strigoii 


Dramă de familie în trei acte 


(1881) 


In româneşte de 
Alecu Popovici şi N. Filipoviei 


Personajele 


DOAMNA HELENE ALVING, văduva lui Al- 

ving, căpitan şi şambelan. 

OSVALD ALVING, fiul ei, pictor. 

PASTORUL MANDERS. 

TÎMPLARUL ENGSTRAND. 

REGINE ENGSTRAND, în serviciul doamnei Al- 
ving. 


(Acţiunea se petrece la ferma doamnei Alving, pe 
țărmul unui mare fiord din Norvegia.) 


Actul L 


(Un salon de vară spaţios, cu o uşă în stinga şi două 
în dreapta. La mijlocul încăperii, o masă rotundă 
cu scaune de jur împrejur; pe masă — cărţi, re- 
viste, ziare. La stinga, în primul plan, o fereastră; 
alături, o canapeluţă cu o masă de lucru în faţa ei. 
În planul al doilea se află o seră de flori deschisă, 
ceva mai îngustă, prevăzută cu un glasvand cu 
geamuri mari. În peretele din dreapta al serei e v 
uşă care dă în grădină. Prin glasvand se intrevede 
peisajul întunecat al fiordului, voalat de o ploaie 
măruntă. 
La ridicarea cortinei, timplarul Engstrand stă 
în picioare la uşa dinspre grădină. Piciorul lui 
sting e puţin strimb. Sub talpa cizmei are un su- 
port de lemn. Regine, in mină cu o stropitoare de 
flori goală, îi inchide drumul.) 


REGINE (cu glas stăpinit) Ce vrei? Stai acolo! Eşti ud 
leoarcă de ploaie. 


ENGSTRAND Ploaie de la Dumnezeu, fata mea! 


REGINE Ba ploaie de la dracu. 
ENGSTRAND Vai, ce vorbe urite, Regine! (Înaintează 
cîțiva paşi, şchiopătind.) Atita voiam să-ţi spun... 


REGINE Nu bocăni aşa cu piciorul, omule. Stăpinul 


cel tinăr doarme. 
ENGSTRAND Aseară am cam tras la măsea. 
REGINE Asta nu-i greu de crezut. 


ENGSTRAND De, copila mea, noi, oamenii, sintem 


nişte fiinţe slabe. 

REGINE Da, fără îndoială! 

ENGSTRAND Și ispite sint multe pe lume, știi şi tu; 
da” azi-dimineaţă la cinci şi jumătate tot am fost prezent la 
treaba mea. 

REGINE Bine, bine, dar acum trebuie să pleci îndată. 
Nu vreau să stau aici ca la un rendez-vous cu tine. 

ENGSTRAND Ce nu vrei? 

REGINE Nu vreau să te găsească nimeni aici, aşa că 
vezi-ți de drum. 

ENGSTRAND (apropiindu-se iar cîțiva paşi) Nu plec 
nici mort, pînă nu stau de vorbă cu tine. După-amiază ispră- 
vesc lucrul jos, la şcoală, şi pe urmă, la noapte, plec cu va- 
porul la oraş, acasă! 

REGINE (bombănind) Drum bun! 

ENGSTRAND Mulţumesc, fetița mea. Miine, vezi tu, 
se inaugurează azilul și o să fie tămbălău mare, cu băuturi 
strașnice, vezi tu. Ei, şi-atunci nimeni n-o să poată să-i spună 
lui Jakob Engstrand să nu fie de faţă cînd vine ispita. 

REGINE Ha! 

ENGSTRAND Așa că miine dimineaţă o să fie aici 
multă lume aleasă. Şi pastorul Manders e așteptat să vină 
de la oraş. 

REGINE Sosește chiar astăzi. 

ENGSTRAND Păi vezi? Şi-aşa că, ce dracu, nu vreau 
să se vorbească nimic pe seama mea, să ştii! 

REGINE Aha! Asta era? 

ENGSTRAND Ce să fie? 

REGINE (privindu-l ţintă) Iar vrei să te legi de pastorul 
Manders? 

ENGSTRAND Sst! Sst! Ce, ai înnebunit? De ce m-aș 
lega de pastorul Manders? S-a purtat foarte frumos cu mine. 
Aşa că am venit aici numai ca să-ţi spun că la noapte mă 
întorc acasă. 

REGINE Cu cit te întorci mai degrabă, cu-atit mai bine 
pentru mine. 

ENGSTRAND Da, numai că vreau să vii și tu cu mine, 
Regine. 

REGINE (cu gura deschisă) Eu cu tine? Ce tot spui? 

ENGSTRAND Spun că vreau să mergi acasă cu mine. 

REGINE (batjocoritor) Aşteaptă tu mult şi bine să 
merg cu tine acasă. 

ENGSTRAND Asta o să vedem noi. 

REGINE Da, o să vedem, fii sigur! Eu, care am crescut 
in casa șambelanului Alving?... Eu, care sint privită aici 
ca şi cum aş face parte din familie? Şi de ce să merg cutine? 
Şi în ce casă? Ptiu! 

ENGSTRAND Ei, drăcie! Te împotriveşti tatălui tău, 
fetițo? 

REGINE (bombănind, fără a se uita la el) Nu mi-ai 
spus mereu că nu-ţi pasă de mine?! 

ENGSTRAND A, şi de-aia te-ai burzuluit? 

REGINE Nu m-ai batjocorit de atitea ori şi mi-ai spus 
să sint una de-alea?... Fi donc!! 

ENGSTRAND Nu, pe legea mea, asemenea vorbe n-am 
spus niciodată! 

REGINE O, ştiu eu foarte bine ce vorbe ai spus. 

ENGSTRAND De, le-oi fi spus și eu la vreo supărare, 
cînd... eram certat cu tine... Hm! Sint multe ispite pe lumea 
asta, Regine! 

REGINE Uf! 

ENGSTRAND Așa era și cu mama ta pe vremuri, cind 
se aprindea. Trebuia să găsească totdeauna cite ceva ca să 
se infurie pe mine. Și-acum parcă-o aud cum ţipa la mine. 
(Imitind-o.) „Lasă-mă, Engstrand! Du-te de-aici! Eu am 
slujit trei ani in casa şambelanului Alving, la Rosenvold!“ 
( Rizind.) O, Dumnezeule mare! Niciodată nu uita că dom- 
nul căpitan ajunsese șambelan pe vremea cind ea slujea acolo. 

REGINE Biata mama! Devreme ai mai băgat-o in 
pămînt. 

ENGSTRAND (agitat) Păi da! Eu sint vinovat de toate. 

REGINE (întorcindu-i spatele, cu jumătate de gură) Li! 
Iarăşi piciorul! 

ENGSTRAND Ce-ai spus, copilă? 

REGINE Pied de moulon!? 

ENGSTRAND Asta-i pe englezește? 

REGINE Da. 


1 Interjecţie dispreţuitoare (|. îr.). 
* Aici, cu înţelesul: Ologule! (L. îr.). 

ENGSTRAND Ehei! Ai invățat multă carte aici şi acuma 
o să-ţi prindă bine, Regine. 

REGINE (după o scurtă tăcere) Şi ce-ai vrea să faci cu 
mine la oraş? 

ENGSTRAND Întrebi ce vrea un tată de la singurul lui 
copil? Nu sint eu un văduv singur și părăsit? 

REGINE Ah, lasă poveştile! Spune-mi de ce vrei să 
merg la oraş. 

ENGSTRAND Uite că-ţi spun: m-am gindit să mă apuc 
de o afacere nouă. 

REGINE (ironic) Ai incercat de-atitea ori, şi mereu 
ai dat greş. 

ENGSTRAND Da, dar de data asta o să vezi, Regine! 
Să fiu eu al dracului dacă... 

REGINE (bătînd din picior) Lasă injurăturile! 

ENGSTRAND Aşa! Așa! Tu ai întotdeauna dreptate, 
fetițo. Atita voiam să- ti spun, că am pus deoparte ceva parale 
din munca mea la azilul ăsta nou. 

REGINE Da? Ei, ai procedat foarte bine! 

ENGSTRAND Da’ ce să fac cu banii, aici, la ţară? 

REGINE Şi-atunci? 

ENGSTRAND Atunci m-am gindit să-i plasez în ceva 
rentabil. De pildă, un fel de han pentru marinari. 

REGINE Uf! 

ENGSTRAND O circiumă faină, cu șic, pricepi, nu o 
cocină oarecare pentru matrozi. Al dracului să fiu, zău, tre- 
buie să iasă ceva potrivit pentru căpitanii de vase și ofiţerii 
de marină și, mă rog, pentru domni subţiri, pricepi? 

REGINE Și eu ce-ar urma să fac? 

ENGSTRAND Păi, mi-ai da o mînă de ajutor. Înţelegi: 
numai aşa, de ochii lumii. N-o să fie o muncă grea, ce dracu, 
fata mea! Faci ce poţi şi ce-ţi place. 

REGINE Da, da, înţeleg! 

ENGSTRAND Dar într-o afacere ca asta-i musai să fie 
şi femei; e limpede ca lumina zilei. Seara trebuie să avem 
și olecuţă de distracţie, niţică muzică, și dans, şi așa mai 
departe. Nu trebuie să uiţi că la noi au să vină marinari de 
pe toate mările lumii. (Apropiindu-se.) Nu fi proastă, Re- 
gine, nu-ţi inchide singură drumul. Ce-o să ajungi aici? Ce 

cîştigi tu dacă doamna își cheltuie paralele ca să te înveţe 
carte? Cică tu o să-i dădăcești pe copiii de la azilul cel nou, 
așa am auzit. Asta-i pentru tine? Îţi place ţie să-ţi măninci 
sănătatea pentru nişte mucoşi de copii? 

REGINE Nu. Dacă-i vorba de ceea ce-mi place mie, 
atunci... Ei, da, aşa o să fie! Aşa o să fie! 

ENGSTRAND Ce-o să fie? 

REGINE Nu te priveşte! Ai pus mulţi bani deoparte? 

ENGSTRAND Una peste alta, să tot fie vreo şapte, opt 
sute de coroane. 

REGINE Frumuşică sumă! 

ENGSTRAND Pentru început e destul de frumoasă, 
fata mea! 

REGINE Nu te-ai gindit să-mi dai şi mie cite ceva din 
banii tăi? 

ENGSTRAND Ce-i drept, nu, zău că nu m-am gindit. 

REGINE Și nici nu te gindeşti să-mi trimiţi și mie din 
cînd in cînd măcar pentru o rochiță? 

ENGSTRAND Hai la oraş cu mine și o să ai rochii 
cîte vrei! 

REGINE Dacă vreau, pot să-mi fac şi singură oricite. 

ENGSTRAND Nu, Regine, mina ocrotitoare a unui tată 
e mult mai bună. Poate găsesc o casă frumoasă pe strada 
Portului. N-o să mă coste prea multe parale; acolo s-ar putea 
înjgheba un fel de cămin pentru oamenii mării. 

REGINE Da' eu nu vreau să vin la tine. Nu vreau să 
am nimic a face cu tine! Pleacă! 

ENGSTRAND Să fiu al dracului dacă ai să stai prea 
mult la mine, fata mea. Numai să știi cum să te porți. Ce 
fată frumoasă te-ai făcut în ultimii ani! 

REGINE Ei şi? 

ENGSTRAND N-o să treacă mult şi-o să vină un ofiţer 
de: marină, poate un căpitan... 

REGINE Nu mă mărit cu unul de ăsta. Marinarii habar 
n-au de savoir-vivrel. 

ENGSTRAND De ce n-au habar? 


1 Maniere (|. îr.). 

REGINE Îi cunosc eu pe marinari. Nu sint oameni cu 
care să te măriți. 

ENGSTRAND Păi atunci, nu te mărita cu ei. Poate că-i 
mai bine așa. (Mai confidenţial.) Ăla — englezul ăla cu 
iahtul de agrement — a plătit o mie două sute de coroane, 
şi ea, ea nu era mai frumoasă decit tine. 

REGINE (răstindu-se) leşi afară! 

ENGSTRAND (ferindu-se) Na, na! Cred că n-ai de gind 
să dai în mine! 

REGINE Ba dau! Dacă vorbeşti de mama, dau! Iegi 
afară, n-auzi? (Îl împinge spre ușa care dă în grădină.) Şi nu 
trinti ușile, că domnişorul Osvald... 

ENGSTRAND ...doarme, da. Grozav îi mai porţi de 
grijă tînărului domn Alving! (Mai încet.) Ho, ho! Oricum, 
el niciodată n-o să... 

REGINE Pleacă imediat! Nu vezi că ţi-ai băut minţile, 
trăncălăule? N-o lua pe acolo! Pe-acolo vine pastorul Man- 
ders. Coboară pe scara de la bucătărie. 

ENGSTRAND (apucind la dreapta) Îndată, îndată! 
Pe-acolo cobor! Da’ te rog să vorbeşti cu el. O să-ţi spună ce 
datorește un copil părintelui său. Că, vezi tu, tot eu ți-s 
tată. Pot să-ţi dovedesc cu condica de la biserică. 


(lese pe ușa a doua, pe care Regine a deschis-o 

și a inchis-o in urma lui. Regine se priveşte 

fugitiv in oglindă, iși face vint cu batista și iși potri- 

vește gulerul; pe urmă îşi găsește de lucru cu florile. 

Pastorul Manders, cu palton și umbrelă, cu o geantă 

spinzurată pe umăr de o curea, intră în seră pe ușa 
dinspre grădină.) 


MANDERS Bună ziua, domnişoară Engstrand. 

REGINE (întorcindu-se, plăcut surprinsă) Bună ziua, 
domnule pastor. A şi sosit vaporul? 

MANDERS A sosit adineauri. (Intră în salon.) Zilele 
astea a fost o vreme urită, cu ploaie. 

REGINE (urmindu-l) Pentru cîmp, vremea e minunată, 
domnule pastor. 

MANDERS Da, ai dreptate. Noi, orășenii, nu prea ne 
gindim la asta. (Începe să-și scoată paltonul.) 

REGINE Daţi-mi voiesă vă ajut. Vai! Paltonul e leoarcă 
de apă. Mă duc să-l atirn în vestibul. Și umbrela... Am s-o 
deschid, ca să se usuce repede. 


(Iese cu lucrurile pe ușa a doua din dreapta. Pasto- 
rul Manders iși scoate geanta și o așază pe un scaun, 
impreună cu pălăria. Între timp, Regine se întoarce.) 


MANDERS Noroc că am ajuns la adăpost. Ei, toate 
bune aici, la fermă? 

REGINE Da, mulțumesc. 

MANDERS Dar e mult de lucru, mi se pare, in vederea 
evenimentului de miine. 

REGINE Într-adevăr, e lucru destul. 

MANDERS Doamna Alving, sper, e acasă. 

REGINE Da, fireşte, e sus. Prepară ciocolata pentru 
tinărul stăpin. 

MANDERS Aha! Jos, la haltă, am auzit că a sosit şi 
dumnealui. « 

REGINE A sosit de alaltăieri. Noi îl aşteptam să vină 
abia azi. 

MANDERS Voinic, sănătos? 

REGINE Da, mulțumesc; însă grozav de obosit din 
cauza drumului. A venit direct de la Paris, adică a mers tot 
timpul cu același tren. Cred că doarme incă, aşa că e bine să 
vorbim mai incetișor. 

MANDERS Atunci... încetişor... 

REGINE (aducînd un fotoliu lingă masă) Fiţi bun şi 
luaţi loc, domnule pastor. Faceţi-vă comod. (Pastorul ia 
loc. Regine îi pune un scăunel sub picioare.) Şedeţi bine așa? 

MANDERS Mulţumesc, mulțumesc. Şed foarte bine. 
(Privind-o.) Ştii ceva, domnişoară Engstrand? Mi se pare 
că ai mai crescut de cind te-am văzut ultima oară. 

REGINE Așa vi se pare, domnule pastor? Doamna 
spune că m-am și îngrăşat. 

MANDERS Îngrășat? Poate, puţin. Numai cit trebuie. 
(Scurtă pauză.) 

REGINE S-o anunţ pe doamna? 

MANDERS Lasă, copilă dragă. Nu-i nici o grabă. Spu- 
ne-mi, insă, Regine, ce mai face tatăl dumitale? 

p; REGINE Multumesc, domnule pastor, o duce destul de 
ine. 

MANDERS A trecut pe la mine cind a fost acum, in 
urmă, la oraș. 

REGINE Da, adevărat? Se bucură totdeauna cind are 
prilejul să stea de vorbă cu domnul pastor. 

MANDERS Da” dumneata te mai duci pe la el să-i dai 
o mină de ajutor? 

REGINE Eu? Da, mă duc, uneori, cind am timp liber. 

MANDERS Tatăl dumitale e un om nu prea voinic. Are 
nevoie de cineva să-l ajute. 

REGINE Da, da, sigur. 

MANDERS Are nevoie de o fiinţă care să-i fie apropiată 
şi pe care să se poată bizui. Mi-a mărturisit asta confidenţial, 
cînd a fost la mine. 

REGINE Da, mi-a spus şi mie cite ceva. Nu știu insă 
dacă doamna Alving o să vrea să se despartă de mine, mai 
ales acum, cind o s-avem atita de lucru cu azilul cel nou. 
Și nici eu n-aş vrea să mă despart de doamna Alving, carea 
fost întotdeauna aşa de bună cu mine. 

MANDERS Da, fetiţo, însă datoria de fiică... Fireşte că 
trebuie să obținem intii consimțămintul stăpinei dumitale. 

REGINE Nu ştiu insă dacă se cuvine ca o fată la virsta 
mea să conducă gospodăria unui om singur. 

MANDERS Dar e vorba de tatăl dumitale, dragă dom- 
nişoară Engstrand. 

REGINE Da, adevărat, însă... Cel puţin dacă ar fi o 
casă ca lumea şi un stăpin care să fie cineva... 

MANDERS Totuși, dragă Regine... 

REGINE O fată ca mine s-ar putea atașa de cineva, ca 
şi cum ar fi fiica lui... 

MANDERS O, dragă copilă!... 

REGINE Aş fi tare bucuroasă să mă duc la oraş. Aicie 
greu, în singurătatea asta. Domnul pastor știe ce înseamnă 
să fii singur pe lume. Pot spune că sînt o fată harnică şi des- 
toinică. Nu cumva ştie domnul pastor un loc potrivit pentru 
mine? 

MANDERS Asta nu ştiu, zău... 

REGINE Oricum, domnule pastor, vă rog să nu mă 
daţi uitării, dacă se ivește cumva vreo ocazie. 

MANDERS (ridicindu-se) Bine, domnişoară Engstrand. 
Nu te uit. 

REGINE Eu, dacă... 

MANDERS Eşti bună s-o chemi pe doamna? 

REGINE Îndată, domnule pastor. (lese prin stinga.) 

MANDERS (după ce se plimbă puțin prin cameră, se 
oprește citeva clipe în fund, cu miinile la spate și se uită în 
grădină. Pe urmă se apropie iar de masă, ia o carte şi privește 
coperta, rămine uimit şi se uită şi la alte cărți) Hm! Da, da! 
(Intră doamna Alving pe ușa din stinga, urmată de Regine 
care iese imediat pe ușa din faţă, din dreapta.) 

DOAMNA ALVING (întinzîndu-i mina) Bine-ai venit, 
domnule pastor. 

MANDERS Bună ziua, doamnă. Am venit aşa cum v-am 
făgăduit. 

DOAMNA ALVING Totdeauna punctual. 

MANDERS Trebuie să ştiţi însă că foarte greu am scăpat 
ca să pot ajunge aici, cu atitea probleme şi necazuri 
cîte le am. 

DOAMNA ALVING Cu-atit mai frumos din partea sfin- 
ției-tale că ai venit la timp. Avem destulă vreme pină-n 
prînz să rezolvăm şi problemele noastre. Dar unde ţi-ai lăsat 
geamantanul? 

MANDERS (repede) Lucrurile mele sint jos, la han, 
unde voi dormi la noapte. 

DOAMNA ALVING (reținîndu-și un zîmbet) Nici de data 
asta nu vrei să înnoptezi la mine? 

MANDERS Nu, doamnă. Mulţumesc. Voi dormi acolo, 
ca de obicei. Îmi vine şi mai ușor cînd mă imbare iar pe va- 
por, la întoarcere. 

DOAMNA ALVING Cum dorești! 

MANDERS Nu vreau să vă deranjez. Sinteţi foarte feri- 
cită azi. În primul rind serbarea de miine, şi apoi îl aveţi 
acasă pe Osvald. 

DOAMNA ALVING Da, îţi poţi inchipui cit sint de feri- 
cită. De doi ani n-a mai venit pe-acasă. Și acum mi-a promis 
că rămine toată iarna la mine. 

MANDERS A promis, in adevăr? Foarte frumos din 
ia lui. Cred că e mult mai ispititor să stai la Roma și la 

aris. 

DOAMNA ALVING Aici insă o are pe mama lui. Dragul 
de el! Cit ţine la mine! 

MANDERS Ar fi destul de trist dacă despărțirea şi pre- 
ocupările artistice ar face să pălească nişte sentimente atit 
de firești. 

DOAMNA ALVING Orice-ai spune dumneata, domnule 
pastor, nu pot exista asemenea lucruri cînd e vorba de fiul 
meu. Sint curioasă să văd dacă o să-l recunoșşti. Coboară şi 
el îndată. Acum se odihnește puţin. Ia loc, dragă domnule 
pastor. 

MANDERS Mulţumesc. După dumneavoastră... 

DOAMNA ALVING Da. (Se așază la masă.) 

MANDERS Bine. Atunci, putem începe. (Se duce la 
scaunul pe care și-a pus geanta, scoate din ea un pachet de hirtii, 
se așază de partea opusă a mesei şi caută un loc potrivit pentru 
hirtii.) Întii astea. (Întrerupîndu-se.) Spuneti-mi, doamnă 
Alving, cum au ajuns aici cărţile astea? 

DOAMNA ALVING Cărţile? Sint ale mele. 

MANDERS Citiţi asemenea cărți? 

DOAMNA ALVING Da. 

MANDERS Credeţi că lectura lor vă face mai bună și 
mai fericită? 

DOAMNA ALVING Mă simt foarte bine citindu-le. 

MANDERS Ciudat! Cum adică? 

DOAMNA ALVING Ele imi explică şi-mi confirmă multe 
lucruri la care mă gindesc. De fapt, nu-i nimic nou în cărțile 
astea. În ele nu se găsește altceva decit ceea ce gîndeşte și 
crede majoritatea oamenilor. Numai că cei mai mulţi oameni 
nu-și dau seama de aceste lucruri ori nu vor să le înțeleagă. 

MANDERS O, Doamne! Credeţi intr-adevăr că cei mai 
mulți oameni... 

DOAMNA ALVING Da, cred intr-adevăr. 

MANDERS Nu însă în ţara noastră. Nu aici, la noi. 

DOAMNA ALVING Ba da, și aici la noi! 

MANDERS Pot spune atunci că... 

DOAMNA ALVING În definitiv, ce argumente aduci 
impotriva acestor cărţi? 

MANDERS Ce argumente? Credeţi că ocupaţia mea e să 
cercetez asemenea creaţii? 

DOAMNA ALVING Înseamnă că nu cunoşti ceea ce con- 
damni. 

MANDERS Am citit destule despre astfel de cărți, ca 
să le pot dezaproba. 

DOAMNA ALVING Dar propria dumitale părere? 

MANDERS Dragă doamnă, sint multe cazuri în viață 
cînd te poți bizui pe alții. Aşa e în lumea asta; şi așa e bine. 
Ce-ar face societatea dacă ar fi altfel? 

DOAMNA ALVING Poate că ai dreptate, domnule pastor. 

MANDERS De altminteri, nu tăgăduiesc că pot fi și 
lucruri atrăgătoare în astfel de cărţi. Și nici nu vă pot lua 
in nume de rău că vreți să vă familiarizați cu toate curentele 
spirituale care, după cum se spune in general, se vintură în 
lumea largă în care l-aţi lăsat pe fiul dumneavoastră să 
hoinărească atita vreme. Totuși... 

DOAMNA ALVING Totuși, ce? 

MANDERS (vorbind mai încet) Totuşi, nu se vorbeşte 
despre astfel de lucruri, doamnă Alving. Nu trebuie să dăm 
socoteală oricui despre tot ceea ce citim şi despre tot ceea ce 
gindim între cei patru pereţi ai casei noastre. 

DOAMNA ALVING Sint de aceeaşi părere. 

MANDERS Gindiţi-vă acum ce prețuire merită azilul 
pe care aţi hotărit să-l infiinţaţi într-o vreme în care părerile 
dumneavoastră despre lucrurile spirituale se deosebeau atit 
de mult de cele de acum, după cit ştiu eu. 

DOAMNA ALVING Da, da, însă era vorba despre azil. 

MANDERS Da, despre azil urma să vorbim. Deci, pru- 
denţă, scumpă doamnă! Trecem acum la treburile noastre. 
( Deschide un plic şi scoate din el o parte din hirtii.) Vedeţi 
hirtiile astea? 

DOAMNA ALVING Documentele? 

MANDERS Toate laolaltă şi în perfectă ordine. Vă rog 
să mă credeţi că nu mi-a fost uşor să le capăt la timp. A tre- 
buit să dau zor în toate părţile. Autorităţile sint foarte 
scrupuloase cind e vorba să ia o hotărire. Dar, in sfirșit, 
avem aici tot ce ne trebuie. (:Scotoceşte în teancul de hirtii.) 
Hirtia asta e actul de proprietate asupra fermei Solvik, cu 
conacul din Rosenvold, cu noile clădiri ridicate acolo, cu 
localul de școală, cu locuinţa învățătorului şi capela. 

Dincoace e aprobarea daniei cu statutele fundaţiei. Vreţi 
să vedeţi? (Citeşte.) Statutele căminului de copii „În 
amintirea căpitanului Alving“. 

DOAMNA ALVING (privind lung hirtia) Asta e, prin 
urmare. 

MANDERS Am ales denumirea de căpitan, nu pe cea 
de șambelan. Căpitan e mai simplu, mai nepretenţios. 

DOAMNA ALVING Cum crezi că e mai bine, domnule 
pastor. 

MANDERS Aici aveţi livretul Casei de economii cu 
suma depusă, a cărei dobindă va fi folosită pentru cheltuie- 
lile de exploatare ale azilului. 

DOAMNA ALVING Mulţumesc, te rog însă să-l păstrezi 
dumneata; e mai la îndemină. 

MANDERS Bine. Banii zic să-i lăsăm deocamdată la 
Casa de economii. Dobinda nu-i prea imbietoare: patru la 
sută, cu un preaviz de şase luni. Dacă vom face rost mai 
tirziu de o obligaţie ipotecară privilegiată, vom avea un act 
de indubitabilă siguranţă. Despre asta vom vorbi altă dată. 

DOAMNA ALVING Da, domnule pastor. O să ai dumneata 

rijă. 
ai MANDERS Voi fi în orice caz cu ochii în patru. Mai e 
insă un lucru despre care am vrut de multe ori să vă întreb. 

DOAMNA ALVING Care anume? 

MANDERS Clădirile azilului vor fi asigurate sau nu? 

DOAMNA ALVING Fireşte că trebuie să fie asigurate. 

MANDERS Staţi puțin, doamnă. Trebuie să ne gindim 
bine la problema asta. 

DOAMNA ALVING Asigur tot: clădirile, bunurile mobile, 
recolta şi inventarul de vite. 

MANDERS Bineînțeles, cînd e vorba de averea dumnea- 
voastră personală... Acelaşi lucru îl fac, fireşte, și eu. Aici 
însă e vorba de cu totul altceva. Azilul va fi consacrat, de 
bună seamă, unei misiuni por are: 

DOAMNA ALVING Da, insă.. 

MANDERS Cit despre mine, nu m-aș NIPONE cituși 
de puţin să ne asigurăm contra tuturor riscurilor.. 

DOAMNA ALVING De acord. 

MANDERS Cum rămîne însă cu opinia celor din impre- 
jurimi? Dumneavoastră îi cunoaşteţi mai bine decit mine. 

DOAMNA ALVING Hm! Opinia celor de-aici.. 


202 


MANDERS Sint mulţi oameni de frunte, într-adevăr 
de frunte, prin partea locului, care s-ar putea scandaliza din 
cauza asta? 

DOAMNA ALVING Ce inţelegi dumneata, pastore, prin 
oameni „într-adevăr de frunte“? 

MANDERS Înţeleg, indeosebi, oamenii independenţi 
și cu atare influenţă încît să ne putem bizui pe părerea lor. 

DOAMNA ALVING Sint mulţi astfel de oameni care s-ar 
scandaliza poate în cazul cînd... 

MANDERS Ei, vedeţi? La oraș sint mulţi oameni de-a- 
ceștia. Gindiţi-vă numai la toţi prozeliții colegului meu. 
S-ar putea crede, pe drept cuvint, că nici dumneavoastră, 
nici eu nu avem încrederea cuvenită într-o conducere supe- 
rioară. 

DOAMNA ALVING Cit despre dumneata, dragă domnule 
pastor, știi bine, în orice caz, că... 

MANDERS Da, da, ştiu. E adevărat că am cugetul 
curat. Nu putem impiedica totuşi o interpretare greșită şi 
dezavantajoasă. Ar exercita o influenţă nefavorabilă asupra 
activităţii azilului. 

DOAMNA ALVING Dacă s-ar întîmpla... 

MANDERS Nu pot face abstracţie nici de situaţia deli- 
cată, aş putea spune penibilă, in care m-aş afla eu. În cercu- 
rile influente de la oraş, lumea se interesează mult de azilul 
nostru. Azilul se înființează și în folosul oraşului, oricum, 
putind ajunge să uşureze într-o măsură destul de mare contri- 
buţiile comunale pentru săraci. Întrucit însă eu am fost consi- 
lierul dumneavoastră și am condus partea administrativă a 
lucrării, mă tem că invidioșii vor tăbări în primul rind asu- 
pra mea... 


DOAMNA ALVING N-ar trebui să te expui nici unui 
risc, domnule pastor. 


MANDERS Fără a mai vorbi de atacurile ce vor fi pro- 


babil îndreptate împotriva mea de anumite ziare şi reviste 
care... 


DOAMNA ALVING Acest argument, dragă domnule pas- 
tor, e hotăritor. 


MANDERS Așadar, nu mai doriţi să facem asigurarea? 
DOAMNA ALVING Renunţăm. 


MANDERS (rezemindu-se de spătarul scaunului) Şi dacă 
se întimplă vreo nenorocire? Nu putem şti niciodată ce 

aduce ziua de miine... Ce faceți atunci? Cine vă despă- 
gubește? 

DOAMNA ALVING Drept să-ţi spun, domnule pastor, 
nici nu vreau să mă gindesc la asta. 

MANDERS Dar în felul acesta, doamnă Alving, știți 
că ne luăm, de fapt, o mare răspundere? 

DOAMNA ALVING Crezi că am putea face altfel, dom- 
nule pastor? 

MANDERS Asta voiam să spun şi eu. N-avem încotro. 
Nu trebuie să ne expunem totuși unor judecăţi strimbe. Și 
nu ne este îngăduit cituşi de puţin să scandalizăm parohia. 

DOAMNA ALVING În orice caz, dumitale, ca pastor, 
nu-ți este îngăduit! 

MANDERS Cred insă că putem nădăjdui ca o astfel de 
instituție să aibă noroc şi să se bucure de o protecţie specială. 

DOAMNA ALVING Să sperăm, domnule pastor. 

MANDERS Prin urmare, rămîne aşa? 

DOAMNA ALVING Desigur! 

MANDERS Bine. Cum doriţi dumneavoastră. (Notează.) 
Nu facem deci nici un fel de asigurare. 

DOAMNA ALVING Mi se pare de altfel ciudat că tocmai 
azi ai venit să discuţi problema asta cu mine. 

MANDERS De multe ori am vrut să vă întreb cum e 
mai bine să facem. 

DOAMNA ALVING Ieri, nu mai departe, era cit pe-aci 
să izbucnească un incendiu, acolo jos. 

MANDERS Cum se poate? 

DOAMNA ALVING De altfel, nu s-a întimplat nimic. 
Luase foc un morman de talaş în atelierul de timplărie. 

MANDERS Unde lucrează Engstrand? 

DOAMNA ALVING Da. Se zice că de multe ori umblă 
cam neatent cu chibriturile. 

MANDERS Cam multe i se vintură prin cap omului 
ăstuia! Slavă Domnului, acum, după cîte aud, işi dă toată 
silința să ducă o viaţă cinstită. 

DOAMNA ALVING Da? Pe cine ai auzit? 

MANDERS Chiar el mi-a spus. Și doar e un muncitor 
destoinic. 

DOAMNA ALVING Da, cît timp e treaz... 

MANDERS Ei, slăbiciuni omenești... Zice că de multe 
ori e nevoit să bea din cauza piciorului. Ultima dată cînd 

l-am văzut în oraş, m-a impresionat. A venit la mine să-mi 
mulțumească pentru că i-am făcut rost de lucru aici, pe-a- 
proape de Regine. 

DOAMNA ALVING De altfel, nu prea o vede. 

MANDERS Ba da. Vorbeşte cu ea in fiecare zi. Așa mi-a 
spus. 

DOAMNA ALVING Se prea poate. 

MANDERS E bucuros că are lingă el pe cineva care poate 
să-l oprească atunci cînd îl încearcă ispita! Îmi place de 
Jacob Engstrand cînd vine desperat să se plingă şi-şi mărtu- 
riseşte slăbiciunea. Chiar deunăzi a stat de vorbă cu mine. 
Mult mai ține, doamnă Alving,s-o aibă iar acasă pe Regine!... 

DOAMNA ALVING (ridicîndu-se repede) Pe Regine? 

MANDERS Nu trebuie să vă împotriviţi. 

DOAMNA ALVING Ba mă împotrivesc categoric! Afară 
de asta, Regine va fi angajată la azil. 

MANDERS Gindiţi-vă, totuși, că e tatăl fetei. 

DOAMNA ALVING Știu foarte bine ce fel de tată este. 
Nu, domnule pastor. Nu voi consimţi niciodată ca Regine 
să se întoarcă la el. 

MANDERS (ridicindu-se) Nu trebuie să vă supăraţi, 
doamnă. Păcat că-l cunoaşteţi atit de puţin pe timplarul 
Engstrand. Parcă v-aţi teme de el. 

DOAMNA ALVING (mai calmă) Orice s-ar intimpla, am 
luat-o pe Regine la mine, și la mine rămine. (Ascultind.) 
Ssst! Să nu mai vorbim despre asta, dragă domnule pastor. 
(Cu faţa strălucind de bucurie.) Auzi? Coboară Osvald pe 
scară. Acum ne vom gindi numai la el. 


(Osvald Alving, cu un palton ușor, cu pălăria in 
mină și fumind dintr-o pipă lungă de spumă de mare, 
intră pe ușa din stinga.) 


OSVALD (oprindu-se în pragul ușii) lertaţi-mă. Cre- 
deam că sînteţi în birou. (Se apropie.) Bună ziua, domnule 
pastor. 

MANDERS (privindu-l țintă) O! Extraordinar!... 

DOAMNA ALVING Ce zici de el, domnule pastor? 

MANDERS Ce să zic? Ce să zic? E el, în adevăr? 

OSVALD Da, domnule pastor. Eu sint. Fiul rătăcitor. 

MANDERS Dragul meu prieten. 

OSVALD Fiul rătăcitor, care s-a întors acasă. 

DOAMNA ALVING Osvald se gîndeşte la vremea cind te 
împotriveai atit de mult să se facă pictor. 

MANDERS Multe lucruri ni se pot părea azi altfel decit 
vor arăta mai tirziu. (Stringe mîna lui Osvald.) Bine-ai 
venit, dragul meu Osvald. Cred că-ţi pot spune pe 
numele mic? 

OSVALD Cum mi-aţi putea spune altfel? 

MANDERS Bine. Asta voiam să-ţi spun, dragul meu 
Osvald. Nu trebuie să crezi că eu condamn cu orice preţ me- 
seria de artist. Sint încredinţat că mulți artişti îşi păstrează 
pură fiinţa sufletească. 

OSVALD Să sperăm că așa-i. 

DOAMNA ALVING (radioasă) Cunosc pe cineva care şi-a 
păstrat neatinsă şi fiinţa sufletească şi pe cea trupească. 
Uită-te la el, domnule pastor. 

OSVALD (plimbindu-se încoace şi încolo) Da, dragă 
mamă, dar să nu mai vorbim de asta. 

MANDERS Desigur, desigur, nu se poate tăgădui. De 
altfel, ai inceput să-ţi faci un nume. Jurnalele vorbesc ade- 
seori despre dumneata, și încă foarte favorabil. Din păcate, 
în ultima vreme au cam tăcut. 

OSVALD (aproape de flori) În ultima vreme am pictat 
prea puţin. 

DOAMNA ALVING Un pictor are și el dreptul la odihnă 
din cind în cînd. 

MANDERS Cred și eu. Așa se pregătește și stringe puteri 
noi pentru ceva mare. 

OSVALD Da, fireşte. Mai e mult pină la masă, mamă? 

DOAMNA ALVING Peste o jumătate de oră e gata. Poftă 
de mincare are destulă, slavă Domnului! 

MANDERS Și de fumat, la fel. 

OSVALD Am găsit pipa tatei sus în cameră și așa... 

MANDERS Aha! Asta m-a dus cu gindul la... 

DOAMNA ALVING La ce? 

MANDERS Cînd a apărut Osvald în pragul ușii, cu pipa 
în gură, parcă l-am văzut pe taică-său în carne și oase. 

OSVALD Adevărat? 

DOAMNA ALVING Nu ai dreptate, domnule pastor. 
Osvald seamănă cu mine. 

MANDERS Da, insăare o anume trăsătură în colţul 
gurii, care aminteşte imediat de Alving; cel puţin acum, 
cîrd fumează. 

DOAMNA ALVING Nu-i adevărat! Osvald are mai de- 
grabă expresia unui slujitor al altarului... 

MANDERS Da, da. Mulţi dintre colegii mei au o ase- 
menea expresie. 

DOAMNA ALVING Te rog să laşi pipa, dragul meu. Nu-mi 
place să văd fum în casă. 

OSVALD (executindu-se) Cu plăcere. Am vrut numai s-o 
incerc. Am mai fumat odată cu ea, cînd eram copil. 

DOAMNA ALVING Tu? 

OSVALD Da. Eram mic de tot peatunci. Mi-aduc aminte 
că m-am urcat la tata, în camera lui, într-o seară, cind era 
foarte vesel şi bine dispus. 

DOAMNA ALVING În ce an, nu-ţi mai aduci aminte? 

OSVALD Mi-aduc foarte bine aminte că m-a luat pe 
genunchi și m-a lăsat să trag din pipă. „Fumează, băiete — 
mi-a spus — fumează virtos.“ Și am fumat cit am putut, 
pînă ce mi-am dat seama că mă îngălbenisem la faţă și am 
simţit că-mi curgeau broboane de sudoare pe obraji. Atunci 
tata a început să ridă... 

MANDERS Asta mi se pare din cale-afară de ciudat! 

DOAMNA ALVING Cred că a fost un vis de-al lui Osvald. 

OSVALD N-a fost cîtuși de puţin un vis, mamă. Nu-ţi 
aduci aminte? Ai venit atunci și tu și m-ai dus în camera 
copiilor. Acolo mi-a venit rău şi am văzut că plingeai. Tata 
făcea de multe ori pozne de-astea? 

_MANDERS În tinereţea lui a fost un om foarte vesel. 

OSVALD A făcut multe lucruri bune și folositoare în 
viața lui. 

MANDERS Da, ai moștenit numele unui om harnic şi 
vrednic, dragă Osvald. Asta iţi va fi desigur un imbold... 

OSVALD Aşa s-ar cuveni. 

MANDERS În orice caz, e frumos din partea dumitale 
că ai venit acasă de jubileul său. 

OSVALD Era de datoria mea s-o fac, pentru tata! 

DOAMNA ALVING Sint fericită că pot să-l rețin atita 
vreme. Pentru asta merită toate laudele. 

MANDERS Într-adevăr, am auzit că rămii acasă toată 
iarna. 


OSVALD Rămin un timp mai lung, domnule pastor. Ce 
bine-i acasă! 

DOAMNA ALVING (radioasă) Nu-i așa, dragul meu? 

MANDERS (privindu-l cu simpatie) Ai plecat de tim- 
puriu în lumea largă, dragă Osvald. 

OSVALD E drept. Cred totuși că n-am plecat mult prea 
devreme. 

DOAMNA ALVING Are dreptate Osvald. Așa-i şade bine 
unui băiat isteţ. Mai ales cind e singur la părinți. Un flăcău 
nu trebuie să stea acasă, răsfăţat de tata și de mama. 

MANDERS Sint multe de discutat, doamnă Alving. 
Căminul părintesc, totuşi, este și rămine adevăratul refugiu 
al unui copil. 

OSVALD Are dreptate domnul pastor. 

MANDERS Uitaţi-vă numai la fiul dumneavoastră. 
Doar putem discuta ìn prezenţa lui. Ce a însemnat asta pen- 
tru el? Are acum douăzeci şi şase-douăzeci și șapte de ani, 
şi n-a cunoscut binefacerile unui adevărat cămin. 

OSVALD Vă rog să mă iertaţi, domnule pastor, vă înşe- 
laţi. 

MANDERS Da? Credeam că ai avut a face numai cu 
cercuri artistice. 

OSVALD Asta aşa-i. 

MANDERS Şi mai ales cu artişti tineri. 

OSVALD Firește. 

MANDERS Socotesc însă că celor mai mulţi dintre ei 
nu le dă mina să-şi înjghebeze o familie și să-și dureze un 
cămin. 

OSVALD Mulţi dintre ei nu au posibilitatea să se căsă- 
torească, domnule pastor. 

MANDERS Așa gindesc și eu. 

OSVALD Totuşi, pot să aibă un cămin. Unii chiar îl şi 
au: plăcut şi firesc. (Doamna Alving ascultă cu încordare, 
dă din cap, dar nu zice nimic.) 

MANDERS Nu vorbesc de căminele de celibatari. Prin 
cămin înţeleg o familie în care un bărbat trăiește alături de 
soția și de copiii săi. 

OSVALD Da. Sau împreună cu copiii săi şi cu mama 
copiilor săi. 

MANDERS (împreunindu-și mîinile) O, Doamne! 

OSVALD Ce e? 

MANDERS A trăi impreună cu mama copiilor săi! 

OSVALD Vreţi poate s-o alunge pe mama copiilor săi? 

MANDERS Vorbeşti, prin urmare, de raporturi nelegi- 
time? De căsătoriile acelea sălbatice? 

OSVALD N-am observat niciodată nimic sălbatic în 
relațiile dintre ei. 

MANDERS Cum se poate insă ca un bărbat civilizat sau 
o femeie tinără să accepte o asemenea convieţuire? 

OSVALD Ce pot să facă? Un artist tinăr, o fată tinără... 
Căsătoria costă mulţi bani. Ce-ar putea să facă? 

MANDERS Ce-ar putea să facă? Îţi spun eu, dragă Os- 
vald, ce-ar putea să facă. Să trăiască de la bun inceput des- 
părțiţi unul de celălalt. Asta ar trebui să facă. 

OSVALD Cu asemenea argumente nu-i veţi convinge 
niciodată pe niște oameni tineri, cu sînge fierbinte, îndră- 
gostiți. 

DOAMNA ALVING Cum i-ai putea convinge, domnule 
pastor? 

MANDERS (continuind) De ce tolerează autorităţile 
așa ceva?! Cum permit astfel de lucruri în mod public?! 
(Către doamna Alving.) Nu am oare motiv să fiu ingrijorat 
cînd e vorba chiar de fiul dumneavoastră? În cercurile în 
care imoralitatea fățişă domnește, ba incă se bucură şi de 
anumite privilegii... 

OSVALD Să vă spun ceva, domnule pastor. Am fost 
oaspete statornic, în fiecare duminică, al citorva dintre 
aceste cămine nelegalizate. 

MANDERS Și... duminica?! 

OSVALD Da, în zilele cind omul se poate distra mai 
bine. Niciodată însă n-am auzit acolo un cuvint nelalocul 
lui și cu atit mai puţin am fost martor la fapte care s-ar 
putea numi imorale. Ştiţi cînd şi unde am intilnit imorali- 
tatea în cercurile artistice? 

MANDERS Vai! Să mă ferească Dumnezeu! 

OSVALD Daţi-mi voie! Am întilnit-o atunci cind unul 
sau altul dintre onorabilii soți capi de familie coborau prin- 
tre noi ca să tragă un chef şi care-și iînchipuiau că făceau 
artiştilor o onoare vizitindu-i în locuinţele lor modeste. 
Aveam atunci ocazia să auzim multe. Acei stimabili domni 
ne vorbeau despre oraşe și despre lucruri pe care noi nici nu 
indrăzneam să le visăm. 

MANDERS Cum? Vrei să spui că lumea cinstită de aici 
de-acasă trebuie să... 

__OSVALD Cind aceşti domni se intorc iar acasă, nu-i 
auziți povestind mereu despre putreziciunea morală tot mai 
mare din străinătate? 

MANDERS Ba da, fireşte. 

DOAMNA ALVING Într-adevăr! 

__ OSVALD Li putem crede pe cuvint, de bună seamă. De 
obicei sînt oameni care cunosc bine viaţa. (Se ia cu mina 
de cap.) Ei povestesc cit de frumoasă e viaţa liberă de acolo, 
șI cite şi mai cite. 

DOAMNA ALVING Te rog, Osvald, nu te aprinde. Nu-ţi 
face bine! | 

OSVALD Ai dreptate, mamă. Nu-mi face bine de loc. 
Numai blestemata asta de oboseală e de vină. Mă duc să mă 
plimb puţin pînă se servește masa. lertaţi-mă, domnule 
pastor. Nu trebuia să discut cu dumneavoastră astfel de lu- 
ceruri; m-am lăsat tirit de vorbe. (Iese pe a doua ușă din 
dreapta.) 

DOAMNA ALVING Bietul băiat! 

MANDERS Puteţi s-o mai spuneţi o dată! Atit de de- 
parte a ajuns? (Doamna Alving se uită la pastor şi tace. Pas- 
torul se plimbă puţin încoace şi încolo.) El singur îşi zice fiul 
rătăcitor. Da, din nefericire! (Doamna Alving îl privește 
țintă.) Ce părere aveţi despre toate astea? 

DOAMNA ALVING Osvald a avut dreptate în fiecare 
cuvint pe care l-a rostit. 

MANDERS (oprindu-se) Dreptate! Cu astfel de 
principii! 

DOAMNA ALVING Aici, în singurătatea mea, am ajuns 
să cuget la fel, domnule pastor. N-am cutezat însă niciodată 
să discut despre aceste lucruri. Acum însă, de bine, de rău, 
va vorbi fiul meu pentru mine. 

MANDERS Sinteţi o femeie demnă de compătimire, 
doamnă Alving. Acum însă o să vă spun ceva important. În 
faţa dumneavoastră nu mai stă administratorul şi consilierul, 
nici prietenul din tinereţe al dumneavoastră și al defunctului 
dumneavoastră soț. Stă pastorul care vă asistă în ceasul 
desperării, ceasul cel mai greu al vieţii dumneavoastră. 

DOAMNA ALVING Şi ce vrea pastorul să-mi spună? 

MANDERS În primul rînd, vreau să vă răscolesc amin- 
tirile, doamnă. Clipa e prielnică. Miine se implinesc zece ani 
de la moartea soțului dumneavoastră. Miine va fi comemorat 
trecutul şi eu voi vorbi în faţa credincioșilor. Azi insă vreau 
să vorbesc numai cu dumneavoastră. 

DOAMNA ALVING Bine, domnule pastor. Vorbeşte! 

MANDERS Vă aduceți aminte că la un an după căsătorie 
vă și aflaţi pe marginea prăpastiei? Că v-aţi părăsit căminul 
conjugal şi aţi fugit de lingă soţul dumneavoastră? Da, 
doamnă Alving, aţi fugit și aţi refuzat să vă întoarceţi, cu 
toate implorările şi stăruinţele lui. 

DOAMNA ALVING Ai uitat cît de nefericită am fost în 
acel prim an? 

MANDERS Nu trebuie să rivnim fericirea în viaţa asta. 
Ce drept avem noi, oamenii, la fericire? Trebuie să ne impli- 
nim datoria, aici, pe pămînt, doamnă. Iar datoria dumnea- 
voastră era să fiţi alături de omul pe care vi l-aţi ales și de 
care vă unea o legătură sfintă. 

DOAMNA ALVING Ştii bine ce fel de viaţă ducea Alving 
pe-atunci şi cum se bălăcea în destrăbălare. 

MANDERS Ştiu foarte bine ce vorbe se spuneau pe seama 
lui. Și dezaprob mai mult decit oricine viaţa lui din tinerețe, 
intrucit acele vorbe cuprindeau și un simbure de adevăr. O 
soţie nu are însă căderea să fie judecătoarea soțului ei. Erați 
datoare să vă purtaţi cu smerenie crucea pe care o voinţă 
superioară o considerase bună pentru dumneavoastră. Dar 
v-aţi răzvrătit, aţi aruncat crucea, l-aţi părăsit pe rătăcitul 
pe care se cuvenea să-l sprijiniți, v-aţi riscat numele şi repu- 
taţia, ba eraţi gata să le riscaţi și pe ale altora. 

DOAMNA ALVING Ale altora? Vrei să spui, poate, ale 
altuia. 

MANDERS A fost o mare nesocotinţă din partea dum- 
neavoastră că v-aţi căutat refugiu la mine. 

DOAMNA ALVING La pastorul nostru? La prietenul 
casei noastre? 

MANDERS Mai ales pentru acest motiv. Da, să mulţu- 
miţi lui Dumnezeu că am avut tăria necesară, că v-am făcut 
să renunţaţi la planurile dumneavoastră ușuratice, și că mi-a 
fost dat să vă readuc pe drumul datoriei, acasă, la soţul dum- 
neavoastră legitim. 

DOAMNA ALVING Da, domnule pastor. Asta a fost opera 
dumitale. 

MANDERS N-am fost decit o unealtă slabă în mina 
unei fiinţe superioare. Faptul că v-am readus la datorie și 
supunere n-a influenţat oare în bine viaţa pe care aţi trăit-o 
apoi? Nu s-au desfăşurat lucrurile așa cum v-am prezis? N-a 
renunţat Alving la rătăcirile lui, așa cum ii şade bine unui 
soţ? Nu a trăit pe urmă, toată viaţa de care a mai avut parte, 
in mod ireproșabil şi plin de dragoste alături de dumnea- 
voastră? Nu a fost un binefăcător pentru acest ţinut şi n-a 
făcut pe urmă din dumneavoastră colaboratoarea sa la toate 
acţiunile pe care le-a făptuit?... Şi o colaboratoare vrednică! 
Știu bine, doamnă Alving! Pot să vă aduc toată lauda. Ajung 
insă acum la marea greșeală a vieţii dumneavoastră. 

DOAMNA ALVING Ce vrei să spui? 

MANDERS După cum nu v-aţi îndeplinit odată datoria 
de soţie, tot astfel nu aţi îndeplinit-o mai tirziu pe cea de 
mamă. 

DOAMNA ALVING Nu înţeleg. 

MANDERS Aţi fost stăpiînită toată viaţa de o îndărăt- 
nicie cumplită. Toate aspiraţiile dumneavoastră năzuiau 
spre libertate şi anarhie. Niciodată nu aţi suportat nici un 
fel de constringere. Tot ceea ce vă incomoda în viaţă aţi 
inlăturat fără șovăială și fără scrupule, ca pe o povară de 
care aveaţi dreptul să vă descotorosiţi după plac. Nu v-a mai 
plăcut să fiți soţie — şi l-aţi părăsit pe soţul dumneavoastră. 
V-a venit greu să fiți mamă — și v-aţi dat copilul pe miini 
străine. 

DOAMNA ALVING Da, adevărat. Așa am făcut. 

MANDERS Și tocmai de aceea aţi rămas o străină 
pentru el. 

DOAMNA ALVING Nu, nul Nu sint o străină. 

MANDERS Ba sinteţi şi trebuie să fiţi. Şi cum l-aţi 
recăpătat? Gindiţi-vă bine, doamnă Alving. Aţi păcătuit 
mult împotriva soțului dumneavoastră, lucru pe care-l re- 
cunoașteți ridicindu-i acum un monument postum. Să recu- 
noașteți deci şi ce aţi păcătuit impotriva fiului dumneavoas- 
tră! Poate că mai este incă vreme să-l întoarceţi de pe dru- 
mul pierzaniei. Întoarceţi-vă singură şi salvaţi cît se mai 
poate salva din el. (Cu arătătorul ridicat.) Acum tăceţi, 

doamnă Alving. Sinteţi o mamă impovărată de păcate! Am 
socotit că e datoria mea să vă spun! ( Pauză.) 

DOAMNA ALVING (incet, stăpînindu-se) Domnule pas- 
tor, dumneata ai vorbit astfel, acum, aici; miine vei vorbi 
iarăși, în public, în memoria soţului meu. Eu miine nu voi 
vorbi; aş vrea insă să vorbesc puţin acum cu sfinţia-ta, tot 
aşa cum ai vorbit și sfinţia-ta cu mine. 

MANDERS Fireşte. Vreţi să vă spovediţi? 

DOAMNA ALVING Nu. Vreau numai să-ţi povestesc ceva. 

MANDERS Vă ascult... 

DOAMNA ALVING Tot ceea ce ai spus adineauri despre 
mine, despre soţul meu, despre conviețuirea noastră, după 
ce, cum ai afirmat, m-ai readus pe calea datoriei, sint lucruri 
pe care dumneata nu le cunoști personal. Sfinția-ta, prietenul 
nostru de toate zilele, nu ai mai călcat de-atunci pragul casei 
noastre. 

MANDERS Aţi plecat îndată din oraș, impreună cu 
soțul dumneavoastră. 

DOAMNA ALVING Da, şi aici la noi n-ai mai intrat nicio- 
dată cit timp a trăit soţul meu. M-ai vizitat numai cind ai 
fost însărcinat cu treburile azilului, cind ai fost deci nevoit 
să intri în legătură cu mine. 

MANDERS (încet și nesigur) Helene, dacă vrei să-mi 
reproşezi ceva, te rog să te gindeșşti la... 

DOAMNA ALVING La consideraţia pe care o datorai 
situației dumitale... Şi la faptul că eram o femeie care-mi 
părăsisem căminul conjugal. Nimeni nu poate fi suficient de 
precaut cînd e vorba de astfel de femei rătăcite. 

MANDERS Dragă doamnă Alving, tot ce spuneţi este 
exagerat din cale-afară. 

DOAMNA ALVING Se poate. Nu am vrut să spun decit 
că, atunci cînd judeci situația mea conjugală,te bazezi mai 
mult pe o opinie generală, obişnuită. 

MANDERS Și? 

DOAMNA ALVING Vreau să-ți spun acum adevărul, 
dragă pastore. M-am jurat că odată și-odată o să-l cunoşti. 
Numai dumneata! 

MANDERS Și care-i adevărul? 

DOAMNA ALVING Adevărul este că soţul meu a murit 
tot așa de desfrinat cum a fost toată viaţa. 

MANDERS (căutînd un scaun) Cum aţi spus? 

DOAMNA ALVING După nouăsprezece ani de căsătorie, 
tot aşa de depravat, rob plăcerilor, cum a fost și înainte de 
a ne cununa sfinţia-ta. 

MANDERS Numiţi viaţă depravată unele rătăciri ale 
tinereţii, greșelile, slăbiciunile? 

DOAMNA ALVING La fel vorbea și medicul nostru. 

MANDERS Nu mai înţeleg nimic. 

DOAMNA ALVING Nici nu-i nevoie. 

MANDERS Îmi plesneşte capul. Căsătoria dumnea- 
voastră, convieţuirea îndelungă cu soțul pe care l-aţi avut 
nu a fost decit o prăpastie ascunsă privirilor? 

DOAMNA ALVING Nimic altceva. Acum știi totul. 

MANDERS Cu toate astea, nu mă pot lămuri. Nu înțe- 
leg. Cum a fost posibil? Cum ai putut ascunde?... 

DOAMNA ALVING A fost lupta mea de fiecare zi. Cind 
s-a născut Osvald, mi s-a părut că Alving se va îndrepta. N-a 
durat însă. Pe urmă a trebuit să lupt de două ori mai mult, 
să lupt pe viaţă și pe moarte pentru ca nimeni să nu afle ce 
fel de om era tatăl copilului meu. Ştii, domnule pastor, cit 
de fermecător părea Alving. Toată lumea avea o părere bună 
despre el. Era un om dintre aceia al căror mod de viaţă nu 
le ştirbeşte reputaţia. Pe urmă însă, trebuie să ştii şi asta, 
domnule pastor, s-a intimplat cel mai îngrozitor lucru din- 
tre toate. 

MANDERS Mai îngrozitor decit tot ce mi-aţi povestit? 

DOAMNA ALVING Am fost inţelegătoare cu el, deși 
ştiam bine tot ce făcea în afara casei. Cînd a izbucnit insă 
scandalul chiar între pereţii casei noastre... 

MANDERS Care scandal? 

DOAMNA ALVING Aici, în căminul nostru, (arătind 
cu degetul spre prima ușă din dreapta) acolo, în sufragerie, 
mi-am dat seama prima dată de adevăr. Aveam de luat ceva 
de-acolo și ușa era intredeschisă. Am auzit-o pe urmă pe 
camerista noastră venind să stropească florile. 

MANDERS Ei da, și? 

DOAMNA ALVING N-a trecut mult şi a venit și Alving. 
L-am auzit șoptindu-i ceva. Pe urmă i-am auzit iar. (Rizind 
scurt.) ...0! Îmi sună și acum în urechi sfişietor și ridicol... 
Am auzit-o pe servitoarea mea şoptind: „Daţi-mi drumul, 
domnule șambelan! Lăsaţi-mă in pace!“ 

MANDERS Ce ușurință, ce lipsă de bună-cuviinţă! 

Fapta lui a fost mai mult decit o ușurință. doamnă Alving. 
Vă rog să mă credeți. 

DOAMNA ALVING Am aflat îndată ce trebuia să cred. 
Șambelanul trăia cu servitoarea, şi situaţia asta nu a fost 
lipsită de urmări, domnule pastor. 

MANDERS (ca înlemnit) Şi blestemăţia s-a petrecut 
aici? În casa asta? 

DOAMNA ALVING Îi tolerasem destule. Ca să nu plece 
de-acasă serile și nopţile, eram nevoită să-i ţin de urit in 
libaţiile lui secrete din camera de sus. Stăteam acolo numai 
eu cu el, ciocnind paharele și bind cu el, ascultindu-i vorbele 
deşănţate şi trudindu-mă din răsputeri cu el ca să-l tirăsc 
pină în pat să se culce... 

MANDERS (tremurind de indignare) Cum aţi putut 
indura toate astea? 

DOAMNA ALVING Le-am indurat de dragul fiului meu. 
Cind am văzut însă ultima batjocură, cu propria mea servi- 
toare, am jurat să pun capăt întregii ticăloşii. Am devenit 
stăpina lui şi a tuturor celorlalți din casă. Aveam o armă 
impotriva lui. Nu îndrăznea să cricnească. Apoi a trebuit ca 
Osvald să plece din casă. Împlinise șapte ani şi incepuse să 
observe cite ceva, să pună unele întrebări, cum fac copiii. 
Nu puteam să mai rabd, domnule pastor. Simţeam că băiatul 
se otrăveşte respirind aerul din acest cămin pingărit. L-am 
trimis de-acasă și acum înţelegi de ce nu i-a mai călcat picio- 
rul aici cite zile a mai trăit tatăl lui. Nimeni nu știe cit m-a 
costat... 

MANDERS Mult v-a mai încercat viaţa, intr-adevăr! 

DOAMNA ALVING N-aș fi rezistat furtunilor, dacă nu 
mi-aş fi găsit alte ocupaţii. Dar pot să spun că am muncit 
mult. Tot ceea ce s-a adăugat la fermă, toate imbunătăţirile 
ce i s-au adus și toate înstalaţiile pentru care lumea îl lăuda 
pe Alving n-au fost opera lui. Stătea tolănit toată ziua pe 
canapea și citea un vechi anuar oficial. Să-ţi mai spun ceva, 
domnule pastor. Tot eu l-am readus de citeva ori la luciditate 
şi tot eu am purtat povara întreagă cînd s-a prăbușit cu totul 
în mocirla desfriului și în decrepitudine. 

MANDERS Şi unui asemenea om i-aţi ridicat un monu- 
ment? 

DOAMNA ALVING Aici poţi vedea, domnule pastor, 
forţa conştiinţei. 

MANDERS Ce vreţi să spuneţi? 

DOAMNA ALVING Totdeauna mi-am spus că nu se poate 
ca adevărul să nu iasă la iveală şi să nu fie crezut. Şi am so- 
cotit că azilul ar putea să spulbere orice zvon, că ar putea 
să înlăture orice indoială. 

MANDERS Atunci, v-aţi atins scopul, doamnă Alving. 

DOAMNA ALVING Mai aveam un motiv. Nu voiamea 
Osvald, fiul meu, să moștenească ceva de la tatăl lui. 

MANDERS Așadar, averea lui Alving... 

DOAMNA ALVING Da. Sumele pe care le-am donat an 
de an acestui azil reprezintă totalul — am calculat exact 
— totalul a ceea ce făcea pe vremuri din locotenentul Alving 
o partidă bună. 

MANDERS Vă ințeleg. 

DOAMNA ALVING A fost valoarea de cumpărare. N-am 
vrut ca banii să ajungă la Osvald. Fiul meu va avea totul 
de la mine. De la mine, da. 


(Intră Osvald Alving pe ușa a doua din dreapta. 
Pălăria și paltonul și le-a lăsat afară.) 


DOAMNA ALVING (întimpinindu-l pe Osvald) Te-ai și 
întors? Dragul meu băiat! 

OSVALD Ce-ar putea să facă cineva pe-o vreme ca asta, 
veșnic ploioasă?! Mi se pare că masa e gata. Minunat! 

REGINE (venind cu un pachet din sufragerie) A sosit un 
pachet pentru doamna. (/-l întinde.) 

DOAMNA ALVING (aruncind o privire spre pastorul 
Manders) Probabil, cintecele pentru sărbătoarea de miine. 

MANDERS Hm! 

REGINE Masa e gata. 

DOAMNA ALVING Bine. Venim îndată. Vreau numai 
să... (Începe să desfacă pachetul.) 

REGINE (lu: Osvald) Doriţi un porto alb sau unul 
roșu? 

OSVALD De amindouă, domnişoară Engstrand. 

REGINE Bien! Foarte bine, domnule Osvald. (Se duce 
în sufragerie.) 

OSVALD Mă duc să ajut și eu la destupatul sticlelor. 
(Pleacă și el în sufragerie, a cărei ușă alunecă, deschisă pe 
jumătate, în urma lui.) 

DOAMNA ALVING (care a desfăcut pachetul) În regulă, 
domnule pastor. Avem aici cîntecele de sărbătoare. 

MANDERS (cu mîinile impreunate) Nu știu cum voi 
putea să ţin predica miine, şi să par că am cugetul împăcat... 

DOAMNA ALVING Vei reuși, domnule pastor. 

MANDERS (încet, ca să nu se audă din sufragerie) Nu 
trebuie să provocăm un scandal. 

DOAMNA ALVING (încet, dar cu fermitate) E bine totuşi 
că va lua sfirşit această comedie urită. Cu incepere de poi- 
miine, pentru mine va fi ca și cum răposatul n-ar fi trăit 
niciodată in casa asta. Numai băiatul meu şi cu mama lui 
vor mai fi aici. 


(Se aude din sufragerie un zgomot de scaun răstur- 

d (=) D 

nat și glasul în șoaptă, dar ascuțit, al Reginei: 
„Osvald! Ai innebunit? Lasă-mă!“ 


DOAMNA ALVING (tresărind îngrozită) Ah! (Se uită 
aurită spre uşa întredeschisă. Osvald tuşeşte şi fredonează în 
sufragerie. Se destupă o sticlă.) 

MANDERS (scandalizat) Ce inseamnă asta? Ce inseamnă 
asta, doamnă Alving? 

DOAMNA ALVING (cu glas răgușit) Strigoii... Perechea 
aceea din seră... Bintuie iar... 

MANDERS Ce-aţi spus? Regine? Ea e?... 

__ DOAMNA ALVING Domnule pastor. Nici un cuvint!... 
(Îl ia de braț pe pastor şi pornește cu pași şovăitori spre sufra- 
gerie.) 


Actul II 


(Același decor. Peisajul e acoperit cu o piclă 
deasă de ploaie. La ridicarea cortinei, pastorul 
Manders şi doamna Alving vin din sufragerie.) 


DOAMNA ALVING (în pragul uşii) Să-ţi fie de bine, 
domnule pastor. (Întorcindu-se către Osvald, în sufragerie.) 
Nu vii cu noi, Osvald? 

OSVALD (dinăuntru) Mulţumesc, nu. Vreau să mă 
plimb puţin pe-afură. 

DOAMNA ALVING Du-te, du-te! S-a mai luminat puţin 
şi cerul. (Închide ușa de la sufragerie și se duce spre cea de la 
coridor.) Regine! 

REGINE (de afară) Da, doamnă! 

DOAMNA ALVING Du-te jos la spălătorie şi ajută la 
facerea coroanelor. 

REGINE Bine, doamnă. (Doamna Alving se asigură cá 
Regine a plecat. Apoi închide ușa.) 

MANDERS Cred că Osvald nu ne aude din sufragerie! 

DOAMNA ALVING Dacă e închisă ușa, nu, nu n% aude. 
De altminteri, o să iasă îndată. 

MANDERS Nu-mi pot veni în fire. Mă mir că am putut 
să inghit mîncarea. 

DOAMNA ALVING (plimbindu-se de colo pină colo cu o 
neliniște stăpinită) Şi eu. Ce putem face? 

MANDERS Da, da. Ce putem face? Habar n-am. Nu mă 
pricep la astfel de lucruri. 

DOAMNA ALVING Sint convinsă că nu s-a intimplat 
încă nici o nenorocire. 

MANDERS Să ne ferească Dumnezeu! Primul pas greșit 
s-a şi făcut totuşi. 

DOAMNA ALVING Nu poate fi decit an capriciu al lui 
Osvald! Fără îndoială! 

MANDERS Cum vă spuneam, nu mă pricep de loc la 
astfel de lucruri. Cred însă că... 

DOAMNA ALVING Eee! Trebuie s-o dau afară. Chiar 
acum! E limpede ca lumina zilei. 

MANDERS Se-nţelege! 

DOAMNA ALVING Unde s-o trimitem însă? Nu ne putem 
lua răspunderea să... 

MANDERS Unde altundeva decit acasă la tatăl ei? 

DOAMNA ALVING La cine-ai spus? 

MANDERS La... Dar nu... O, Doamne! E posibil? Poate 
v-aţi înșelat. 

DOAMNA ALVING Din păcate, nu mă inșel niciodată. 
Johanne a trebuit să mărturisească în fața mea şi Alving n-a 
putut tăgădui. Atunci n-am mai putut decit să cocoloşim 
scandalul. 

MANDERS Nemaipomenit! 

DOAMNA ALVING Fata a fost concediată şi, pină una, 
alta, a primit o sumă frumuşică drept preţ al tăcerii. De rest 
a avut grijă singură ;s-a întors la oraș,unde a reînnoit vechea 
cunoștință cu Engstrand; i-a spus, cred, ciţi bani avea şi 
timplarul și-a închipuit că la mijloc fusese vreun străin oare- 
care ce-și petrecuse vara acolo, cu iahtul de agrement. Au 
făcut ce-au făcut şi s-au cununat la repezeală. S-au cununat 
singuri. 

MANDERS Cum să-mi explic insă totul? Mi-aduc aminte 
foarte bine că Engstrand a venit la mine să mă roage să-i 
cunun. Era foarte amărit și se plingea grozav de nesocotinţa 
de care se făcuse vinovat împreună cu logodnica lui. 

DOAMNA ALVING Da, trebuia să ia vina asupra sa. 

MANDERS Cită ipocrizie! Şi încă față de mine! N-aș fi 
crezut asta despre Jakob Engstrand. Dar imoralitatea unei 
astfel de legături?! Cîţi bani avea fata? 

DOAMNA ALVING O mie două sute de coroane. 

MANDERS Ce murdărie! Pentru o mie două sute de 
coroane să te cununi cu o desfrinată! 

DOAMNA ALVING Ce mai zici atunci despre mine. care 
m-am cununat cu un destrăbălat? 

MANDERS Ferească Dumnezeu! Cum aţi spus? Un des- 
trăbălat?! 

DOAMNA ALVING Crezi oare, părinte, că Alving era mai 
curat cînd am pășit alături de el în faţa altarului, decit Jo- 
hanne cînd s-a cununat Engstrand cu ea? 

MANDERS Între unul și celălalt e totuși o deosebire ca 
de la cer la pămînt. 

DOAMNA ALVING Nu chiar atît de mare. Deosebire a 
fost în ceea ce privește preţul: o mie două sute de biete coroa- 
ne faţă de o adevărată avere. 

MANDERS Cum aţi putut accepta o căsătorie atit de 
nepotrivită? Nu v-aţi întrebat inima, nu v-aţi sfătuit cu 
rudele dumneavoastră? 

DOAMNA ALVING (fără a-l privi) Credeam că ştiai, 
domnule pastor, pe unde se rătăcise atunci ceea ce numești 
inima mea. 

MANDERS (străin) Dacă aș fi ştiut, n-aş fi venit zilnic 
in casa soţului dumneavoastră. 

DOAMNA ALVING E sigur, în orice caz, că nu m-am 
consultat cu mine însămi. 

MANDERS Atunci v-aţi consultat cu rudele cele mai 
apropiate. Aşa cum se şi cuvenea. Cu mama și cu cele două 
mătuși ale dumneavoastră. 

DOAMNA ALVING Da, adevărat. Părerea celor trei 
femei era lege pentru mine. O, nu trebuie să te indoieşti, 
oricît ţi s-ar părea altminteri, că numai cea mai curată de- 
menţă ar respinge o asemenea ofertă. De-ar mai putea mama 
acum să-şi aplece privirea şi să vadă unde m-a adus toată 
acea strălucire. 

MANDERS Nimeni nu poate fi făcut răspunzător pentru 
un rezultat neprevăzut. Totuși, nu încape nici o îndoială 
asupra faptului că baza căsătoriei dumneavoastră a consti- 
tuit-o respectarea ordinei legale. 

DOAMNA ALVING (la fereastră) O, da, ordinea și lega- 
litatea. Convingerea mea e că tocmai acestea sint cauza 
tuturor nenorocirilor de pe pămint. 

MANDERS Doamnă Alving, vă înșelaţi. 

DOAMNA ALVING Se poate, dar nu mai pot suferi atitea 
constringeri şi principii. Nu mai pot! Vreau să-mi recapăt 
libertatea! 

MANDERS Ce vreţi să spuneţi? 

DOAMNA ALVING (bătind cu degetele în pervazul feres- 
trei) N-ar fi trebuit niciodată să fac un secret din viaţa lui 
Alving, dar atunci n-am putut altfel. Eram atit de lașă! 

MANDERS Lașă? 

DOAMNA ALVING Dacă lumea ar fi aflat ceva, ar fi 
spus: „Bietul om! Cum să nu-și facă de cap, cind soţia lui 
fuge de el?" 

MANDERS Pe drept cuvint, așa ar fi trebuit să spună. 

DOAMNA ALVING (privindu-l țintă) Dacă aş fi fost 
ceea ce trebuia să fiu, l-aș fi chemat pe Osvald la mine și 
i-aş fi spus: „Ascultă, băiatule, tatăl tău a fost un destră- 
bălat...* 

MANDERS Atita mai lipsea! 

DOAMNA ALVING Și i-aș fi spus tot ce ţi-am istorisit 
aici, de-a fir-a-păr. 

MANDERS Ceea ce spuneţi acum, doamnă Alving, mă 
revoltă. 

DOAMNA ALVING Știu! Da, ştiu! Mă revolt şi eu numai 
cînd mă gindesc la ceea cea fost. (Se depărtează de la fereas- 
ră.) Atit de lașă sint! 

MANDERS Credeţi că e lașitate atunci cind cineva îşi 
face datoria? Aţi uitat că un copil trebuie să-și stimeze tatăl 
şi mama? 

DOAMNA ALVING Să nu generalizăm. Să punem altfel 
intrebarea. Osvald trebuia oare să-l stimeze şi să-l iubească 
pe șambelanul Alving? | 

MANDERS În inima dumneavoastră de mamă nu există 
nimic care să vă indemne să nu distrugeţi idealurile fiului? 

DOAMNA ALVING Dar adevărul?... 

MANDERS Dar idealurile?... 

DOAMNA ALVING O, idealurile! Dacă n-aș fi atit de 
lașă !... 

MANDERS Nu dispreţuiţi idealurile, doamnă! Dispre- 
țul acesta se răzbună cumplit. Și acum e vorba in special de 
Osvald. Din nefericire, nu prea are multe idealuri. După cit 
am putut observa însă, pentru el, tatăl lui a fost un mare 
ideal. 

DOAMNA ALVING Ai dreptate. 

MANDERS Sentimentele acestea i le-aţi trezit şi i le-aţi 
menţinut treze dumneavoastră, prin scrisorile pe care i le-aţi 
trimis. 

DOAMNA ALVING Mi-am făcut datoria. De aceea mi-am 
minţit copilul ani de zile. Ce lașă am fost! 

MANDERS l-aţi dat fiului dumneavoastră iluzia feri- 
cirii, doamnă Alving. Și nu-i puţin lucru. 

DOAMNA ALVING Vai, acum nu mai ştiu dacă am făcut 
bine. Nu vreau decit să nu i se intimple nimic Reginei. Nu 
vreau ca biata fată să ajungă o nenorocită. 

MANDERS O, ar fi îngrozitor! 

DOAMNA ALVING Dacă aş şti că lucrurile sint serioase 
și că fericirea lui... 

MANDERS Cum? Ce vreţi să spuneţi? 

DOAMNA ALVING Asta nu se va intimpla insă, căci 
Regine nu e o asemenea fiinţă. 

MANDERS Nu înţeleg ce vreţi să spuneţi. 

DOAMNA ALVING Dacă n-aş fi atit de lasă, i-aș spune: 
Însoară-te, băiete, cu ea, sau aranjaţi-vă cum vă place, dar 
nu vă inşelaţi unul pe altul. 

MANDERS Vai, Doamne! O căsătorie legitimă, totuşi. 
Îngrozitor! E nemaipomenit! 

DOAMNA ALVING Nemaipomenit, zici, domnule pastor? 

Jură cu mina pe inimă! Crezi că în ţara asta nu mai sint 
nicăieri astfel de căsnicii? 

MANDERS Nu vă înţeleg. De loc. 

DOAMNA ALVING Ba mă înţelegi. 

MANDERS Ei da, dumneavoastră admiteţi posibil cazul 
ca... Da, din nefericire, viaţa de familie nu e, desigur, tot- 
deauna atit de curată cum ar trebui să fie. Dar în ce fel o 
priviţi dumneavoastră, nimeni nu poate ști, adică nu poate 
şti cu precizie. Aici, dimpotrivă... Ca mamă, nu puteţi în- 
gădui ca fiul dumneavoastră... 

DOAMNA ALVING Asta nu, hotărit! Nu aș permite 
pentru nimic în lume... Tot aşa zic şi eu. 

MANDEKS Pentru că sînteţi laşă, după cum ați spus 
singură. Dacă n-aţi fi însă lașă! O, Doamne! Ce legătură 
monstruoasă | 

DOAMNA ALVING Da, se zice că, de altfel, noi toţi pur- 
cedem din astfel de legături. Și cine a făcut întocmirea asta 
in lume, domnule pastor? 

MANDERS Nu discut asemenea probleme cu dumnea- 
voastră, doamnă. Ele nu sînt în nici un fel pentru dumnea- 
voastră. Aţi spus însă că sînteţi lașă... 

DOAMNA ALVING O să afli acum ce vreau eu să spun. 
Sint fricoasă şi timidă, din cauză că în sufletul meu e ceva 
fantomatic, de care nu m-am putut lepăda niciodată. 

MANDERS Ceva... cum aţi zis? 

DOAMNA ALVING Ceva fantomatic. Cind i-am auzit pe 
Regine și pe Osvald acolo, înăuntru, parcă am văzut nişte 
strigoi în faţa mea. Eu însă cred, pastore, că toţi sintem 
nişte strigoi. În noi nu e numai ceea ce am moștenit dela 
părinți. Ne bintuie tot felul de idei, de credinţe moarte, de 
mai ştiu eu ce. Ele nu trăiesc în noi, zac numai; și nu putem 
scăpa de ele. Dacă iau un ziar să-l citesc, mi se pare că stri- 
goii se strecoară printre rinduri. Pretutindeni sînt strigoi. 
Mulţi, cîtă frunză şi iarbă. De aceea ne este grozav de teamă 
de lumină, tuturora. 

MANDERS Frumos mai e rezultatul lecturilor dumnea- 
voastră |! Frumoase roade au dat, într-adevăr! Vai! Cărţile 
acelea odioase, revoltătoare, liber-cugetătoare! 

DOAMNA ALVING Te înșeli, dragă pastore. Doar dum- 
neata ești omul care m-a stimulat să cuget; şi pentru lucrul 
acesta îţi sint recunoscătoare. 

MANDERS Eu? 

DOAMNA ALVING Da, da. Dumneata m-ai silit să cunosc 
ceea ce spuneai că e de datoria mea, atunci cind lăuda; și 
proslăveai că e drept şi cuminte ceea ce pe mine mă revolta 
și mi se părea abominabil. Atunci am început şi eu să cercetez 
temeinic învăţătura sfinţiei-tale. Voiam să leg totul cu un 
singur nod. Însă cind s-a desfăcut nodul, s-a desfăcut și 
urzeala intreagă. Şi atunci am băgat de seamă că era o urzeală 
falsă. 

MANDERS (calm) Acesta să fie oare rezultatul luptei 
mele grele, de o viaţă de om? 

DOAMNA ALVINU Spune-i mai degrabă: cea mai jalnică 
infringere a dumitale. 

MANDERS A fost, Helene, cea mai mare victoriea vieţii 
mele. Victoria asupra mea însumi. 

DOAMNA ALVING A fost o crimă impotriva noastră. a 
amindurora. 

MANDERS Pentru că v-am spus: „Du-te, femeie, la 
soțul dumitale legitim“, atunci cind aţi venit la mine rătă- 
cită şi aţi strigat: „lată-mă! la-mă!“ A fost o crimă? 

DOAMNA ALVING Da, aşa cred. 

MANDERS Noi doi nu ne înțelegem de loc. 

DOAMNA ALVING Nu ne mai înţelegem, in orice caz. 

MANDERS Niciodată, în gindurile mele cele mai tai- 
nice, nu v-am considerat altceva decit soţia altuia. 

DOAMNA ALVING Da? Aşa crezi? 

MANDERS Helene! 

DOAMNA ALVING Ce ușor uită omul! 

MANDERS Eu, nu. Sint cel ce-am fost intotdeauna. 

DOAMNA ALVING (răzgindindu-se) Da, da, da, să nu 
mai vorbim despre lucruri din trecut. Sfinţia-ta nu mai pri- 
dideşte cu tot felul de treburi şi afaceri, iar eu mă lupt aici 
cu strigoii dinăuntru şi dinafară. 

MANDERS Pe cei dinafară vă ajut eu să-i infringeți. 
După cite am auzit azi, cu groază, din gura dumneavoastră, 
conștiința nu-mi îngăduie să mai! las in casa dumneavoastră 
o fată tinără şi lipsită de apărare. 

DOAMNA ALVING Nu crezi că ar fi mai bine să-i asigu- 
răm un viitor? Vreau să spun: o căsnicie ca lumea. 

MANDERS Fără indoială. Cred că asta ar fi întrutotul 
de dorit pentru ea. Regine e acum la virsta cînd... Nu mă 
pricep la astfel de lucruri, dar... l 

DOAMNA ALVING Regine s-a dezvoltat de timpuriu. 

MANDERS Da, nu-i aşa? Era uimitor de dezvoltată fizi- 
ceşte şi atunci cind mă pregăteam să-i dau prima impărtășa- 
nie. Oricum, deocamdată, trebuie să se ducă acasă... Sub 
supravegherea tatălui ei... Engstrand nu e totuși omul care 
să... Auzi dumneata! Să-mi ascundă adevărul! (Bate cineva 
în ușa de la vestibul.) Cine-o fi? Intră! 

ENGSTRAND (în pragul ușii, îmbrăcat în haine de săr- 
bătoare) Vă rog să mă iertați, însă... 

MANDERS Aha! Hm! 

DOAMNA ALVING Dumneata erai, Engstrand? 

3NGSTRAND Nu era nimeni afară, aşa că mi-am îngă- 
duit să bat la ușă. 

DOAMNA ALVING Bine, bine. Intră! Vrei să-mi spui 
ceva? 

ENGSTRAND  (intrînd) Nu, mulțumesc. Domnului 
pastor doream să-i spun două vorbe. 

MANDERS (plimbindu-se încoace şi încolo) Hm! Cu 
mine dorești să stai de vorbă? Serios? 

ENGSTRAND Da, doresc foarte mult. 

MANDERS (oprindu-se în fața lui) Bine. Spune-mi 
despre ce e vorba. 

ENGSTRAND E vorba, domnule pastor, că acum, acolo 
jos, se plătesc simbriile la toată lumea. Mulţumirile noastre, 
doamnă. Am terminat toate treburile. Și socot că s-ar cuveni 
ca toţi cei care au muncit împreună cu atita rivnă să facem 
deseară, la despărţire, o mică rugăciune. 

MANDERS O rugăciune? La azil? 

ENGSTRAND Domnule pastor, se poate? 

MANDERS Da, da, însă... Hm! 

ENGSTRAND Mie îmi plăcea să fac seara, acolo, o mică 
rugăciune... 

DOAMNA ALVING Adevărat? 

ENGSTRAND Da, uneori. Eu sint însă un om simplu 
şi nu am harul care se cere pentru asta. Dumnezeu să mă 
ierte, dar m-am gindit că, aflindu-se aici domnul pastor, n-ar 
fi rău să... 

MANDERS Ascultă, Engstrand. În primul rind trebuie 
să-ți pun o intrebare: Ai oare liniştea sufletească necesară 
pentru o astfel de intilnire? Simţi că ai cugetul liber şi curat? 

ENGSTRAND O, Doamne! Nu cred că e cazul să vorbim 
despre cuget, domnule pastor. 

MANDERS Ba tocmai despre el cată să vorbim! De ce 
răspunzi aşa? 

ENGSTRAND Cugetul poate fi urit uneori. 

MANDERS Aha! Bine că recunoşti! Spune-mi insă 
deschis: ce e cu Regine? 

DOAMNA ALVING (repede) Domnule pastor! 

MANDERS (liniștitor) Lăsaţi-mă... 

ENGSTRAND Cu Regine? Vai, cum mă speriați! (Se 
uită la doamna Alving.) Nu se mai termină odată povestea 
cu Regine? 

MANDERS Bine-ar fi să se termine odată! Vreau să 
ştiu insă ce e cu dumneata și cu Regine? Te consideri tatăl 
ei, nu-i aşa? 

ENGSTRAND (nesigur) Sfinţia-voastră cunoaşteţi po- 
vestea mea şi a răposatei Johanne... 

MANDERS Adevărul nu mai poate fi ascuns. Răposata 
dumitale soţie i-a povestit doamnei Alving toată situaţia 
inainte de a părăsi serviciul. 

ENGSTRAND l-a povestit totul? 

MANDERS Totul, Engstrand. 

ENGSTRAND Şi ea, care se jura pe toţi dumnezeii... 

MANDERS Da, se jura? 

ENGSTRAND Se jura, dar minţea! 

MANDERS Și timp de atiţia ani mi-ai ascuns adevărul. 
Mi l-ai ascuns mie, care-ţi arătam atita incredere. 

ENGSTRAND Aşa e, din păcate. 

MANDERS Am meritat eu oare asta din partea ta, Eng- 
strand? N-am fost gata oricind să-ţi vin in ajutor cu sfatul 
şi cu fapta, cît mi-a stat în putere? Răspunde! Spune că nu-i 
adevărat! ; 

ENGSTRAND Nu știu ce m-aş fi făcut de atitea ori, de 
nu era domnul pastor Manders. 

MANDERS Şi uite cum m-ai răsplătit! M-ai făcut să 
trec date inexacte în registrul de nașteri şi mi-ai ascuns atiția 
ani lucruri pe care, in numele adevărului, erai dator să mi le 

spui. Purtarea ta este de neiertat, Engstrand. De azi inainte, 
totul s-a terminat între noi. 

ENGSTRAND (cu un suspin) Da, văd foarte bine. 

MANDERS Cum te-ai putea justifica? 

ENGSTRAND Trebuia să mai vină şi aici să vorbească? 
Gindiţi-vă numai, domnule pastor, dacă aţi fi fost în aceeași 
situaţie ca răposata Johanne... 

MANDERS Eu? 

ENGSTRAND Poate nu chiar aşa, vai de păcatele mele! 
Vreau să spun numai că dacă domnul pastor ar fi avut de ce 
să se rușineze în faţa lumii, ar fi făcut ca și mine. Noi, băr- 
baţii, nu trebuie s-o judecăm pe o biată femeie cu prea multă 
asprime, domnule pastor. 

MANDERS Nici nu fac asta. Reproșurile ţi le fac 
dumitale. 

ENGSTRAND Îmi daţi voie să vă pun o întrebare? 

MANDERS Te rog! 

ENGSTRAND E bine şi frumos din partea cuiva să ridice 
pe un om prăbușit? 

MANDERS Se-nţelege că da. 

ENGSTRAND Şi nu e de datoria unui om să se ţină de 
cuvint? 

MANDERS Sigur că da, însă... 

ENGSTRAND Atunci cînd a dat nenorocirea peste Jo- 
hanne, din cauza acelui englez, sau american, ori poate rus, 
cum zice lumea, ea a venit la oraș. Pe mine mă respinsese, 
sărmana, de citeva ori, căci îi plăceau oamenii frumoşi, iar 
eu aveam beteșugul ăsta la picior. Domnul pastor îşi aduce 
aminte că am cutezat să intru într-o sală de dans unde petre- 
ceau mulţi marinari beţi şi cheflii. Și cînd am vrut să-i 
indemn să-și schimbe felul de viaţă... 

DOAMNA ALVING (la fereastră) Hm! 

MANDERS Ştiu, Engstrand. Oamenii te-au zvirlit pe 
scară. Mi-ai mai povestit întimplarea asta. Îţi duci cu cinste 
beteșugul. . 

ENGSTRAND Nu mă fălesc, domnule pastor. Atit am 
vrut să vă spun, că Johanne a venit apoi la mine să-și deschi- 
dă sufletul. Avea ochii în lacrimi, scrişnea din dinți. Pot să 
vă spun, domnule pastor, că m-a durut inima ascultînd-o. 

MANDERS Da? Te-a durut? 

ENGSTRAND Atunci i-am spus aşa: americanul e un 
om care străbate toate mările. Tu, Johanne, ai comis un 
păcat şi eşti o ființă dezonorată. Jakob Engstrand, am zis 
eu, e însă un om care umblă pe două picioare. Am spus asta, 
domnule pastor, numai aşa, ca un fel de comparaţie. 

MANDERS Te înţeleg foarte bine. Spune mai departe. 

ENGSTRAND Atunci am ridicat-o din noroi şi m-am 
cununat cu ea, ca să nu afle lumea de cită rătăcire se făcuse 
vinovată cu niște străini. 

MANDERS Purtarea ta a fost frumoasă, n-am ce zice. 
Nu te pot aproba însă că ai consimţit să primeşti bani... 

ENGSTRAND Bani? Eu? Nici o lăscaie. 

MANDERS (către doamna Alving, întrebător) Ce ziceţi? 

ENGSTRAND O, da. Staţi puţin. Johanne parcă avea, 
ce-i drept, nişte bani. Eu însă nici n-am vrut să mă uit la ei. 
Ptiu! mi-am zis. Banii ăștia sint plata păcatului. Aurul 
acela scirbos sau biletele de bancă, nu știu ce-or fi fost, le 
dăm înapoi americanului, am zis. Dar acela se făcuse nevăzut 
în largul mării, domnule pastor. 

MANDERS Se făcuse nevăzut, dragă Engstrand? 

ENGSTRAND Da. Și atunci m-am inţeles cu Johanne 
să folosim banii pentru creşterea copilului. Așa am și făcut. 
Pot da socoteală de fiecare gologan. 

MANDERS Asta schimbă mult situația. 

ENGSTRAND lată toată povestea, domnule pastor. Şi 
am curajul să spun că am fost un tată bun pentru Regine; 
cit mi-a stat în putere, căci, din păcate, sint cam şubred. 

MANDERS Lasă, dragă Engstrand... 

ENGSTRAND Pot spune că eu am crescut copilul și că 
am trăit bine cu răposata Johanne. Niciodată nu mi-a trecut 
prin gînd să mă duc la domnul pastor şi să mă fălesc că am 
făcut şi eu o dată o faptă bună pe lume. Asemenea poveşti, 
lui Jakob Engstrand îi place să le treacă sub tăcere. Din 
nefericire, întimplări de-astea sint destul de rare. laratunci 
cînd vin la domnul pastor, am de vorbit totdeauna despre o 
droaie de nevoi şi de alte blestemăţii. După cum spuneam, 
cugetul poate fi urit uneori. 

MANDERS Dă-mi mina, Jakob Engstrand. 

ENGSTRAND O, domnule pastor! 

MANDERS Fără ocolişuri! (Îi stringe mina.) Uite-aşa! 

ENGSTRAND Și dacă v-aș ruga frumos să mă iertați... 

MANDERS Dumneata să mă rogi? Dimpotrivă, iertare 
iti cer eu. 

ENGSTRAND Asta nu se poate. 

MANDERS Ba da, și ţi-o cer din toată inima. lartă-mă 
că nu te-am cunoscut bine. Si măcar de ţi-aș putea da și alte 
semne de sincera mea pocăință și de recunoştinţa pe care ţi-o 
port! 

ENGSTRAND Aşa, părinte? 

MANDERS i-o spun din suflet. 

ENGSTRAND Îmi pare bine că ați avut ocazia să mi-o 
spuneți. Cu banii pe care i-am cîştigat aici, am de gind să 
infiinţez în oraş un fel de han pentru marinari. 

DOAMNA ALVING Te gindeşti la așa ceva? 

ENGSTRAND Da, mă gîndesc la un fel de azil, cum s-ar 
zice. Marinarilor care umblă pe uscat le ies în cale fel de 
fel de ispite. În căminul ăsta, la mine, ei ar fi, cred, ca sub 
supravegherea unui părinte. 

MANDERS Ce ziceți, doamnă Alving? 

ENGSTRAND Ca să pornesc treaba, nu dispun de o sumă 
prea mare, dar dacă mi s-ar da o mînă de ajutor de undeva... 

MANDERS Bine, bine, ne vom gîndi serios la problema 
asta. Intenția ta mă bucură nespus. Du-te acum, pregăteşte 
totul și aprinde luminile ca de sărbătoare. Şi vom petrece 
impreună citeva clipe înălțătoare, dragul meu Engstrand. 
Cred că te afli acum in cea mai nimerită stare sufletească. 

ENGSTRAND Și eu cred. Vă las cu bine, doamnă, şi vă 
mulțumesc că m-ați primit. Vă rog să aveți grijă de Regine. 
(Își şterge o lacrimă.) Ciudat, dar copila bietei Johanne 
parcă ar fi crescut în inima mea. Zău că da! (Salută și iese 
prin vestibul.) 

MANDERS Ce ziceţi de el, doamnă Alving? Situaţia se 
prezintă acum cu totul altfel. 

DOAMNA ALVING Da, într-adevăr. 

MANDERS Vedeţi, prin urmare, cit trebuie să fim de 
prudenţi cind judecăm pe cineva. Simţi totuşi o plăcere 
intimă să te incredinţezi singur că ai greşit. Ce ziceţi? 

DOAMNA ALVING Nu pot zice altceva, domnule pastor, 
decit că ești și ai rămas un copil mare. 

MANDERS Eu? 

DOAMNA ALVING (punind miinile pe umerii lui) Și 
mai zic că îmi vine să te iau în braţe. 

MANDERS (ferindu-se repede) Dumnezeu să vă aibă in 
paza lui, dar astfel de plăceri... 

DOAMNA ALVING (cu un zîmbet) O, pastore, nu te feri 
de mine. 

MANDERS (lingă masă) Aveţi uneori un fel exagerat 
de a vă exprima. Acum vreau să string actele și să le pun în 
geanta mea. (Virindu-și actele în geantă.) Aşa! Şi vă spun la 
revedere. Fiţi cu ochii în patru, cind se întoarce Osvald. Voi 
veni şi eu mai tirziu. (Își ia pălăria și iese pe ușa vestibulului.) 

DOAMNA ALVING (scoate un suspin, se uită o clipă pe 
fereastră, deretică puțin prin cameră și vrea să intre în sufra- 
gerie, dar se oprește în pragul ușii cu un strigăt reţinut) Osvald. 
tot la masă ești?! 

= OSVALD (din sufragerie) Vreau să-mi termin de fumat 
ţigara. 

DOAMNA ALVING Credeam că ai ieşit să te plimbi puţin. 

OSVALD Pe o vreme ca asta? (Zorndie un pahar. 
Doamna Alving lasă uşa deschisă şi se așază pe canapea, lingă 
fereastră, cu lucrurile ei de împletit.) Cine a plecat adineauri? 
Pastorul Manders? 

DOAMNA ALVING Da, s-a dus jos, la azil. 

OSVALD Bine! (Paharul și sticla zornăie din nou.) 

DOAMNA ALVING (aruncînd o privire îngrijorată) Dragă 
Osvald, n-ar trebui să bei atita lichior. E prea tare. 

OSVALD E un leac bun contra umezelii! 

DOAMNA ALVING Nu vii puţin încoace? 

OSVALD Acolo nu pot fuma. 

DOAMNA ALVING Ştii bine că ţigări poţi fuma și aici! 

OSVALD Bine. Vin îndată. Numai un pic să mai beau. 
Așa... (Intră cu ţigara în gură și închide ușa după el. Pauză 
scurtă.) Unde s-a dus domnul pastor? 

DOAMNA ALVING Ți-am spus doar că s-a dus la azil. 

OSVALD Da, da. Aşa-i. 

DOAMNA ALVING Nu trebuia să rămii atita vreme la 
masă, Osvald. 

OSVALD (cu ţigara la spate) E atit de plăcut, mamă! 
(O dezmiardă.) Gindeşte-te ce înseamnă pentru mine, care 
am venit acasă, să şed la masă cu mama, în camera ei, și să 
gust mîncărurile ei delicioase... 

DOAMNA ALVING O, dragul, dragul meu băiat! 

OSVALD (cam nerăbdător, se plimbă fumînd) Ce altceva 
aş mai putea să fac aici? Nu pot lucra nimic... 

DOAMNA ALVING Te înţeleg. 

OSVALD Pe-o vreme atit de noroasă... Nu se întrezăreşte 
o rază de soare toată ziua! (Plimbindu-se.) O! Îngrozitor 
să nu ai ce lucra! | 

DOAMNA ALVING Poate că era mai bine să nu fi 
venit încă acasă. 

OSVALD A trebuit, mamă. 

DOAMNA ALVING Aș fi preferat de o mie de ori să mă 
lipsesc de fericirea de a te avea lingă mine, decit să... 

OSVALD (oprindu-se lingă masă) Spune-mi, mamă: 
eşti cu adevărat fericită că mă vezi acasă? 

DOAMNA ALVING Dacă sînt fericită, eu? 

OSVALD (mototolind un ziar) Cred că ţi-e indiferent 
dacă sint aici sau în altă parte. 

DOAMNA ALVING Cum te lasă inima, Osvald, să spui 
asta mamei tale? 

OSVALD Pină acum ai putut să trăiești şi fără mine. 

DOAMNA ALVING Da, adevărat. Am trăit fără tine. 
(Pauză. Începe a se lăsa încet amurgul. Osvald se plimbă de 
colo pînă colo. A terminat ţigara.) 

OSVALD (oprindu-se lingă doamna Alving) Îmi dai 
voie, mamă, să mă așez puţin pe canapea lingă tine? 

DOAMNA ALVING (făcîndu-i loc) Da, şezi, te rog, dragul 
meu băiat. 

OSVALD (așezindu-se) Pot să-ţi spun ceva, mamă? 

DOAMNA ALVING (încordată) Ce vrei să-mi spui? 

OSVALD (privind înaintea lui) Nu mai pot să tac. 

DOAMNA ALVING Despre ce e vorba? 

OSVALD (același joc) N-am apucat să-ţi scriu. Și, de 
cînd am venit acasă... 

DOAMNA ALVING (apucîndu-l de braţ) Ce s-a întimplat, 
Osvald? 

OSVALD Și ieri, și azi, am tot căutat să-mi alung gindu- 
rile, să scap de ele. Nu pot, nu mai pot... 

DOAMNA ALVING (rudicindu-se) Te rog să-mi spui tot 
ce ai pe inimă, Osvald. 

OSVALD (trăgind-o înapoi pe canapea) Stai. Voi încerca 
să-ţi spun. M-am plins mult de oboseala drumului. 

DOAMNA ALVING Ei da, şi? 

OSVALD Nu e vorba totuşi de o oboseală ca oricare... 

DOAMNA ALVING (voind să sară în sus) Nu cumva ești 
bolnav, Osvald? 

OSVALD (trăgînd-o iarăşi îndărăt) Stai jos, mamă. 
Ascultă-mă liniştită. De fapt, nu-s bolnav. Nu e vorba de 
ceea ce se cheamă în general boală. Sint destrămat sufletește, 
mamă. Nu voi mai putea să lucrez! (Își acoperă faţa cu mii- 
nile și cade în poala ei, plingind cu hohote.) 

DOAMNA ALVING (tremurînd, palidă) Osvald! Uită-te 
la mine. Nu, nu! Nu-i adevărat! 

OSVALD (privind-o cu desperare) Să nu mai poţi lucra! 
Niciodată! Niciodată! Să fii un cadavru viu! Îţi dai seama, 
mamă, cît de îngrozitor e? 

DOAMNA ALVING Copil nefericit! Ce nenorocire ţi s-a 
intimplat? 

OSVALD (ridicîndu-se iar în picioare) Nu ştiu! N-am 
dus niciodată o viaţă dezordonată! În nici o privinţă! Nici- 
odată, mă crezi, mamă? 

DOAMNA ALVING Cum să nu te cred, Osvald?! 

OSVALD Şi totuși, am fost lovit ca de un blestem. O 
năpastă cumplită! | 

DOAMNA ALVING Toate se vor indrepta, dragul mamei 
băiat. Nu-i decit oboseală. Te rog să mă crezi. 

OSVALD (deprimat) La fel mi-am zis şi eu intii, dar 
nu-i așa. 

DOAMNA ALVING Povesteşte-mi totul din fir-a-păr. 

OSVALD Asta şi am de gind. 

DOAMNA ALVING Cînd ai observat primele simptome? 

OSVALD Îndată după ce am sosit acasă, ultima dată 
cind m-am întors de la Paris. Am început să simt niște dureri 
grozave de cap, mai ales în ceafă. Parcă mi se răsucea mereu 
un şurub în creier. 

DOAMNA ALVING Și pe urmă? 

OSVALD La început am crezut că nu-i vorba decit de 
vechile dureri de cap, care mă chinuiseră în copilărie. 

DOAMNA ALVING Da, da. 

OSVALD Era cu totul altceva.Am băgat de seamă ime- 
diat. Nu puteam să mai lucrez. Voiam să încep un tablou 
mare. Nu mă simţeam totuși în stare. Parcă mi se paraliza- 
seră toate puterile. Nu eram in stare să concep nimic. Ame- 

team. Mi se invirtea capul. Îngrozitor. Am chemat un medic 
care m-a lămurit. 

DOAMNA ALVING Cum? 

OSVALD Era unul dintre cei mai de seamă medici de 
acolo. A trebuit să-i spun cum mă simţeam. A început atunci 
să-mi pună o seamă de întrebări care, după mine,nu aveau 
nici o legătură cu starea mea. Nu-mi dădeam seama 
ce urmărea. 

DOAMNA ALVING Şi apoi? 

OSVALD În cele din urmă, mi-a spus: „Încă de la naş- 
tere ești ros de niște viermi“. El intrebuinţase expresia 
vermoulu. 

DOAMNA ALVING (cu încordare) Ce voia să spună? 

OSVALD Nici eu n-am înţeles și l-am rugat să-mi explice 
mai bine. Atunci bătrînul cinic (încleștindu-și pumnii) a 
zis... O! 

DOAMNA ALVING Ce-a zis? 

OSVALD A zis: „Păcatele părinţilor le plătesc copiii“. 

DOAMNA ALVING (ridicindu-se încet) Păcatele părin- 
ților... 

OSVALD Era cît pe ce să-i trag o palmă... 

DOAMNA ALVING (începînd să umble de colo pină colo) 
Păcatele părinţilor... 

OSVALD (zîmbind cu amărăciune) Şi ce crezi? L-am 
asigurat că nu putea fi vorba de așa ceva. N-a cedat însă. 
A rămas la părerea lui. Abia atunci i-am arătat scrisorile 
tale și i-am tradus toate pasajele în care vorbeai de tata. 

DOAMNA ALVING Și pe urmă? 

OSVALD Pe urmă, a trebuit să recunoască, bineînţeles, 
că judecase pripit. Şi așa am aflat adevărul. Un adevăr de 
neconceput! Trebuia să renunţ la viaţa luminoasă alături de 
camarazii mei. Lovitura a fost prea grea pentru puterile mele. 
Aşadar, eu însumi am fost de vină! 

DOAMNA ALVING Osvald! Să nu crezi!... 

OSVALD Altă explicaţie nu există. E îngrozitor. Sint 
distrus iremediabil, pentru toată viaţa, din cauza nesocotin- 
ţei mele. Nici nu mai pot să mă gindesc măcar la tot ce visa- 
sem să înfăptuiesc pe lume. O! De s-ar putea să mă nasc din 
nou, să dreg ceea ce s-a stricat! (Se aruncă pe canapea cu 
faţa în jos. Doamna Alving îşi fringe miinile şi se plimbă de 
colo pină colo, frămintindu-se în tăcere. După citeva clipe, 

Osvald privește în sus și rămîne rezemat în coate.) Cel puţin 
dacă ar fi fost ceva ereditar, de care să nu fii vinovat! Dar 
așa! Să- ți pierzi în chip atit de rușinos și de nesocotit feri- 
cirta, sănătatea, tot ce ai pe lume, viitorul, viaţa!.. 

DOAMNA ALVING Nu, dragul meu copil. E cu nepu- 
tință. (Se apleacă spre el.) Situaţia ta nu e atit de desperată 
cum 0 crezi 

OSVALD O! Tu nu ştii! (Sare în sus.) Şi cind mă gin- 
desc, mamă, cită durere iţi voi pricinui! De multe ori aș fi 
dorit să nu te sinchiseşti prea mult de soarta mea. 

DOAMNA ALVING Eu, Osvald? Tu, singurul meu copii, 
tot ce am pe lumea asta! Singura fiinţă pe care o simt apro- 

iată. 
P OSVALD (îi ia amîndouă mîinile şi i le sărută) Da, da, 
acum văd. Cînd sint singur, văd realitatea înfiorător de 
tristă. Acuma însă, cînd o cunoşti și tu... dar să nu mai vor- 
bim azi despre ea... Nu mai pot să mă gindesc mereu la lucru- 
rile astea. Dă-mi ceva de băut, mamă. 

DOAMNA ALVING Ceva de băut? Ce vrei să bei? 

OSVALD Orice. Poate ai puţin punci rece. 

DOAMNA ALVING Da, Osvald dragă, însă.. 

OSVALD Nu spune nu. Fii bună. Vreau să- mi alung 
gindurile negre. (Se duce în seră.) Vai! Ce întuneric e aici! 
(Doamna Alving trage de şnurul unei sonerii din dreapta.) 
Și vremea asta ploioasă, care nu se mai termină! Poate să 
țină săptămini întregi in şir. Ba chiar și luni de zile, fără 
să vezi un pic de soare. De cite ori am venit acasă, nu-mi 
aduc aminte să fi prins vreodată vreme cu soare. 

DOAMNA ALVING Ai de gind să mă părăseşti, Osvald? 

OSVALD Hm! (Răsuflă greu.) Nu mă gindesc la nimic. 
Nici nu pot să mă gîndesc la ceva! (Cu glas domol.) Mai 
aștept încă. 

REGINE (din sufragerie) Aţi sunat, doamnă? 

DOAMNA ALVING Da. Adu o lampă. 

REGINE Imediat, doamnă. E gata aprinsă. (Jese.) 

DOAMNA ALVING (ducindu-se spre Osvald) Nu te jena 
de mine, Osvald. 


OSVALD Nu, mamă. (Apropiindu-se de masă.) Mi se 
pare că ţi-am spus totuși prea multe. ( Regine aduce lampa şi 
o așază pe masă.) 

DOAMNA ALVING Ascultă, Regine. Fii bună şi adu-ne 
o jumătate de sticlă de șampanie. 

REGINE Bine, doamnă. (Iese iar.) 

OSVALD (o îmbrățișează pe doamna Alving) Fie ce-ofi. 
Stiam eu că mama n-o să-şi lase băiatul să moară de sete. 

DOAMNA ALVING O, dragul meu copil! Cum te-aş 
putea refuza acum? 

OSVALD (cu vioiciune) Adevărat, mamă? E chiar aşa 
cum spui? 

DOAMNA ALVING Ce anume? 

OSVALD Că nu-mi poţi refuza nimic? 

DOAMNA ALVING Dragul meu Osvald! 

OSVALD Sst! 

REGINE (aduce o tavă cu o jumătate de sticlă cu șampa- 
nie şi două pahare, pe care le așază pe masă) S-o desfund? 

OSVALD Nu. O desfund eu. (Regine iese.) 

DOAMNA ALVING (așezindu-se la hasă) Ce voiai să-mi 
spui? 

i OSVALD (ocupat cu destuparea sticlei) Mai întii un 
pahar, adică două. (Sare dopul, Osvald umple un pahar şi 
vrea să toarne şi în celălalt.) 

DOAMNA ALVING (punind mina deasupra paharului) 
Mulţumesc. Mie să nu-mi torni. 

OSVALD Atunci torn numai pentru mine. (Golește 
paharul, îl umple din nou și il golește iar; apoi se așază la 
masă.) 

DOAMNA ALVING (așteptind) Şi acum? 

OSVALD (fără s-o privească) Ascultă, mamă. În timpul 
prinzului, am observat că tu și pastorul Manders aveaţi feţele 
foarte ciudate. 

DOAMNA ALVING Ai observat? 

OSVALD Da. Hm! (După o scurtă pauză.) Spune-mi, 
te rog, ce părere ai despre Regine? 

DOAMNA ALVING Ce părere am despre Regine? 

OSVALD Da. Nu-i așa că-i o fată incintătoare? 

DOAMNA ALVING Dragă Osvald, tu n-o cunoşti atit de 
bine ca mine. 

OSVALD Ce vrei să spui? 

DOAMNA ALVING Regine a stat acasă la tatăl ei prea 
multă vreme. Ar fi trebuit s-o iau la mine mai de timpuriu. 

OSVALD Da, însă acum e o fată minunată. Nu, mamă? 
(Își umple paharul.) 

DOAMNA ALVING Regine are şi defecte, multe şi mari. 

OSVALD Ce importanţă are asta? (Bea iar.) 

DOAMNA ALVING Și totuşi, ţin la ea şi mi-am luat 
răspunderea educaţiei ei. N-aş vrea însă pentru nimic în 
lume să ajungă unde nu trebuie. 

OSVALD (sărind în sus) Mamă! Regine e singura mea 
salvare. 

DOAMNA ALVING (rudicîndu-se) Ce vrei să spui? 

OSVALD Nu mai pot suporta chinul ăsta sufletesc. 

DOAMNA ALVING Nu o ai alături pe mama ta, să-l 
impartă cu tine? 

OSVALD Așa mi-am zis şi eu; de aceea am şi venit 
acasă! Nu merge însă! Văd bine că nu merge. Nu pot să tră- 
lesc aici! 

DOAMNA ALVING Osvald! 

OSVALD Trebuie să trăiesc altfel, mamă. Sint nevoit 
să plec de lingă tine. Nu vreau ca tu să vezi anumite lucruri. 

DOAMNA ALVING Nefericitul meu copil! Cită vreme 
ești însă bolnav... 

OSVALD Dacă ar fi numai boala, aş rămine la tine, 
mamă. Tu eşti prietena mea cea mai bună din lumea asta. 

DOAMNA ALVING Nu-i așa, Osvald? 

OSVALD (plimbîndu-se neliniștit) Dar mai sint chinu- 
rile, remușcările, căinţa şi teama cumplită de moarte, teama 
asta ingrozitoare!... 

DOAMNA ALVING (pășind după el) Teama? Care teamă? 
Ce vrei să spui? 

OSVALD Nu mă mai întreba nimic. Nu știu. Nu-ţi pot 
desluși tot ce am pe suflet. (Doamna Alving se duce la dreapta 
și trage șnurul soneriei.) Ce vrei? 

DOAMNA ALVING Vreau ca băiatul meu să fie vesel. 
Nu trebuie să se mai gindească la nimic. (Către Regine, care 
s-a ivit în pragul ușii.) Mai adu şampanie, Regine. O sticlă 
întreagă. (Regine iese.) 

OSVALD Mamă! 

DOAMNA ALVING Crezi poate că nu ştim să trăim și 
noi, aici, la fermă? 

OSVALD Cit e de frumoasă! Și ce trup splendid! Şi 
perfect sănătoasă! 

DOAMNA ALVING (așesindu-se la masă) Stai jos, Osvald, 
să vorbim liniștiți. 

OSVALD (așezindu-se) Tu, mamă, nu știi că eu am de 
reparat o nedreptate faţă de Regine. 

DOAMNA ALVING Tu? 

OSVALD Sau o mică nesocotinţă, cum vrei să-i zici. 
De altfel, foarte nevinovată. Cind am fost acasă ultima oară... 

DOAMNA ALVING Da, şi? 

OSVALD M-a intrebat de multe ori despre viaţa pe care 
o duc la Paris, iar eu i-am povestit cîte puţin despre lumea 
de acolo. Într-o zi, mi-aduc aminte, m-am dus la ea şi am 
întrebat-o: „Nu ţi-ar plăcea să vii şi tu acolo cu mine?“ 

DOAMNA ALVING Și» 

OSVALD Fata s-a îmbujorat la faţă şi mi-a răspuns: 
„Da, mi-ar plăcea“. Da, da, i-am răspuns ła rindul meu, om 
mai vedea, sau cam așa. 

DOAMNA ALVING Pe urmă? 

OSVALD Am uitat. Alaltăieri însă, cind am întrebat-o 
dacă se bucură că voi rămîne mai multă vreme acasă... 

DOAMNA ALVING Aha! 

OSVALD ...s-a uitat curioasă la mine şi m-a întrebat: 
„ȘI cum rămine cu plecarea mea la Paris?“ 

DOAMNA ALVING Plecarea ei?! 

OSVALD Luase vorbele mele în serios și tot timpul 
se gîndise la mine; ba se şi apucase să înveţe franceza... 

DOAMNA ALVING Aşa, va să zică? 

OSVALD Mamă, cind am văzut-o pe fetişcana asta fru- 
moasă și plină de sănătate — inainte nu prea o luam în 
seamă, dar acum, cînd stătea cu brațele deschise, gata parcă 
să mă înlănţuie cu ele... 

DOAMNA ALVING Osvald! 

OSVALD ...atunci m-am gindit că ea va fi salvarea mea, 
că-mi va reda bucuria de a trăi. 

DOAMNA ALVING (uluită) Bucuria de a trăi? Salvarea 
ta? 

REGINE (venind din sufragerie cu o sticlă de șampanie) 
Vă rog să mă iertați că am zăbovit atita, însă a trebuit să mă 
cobor în pivniţă. (Pune sticla pe masă.) 

OSVALD Mai adu, te rog, un pahar. 

REGINE (privindu-l uimită) Este un pahar și pentru 
doamna, domnule Alving. 

OSVALD Știu, Regine, insă adu unul şi pentru tine. 
(Regine tresare şi aruncă o privire fulgerătoare spre doamna 
Alving.) 

OSVALD Hai! Ce faci? 

REGINE (încet, șovăitoare) Îmi dă voie doamna? 

DOAMNA ALVING Adu paharul, Regine. (Regine se 
duce în sufragerie.) 

OSVALD (uitindu-se după ea) Ai observat mersul ei 
sigur, sănătos? 

DOAMNA ALVING Nu, nu, nu trebuie, Osvald. 

OSVALD E lucru hotărit, vezi bine. Zadarnic te impotri- 
vești. ( Regine aduce un pahar gol pe care îl ține în mină.) Şezi, 
te rog, Regine. (Regine se uită întrebător la doamna Alving.) 

DOAMNA ALVING Şezi. (Fata se așază pe un scaun lingă 
ușa sufrageriei şi se uită drept în faţa ei, cu paharul gol în 
mină.) Ce spuneai, Osvald, despre bucuria de a trăi? 

OSVALD Da, mamă, bucuria de a trăi... Aici, acasă, o 
cunoaşteţi prea puţin. N-o văd niciodată. 

DOAMNA ALVING N-o vezi, cînd eşti la mine? 

OSVALD Nu, n-o văd cind sint acasă. Tu nici nu-ţi dai 
seama. 

DOAMNA ALVING Ba da. Cred că-mi dau seama... ar um. 

OSVALD Bucuria de a trăi, și prin urmare aceea dea 
lucra... În fond, e același lucru. Dar nici bucuria asta n-o 
cunoaşteţi aici. 

DOAMNA ALVING Poate că ai dreptate. Vorbește-mi 
mai mult despre ea, Osvald. 

OSVALD Vreau să-ţi spun că aici lumea a fost învățată 
să socotească munca un blestem prin care se ispăşesc păca- 
tele, iar viaţa un chin de care e bine să scapi cît mai curind. 

DOAMNA ALVING O vale a plingerii, da; recunoaștem 
cinstit, făţiş. 

OSVALD Oamenii de prin alte părţi nici nu vor să audă 
de asemenea lucru. Nimeni nu mai crede acolo în concepţii 
de-astea. Acolo importantă e numai bucuria de a trăi. Ai 
băgat de seamă, mamă, că tot ce am pictat eu pină acum'se 
inspiră numai din bucuria dea trăi? Mereu, statornic, numai 
din asta. În tablourile mele e lumină, soare și un aer de 
sărbătoare. În ele rid chipuri de oameni fericiţi. lată de ce 
mă tem să rămîn aici, acasă, la tine. l 

DOAMNA ALVING Te temi? De ce te temi aici, la mine? 


+ 

OSVALD Mă tem ca nu cumva tot ce e bun în mine să 
se schimbe în ceva odios. 

DOAMNA ALVINU (privindu-l țintă) Crezi că s-ar putea 
intimpla aşa? 

OSVALD Sint sigur! A trăi aici aşa cum am trăit acolo, 
nu înseamnă totuși aceeaşi viaţă. 

DOAMNA ALVING (care a ascultat încordată, se ridică 
in sus cu ochii mari, îngrijoraţi) Acum înţeleg tot tileul. 

OSVALD Tilcul? 

DOAMNA ALVING Abia acum îl inţeleg și abia acum 
pot să vorbesc. 

OSVALD (rudicîndu-se) Nu te înţeleg, mamă. 

REGINE (care s-a ridicat și ea) Să mă retrag, poate? 

DOAMNA ALVING Nu. Rămii. Acum pot vorbi. Acum, 
dragul meu băiat, vei afla totul. Şi vei alege. Osvald! Regine! 

OSVALD Stai! Linişteşte-te! Domnul pastor... 

MANDERS (intrind prin ușa de la vestibul) Pot să vă 
mărturisesc că am trăit clipe plăcute, acolo jos, la azil. 

OSVALD Şi noi la fel, aici. 

MANDERS Engstrand merită sprijinit să injghebeze 
căminul pentru marinari, iar Regine trebuie să se mute la 
el, ca să-i dea o mină de ajutor! 

REGINE O, nu, domnule pastor. Vă mulţumesc. 

MANDERS (observînd-o abia acum) Cum!? Aici? Şi cu 
un pahar în mină? 

REGINE (punind repede paharul la o parte) Pardon! 

OSVALD Regine pleacă, domnule pastor, cu mine. 

MANDERS Pleacă? Cu dumneata? 

OSVALD Da, ca soţie, dacă va voi. 

MANDERS O, Doamne!... 

REGINE N-am nici o vină, domnule pastor. 

OSVALD Sau rămîne aici, dacă rămîn şi eu. 

REGINE (cu silă) Aici?! 

MANDERS Sint năucit, doamnă Alving. 

DOAMNA ALVING Nu se va întimpla nici una, nici alta, 
căci abia acum pot vorbi deschis. 

MANDERS Să nu vorbiţi! Nu, nu! 

DOAMNA ALVING Ba da, pot şi vreau să vorbesc. Şi 
totuși, nu se va dărima nici un ideal. 

OSVALD Mamă, imi ascunzi ceva. Spune-mi şi mie 
despre ce e vorba. 

REGINE (ascultind) Doamnă, auziţi? Lumea strigă 
afară. (Trece în seră și privește prin geamlic.) 

OSVALD (ducindu-se spre fereastra din stinga) Ce s-a 
intimplat? De unde vine atita lumină? 

REGINE (exclamă) Arde azilul! 

DOAMNA ALVING (la fereastră) Arde! 

MANDERS Cu neputinţă! Adineauri am plecat de-acolo. 

OSVALD Unde mi-e pălăria? Mda! Azilul tatălui meu! 
(Iese repede pe ușa dinspre grădină.) 

DOAMNA ALVING Adu-mi basmaua, Regine! Ce vilvă- 
taie! 

MANDERS E ingrozitor, doamnă Alving! Arde osinda 
acestei case blestemate. 

DOAMNA ALVING Da, da. Hai, Regine. (Ies în grabă 
amîndouă prin vestibul.) 

MANDERS (împreunindu-și miinile) Şi nimic nu e asi- 
gurat! (Iese tot pe acolo.) 


Actul IH 


(Acelaşi decor, Toate ușile sint deschise. Pe 

masă arde o lampă. Afară e intuneric. Se vede nu- 

mai o licărire slabă de foc la stinga, in fund. 

La ridicarea cortinei, doamna Alving, cu o 

basma mare pe cap, stă in picioare ìn seră şi pri- 

veşte afară. Regine, purtind şi ea o basma, stă pu- 
țin mai în urmă.) 


DOAMNA ALVING A ars totul. Pină-n temelii. 

REGINE În pivniţă incă mai arde. 

DOAMNA ALVING De ce nu s-o fi intorcind Osvald? Nu 
se mai poate salva nimic. 

REGINE N-ar trebui să-i duc pălăria? 

DOAMNA ALVING Nu şi-a luat-o? 

REGINE (arătind în vestibul) E în cuier. 

DOAMNA AL.VING Las-o acolo. Trebuie să vină. Mă duc 
să văd... (lese pe uşa dinspre grădină.) 

MANDERS (intrînd din vestibul) Doamna Alving nu-i 
aici? 

REGINE A coborit in grădină. 

MANDERS E cea mai groaznic ă noapte din viața mea. 

REGINE Ce nenorocire, domnule pastor! Nu-i așa? 

MANDERS A, nu-mi mai aminti! Nici n-am curajul să 
mă gindesc. 

REGINE Cum s-o fi intimplat? 

MANDERS Nu mă mai întreba, domnişoară. De unde 
vrei să știu. eu? De ce mă mai sicii acum? Nu mi-ajunge că 
taică-tău... 

REGINE Ce-i cu el? 

MANDERS M-a zăpăcit rău de tot. 


(Timplarul Engstrand intră prin vestibul.) 


ENGSTRAND Domnule pastor... 

MANDERS (întorcindu-se îngrozit) Şi aici mă cauţi? 

ENGSTRAND Da, păcatele mele! E nenorocire mare, 
domnule pastor! 

MANDERS (plimbindu-se încoace și încolo) Din păcate! 
Din păcate! 

REGINE De unde a izbucnit? 

ENGSTRAND Uite de unde, de la magazia aia. (Încet.) 
Am dat de dracu, fata mea! (Cu glas tare.) Şi pe mine o să 
cadă beleaua, dacă domnul pastor va fi învinuit cu ceva în 
istoria asta. 

MANDERS Te asigur, Engstrand, că... 

ENGSTRAND Numai dumneavoastră, domnule pastor, 
aţi umblat pe-acolo cu lumînări. 

MANDERS (oprindu-se) Asta numai dumneata o spui. 
Eu nu-mi aduc aminte să fi avut vreo luminare în mină. 

ENGSTRAND Da” v-am văzut foarte bine cum aţi luat 
mucul luminării între degete și l-aţi aruncat în talag. 

MANDERS Ai văzut asta? 

ENGSTRAND Cu ochii mei. 

MANDERS Nu pot să înţeleg. De altfel, nu am obiceiul 
să sting luminările astfel. 

ENGSTRAND ȘI totuşi aşa aţi făcut, din nebăgare de 
seamă. E primejdie mare, domnule pastor? | 

MANDERS (plimbindu-se agitat) Nu mă mai intreba 
nimic, te rog. 

ENGSTRAND (luîndu-se după el) Şi nici măcar n-aţi 
asigurat azilul? 

MANDERS (fără a se opri) Nu, nu! Cred că m-ai auzit, 
nu? 

ENGSTRAND (fără a-l slăbi) N-aţi făcut asigurarea, şi 
gata! A izbucnit focul. Doamne! Ce nenorocire! 

MANDERS (şterpindu-și nădușeala de pe obraz) Nu-mi! 
mai aduce aminte, Engstrand! 

ENGSTRAND O nenorocire s-a abătut asupra unui ae- 
zămint de binefacere, care ar fi fost in folosul orașului, al 
ținutului !... Cred că gazetele n-or să vă cruţe de loc, domnule 
pastor. 

MANDERS Tocmai la asta mă gindesc.E partea cea mai 
tristă a întregii intimplări. Atacurile şi acuzaţiile pline de 
ură care vor urma. Mă gindesc cu groază la ele. 


( Doamna Alving intră din grădină.) 


DOAMNA ALVING Nimeni nu-l poate face să se dezli- 
pească de lingă foc. 

MANDERS Aţi venit, doamnă? 

DOAMNA ALVING lată că ai pierdut ocazia, domnule 
pastor, de a rosti cuvintul de inaugurare. 

MANDERS O, sint foarte mihnit! 

DOAMNA ALVING (încet) Mai bine că s-a intimplat 
așa. Azilul a fost o piază rea. 

MANDERS Credeţi? 

DOAMNA ALVING Dumneata, nu? 

MANDERS Oricum, nenorocirea e foarte mare. 

DOAMNA ALVING Să vorbim despre ea ca despre ceva 
obișnuit. Îl aştepţi pe domnul pastor, Engstrand? 

ENGSTRAND (la ușa dinspre vestibul) Îl aştept, da. 

DOAMNA ALVING la loc, atunci. 

ENGSTRAND Mulţumesc. Stau bine şi-așa. 

DOAMNA ALVING (către pastorul Manders) Probabil că 
vrei să pleci cu vaporul? 

MANDERS Da. Peste o oră. 

DOAMNA ALVING Fii bun şi ia-ți inapoi toate hir- 
tiile. Nu vreau să mai știu de nimic... Alte probleme mă 
frămîntă acum. 

MANDERS Doamnă Alving... 

DOAMNA ALVING Îţi voi trimite o procură ca să rin- 
duiești totul după cum vei crede de cuviinţă. 

MANDERS Voi îndeplini bucuros această însărcinare. 
Din fericire, clauzele donaţiei mai pot fi încă schimbate în 
întregime. 

DOAMNA ALVING Sigur că da. 

MANDERS Mă gindesc deocamdată să fac așa fel încit 
lotul Solvik să revină parohiei. Despre terenul arabil nu se 
poate spune că e lipsit de valoare. Va putea fi întrebuințat 
oricînd cu folos, intr-un scop sau altul. lar veniturile sumelor 
depuse la Casa de economii se pot utiliza în sprijinul unei 
întreprinderi oarecare, în folosul oraşului. 

DOAMNA ALVING Cum vei crede de cuviinţă! Mie îmi 
este absolut indiferent acum. 

ENGSTRAND Gindiţi-vă la căminul pentru marinari, 
domnule pastor. 

MANDERS Vom chibzui cum e mai bine. 

ENGSTRAND Păi dac-om sta să chibzuim, apoi aşa 
rămîne! 

MANDERS (cu un suspin) De altfel, nu știu dacă ma: 
depinde ceva de mine. E posibil ca opinia publică să mă 
oblige să mă retrag. Totul depinde de rezultatul anchetei 
privind cauzele incendiului. 

DOAMNA ALVING Ce-ai spus? 

MANDERS Și rezultatul nu se poate şti dinainte! 

ENGSTRAND (apropiindu-se) Ba da. Mai e şi Jacob 
Engstrand pe-aici... 

MANDERS Da, da, însă... 

ENGSTRAND (mai încet) ...şi Jacob Engstrand nu-i 
omul care să părăsească un binefăcător în clipe grele! 

MANDERS Cum, dragul meu? 

ENGSTRAND Jacob Engstrand e ca un înger salvator, 
domnule pastor. 

MANDERS O, nu! Nu pot să accept... 

ENGSTRAND Totuși, așa va fi. Cunosc eu pe unul care 
cîndva a luat vina asupra sa, în locul altuia... 

MANDERS Jacob! (Stringindu-i mina.) Esti un om cu 
totul neobişnuit. Vei fi ajutat să-ţi deschizi hanul pentru 
marinari. Poţi fi sigur! (Engstrand vrea si mulțumească, 
dar nu poate din cauza emoției. Pastorul iși atirnă geanta pe 
umăr.) Acum haide. Plecăm impreună. 

ENGSTRAND (încet, către Regine, la ușa sufraveriei) 
Vino cu mine, fetițo. Vei trăi ca in sinul lui Avraam. 

REGINE (dind din cap) Merci! (Se duce în vestibul și 
aduce bagajul pastorului.) 

MANDERS Rămineţi cu bine, doamnă Alving. Şi să 
dea Dumnezeu ca duhul ordinei şi al legi: să pătrundă cit 
mai curind în acest cămin. 

DOAMNA ALVING La revedere, domnule pastor. (Se 
îndreaptă spre seră, văzindu-l pe Osvald că vine pe ușa dinspre 
grădină. ) 

ENGSTRAND (ajutindu-l, împreună cu Regine, pe pas- 
tor să-și pună paltonul) La revedere, copila mea. Și dacă ţi 
se întimplă ceva, ştii unde-l poţi găsi pe Jacob Engstrand. 
(Încet.) În strada Portului... (Către doamna Alving şi Osvald. ) 
lar casa pentru marinarii călători se va numi „Căminul 
șambelanului Alving“. Și dacă voi conduce căminul după 
principiile mele, vă promit că va fi demn de răposatul şam- 
belan. 

MANDERS (în pragul uşii) Hm! Haide, dragă Eng- 
strand. La revedere! La revedere! (les impreună prin 
vestibul.) 

OSVALD (îndreptindu-se spre masă) Despre ce casă 
vorbea? 

DOAMNA ALVING Despre un fel de azil pe care vrea să-l 
deschidă cu ajutorul pastorului Manders. 

OSVALD Ca să ardă la fel cum a ars şi ăsta? 

DOAMNA ALVING De ce crezi aşa? 

OSVALD Toate vor lua foc. Nimic nu va rămine care 
să mai amintească de tata. Şi eu stau aici şi ard. (Regine îl 
privește cu mirare.) 

DOAMNA ALVING Osvald, dragul meu copil, nu tre- 
buia să rămii atit de mult acolo... 

OSVALD (aşezindu-se la masă) Poate că ai dreptate. 

DOAMNA ALVING Să te şterg pe faţă, Osvald. Eşti ud 
leoarcă. (Îl şterge cu batista.) 

OSVALD (privind indiferent inaintea lui) Mulţumesc, 
mamă. 

DOAMNA ALVING Poate ești obosit. Nu vrei să te culci 
puţin? 

OSVALD (neliniștit) Nu mă culc. Nu dorm niciodată. 
Mă fac numai că dorm. O să vină și somnul la timpul lui. 

DOAMNA ALVING (privind îngrijorată) Eşti bolnav, 
intr-adevăr, dragul meu. 

REGINE (alurmată) Nu vă simţiţi bine, domnule Al- 
ving? 

OSVALD (nerăbdător) Închideţi toate uşile. Spaima 
de moarte... 

DOAMNA ALVING Închide uşile, Regine. (Regine în- 
chide ușile și rămîne în faţa celei de la vestibul. Doamna Alving 
impinge un scaun spre cel pe care stă Osvald,și se așază lingă 
el.) Rămin lingă tine. 

OSVALD Bine faci. Să rămînă și Regine. Să rămină 
mereu lingă mine. Vrei să mă ajuţi, Regine, spune? 

REGINE Nu înțeleg... 

DOAMNA ALVING Să te ajute? 

OSVALD Da, cînd o să fie nevoie. 

DOAMNA ALVING Osvald, o ai pe mama ta să te ajute! 

OSVALD Tu? (Zimbind.) Nu, mamă, tu n-ai cum să mă 
ajuţi! (Ride cu hohote.) Tu? Ha, ha, ha! (Privind-o serios.) 
De altfel, erai gata să mă ajuţi. (Cu violență.) De ce nu mă 
tutuiești, Regine? De ce nu-mi zici „Osvald“? 

REGINE (încet) Nu cred că o să-i facă plăcere doamnei. 

DOAMNA ALVING Mai așteaptă puţin şi o să ai voie. 
Stai şi tu jos, aici lingă noi. ( Regine se așază de partea cealaltă 
a mesei, liniștită dar şovăitoare.) Şi-acum, dragul meu copil 
chinuit, iți voi lua povara de pe suflet... 

OSVALD Tu, mamă? 

DOAMNA ALVING Da! Tot ceea ce spui că e remușşcarea 
ta, căinţa şi durerea ta... 

OSVALD Crezi că vei putea? 

DOAMNA ALVING Da, acuma pot, Osvald. Mi-ai vorbit 
mai inainte despre bucuria de a trăi, şi iată că în viaţa mea 
s-a ivit parcă o lumină nouă. 

OSVALD (dind din cap) Nu înţeleg nimic. 

DOAMNA ALVING ÎI ţii minte pe tatăl tău cînd era loco- 
tenent?! Cit se mai bucura de viaţăl... 

OSVALD Știu. 

DOAMNA ALVING Privindu-l, ai fi zis că era ca o zi de 
sărbătoare! Avea o forță imensă și era plin de viaţă. 

OSVALD Ei da, și? 

DOAMNA ALVING ȘI un asemenea copil setos de viaţă 
— căci era un copil pe vremea aceea — a trebuit să vină 
acasă, intr-un orăşel care nu-i putea oferi nimic din bucuriile 
vieţii, ci numai citeva distracţii. A venit aici fără nici un 
ţel in viaţă. Îşi avea numai slujba. Nu se putea dărui cu tot 
sufletul nici unei activităţi. Avea numai de rezolvat afaceri. 
Şi nici unul dintre camarazii lui nu știa ce inseamnă bucuria 
de a trăi. Toţi erau niște trintori și niște cheflii... 

OSVALD Mamă! 

DOAMNA ALVING Și atunci s-a întimplat ceea ce tre- 
buia să se întimple. 

OSVALD Ce trebuia să se întimple? 

DOAMNA ALVING Tu singur spuneai ce s-ar intimpla 
cu tine dacă ai rămine acasă. 

OSVALD Vrei să spui că tata... 

DOAMNA ALVING Sărmanul tău tată n-a găsit niciodată 
modul în care să-şi reverse marea bucurie de a trăi care clo- 
cotea în el. Eu, pe de altă parte, nu i-am înveselit niciodată 
căminul. 

OSVALD Nici tu? 

DOAMNA ALVING Mi se spusese, fusesem invățată să-mi 
fac datoria și alte lucruri de-astea în care am crezut atita 
vreme. Nu mi se vorbise decit de datorie, de a mea, dea lui 
şi mai ştiu eu de a cui. Cred, Osvald, că eu i-am făcut cămi- 
nul nesuferit. 

OSVALD De ce nu mi-ai scris niciodată despre lucrurile 
astea? 

DOAMNA ALVING M-am gindit întotdeauna că erai 
copilul lui. 

OSVALD Și la ce rezultat ai ajuns? 

DOAMNA ALVING (încet) Am înțeles deplin un singur 
lucru: că tatăl tău era un om sfirșit inainte ca tu să te fi 
născut. 

OSVALD (dominindu-se)Ah! (Se ridică şi se duce la fe-. 
reastră.) 

DOAMNA ALVING Și mă stăpinea zilnic un singur gind: 
că Regine, de fapt, făcea parte din familie, ca și băiatul meu. 

OSVALD (întorcindu-se repede) Regine? 

REGINE Eu? 

DOAMNA ALVING Acum știți amindoi adevărul. 

OSVALD Regine! 

REGINE Va să zică mama a fost o stricată! 

DOAMNA ALVING Maică-ta a fost în multe privinţe o 
femeie de ispravă. 

REGINE Totuşi a fost una din alea... De multe ori am 
bănuit, dar... Daţi-mi voie, doamnă, să plec imediat. 

DOAMNA ALVING Chiar vrei să pleci? 

REGINE Da, vreau! 

DOAMNA ALVING Vrei, desigur, dar... 

OSVALD (se apropie de Regine) Să pleci acum? Faci 
parte incă din casa asta. 

REGINE Merci, domnule Alving. Acum ţi-aş putea 
spune pe nume, dar nu mai e cazul. 

DOAMNA ALVING Regine, n-am fost sinceră cu tine. 

REGINE E drept că ar fi fost păcat să-mi spuneţi. Dacă 
aş fi ştiut că Osvald e bolnav... Acum nu mai poate fi nimic 
între noi. Nu pot să rămîn aici, la ţară, să-mi irosesc viața 
pentru nişte bolnavi. 

OSVALD Nici măcar pentru o fiinţă care ţi-e atit de 
apropiată? 

REGINE N-aș putea. O fată săracă trebuie să se bucure 
de viaţă. Altfel se pomeneşte într-o bună zi pe drumuri. lar 
mie, doamnă, mi-e dragă viaţa. 

DOAMNA ALVING Numai să nu apuci pe căi greşite... 

REGINE Dacă se va întimpla, voi zice că aga a fost să 
fie. Dacă Osvald seamănă cu tatăl său, tot aşa semăn și eu 
cu mama. Puteţi să-mi spuneţi, doamnă, dacă pastorul 
Manders cunoaște adevărata mea situaţie? 

DOAMNA ALVING Da! Pastorul Manders știe tot. 

REGINE Atunci trebuie să plec cît mai repede, cu va- 
porul. Domnul pastor e un om bun și mă va ajuta. Am încre- 
dere că timplarul n-o să-mi ia banii pe care... 

DOAMNA ALVING N-o să ţi-i ia. 

REGINE (uitindu-se fix la ea) Aţi fi putut să mă creg- 
teţi, doamnă, ca pe copilul unui om de lume, şi mi-ar fi 
prins bine. ( Dind din cap.) În fine, acum e totuna. (Arun- 
cînd o privire amărită spre sticla nedestupată.) Aş putea să 
mai vin să beau şampanie cu oameni din societatea bună. 

DOAMNA ALVING Dacă ți se va face dor de un cămin, 
Regine, să vii la mine. 

REGINE Vă mulțumesc, doamnă. Pastorul Manders 
va avea grijă de mine. lar dacă lucrurile nu vor merge bine, 
ştiu o casă unde voi găsi întotdeauna un refugiu. 

DOAMNA ALVING Care? 

REGINE Azilul şambelanului Alving. 

DOAMNA ALVING Acum văd bine, Regine. Te culunzi 
in prăpastie. 

REGINE Puțin îmi pasă! Adio! (Salută și iese prin 
vestibul.) 

OSVALD (uitindu-se pe fereastră) A plecat? 

DOAMNA ALVING Da. 

OSVALD (bombănind) Simt că innebunesc! 

DOAMNA ALVING (apropiindu-se de el şi punindu-i 
mina pe umăr) Atit de puternic te-a zguduit adevărul? 

OSVALD (întorcîndu-și faţa spre ea) Deci, numai tata e 
de vină, spui tu? 

DOAMNA ALVING Da, e vina nefericitului tău tată. Mă 
tem să nu-ţi fi făcut rău ceea ce ţi-am spus. 

OSVALD De ce? M-a zguduit, ce-i drept, dar, în fond, 
nu are nici o importanţă. 

DOAMNA ALVING Nu are nici o importanţă că tatăl 
tău a fost atit de nefericit? 

OSVALD Îl compătimesc, firește, ca pe oricare altul, 
însă... 

DOAMNA ALVING Ca pe oricare altul? Era tatăl tău! 

OSVALD (nerăbdător) Ce tot îmi vorbeşti de el?! Eu 
n-am știut niciodată că am cu adevărat un tată. Mi-l amin- 
tesc doar cum m-a făcut să-mi vărs sufletul intr-o zi. 

DOAMNA ALVING E îngrozitor ca un copil să nu simtă 
iubire pentru tatăl său! 

OSVALD Chiar cînd copilul nu are de ce să-l iubeas- 
că?... Mai ţii la vechea erezie, tu, care altfel eşti o femeie 
atit de luminată? 

DOAMNA ALVING E numai o erezie? 

OSVALD Înţelege şi tu, mamă! E vorba de una dintre 
acele credinţe care circulă în toată lumea despre... 

DOAMNA ALVING (tremurind) Despre strigoi! 

OSVALD (începînd să se plimbe) Da, le poţi spune stri- 
goi. 

DOAMNA ALVING (izbucnind) Osvald! Nici tu nu mă 
iubesti? 

OSVALD Pe tine, oricum, te cunosc... 

DOAMNA ALVING Da, mă cunoşti. Atita tot? 

OSVALD Și știu cit de mult ţii la mine. De aceea trebuie 
să-ţi fiu recunoscător. Și poţi să-mi fii de mare folos acum, 
cind sint bolnav. 

DOAMNA ALVING S-ar putea altfel, Osvald? Aproape 
că-mi vine să-ţi binecuvintez boala care te-a îndemnat să vii 
acasă. Văd insă că nu te mai am. Te gindeșşti în altă parte. 

OSVALD (nerăbdător) Da, da. Sint numai vorbe goale. 
Știi bine, mamă, că sint bolnav. Nu mă pot ocupa prea mult 
cu alte lucruri. Trebuie să mă gindesc mai ales la mine. 

DOAMNA ALVING (încet) Nu voi fi pretențioasă; voi 
avea răbdare. 

OSVALD Şi vei fi fericită, mamă. 

DOAMNA ALVING Da, dragul meu. Ai dreptate. (Se 
apropie de el.) Spune-mi, te-am liberat de remuşcările, de 
reproșurile tale? 

OSVALD Da, m-ai liberat de ele. Dar cine mă va libera 
de teamă? 

DOAMNA ALVING De teamă? 

OSVALD (plimbindu-se) Regine izbutise să mi-o alunge. 

DOAMNA ALVING Nu înțeleg. Ce e cu teama şi cu Re- 

gine? 
OSVALD E tare tirziu, mamă? 

DOAMNA ALVING Nu mai e mult pînă la ziuă. (Se uită 
în seră.) Colo, pe dealuri, se revarsă zorile. Şi e senin, Osvald. 
Încă puţin, şi vei vedea soarele. 

OSVALD Mă bucură. De multe lucruri aş putea să mă 
bucur şi pentru multe aș vrea să trăiesc... 

DOAMNA ALVING Da! 

OSVALD Chiar dacă n-aş mai putea să lucrez. 

DOAMNA ALVING În scurtă vreme o să poţi lucra iar, 
dragul meu. Nu mai e nimic care să te roadă şi să-ţi întunece 
gindurile. 

OSVALD Bine că m-ai scăpat de nălucirile care mă fră- 
mâîntau ! Şi pentru că veni vorba de ele, (se aşază pe canapea) 
să stăm puţin de vorbă, mamă... 

DOAMNA ALVING Da, să stăm de vorbă. (Împinge un 
fotoliu spre canapea şi se așază.) 

OSVALD Pină una, alta, răsare şi soarele. Acum știi ce 
vreau. N-o să mai am nici teama asta. 

DOAMNA ALVING Ce ştiu? 

OSVALD (fără s-o audă) N-ai spus tu, mamă, aseară, că 
nu există nici un lucru in lume pe care sănu-l faci pentru 
mine, dacă te-aș ruga? 

DOAMNA ALVING Da, aşa ţi-am spus. 

OSVALD Şi n-o să-ţi iei cuvintul inapoi, mamă? 

DOAMNA ALVING Fii sigur de asta, dragul meu băiat. 
Nu trăiesc decit pentru tine. 

OSVALD Ascultă ce-ţi spun. Ştiucă tu aì un suflet tare. 
Nu te vei prăbuși cînd vei auzi. 

DOAMNA ALVING E ceva atit de îngrozitor? 

OSVALD Să nu incepi să plingi. Auzi? Îmi făgăduieşti? 
Vom sta de vorbă liniștiți. Îmi făgăduieşti, mamă? 

DOAMNA ALVING Da, da, iți făgăduiesc. Spune-mi ce 
ai de spus. 

OSVALD Află că nu povestea cu oboseala şi cu sila de 
lucru e de fapt boala de care sufăr. 

DOAMNA ALVING Care e-atunci? 

OSVALD Boala pe care am moştenit-o (arată spre frunte 
şi adaugă încetișor) e aici, înăuntru. 

DOAMNA ALVING (aproape mută de uimire) O, nu, Os- 
vald! 

OSVALD Nu plinge. Nu pot indura să te văd plingind. 
Da, mamă, boala e aici şi stă la pindă. Poate să izbucnească 
în orice clipă. 

DOAMNA ALVING Vai, e infiorător! 

OSVALD Liniştește-te! Acesta-i adevărul. 

DOAMNA ALVING (tresărind) Nu-i adevărat, Osvald! 
E imposibil! Nu se poate! 

OSVALD În străinătate am avut o criză. A trecut repede. 
Cind am aflat însă ce se petrecuse cu mine, m-a cuprins deo- 
dată teama şi am venit la tine cit am putut de repede. 

DOAMNA ALVING Teama, va să zică! 

OSVALD Da, e cumplită! Cel puţin dacă ar fi fost vorba 
de o boală oarecare; căci nu mi-e frică de moarte, deși aș 
vrea să trăiesc cît mai mult. 

DOAMNA ALVING Trebuie să trăieşti, Osvald! 

OSVALD E îngrozitor! Să ajungi iarăși un copil nepu- 
tincios, să fii hrănit, să fii... O! E de neînchipuit! 

DOAMNA ALVING De un copil se îngrijește mama lui. 

OSVALD (sare în sus) Nu, niciodată. Tocmai asta nu 
vreau. Mă infioară gindul că voi rămine aşa cine știe ciţi ani, 
să îmbătrinesc și să încărunţesc. Într-o bună zi, s-ar putea 
intimpla să mori și să rămîn fără tine. (Se așază în fotoliul 
doamnei Alving.) Doctorul a spus că cel mai adesea boala nu 
se sfirşeşte printr-o moarte imediată. Ar fi vorba de o selero- 
zare a creierului, sau cam așa ceva. (Zimbind cu amărăciune.) 
Expresia pare frumoasă. Sugerează nişte draperii roșii şi 
grele de catifea de mătase, delicată la pipăit. 

DOAMNA ALVING (strigă) Osvald! 

OSVALD (sare iar în sus şi începe să se plimbe) Şi iată, 
mi-ai luat-o pe Regine. Cel puţin dacă aş fi avut-o pe ea. M-a 
ajutat mult. 

DOAMNA ALVING (apropiindu-se de el) Ce vrei să spui, 
dragul meu? Există in lume vreun ajutor pe care să nu ţi-l 
pot da eu? 

OSVALD După ce mi-a trecut criza pe care am avut-o 
in străinătate, doctorul mi-a spus că e posibilă o recidivă 
— şi recidivează într-adevăr — după care nu mai există 
nici o speranţă. 

DOAMNA ALVING Şi l-a lăsat inima să-ţi spună?... 

OSVALD I-am cerut eu să-mi spună, avertizindu-l că 
am de luat anumite dispoziţii legale. (Zimbeşte cu şiretenie.) 
Aşa şi era. (Scoate o cutioară din buzunarul interior de la 
piept.) Vezi cutioara asta, mamă? 

DOAMNA ALVING Ce e în ea? 

OSVALD Morfină. 

DOAMNA ALVING (privindu-l cu groază ) Osvald, copilul 
meu! 

OSVALD Sint douăsprezece capsule. 

DOAMNA ALVING (punînd mina pe el) Dă-mi cutia, 
Osvald! 

OSVALD Încă nu, mamă. (O pune la loc, în buzunar.) 

DOAMNA ALVING E sfirșitul meu! 

OSVALD Nu-i nici un sfirşit. Dacă Regine ar fi rămas 
aici, i-aş spune starea mea și aș ruga-o să-mi dea ajutorul 
din urmă. Sint sigur că m-ar ajuta. 

DOAMNA ALVING Niciodată! 

OSVALD Cind ar incepe agonia și m-ar vedea zăcind 
fără speranţă ca un plod lepădat, fără nici o șansă de salvare... 

DOAMNA ALVING Regine n-ar face-o pentru nimic in 
lume! 

OSVALD Ba ar face-o. E o fată ușuratică. S-ar plictisi 
repede să-i poarte de grijă unui bolnav ca mine. 

DOAMNA ALVING Slavă Domnului că nu mai e aici! 

OSVALD Acum o să mă ajuţi tu, mamă. 

DOAMNA ALVING (țipînd) Eu?! 

OSVALD Cine mi-e mai apropiat decit tine? 

DOAMNA ALVING Eu!? Mama ta?! 

OSVALD Într-adevăr! 

DOAMNA ALVING Eu, care ţi-am dat viaţă?! 

OSVALD Nu te-am rugat eu să mi-o dai. Și ce fel de 
viaţă mi-ai dat? N-am nevoie de ea. Poţi să ţi-o iei inapoi. 

DOAMNA ALVING Ajutor! Ajutor! (Fuge în vestibul.) 

OSVALD (după ea) Nu pleca. Unde te duci? 

DOAMNA ALVING (din vestibul) Să aduc un doctor. 
Lasă-mă! 

OSVALD (din acelaşi loc) Nu vei pleca. Nu mai intră 
nimeni aici. (Răsucește cheia.) 

DOAMNA ALVING (intorcîndu-se) Osvald! Osvald! Co- 
pilul meu! 

OSVALD (urmînd-o) Ce inimă de mamă ai, dacă mă 
poți lăsa să sufăr de teama asta nepătrunsă? 

DOAMNA ALVING (după un moment de linişte) lată 
mina mea! 

OSVALD Îmi făgăduieşti? 

DOAMNA ALVINU Dacă va fi nevoie. Dar nu va fi. Nu, 
nu, e imposibil. 

OSVALD Să sperăm. Şi să trăim împreună cit mai mult. 
Îţi mulţumesc, mamă. (Se așază în fotoliul pe care doamna 
Alving l-a împins spre canapea. Se luminează de ziuă. Lampa 
continuă să ardă pe masă.) 

DOAMNA ALVING (apropiindu-se sfios) Eşti mai liniștit 
acum? 

OSVALD Da. 

DOAMNA ALVING (aplecîndu-se spre el) A fost o inchi- 
puire nebună a ta, Osvald. Numai inchipuire. Acum te vei 
odihni. Aici, la mama ta, scumpul meu copil. Vei căpăta 
orice vei dori, la un singur semn, ca pe vremea cind erai mic. 
Vezi? Accesul a trecut. A trecut foarte repede. Ştiam bine 
că va trece. Şi vom avea o zi atit defrumoasă, Osvald, dragul 

meu, o vreme cu soare. Acum o să-ţi vezi căminul într-o 
lumină mai bună. 


(Se duce la masă şi stinge lampa. Răsare soarele. 
În fund se zăresc ghețarul și piscurile în lumina in- 
sorită a dimineţii.) 


OSVALD (şade in fotoliu, cu spatele spre fund, fără a se 
mişca. Apoi, deodată) Mamă, dă-mi soarele! 

DOAMNA ALVING (la masă, privindu-l uluită) Ce-ai 
spus, dragul meu? 

OSVALD (repetă cu glas domol) Soarele! Soarele! 

DOAMNA ALVING (ducîndu-se lingă el) Ce-i cu tine, 
Osvald? (Osvald pare că se ghemuieşte pe fotoliu; i se moaie 
toți muşchii; faţa lui nu are nici o expresie; ochii privesc ince- 
foşaţi. Doamna Alving tremură de groază.) Ce ai, Osvald? 
(Cade în genunchi lingă el și îl scutură.) Osvald! Osvald! 
Uită-te la mine! Nu mă recunoşti? 

OSVALD (cu glas domol, ca și mai inainte) Soarele! 
„Soarele! 

DOAMNA ALVING (sare în sus deznădăjduită, își smulge 
părul și strigă) Nu mai pot indura! (Încremenită, șoptește.) 
Nu mai pot! ( Deodată.) Unde le-ai pus? (Pipăindu-l înfri- 
gurată la piept.) Aici! (Face cîțiva pașiînapoi şi strigă.) 
Nu, nu, nu! Nu, nu! (Stă la distanţă de cîțiva pași de el, 
cu mîinile în părul încilcit și îl privește cu o groază mută.) 

OSVALD (nemișcat, ca şi înainte) Soarele! Soarele! 

(Acţiunea se petrece intr-un oraș de pe litoral, in 

sudul Norvegiei.) 


Actul I 


(Seara, în locuinţa doctorului Stockmann; un 
salon modest, dar curat și frumos mobilat. În 
peretele din dreapta, două uși: cea din fund dă în 
vestibul, cea din faţă în cabinetul doctorului. La 
stinga, în dreptul uşii dinspre vestibul, altă ușă 
care răspunde în celelalte încăperi ale apartamentu- 
lui. La mijlocul peretelui din stînga, o sobă de te- 
racotă ; mai în faţă, un divan cu oglindă deasupra, 
în faţa căruia se află o masă ovală cu o cuvertură 
așternută pe ea. Pe masă, o lampă cu abajur, aprin- 
să. În fund, o uşă deschisă spre sufragerie. Masa, 
cu o lampă aprinsă pe ea, e pregătită pentru cină. 

Billing stă la masă, cu un şervet înnodat în 
jurul gitului.. Doamna Stockmann, lingă el, ìi 
oferă o farfurie cu o bucată mare de friptură. Cele- 
lalte locuri de la masă sînt neocupate. Faţa de masă 

e în dezordine, ca după un ospăț terminat.) 


DOAMNA STOCKMANN Asta e, domnule Billing: cine 
vine prea tirziu la masă, găsește mincarea rece. 

BILLING (mincind) Friptura e excelentă, delicioasă. 

DOAMNA STOCKMANN Soţul meu, după cum știi, e 
intotdeauna foarte punctual la masă. 

BILLING Nu face nimic. Cind sint singur și nu mă supără 
nimeni, parcă mîncarea imi tihnește mai bine! 

DOAMNA STOCKMANN Mai ales dacă ai poftă. (Atentă 
spre vestibul.) Mi se pare că e Hovstad... 

BILLING Probabil. 

(Intră primarul cu paltonul pe el, cu chipiul de uni- 
formă și cu baston.) 


PRIMARUL Bună seara, cumnățică. 

DOAMNA STOCKMANN (intrind în salon) Bună seara, 
Peter! Dumneata erai? Ce bine că dai pe la noi! 

PRIMARUL Eram in trecere pe-aici şi... O! Dar mi se 
pare că al oaspeți. 

DOAMNA STOCKMANN (cam încurcată) Nu... Unmu- 
safir ocazional. ( Repede.) Hai, intră să iei o gustare. 

PRIMARUL Eu? Nu, mulţumesc, dragă. Seara mă feresc 
ca de nu știu ce de mîncare gătită. Cu indigestia mea... 

DOAMNA STOCKMANN Fă și dumneata o dată o excep- 
tie... 

PRIMARUL Nici vorbă! Eu țin la ceaiul meu cu sandvis, 
E, in definitiv, mai sănătos şi chiar ceva mai economic. 

DOAMNA STOCKMANN (zimbind) Poate vrei să spui că 
eu și cu Tomas sîntem prea risipitori? 

PRIMARUL Dumneata, cumnată, nu ești. Departe de 
mine gindul ăsta. (Arătind spre cabinetul doctorului.) Nu-i 
acasă? 

DOAMNA STOCKMANN Nu. A ieșit cu băieţii să facă o 
mică plimbare, după masă. 

PRIMARUL Crede că asta îi prieşte? (Ascultind.) Mi se 
pare că vine. 

DOAMNA STOCKMANN E altcineva. (Se aude o bătaie 
în ușă.) Intră! (Intră din vestibul redactorul Hovstad.) Dum- 
neata erai, domnule Hovstad? 

HOVSTAD Da. Vă rog să mă scuzaţi, doamnă. Am fost 
reținut la tipografie. Bună seara, domnule primar! 

PRIMARUL (salutind cu oarecare răceală) Bună seara, 
domnule redactor. Aţi venit desigur cu treburi. 

HOVSTAD Da, în parte. E vorba să publicăm ceva la 
gazetă. 

PRIMARUL Îmi închipui. Am auzit că fratele meu e un 
colaborator foarte activ la „Curierul poporului“. 

HOVSTAD Da, îi place să scrie din cînd în cind pentru 
gazeta noastră, mai ales dacă are de spus un adevăr, în cutare 
sau cutare problemă. 

DOAMNA STOCKMANN (către Hovstad) Poiteşte, rogu-te. 
(Arată spre sufragerie.) 

PRIMARUL (către Hovstad) N-are decit! Nu-i reproșez 
cîtuşi de puţin că se adresează unor cititori de la care speră 
să vadă ce răsunet are cuvintul lui. De altfel, eu personal, 
domnule Hovstad, nu am nici un motiv de animozitate faţă 
de gazeta dumneavoastră. 

HOVSTAD Vă cred. 

PRIMARUL Pot spune că în orașul nostru există un 
frumos spirit de solidaritate, un adevărat spirit cetăţenesc. 
Și asta se datorește fără îndoială faptului că ne unește pe 
toți o mare cauză comună. 

HOVSTAD Băile noastre, desigur. 

PRIMARUL Întocmai! Avem niște instalaţii balneare 
mari, moderne, încîntătoare. Țineţi minte vorbele mele, 
domnule Hovstad: prosperitatea orașului nostru va depinde 
intr-o măsură din ce în ce mai mare de această întreprindere. 
În privinţa asta, nu incape nici o îndoială! 

DOAMNA STOCKMANN Asta e şi părerea lui Tomas. 

PRIMARUL Localitatea noastră a luat un avint extra- 
ordinar în anii din urmă. Lumea e mai înstărită. Se simte 
viaţă şi mișcare. Valoarea clădirilor şi a terenurilor sporeşte 
pe zi ce trece. 

HOVSTAD lar şomajul scade. 

PRIMARUL Da, şi asta. Povara pe care o reprezintă 
sărăcimea pentru clasele avute s-a micşorat simțitor şi se va 
micșora şi mai mult, dacă la vară vom avea un sezon cu ade- 
vărat bun: mulţi vizitatori străini și mulţi bolnavi care să 
mărească faima băilor noastre. 

HOVSTAD Ceea ce se şi prevede, după cit am auzit. 

PRIMARUL Avem speranţe frumoase. În fiecare zi pri- 
mim cereri de informaţii cu privire la locuinţe, la cite şi mai 
cite. 

HOVSTAD Articolul domnului doctor vine, deci, tocmai 
la timp. 

PRIMARUL Ce? A mai scris ceva? 

HOVSTAD Am la mine un articol pe care l-a redactat 
astă-iarnă! Un articol care recomandă băile noastre și pre- 
zintă bunele lor condiţii sanitare. N-am publicat insă arti- 
colul, atunci. 

PRIMARUL Aha! Avea probabil ceva care nu mergea? 

HOVSTAD Nu, dar am socotit că e mai bine să așteptăm 
pină la primăvară, cind lumea incepe să-și facă pregătirile 
de vilegiatură. 

PRIMARUL Foarte bine-aţi făcut, domnule Hovstad. 

DOAMNA STOCKMANN Cind e vorba de băile noastre, 
Tomas al meu nu știe ce-i odihna. 

PRIMARUL E şi firesc, doar el este medicul balneolog, 
plătit de întreprindere. 

HOVSTAD Ba de fapt e chiar creatorul lor. 

PRIMARUL El? Da? Nu pentru prima dată aud pe unii 
și pe alţii spunind acest lucru. Cred, totuși, că am avut și eu 
o oarecare contribuție la întemeierea acestei întreprinderi... 

DOAMNA STOCKMANN Aşa zice întotdeauna şi Tomas. 

HOVSTAD Nimeni nu contestă acest lucru, domnule 
primar. Aţi pornit treaba şi ați pus ideea in practică. Asta 
o ştim cu toţii. Am vrut numai să spun că domnul doctor 
e cel care a dat întreprinderii primul impuls. 

PRIMARUL De! Fratele meu a avut totdeauna, din 
păcate, idei. Pentru realizarea lor e nevoie insă, domnule 
Hovstad, de altfel de oameni. Mă aşteptam ca măcar cineva 
in casa asta să... 

DOAMNA STOCKMANN Vai, Peter! 

IOVSTAD Nu înţeleg ce aţi vrut să spuneţi, domnule 
primar... 

DOAMNA STOCKMANN (către Hovstad) Poftim și ia o 
gustare, domnule Hovstad. Trebuie să vie și soţul meu din- 
tr-o clipă în alta. 

HOVSTAD Mulţumesc. De... poate să gust ceva... (Intră 
în sufragerie.) 

PRIMARUL (moderindu-și tonul) Ciudaţi mai sînt și 
oamenii ăştia de neam prost! E cu totul lipsit de tact. 

DOAMNA STOCKMANN Ce nevoie ai, cumnate, să-ți 
faci singe rău? Nu poţi împărți frățește cu Tomas cinstea de 
a fi reușit să realizați împreună treaba asta?... 

PRIMARUL Eu pot, el insă e pesemne de altă părere. 

DOAMNA STOCKMANN Fleacuri! Dumneata și Tomas 
vă împăcaţi doar foarte bine. (Ascultă.) Mi se pare că vine 
și el. (Se duce şi deschide uşa dinspre vestibul.) 

DOCTORUL STOCKMANN (vorbeşte cu glas tare din vesti- 
bul, rizind) Îţi mai aduc un musafir, Katrine. Nu-i așa că 
te bucuri? Fii bun şi intră, căpitane Horster. Lasă-ţi vesto- 

nul, acolo, în cuier. Văd că ai ieşit fără palton. Închipuie-ţi, 
Katrinel Am pus mina pe el, pe stradă. Abia l-am convins 
să vină cu mine. 


(Intră căpitanul Horster, care o salută cu o plecă- 
ciune pe doamna Stockmann.) 


DOCTORUL STOCKMANN (din prag) Haideţi şi voi, 
ştrengarilor. lar sinteţi flăminzi ca nişte lupi. Vino, căpi- 
tane, să guști o fripturică de vacă. (Îl împinge pe Horster în 
sufragerie; după ei intră Eilif și Morten.) 

DOAMNA STOCKMANN N-ai băgat de seamă, Tomas, 
că mai este cineva la noi? 

DOCTORUL STOCKMANN (întorcîndu-se din prag) A! 
Tu erai, Peter? (Se duce și îi stringe mîna.) Să stăm puţin 
cu toţii împreună. 

PRIMARUL Îmi pare rău, dar eu nu mai pot să rămin 
decit două clipe. 

DOCTORUL STOCKMANN Hai, nu mai face mofturi! 
Vine indată punciul! N-ai uitat de punci, Katrine? 

DOAMNA STOCKMANN Cum era să uit? Samovarul e pe 
foc. (Iese în sufragerie.) 

PRIMARUL Și punci, după toate! 

DOCTORUI, STOCKMANN Da. ezi, te rog, şi să vezi ce 
bine o să te simți! 

PRIMARUL Mulţumesc, dragul meu. Nu iau niciodată 
parte la chefuri cu punci. 

DOCTORUL STOCKMANN Nu e vorba de nici un chef. 

PRIMARUL Mie, totuşi, aşa imi miroase. (Witindu-se 
spre sufragerie.) Cum e posibil — mă întreb — să se indoape 
cineva cu atita mincare? 

DOCTORUL STOCKMANN (frecîndu-și miinile) Nu-ţi 
face plăcere să vezi cu cită poftă mănincă tineretul? Omul 
trebuie să se hrănească bine ca să prindă puteri, să poată 
clădi viitorul. 

PRIMARUL Te-aş intreba un lucru: ce să clădească, 
după cum te exprimi tu? 

DOCTORUL STOCKMANN Întrebarea asta s-o pui tine- 
rilor, cînd va veni vremea. Noi. fireşte, nu avem ce vedea. 
Ce să vadă doi babalici ca noi? 

PRIMARUL Ei da! Epitetul e cit se poate de potrivit. 

DOCTORUL STOCKMANN Nu mă lua peste picior, Peter. 

Îţi mărturisesc că in sufletul meu sînt foarte bucuros și mul- 
tumit. Mă simt nespus de fericit în mijlocul acestei vieti 
care germinează și înmugurește. Trăim doar într-o epocă 
măreață. Ca și cum s-ar deschide o lume nouă în jurul nostru. 

PRIMARUL Așa crezi? 

DOCTORUL STOCKMANN Da, aşa cred. Tu, fireşte, nu 
poţi vedea lucrurile atît de bine cum le văd eu. Ţi-ai petrecut 
toată viaţa aici, la oraș, unde impresiile se şterg repede. Eu 
insă, care am trăit atita amar de ani în fundul acela de ţară 
din părţile Nordului, rar am intilnit acolo un om străin care 
să-mi spună o vorbă incurajatoare. În schimb, acum am 
impresia că mă aflu intr-o mare metropolă. 

PRIMARUL i-ai găsit, metropolă! 

DOCTORUL STOCKMANN Ştiu prea bine că situaţia ora- 
şului nostru nu se poate compara cu a altora. Aici însă 
pulsează viaţa şi zimbesc făgăduielile. Sint atitea şi atitea 
lucruri pentru care merită să muncim, pentru care merită 
să luptăm. Asta contează! (Cu glas tare.) N-a venit poşta, 
Katrine? 

DOAMNA STOCKMANN (din sufragerie) N-a venit, nu. 

DOCTORUL STOCKMANN (în continuare, către primar) 
Pe urmă, să-ţi spun: altceva e cînd ai un venit ca lumea. Noi, 
care am tras atiția ani miţa de coadă, preţuim îndeajuns 
acest lucru. 

PRIMARUL Te cred. 

DOCTORUL STOCKMANN Îţi poţi închipui cît de greu 
am dus-o de multe ori acolo sus, la munte. Acum însă, uite 
că pot trăi și eu mai larg. Azi la prînz, de exemplu, am avut 
friptură de vacă, din care ne-a rămas și pentru cină. Nu 
vrei să guști şi tu? În orice caz, vreau să ţi-o arăt. Hai, 
vino încoa. 

PRIMARUL Nu, nu. Te rog. 

DOCTORUL STOCKMANN Ei, haide. Ai văzut faţa noas- 
tră de masă cea nouă? 

PRIMARUL Am văzut-o, da. 

DOCTORUL STOCKMANN Avem și abajur la lampă. 
Toate lucrurile astea care fac casa mai frumoasă — nu ţi se 
pare și ţie? — sint din economiile realizate de Katrine. Şezi, 
te rog, puţin. Nu acolo. Aici. Uite ce lumină frumoasă dă 
abajurul. Cît de elegantă pare încăperea! Nu? 

PRIMARUL Ei da, cind îţi poţi permite un astfel de lux! 

DOCTORUL STOCKMANN Acum, într-adevăr, pot să 
mi-l permit; Katrine zice că am ajuns să ciştig aproape cit 
ne trebuie. 

PRIMARUL Aproape, da... 

DOCTORUL STOCKMANN Un om de ştiinţă are însă 
dreptul să trăiască ceva mai bine. Te asigur că un funcţionar 
obișnuit cheltuieşte pe an mult mai mult decit mine. 

PRIMARUL Te cred... Un funcţionar superior... 

DOCTORUL STOCKMANN Și un negustor mare sint sigur 
că cheltuieşte mai mult. 

PRIMARUL Depinde de împrejurări. 

DOCTORUL STOCKMANN De altfel, eu nu arunc bani: 
pe orice, Peter. Cred însă că nu-mi pot refuza plăcerea de a 
primi cîţiva oaspeţi in casa mea. Avem nevoie de acest lucru. 
Pentru mine, care am trăit izolat atita vreme, e o necesitate 
vitală să mă văd înconjurat de oameni tineri. curajoși, har- 
nici, cu spirit de iniţiativă. Astfel de oameni sint cei pe care-i 
vezi acolo, la masă, mîncind cu atita poftă. Aș vrea să-l 
cunoști mai de aproape pe Hovstad... 

PRIMARUL A, Hovstad. Mi-a spus adineauri că vrea 
să publice un nou articol, scris de tine. 

DOCTORUL STOCKMANN Scris de mine? 

PRIMARUL Da, despre băile noastre. Un articol pe 
care l-ai scris încă din iarna trecută. 

DOCTORUL STOCKMANN Da, ştiu, însă nu vreau să 
apară acum. 

PRIMARUL Nu vrei? Eu cred, totuși, că acum e momen- 
tul nimerit. 

DOCTORUL STOCKMANN Poate că ai avea dreptate, în 
împrejurări normale. (Se plimbă puțin prin cameră.) 

PRIMARUL (urmărindu-l cu privirea) Ce găseşti tu 
anormal in împrejurările actuale? 

DOCTORUL STOCKMANN (oprindu-se) Deocamdată nu 
pot să-ţi spun ce anume. În orice caz, nu astă-seară. Împre- 
jurările pot fi anormale, după cum pot foarte bine să fie nor- 
male. O fi poate o simplă închipuire a mea. 

PRIMARUL Vorbele tale mi se par foarte enigmatice. 
Ce s-a întîmplat, mă rog? Un lucru pe care eu nu se cuvine 
să-l ştiu? Cred că, in calitatea mea de preşedinteal consiliului 
de administraţie al băilor... 

DOCTORUL STOCKMANN lar eu cred că... Dar să nu ne 
certăm, Peter. 

PRIMARUL Nici nu mă gindesc. N-am obiceiul să mă 
cert cu nimeni, cum zici tu. Pretind insă cu toată hotărirea 
ca orlse măsuri să fie luate prin organele legale care au fost 
create în acest scop. Nu admit căi piezişe şi lăturalnice. 

DOCTORUL STOCKMANN Am eu obiceiul să umblu pe 
căi piezişe și lăturalnice? 

PRIMARUL A1, în orice caz, obiceiul innăscut de a urina 
o calea ta, proprie, lucru ce nu poate fi îngăduit într-o socie- 
tate bine organizată. Individul e dator să se supună comuni- 
tății sau, mai bine zis, organelor puse să vegheze la binele 
obștesc. 

DOCTORUL STOCKMANN Se prea poate, dar ce dracu 
mă priveşte asta pe mine? 

PRIMARUL Te priveşte, dragul meu Tomas, fiindcă e 
vorba de un lucru pe care nu vrei nici în ruptul capului să-l 
inveţi. la seama însă: mai curind sau mai tirziu vei ispăși 
această greșeală. Ţine minte vorba mea. Rămii cu bine. 

DOCTORUL STOCKMANN Eşti nebun de legat. Mergi 
pe o cale greșită. 

PRIMARUL Eu, pe cale greşită? Te rog să mă scuteşti 
de asemenea... (Salutind pe cei din sufragerie.) La revedere, 
cumnată. Vă las cu bine, domnii mei! (Jese.) 

DOAMNA STOCKMANN (venind din sufragerie) Ce? A 
plecat? 

DOCTORUL STOCKMANN Da, şi încă supărat foc. 

DOAMNA STOCKMANN Ce i-ai mai făcut, dragă Tomas? 

DOCTORUL STOCKMANN Absolut nimic. Să nu-şi in- 
chipuie însă că-mi poate cere socoteală înainte de termen. 

DOAMNA STOCKMANN Pentru ce să-ţi ceară socoteală? 

DOCTORUL STOCKMANN Hm! Lasă asta, Katrine. Nu 
mă mai intreba. Mi se pare însă ciudat că n-a venit încă 
poșta. (Hovstad, Billing și Horster se ridică de la masă și vin 
în salon, urmați peste puțin de Eulif și Morten.) 

BILLING (întunzînd braţele) După o masă ca asta, zău, 
parcă mă simt alt om. 

HOVSTAD Primarul, cum văd eu, n-a fost în toane bune 
in seara asta. 

DOCTORUL STOCKMANN Din cauza stomacului. Suferă 
de indigestie. 

HOVSTAD Nici pe noi, cei de la „Curierul poporului“, 
mi se pare că nu ne prea mistuie... 

DOAMNA STOCKMANN Aţi discutat, totuşi, foarte 
frumos cu el. 

HOVSTAD Da, insă in momentul de faţă e vorba numai: 
de un fel de armistițiu. 

BILLING Exact. Aşa-l. 

DOCTORUL STOCKMANN Trebuie să avem in vedere că 
bietul Peter e un solitar. Nu are un cămin al lui, în care să 
se simtă mulţumit. Numai treburi şi iar treburi! Unde mai 
puneţi ceaiul mizerabil pe care e silit să-l inghită tot timpul! 
Haideţi, copii! Trageţi scaunele lingă masă. Ce se aude, 
Katrine, cu punciul nostru? 

DOAMNA STOCKMANN (ducîndu-se în sufragerie) ÎI 
aduc îndată. 

DOCTORUL STOCKMANN lar dumneata, căpitane Hor- 
ster, şezi, te rog, aici pe divan, lingă mine. Te vedem atit 
de rar pe la noi! Luaţi loc, dragii mei prieteni. ( Domnii se 
așază în jurul mesei. Doamna Stockmann vine din sufragerie, 
aducînd o tavă cu samovar, pahare, carafe etc.) 

DOAMNA STOCKMANN Aveţi aici rachiu, rom şi coniac. 
Serviţi-vă fiecare cu ce vă place... 

DOCTORUL STOCKMANN (luînd un pahar) Da, ne vom 
servi. (În timp ce se amestecă punciul.) Săvină şi ţigările. 
Tu știi, Eilif, unde-i cutia. Şi tu, Morten, adu-mi pipa. 
(Băieţii intră în camera din dreapta, în faţă.) Mi se pare că 
Eilif imi şterpeleşte din cind in cind cite o ţigară. Dar eu mă 
fac că nu observ. (Strigă.) Nu uita, Morten, adu-mi şi tichia! 
Spune-i tu, Katrine, unde am pus-o! Uite că a și găsit-o! 
(Băieţii aduc tot ce li s-a cerut.) Fiţi buni, dragii mei. Eu, 
cum știți, nu mă las de pipa mea. Mi-a fost tovarăşă de drum 
de multe ori acolo, sus, la munte, şi pe vreme bună, şi pe 
vreme rea. (Ciocnesc paharele.) În sănătatea voastră! Parcă-i 
mai bine aici, in linişte şi siguranță. 

DOAMNA STOCKMANN (împletind, așezată pe scaun) 
Plecaţi curînd in călătorie, domnule căpitan? 

HORSTER Sper să fiu gata de drum săptămina viitoare. 

DOAMNA STOCKMANN Și plecați spre America? 

HORSTER Aşa e vorba. 

BILLING Va să zică, nu veţi putea lua parte la noile 
alegeri comunale. 

HORSTER Vom avea alegeri noi? 

BILLING Nu știaţi? 

HORSTER Nu-mi bat capul cu de-alde astea. 

BILLING Nu vă interesează treburile publice? 

HORSTER Nu mă pricep de loc. 

BILLING În orice caz, toată lumea e datoare să meargă 
la vot. 

HORSTER Chiar dacă nu are idee despre ce e vorba? 

BILLING Dacă nu are idee? Ce vreţi să spuneţi? Socie- 
tatea e ca o corabie. Toată lumea trebuie să dea o mină de 
ajutor la cîrmă. 

HORSTER Pe uscat poate că așa o fi. Pe mare, însă, 
nu-i bine să pună toţi mina pe cirmă. 

HOVSTAD Curios că mai toţi marinarii se sinchisesc 
prea puţin de viaţa publică. 

BILLING Foarte curios, zău! 

DOCTORUL STOCKMANN Marinarii sint ca păsările 
călătoare: se simt bine şi la miazăzi, şi la miazănoapte. Toc- 
mai de aceea, domnule Hovstad, noi, ceilalţi trebuie să fim 
cu-atit mai activi. Apare ceva interesant în numărul de 
miine? 

HOVSTAD Nimic despre treburile comunei. Poimiine 
însă, am de gind să public articolul dumneavoastră. 

DOCTORUL STOCKMANN Să-l ia naiba de articol! Ar 
fi bine să-l mai ţii. 

HOVSTAD Da? Tocmai că acum avem loc pentru el şi 
cred că e şi momentul cel mai potrivit. 

DOCTORUL Poate că ai dreptate. Mai aşteaptă, totuși. 
Îţi spun eu mai tirziu de ce. (Intră din vestibul Petra, cu 
pălărie și scurtă, avind la subsuoară un teanc de catete.) 

PETRA Bună seara! 

DOCTORUL STOCKMANN Ai venit? (Salutări reciproce. 
Petra își pune lucrurile şi caietele pe un scaun de lingă ușă.) 

PETRA Voi petreceţi aici, iar eu vin de la muncă grea. 

DOCTORUL STOCKMANN Păi n-ai decit să petreci şi tul 

BILLING Îmi daţi voie, domnişoară, să vă pregătesc un 
păhărel cu punci? 

PETRA (apropiindu-se de masă) Mulţumesc. Mi-l pre- 
gătesc singură. Dumneavoastră îl faceţi prea tare. Vai, tată! 
Uitasem. Am o scrisoare pentru tine. (Se duce la scaunul pe 
care și-a pus lucrurile.) 

DOCTORUL STOCKMANN O scrisoare? Din partea cui? 

PETRA Mi-a dat-o factorul cind mă duceam spre şcoală. 

DOCTORUL STOCKMANN (ridicindu-se și îndreptindu-se 
spre ea.) Și abia acum mi-o aduci? 

PETRA N-am avut vreme să mă intorc acasă. Poftim ! 

DOCTORUL STOCKMANN (luind scrisoarea) Stai să 
văd, stai să văd, fetiţo... (Viutindu-se la adresă.) Da, asta-i. 

DOAMNA STOCKMANN Asta-i scrisoarea pe care-o 
aşteptai, Tomas? 

DOCTORUL STOCKMANN Asta, da. Trebuie să mă due 
acum la mine, în cabinet. Unde pot găsi o luminare, Katrine? 
lar nu e lampă în camera mea! 

DOAMNA STOCKMANN Ei, na! Lampa e aprinsă pe 
birou. 

DOCTORUL STOCKMANN Da? Bine. lertaţi-mă o clipă. 
(Intră în cabinetul său.) 

PETRA Ce-o fi, mamă? 

DOAMNA STOCKMANN Habar n-am. De citeva zile mă 
întreabă mereu dacă a venit poșta. 

BILLING Probabil că e vorba de un pacient de la ţară, 

PETRA Bietul tata! Nu mai pridideşte cu atitea treburi 
pe capul lui. (Îşi amestecă punciul.) Sper că e gustos. 

HOVSTAD Aţi avut şi azi cursuri serale? 

PETRA (sorbind din pahar) Două ore. 

BILLING Plus patru, azi-dimineață, la pension. 

PETRA (așezindu-se la masă) Ba chiar cinci. 

DOAMNA STOCKMANN lar în astă-seară, după cum văd, 
mai ai şi teme de corectat. 

PETRA Destul de multe. 

HORSTER Aveţi mult de lucru, se pare. 

PETRA Aşa-i bine. După muncă, simţi o oboseală atit 
de plăcută! 

BILLING Credeţi? 

PETRA Da, dormi mai bine! 

MORTEN Tu trebuie să ai multe păcate pe suflet, Petra. 

PETRA Eu, păcate? 

MORTEN Da, dacă munceşti atita! Domnul Rarlund 
spune că munca e o pedeapsă pentru păcatele noastre. 

EILIF (fluierind) Phii! Prost mai ești, dacă mai crezi 
în toate astea... 

DOAMNA STOCKMANN Te rog, Eilif! 

BILLING (zimbind) Bine zice băiatul! 

HOVSTAD Vrei să muncești şi tu tot atit de mult, 
Morten? 

MORTEN Nu, nu vreau. 

HOVSTAD Ce vrei să te faci tu, cind o să fii mare? 

MORTEN Vreau să mă fac viking. 

EILIF Adică un păgin. 

MORTEN Păgin, da. 

BILLING De acord cu tine, Morten. Şi eu zic exact la fel. 

DOAMNA STOCKMANN (făcînd semne) Asta nu pot s-o 
cred, domnule Billing. 

BILLING Zău că sint păgin! Şi sint mindru de asta... 
Țineţi minte: în curînd vom fi cu toţii păgini. 

MORTEN Și atunci, fiecare o să poată face tot ce va 
vrea? 

BILLING Da, Morten. 

DOAMNA STOCKMANN Acum, copii, hai, ştergeţi-o! 
Aveţi lecţii de făcut pentru miine. 

EILIF Eu vreau să mai stau puţin. 

DOAMNA STOCKMANN Nu se poate! Hai, ştergeţi-o 
amindoi! (Băieții spun „noapte bună“ şi se duc în camera din 
stinga.) 

HOVSTAD Credeţi într-adevăr, doamnă, că băieţilor le 
face rău să audă astfel de lucruri? 

DOAMNA STOCKMANN Nu ştiu. Mie însă nu-mi plac. 

PETRA Cred că greșești, mamă... 

DOAMNA STOCKMANN Poate, dar nu-mi plac astfel de 
lucruri. Nu-mi plac în casa mea. 

PETRA Și acasă, și la școală, totul e fățărnicie. Acasă 
trebuie să tăcem, iar la şcoală trebuie să-i minţim pe copii. 

HORSTER Să-i minţiţi? 

PETRA Da. Nu sinteţi de părere că trebuie să-i invățăm 
multe lucruri în care nici noi nu credem? 

BILLING Aşa-i, adevărat. 

PETRA Dacă aș avea fondurile necesare, aş infiinţa o 
şcoală in care totul ar merge altfel. 

BILLING Ei da, fondurile necesare... 

HORSTER Dacă aveţi o astfel de intenţie, domnişoară 
Stockmann, eu mă ofer să vă pun la dispoziţie localul. Casa 
cea mare, bătrinească, a răposatului meu părinte e aproape 
goală. Are la parter o sufragerie foarte incăpătoare. 

PETRA (rîzind) O! Vă mulţumesc, insă localul nu 
rezolvă totul... 

HOYSTAD Eu cred, domnişoară Petra, că reflectaţi mai 
degrabă să intraţi in ziaristică. Aţi citit nuvela englezească 
pe care aţi promis s-o traduceţi pentru noi? 

PETRA Încă n-am avut răgaz. Veţi avea însă traduce- 
rea la vreme. 


(Doctorul Stockmann se intoarce din cab'netul său 
cu scrisoarea deschisă in mină.) 


DOCTORUL STOCKMANN (ţinînind în mînă scrisoarea) 
Va îi vilvă mare în oraș. O veste mare. 

BILLING Ce veste? 

DOAMNA STOCKMANN Ce fel de veste? 

DOCTORUL STOCKMANN O mare descoperire, Katrine! 

HOYSTAD Adevărat? 

DOAMNA STOCKMANN O descoperire a ta? 

DOCTORUL STOCKMANN A mea, da! (Se plimbă de colo 
pînă colo.) Să-i văd acum pe domnii care au obiceiul să 
spună că am în cap gărgăuni şi idei trăsnite... Le va trece 
pofta să mai deschidă gura. Ha! Ha! Se vor feri ca de nu 
ştiu ce. 

PETRA Dar spune, tată. Despre ce e vorba? 

DOCTORUL STOCKMANN Răbdare şi veţi afla indată. 
Păcat că nu e şi frate-meu aici! O să vedeţi că noi, oame- 
nii, urmblăm ani întregi cu ochii închişi ca nişte cîrtiţe 
sub pămint... 

HOVSȚAD Ce vreţi să spuneţi, domnule doctor? 

DOCTORUL STOCKMANN (oprindu-se lingă masă) Nu-i 
aşa că toată lumea este perfect incredinţată că orașul nos- 
tru e o localitate salubră? 

HOVSTAD Sigur că da. 

DOCTORUL STOCKMANN Şi incă ce salubră! Merită 
să fie recomandată din punctul ăsta de vedere, cu toată 
căldura, atit bolnavilor, cit şi celor sănătoşi... 

DOAMNA STOCKMANN Da, dragă Tomas, insă... 

DOCTORUL STOCKMANN N-am recomandat-o şi noi? 
N-am lăudat-o in dreapta și-n stinga? Eu insumi am scris 
mereu în „Curierul poporului” și în numeroase broșuri că... 

HOVSTAD Ei da, şi? 

DOCTORUL STOCKMANN Ei bine, instalaţiile noastre 
de băi, denumite coloana vertebrală şi nervul orașului, și 
dracu mai știe cum... 

BILLING „Inima oraşului“, mi-am permis eu să afirm, 
într-o împrejurare solemnă... 

DOCTORUL STOCKMANN Inima, da. În realitate, știți 
voi ce este marea noastră instalaţie balneară, splendida 
şi multlăudata noastră instalaţie, care a costat atiția bani? 
Știţi voi ce este? 

HOVSTAD Ce poate să fie? 

DOAMNA STOCKMANN Spune o dată, dragul meu! 

DOCTORUL STOCKMANN Un focar de infecţie. 

PETRA Băile, tată? 

DOAMNA STOCKMANN (în același timp) Băile noastre? 

HOVSTAD Vai, domnule doctor! 

BILLING E ceva absolut de necrezut! 

DOCTORUL STOCKMANN Întreaga instalaţie e un cavou 
infect! Vă spun eu! Primejdioasă în ultimul grad pentru 
sănătatea publică. Toate murdăriile de sus, din Valea Mori- 
lor, şi toate putreziciunile de acolo infectează apa din ţevile 
de alimentare ale băilor noastre. Și toate mizeriile astea 
blestemate se scurg şi pe plajă. 

HORSTER Unde sînt băile de mare, nu-i aşa? 

DOCTORUL STOCKMANN Exact! 

HOVSTAD De unde ştiţi toate astea cu atita siguranţă, 
domnule doctor? 

DOCTORUL STOCKMANN Am făcut cercetări cit se 
poate de scrupuloase. Am mers și mai departe cu presupu- 
nerile mele. Anul trecut au fost citeva cazuri ciudate de 
boală printre vizitatorii băilor... Tifos şi febră gastrică... 

DOAMNA STOCKMANN Da, adevărat. 

DOCTORUL STOCKMANN Toţi am crezut atunci că boala 
a fost adusă de străini. Pe urmă însă, iarna trecută, am ajuns 
la alte concluzii. Şi atunci mi-a venit în gînd să supun apa 
la citeva analize, cum m-am priceput şi eu. 

DOAMNA STOCKMANN Asta era problema cu care-ţi 
băteai mereu capul? 

DOCTORUL STOCKMANN Da, Katrine, tu ai fost mar- 
toră la toată frămintarea mea. Aici însă, îmi lipseau mij- 
loacele ştiinţifice de care aveam nevoie. Atunci am trimis 

universităţii probe, atit din apa de băut, cit şi din cea de 
mare, ca să pot obţine analiza lor chimică exactă. 

HOVSTAD Şi aţi obținut-o acum? 

DOCTORUL STOCKMANN (arătind scrisoarea) O am 
aici. Dovedeşte existența in apă a unor materii organice 
descompuse şi a unor sumedenii de bacterii. Toate sint dău- 
nătoare sănătăţii, fie că apa e întrebuințată intern, fie că 
e întrebuințată extern. 

DOAMNA STOCKMANN Deci, e un mare noroc că ai 
descoperit asta la vreme. 

DOCTORUL STOCKMANN Sigur că da. 

HOVSTAD Şi ce aveţi de gind să faceţi acum, domnule 
doctor? 

DOCTORUL STOCKMANN Ce altceva să fac decit să 
indrept situaţia? 

HOVSTAD Credeţi că e posibil? 

DOCTORUL STOCKMANN Trebuie să fie. Altfel toată 
instalația balneară e inutilizabilă și ar urma să fie aban- 
donată. Nu vom ajunge însă pină acolo. Ştiu foarte bine 
ce avem de făcut. 

DOAMNA STOCKMANN De ce ai tăcut pină acum, dragă 
Tomas? 

DOCTORUL STOCKMANN Pină n-am avut siguranţa 
deplină, nu puteam să alarmez orașul. Cum puteam să fac 
o astfel de nebunie? 

PETRA Nouă însă, familiei... 

DOCTORUL STOCKMANN Nu puteam să spun secretul 
absolut nimănui. Miine însă, fato, poţi să te duci sus, la 
Bursucu. 

DOAMNA STOCKMANN Ce vorbă e asta, Tomas... 

DOCTORUL STOCKMANN Bine, Petra. La bunicul tău. 
Să vezi ce ochi mari o să facă bătrinul! Şi el crede că-mi 
lipseşte o doagă. Mulţi cred la fel, ştiu bine. Acum însă vor 
vedea. Da, da, vor vedea. (Se plimbă de colo pînă colo, 
frecîindu-şi mîinile.) Ce zarvă va fi in oraş, Katrine! Ce 
bătaie de cap! Nu-ţi poţi închipui! Toate conductele de 
apă vor trebui scoase şi inlocuite. 

HOVSTAD (ridicîndu-se) Chiar toate, domnule doctor? 

DOCTORUL STOCKMANN Da, absolut toate. Sint aşe- 
zate prea jos. Trebuie să fie mutate undeva, mai sus. 

PETRA Va să zică, nu te-ai înşelat, tată. 

DOCTORUL STOCKMANN Nu, Petra, nu m-am înșelat. 
Poate că-ţi aduci aminte. Am combătut în scris proiectul 
de instalaţie. Atunci insă nimeni nu voia să mă asculte, 
dar acum cei mari nu vor mai avea incotro. Am intocmit 
un raport pentru consiliul de administraţie. Îl am gata de 
o săptămină. Aşteptam numai să primesc acest răspuns. 
(Arată scrisoarea.) Acum însă ii dau drumul. (Intră în cabi- 
netul său şi se întoarce cu niște hirtii.) Uitați-vă la hirtiile 
astea. Patru foi intregi, scrise indesat. Anexez şi scrisoarea. 
Dă-mi un ziar, ceva de învelit, Katrine. Așa, dragă. Acuma 
pachetul, dă-l ăleia... Cum dracu o cheamă pe slujnica noas- 
tră? Spune-i să-l ducă imediat la frate-meu. (Doamna Stock- 
mann iese cu pachetul prin sufragerie.) 

PETRA Ce crezi că va spune unchiul Peter, tată? 

DOCTORUL STOCKMANN Ce să spună? Se va bucura, 
desigur, că un adevăr atit de important a ieşit la iveală. 

HOVSTAD Îmi daţi voie să scriu citeva rînduri în gazeta 
noastră despre descoperirea dumneavoastră? 

DOCTORUL STOCKMANN Da, și chiar îţi mulţumesc. 

HOVSTAD E de dorit ca opinia publică să fie informată 
cit mai curind. 

DOCTORUL STOCKMANN Sigur. 

DOAMNA STOCKMANN (intorcîndu-se) Fata a plecat 
chiar acum. 

BILLING Veţi îi omul zilei, domnule doctor, zău așa! 

DOCTORUL STOCKMANN (plimbindu-se mulțumit) Eu, 
dragul meu, mi-am făcut pur şi simplu datoria. Am fost 
un om norocos. Asta-i tot. Şi totuși... 

BILLING Nu ești de părere, Hovstad, că populația 
orașului ar trebui să organizeze o manifestaţie în onoarea 
domnului doctor? 

HOVSTAD Voi face, în orice caz, o propunere în acest 
sens. 

BILLING lar eu voi sta de vorbă cu Aslaksen. 

DOCTORUL STOCKMANN Nu, dragii mei prieteni. Re- 
nunţaţi la ideea voastră. Nu vreau nici un fel de demon- 
straţie. lar dacă administraţia băilor va lua hotărirea să-mi 
mărească salariul, voi refuza categoric. Da, Katrine, să 
ştii: voi refuza categoric. 

DOAMNA STOCKMANN Foarte bine vei face, Tomas. 

PETRA (ridicînd paharul) Beau, tată, in sănătatea ta. 

HOVSTAD şi BILLING Noroc, domnule doctor! 

HORSTER  (ciocnind cu doctorul) Succes, domnule 
doctor! 

DOCTORUL STOCKMNAN Mulţumesc, dragii mei prie- 
teni. Sint nespus de fericit. E mare lucru să ştii că ai fost 
de folos oraşului natal și concetăţenilor tăi. Ura, Katrine! 


(O cuprinde cu ambele miini de git și se invirtește cu 

ea. Doamna Stockmann protestează și se impotri- 

vește. Risete, aplauze şi urale pentru doctor. Băieți 
își ițesc capetele pe ușă.) 


Actul II 


(Același decor. Ușa de la sufragerie e inchisă. Îna- 
inte de prinz, a doua zi.) 


DOAMNA STOCKMANN (venind din sufragerie cu un 
plic sigilat, se duce la ușa de la cabinetul soțului, o deschide 
Și se uită înăuntru) Eşti acasă, Tomas? 

DOCTORUL STOCKMANN (din cabinet) Da, acum am 
sosit. Ai ceva pentru mine? 

DOAMNA STOCKMANN O scrisoare de la fratele tău. 
(l-o întinde.) 

DOCTORUL STOCKMANN Aha! Să vedem ce spune. 
( Deschide plicul și citește.) „Îţi inapoiez manuscrisul.” (Ci- 
tește mai departe, murmurind.) Hm!... 

DOAMNA STOCKMANN Ce mai spune? 

DOCTORUL STOCKMANN (băgind hirtuile în buzunar) 
Spune doar atit: că vine şi el pe la amiază. 

DOAMNA STOCKMANN Atunci fă aşa fel să fii la timp 
acasă. 

DOCTORUL STOCKMANN Da, da. Vizitele de dimineaţă, 
oricum, le-am făcut. 

DOAMNA STOCKMANN Sint foarte curioasă să văd ce-o 
să spună. 

DOCTORUL STOCKMANN O să vezi ce-o să spună: nu. 
vine la socoteală că descoperirea asta am făcut-o eu, nu el, 

DOAMNA STOCKMANN Şi asta te supără? 

DOCTORUL STOCKMANN De fel. S-ar putea intimpla, 
in definitiv, să-i pară chiar bine. Grozav însă se teme Peter 
să nu facă altul ceva pentru binele oraşului. 

DOAMNA STOCKMANN Ştii ce, Tomas? Eu zic că n-ai 
face rău să împarţi cu el onoarea descoperirii. La urma ur- 
mei, se poate spune că el te-a pus pe urmele ei. 

DOCTORUL STOCKMANN Aş face-o, numai să știu că 
situația se poate îndrepta. 


(Morten Kiil își arată capul pe ușa dinspre vestibul, 
se uită in toate părțile, zimbește și întreabă cu șirete- 
nie.) 


MORTEN KIIL E adevărat? 

DOAMNA STOCKMANN (ieşindu-i înainte) Tu eşti, 
tată? 

DOCTORUL STOCKMANN Bună dimineața, tată socrule. 

DOAMNA STOCKMANN Hai, tată, intră. 

MORTEN KIIL Dacă-i adevărat, intru; dacă nu, plec. 

DOCTORUL STOCKMANN Ce să fie adevărat? 

MORTEN KIIL Nebunia cu apa infectată. E adevărat? 

DOCTORUL STOCKMANN Foarte adevărat. Cum ai 
aflat povestea? 

MORTEN KIIL A dat Petra pe la mine, în drum spre 
şcoală. 

DOCTORUL STOCKMANN Da? 

MORTEN KIIL Ea mi-a spus toată povestea... La ince- 
put, imi venea să cred că fata își bate joc de mine. Petra 
insă nu face de-alde astea. 

DOCTORUL STOCKMANN Ce te-a făcut să crezi să-și 
bate joc de dumneata? 

MORTEN KIIL În ziua de azi nu mai poți fi sigur de 
nimic. Poate să-şi bată joc de tine cine vrea fără măcar să 
bagi de seamă. Va să zică, e adevărat? 

DOCTORUL STOCKMANN Da, e adevărat. la loc, tată 
socrule. (Îl silește să se așeze pe divan. ) Spune şi dumneata: 
nu e un mare noroc pentru oraș? 

MORTEN KIIL (reținindu-şi risul) Noroc pentru oraş? 

DOCTORUL STOCKMANN Da, că am făcut descoperirea 
la timp! 

MORTEN KIIL (acelaşi joc) Da, dar nu mi-aş fi inchipuit 
niciodată că ai putea fi în stare să-ţi baţi joc de fratele tău. 

DOCTORUL STOCKMANN Să-mi bat joc? 

DOAMNA STOCKMANN Lasă, tată. 

MORTEN KIL (sprijinindu-și mîinile și bărbia pe mine- 
rul bastonului şi clipind cu şiretenie spre doctor) Cum stau 
lucrurile? Va să zică, au pătruns nişte gingănii in ţevile 
de apă? 

DOCTORUL STOCKMANN Da, bacterii. 

MORTEN KIIL O puzderie, spune Petra. 

DOCTORUL STOCKMANN Da, sigur, sute de mii. 

MORTEN KIIL Și totuşi, nimeni nu le poate vedea. 
Așa zice lumea. 

DOCTORUL STOCKMANN De văzut, nu le poate vedea 
nimeni. 

MORTEN KIIL (rîzind liniștit) Dumnezeu să mă ierte, 
dar o asemenea bazaconie n-am mai auzit niciodată pină 
acum din gura ta. 

DOCTORUL STOCKMANN Ce vrei să spui? 

MORTEN KIIL Păi crezi că primarul o să creadă pros- 
tiile astea? 

DOCTORUL STOCKMANN Om vedea. 

MORTEN KIIL Atit de nebun n-o fi! 

DOCTORUL STOCKMANN Eu zic că va innebuni toată 
lumea din oraş. 

MORTEN KIIL Toată lumea din oraș? Se poate. Așa 
îi şi trebuie. Să se înveţe minte. Toţi se cred mai deştepţi 
decit noi, bătrinii. Din consiliul comunal m-au dat afară 
ca pe un ciîine. Le-a venit acum rindul şi lor. Joacă-le o 
festă, Tomas, să rămînă de pomină. 

DOCTORUL STOCKMANN Da, tată socrule, insă... 

MORTEN KIIL Da, da, joacă-le o festă zdravănă. Dacă-i 
pui cu botul pe labe pe primar și pe prietenii lui, iti făgă- 
duiesc că fac o danie de o sută de coroane pentru săraci. 

DOCTORUL STOCKMANN Frumos din partea dumitale... 

MORTEN KIIL Bani de aruncat nu am, după cum ştii. 
Dacă reuşești însă, de Crăciun dau săracilor cincizeci de 
coroane. r 

( Din vestibul intră redactorul Hovstad.) 

HOVSTAD Bună dimineaţa! (Oprindu-se.) Scuzaţi, 
vă rog. 

DOCTORUL STOCKMANN Poftim, poftim! Intră. 

MORTEN KIIL (bodogănind) Și dumnealui e ameste- 
cat în daravera asta? 

HUVSTAD Ce vreţi să spuneţi? 

DOCTORUL STOCKMANN Sigur că şi dumnealui. 

MORTEN KIIL Nu mi-aş fi închipuit niciodată. O să 
urle gazetele. Asta-i, Tomas! Gindește-te bine. Am plecat. 

DOCTORUL STOCKMANN Mai stai puţin, tată socrule. 

MORTEN KIIL Nu, mă duc. Tu să-ţi baţi joc de toți, 
cit vei putea. N-o să fie fără folos! (Iese, urmat de doamna 
Stockmann.) 

DOCTORUL STOCKMANN (rizind) Închipuie-ţi! Bătri- 
nul nu crede nimic din toată afacerea asta cu ţevile de apă. 

HOVSTAD Despre asta vorbeaţi? 

DOCTORUL STOCKMANN Da, despre asta. lar dumneata 
vii, desigur, să discuţi cu mine aceeași problemă. 

HOVSTAD Exact. Aveţi o clipă de răgaz, domnule 
doctor? 

DOCTORUL STOCKMANN Chiar și mai multe, dragul 
meu. 

HOVSTAD Aţi primit vreo veste de la primar? 

DOCTORUL STOCKMANN Încă nu. Vine şi el indată. 

HOVSTAD M-am gindit și eu puţin la problema de 
aseară. 

DOCTORUL STOCKMANN Ei da, și? 

HOVSTAD Pentru dumneavoastră, care sinteți medie 
şi om de ştiinţă, chestiunea asta cu ţevile de apă e un caz 
aparte. Vreau să spun că nu are nicio legătură cu alte lucruri. 

DOCTORUL STOCKMANN Ce vrei să spui? Să stăm puţin 
jos, dragul meu. Nu pe scaun; aici, pe divan. (Hovstad se 
așază pe divan, iar doctorul într-un fotoliu în partea cealaltă 
a mesei.) Care-i părerea dumitale? 

HOVSTAD Spuneaţi ieri că din cauza murdăriilor din 
pămînt, s-a infectat apa. 

DOCTORUL STOCKMANN Da, cu siguranţă, din cauza 
mlaştinii otrăvite de sus, din Valea Morilor. 

HOVSTAD Vă rog să mă scuzaţi, domnule doctor, însă 
convingerea mea este că fenomenul provine dintr-o cu totul 
altă mlaștină. 

DOCTORUL STOCKMANN Din care alta? 

HOVSTAD Din mlaștina în care trăiește şi se descom- 
pune intreaga noastră viaţă comunală. 

DOCTORUL STOCKMANN Drace! Ce vorbă mai e şi asta, 
domnule Hovstad? 

HOVSTAD Vreau să spun că toate treburile comunei 
au incăput, încetul cu încetul, pe mîinile unei clici de 
funcţionari... 

DOCTORUL STOCKMANN Nu sint toţi funcţionari. 

HOVSTAD E drept, însă cei care nu-s funcționari, sint 
prieteni și acoliţi ai lor. Sint toţi instăriţii, toţi oamenii cu 
vază din oraș. Ei ne conduc. 

DOCTORUL STOCKMANN Sint, totuși, oameni capabili 
şi inteligenţi. 

HOVSTAD Puteţi spune că au fost capabili şi inteli- 
genţi cind au instalat ţevile acolo unde se află acum? 

DOCTORUL STOCKMANN A fost, firește, o mare prostie 
din partea lor. Acum însă, lucrurile se vor indrepta. 

HOVSTAD Credeţi că o să meargă atit de uşor? 

DOCTORUL STOCKMANN Uşor sau greu, va merge în 
orice caz. 

HOVSTAD Ca să meargă, trebuie să vă sprijine și 
presa. 

` DOCTORUL STOCKMANN Nu cred să fie nevoie. Sint 
sigur că fratele meu... 

HOVSTAD Vă cer iertare, domnule doctor, insă eu am 
de gind să urmăresc problema de aproape. 

DOCTORUL STOCKMANN În coloanele gazetei? 

HOVSTAD Da. Cind am preluat „Curierul poporului“, 
intenția mea a fost să sparg toată gaşca de bătrini indărătnici 
care ţineau puterea în miinile lor. 

DOCTORUL STOCKMANN Da, însă mi-ai povestit cum 
s-au sfirşit lucrurile. Aproape că au desfiinţat gazeta. 

HOVSTAD E drept că pentru moment am fost nevoiți 
să coborim tonul. Dacă i-am fi doborit pe bătrini, băile ar 
îi fost amenințate să nu mai ia fiinţă. Acum insă, ne putem 
lipsi de ei, fiindcă băile există. 

DOCTORUL STOCKMANN De lipsit ne putem lipsi de 
ei, dar nu-i mai puţin adevărat că le datorăm multă recunoș- 
tinţă. 

HOVSTAD Li se va recunoaște tot ce merită să fie recu- 
noscut. Dar un ziarist popular ca mine nu poate neglija un 
prilej ca ăsta. Am ajunge atunci la vechea credinţă că acei 
care ne conduc sint fiinţe infailibile. Astăzi, o superstiție 
ca asta nu mai poate găsi crezare. 

DOCTORUL STOCKMANN De acord cu dumneata, dom- 
nule Hovstad. De superstiții nu avem nevoie. 

HOVSTAD Nu vreau să-l critic pe primar, pentru că e 
fratele dumneavoastră. Cred insă că sinteţi de aceeaşi părere 
cu mine, şi anume că adevărul are prioritate înaintea ori- 
căror alte considerente. 

DOCTORUL STOCKMANN Se-nţelege că sînt de aceeași 
părere. Numai că... 

HOVSTAD Vă rog să nu luați în nume de rău ceea ce 
vă spun. Nu sint nici egoist, nici mai dornic de putere decit 
majoritatea oamenilor. | 

DOCTORUL STOCKMANN Spune cineva asta? 

HOVSTAD După cum știți, eu mă trag din popor. Am 
avut destule ocazii să văd ce-i doare pe cei de jos. Dorinţa 
lor, domnule doctor, e să ia parte la conducerea treburilor 
publice. Ceea ce dezvoltă capacitatea şi lărgeşte cunoștințele. 
Și in acelaşi timp contribuie la creşterea respectului de sine. 

DOCTORUL STOCKMANN Te înţeleg perfect, dragul 
meu. 

HOVSTAD Ei bine, convingerea mea este că un ziarist 
iși ia o mare răspundere cînd neglijează o ocazie care ar putea 
favoriza emanciparea celor mulţi şi mici, a celor asupriţi. 
Lucrul acesta, după cum ştiţi prea bine, în clica celor de 
sus se cheamă instigare, sau cam așa ceva. N-au decit să-i 
spună cum poftesc. Eu însă vreau să am conștiința împă- 
cată. 

DOCTORUL STOCKMANN Da, da, aşa-i, dragul meu. 
Totuşi... Drace! (Se aude o bătaie în ușă.) Intră! (În pragul 
ușii spre vestibul apare tipograful Aslaksen, îmbrăcat modest 
dar cuviincios, în haine negre, cu un fular alb cam mototolit, 
cu mănuși și cu jobenul în mînă.) 

ASLAKSEN (cu o plecăciune) Vă rog să mă iertațţi, 
domnule doctor, că am îndrăzneala... 

DOCTORUL STOCKMANN (ridicindu-se) O! Uite-l şi pe 
tipograful Aslaksen! 

ASLAKSEN Eu sint, domnule doctor. 

HOVSTAD (ridicîndu-se) Cu mine ai treabă, Aslaksen? 

ASLAKSEN Nu. Nici nu ştiam că sinteţi aici. Cu dom- 
nul doctor aveam ceva de vorbit. 

DOCTORUL STOCKMANN Cu ce te pot servi? 

ASLAKSEN E adevărat ce mi-a spus domnul Biling, 
că aveţi de gind să ne faceţi rost de o uzină deapă mai bună? 

DOCTORUL STOCKMANN Da, pentru băile noastre. 

ASLAKSEN Bine, am înţeles. Tocmai de aceea am venit, 
să vă spun că voi sprijini din toate puterile mele iniţiativa 
dumneavoastră. 

HOVSTAD (către doctor) Ei, vedeţi? 

DOCTORUL STOCKMANN Îţi mulţumesc din suflet, 
însă... 

ASLAKSEN E posibil să aveţi nevoie și de ajutorul 
nostru, al micilor burghezi. Noi putem forma oarecum, aici, 
in oraș, o majoritate compactă, numai să vrem. Și e bine 
intotdeauna, domnule doctor, să aveţi majoritatea de par- 
tea dumneavoastră. 

DOCTORUL STOCKMANN Incontestabil. Nu cred însă 
că în cazul de faţă e nevoie de pregătiri speciale. E o ches- 
tiune atit de simplă! 

ASLAKSEN Aşa o fi, însă eu cunosc prea bine autorită- 
tile locale. Cei care deţin puterea nu acceptă cu dragă inimă 
propuneri venite din altă parte. De aceea cred că n-ar strica 
să facem o mică demonstraţie. 

HOVSTAD Da, tocmai. 

DOCTORUL STOCKMANN Demonstraţie, zici? Și cum 
vrei să demonstrăm, de fapt? 

ASLAKSEN Cu multă cumpătare, firește, domnule doc- 
tor. Eu sint un om moderat, și cumpătarea, după mine, e 
prima virtute a unui cetăţean. 

DOCTORUL STOCKMANN Eşti de altfel cunoscut in 
privința asta, domnule Aslaksen... 

ASLAKSEN Așa zic şi eu. Chestia asta cu uzina de apă 
are o însemnătate foarte mare pentru noi, mica burghezie. 
Băile sint pentru orașul nostru un fel de mină de aur. Prin 
ele trăim cu toţii — mai ales noi, proprietarii. Așa că, se 
înţelege, sintem gata să sprijinim din răsputeri opera dum- 
neavoastră. Eu fiind acum şi preşedinte al Uniunii proprie- 
rarilor... 

DOCTORUL STOCKMANN Da? 

ASLAKSEN În afară de faptul că sint şi agent al socie- 
tăţii „Temperanţa“... Ştiţi, desigur, că lupt pentru tempe- 
ranță? 

DOCTORUL STOCKMANN Da, da. 

ASLAKSEN Aşa că vin în contact cu multă lume. Și 
fiind cunoscut ca un cetățean ponderat şi supus legilor, cum 
aţi zis şi dumneavoastră, domnule doctor, mă bucur în oraș 
de oarecare influenţă, de un anumit prestigiu, ca să zic așa. 

DOCTORUL STOCKMANN Asta o ştiu foarte bine, dom- 
nule Aslaksen. 

ASLAKSEN Tocmai de aceea cred că ar fi ușor pentru 
mine să intocmesc o adresă.. 

DOCTORUL STOCKMANN O adresă!? 

ASLAKSEN Da, o adresă din parea cetăţenilor orașu- 
lui, prin care să vi se aducă mulţumiri pentru descoperirea 
de mare folos social pe care aţi făcut-o. Bineinţeles, adresa 
va trebui redactată cu multă chibzuială, ca să nu supere au- 
torităţile şi pe cei de la putere. Dacă avem tact şi măsură, 
nimeni nu poate lua gestul nostru în nume de rău. 

HOYSTAD Şi, la urma urmelor, chiar dacă nu le-ar fi 
pe plac celor mari. 

ASLAKSEN A, nu! Autorităţile nu trebuie să le jignim 
cîtuşi de puţin. De ce să facem opoziţie celor care ne conduc? 
Eu, unul, am făcut doar destulă opoziţie pe vremuri și nu 
m-am ales cu nimic. Cu toate astea, un cetăţean care își 
spune sincer părerea nu poate jigni pe nimeni. 

DOCTORUL STOCKMANN (stringîndu-i mîna) Nu-ţi poţi 
inchipui, dragă domnule Aslaksen, cît mă bucură ajutorul 
concetăţenilor mei. Mă bucură mult, zău! Şi acum, ştii ce? 
Hai să bem impreună un păhărel de 'Xeres! 

ASLAKSEN Mulţumesc foarte mult, însă eu nu obiş- 
nuiesc băuturi spirtoase. 

DOCTORUL STOCKMANN Nici măcar un pahar de bere? 

ASLAKSEN Nici, domnule doctor. Nu beau nimic ina- 
inte de masă. Mă duc în oraş să stau de vorbă cu cîţiva pro- 
prietari şi să pregătesc atmosfera. 

DOCTORUL STOCKMANN Eşti foarte binevoitor, dom- 
nule Aslaksen. Nu cred, totuși, că e nevoie de o astfel de 
pregătire. Lucrurile pot să meargă foarte bine şi de la sine. 

ASLAKSEN Autorităţile se urnesc cam greu, domnule 
doctor. Nu vreau să jignesc pe nimeni, păcatele mele! Asta nu! 

HOVSTAD Las” că miine îi scuturăm noi puţintel la 
gazetă, Aslaksen. 

ASLAKSEN Bine, bine, dar cu multă măsură, domnule 
Hovstad. Altfel, nu ajungem la nici un rezultat. Ascultaţi 
ce vă spun eu. Sint păţit. Vă las acum, domnule doctor. Ştiţi 
bine că noi, mica burghezie, stăm ca un zid in spatele 
dumneavoastră. Majoritatea compactă e de partea dumnea- 
voastră. 

DOCTORUL STOCKMANN lti mulțumesc , dragă domnule 
Aslaksen. (Îi stringe mîna.) La revedere, la revedere! 

ASLAKSEN (către Hovstad) Veniţi şi dumneavoastră 
la tipografie, domnule Hovstad? 

HOVSTAD Vin ceva mai tirziu. Mai am unele treburi. 

ASLAKSEN Atunci, bine. (Salută și iese in vestibul, 
condus de către doctor.) 

HOVSTAD (în timp ce doctorul se întoarce) Ei, ce ziceţi, 
domnule doctor? Nu sinteţi de părere că a venit vremea să 
facem puţină curăţenie, să punem capăt slăbiciunii şi laşi- 
tăţii? 

DOCTORUL STOCKMANN E vorba de tipograful Aslak- 
sen? 

HOVSTAD Da. Și el e unul dintre cei care putrezesc în 
mlaștină, oricit de cumsecade ar fi de altfel. La fel e și majo- 
ritatea la noi: merge cînd la dreapta, cînd la stinga; de hotă- 
rit, însă, nu se hotărăşte niciodată într-un fel. 

DOCTORUL STOCKMANN Mie, totuşi, Aslaksen mi-a 
făcut impresia unui om bineintenţionat. 

HOVSTAD Pentru mine, are preţ omul de nădejde şi 
plin de încredere în puterile lui. 

DOCTORUL STOCKMANN În privinţa asta, ai toată drep- 
tatea, dragul meu. 

HOVSTAD Tocmai de aceea vreau să profit de ocazie şi 
să-i fac pe cei cu gînduri bune să prindă curaj. Trebuie să 
stirpim în orașul nostru slugărnicia faţă de autorităţi. Gre- 
șeala asta de nciertat cu ţevile de apă trebuie să fie adusă 
la cunoștința tuturor cetățenilor. 

DOCTORUL STOCKMANN Bine! Dacă socoteşti că acest 
lucru e spre binele public, n-am nimic de zis. Te rog să aştepţi 
insă să stau mai intii de vorbă cu fratele meu. 

HOVSTAD Pină una, alta, pregătesc un articol pentru 
gazetă. lar dacă primarul nu e de partea noastră... 

DOCTORUL STOCKMANN Şi crezi că nu va fi? 

HOVSTAD Se prea poate. Și atunci? 

DOCTORUL STOCKMANN Atunci îţi promit... Da... 
Atunci vei putea publica articolul meu în întregime. 

HOVSTAD Da? Îmi daţi cuvintul? 

DOCTORUL STOCKMANN  (întinzindu-i manuscrisul) 
Ia-l cu dumneata. Ar fi bine să-l citeşti de la un capăt la 
altul şi pe urmă poţi să mi-l dai înapoi. 

HOVSTAD Perfect. Îl voi citi. Și acum vă spun la reve- 
dere, domnule doctor. 

DOCTORUL STOCKMANN La revedere! Să vezi ce bine 
o să meargă treaba, domnule Hovstad. 

HOVSTAD Hm! Rămiîne de văzut. (Iese prin vestibul.) 

DOCTORUL STOCKMANN (ducîndu-se să arunce o pri- 
vire în sufragerie) Katrine! Te-ai întors, Petra? 

PETRA (intrîind) Da, chiar acum m-am întors de la 
şcoală. | 

DOAMNA STOCKMANN (intrind şi ea) N-a venit încă 
Peter? 

DOCTORUL STOCKMANN Nu, dar am discutat mult cu 
Hovstad. E foarte preocupat de descoperirea mea. Are, pe 
cît s-ar părea, o importanţă mult mai mare decît credeam la 
început. Aşa că Hovstad mi-a pus gazeta la dispoziţie, în 
cazul cînd voi avea nevoie de ea. 

DOAMNA STOCKMANN Și crezi că vei avea nevoie? 

DOCTORUL STOCKMANN Nu cred, însă pentru mine e 
o mare mîndrie să am de partea mea presa liberă și indepen- 
dentă. Afară de asta, să-ţi mai spun ceva: m-a vizitat şi pre- 
şedintele Uniunii proprietarilor. 

DOAMNA STOCKMANN Serios? Şi ce vrea de la tine? 

DOCTORUL STOCKMANN Vrea să mă sprijine şi el la 
nevoie. Toţi vor să mă sprijine. Ştii, Katrine, ce am ală- 
turi de mine? 

DOAMNA STOCKMANN Alături de tine? Ce poţi avea 
alături? 

DOCTORUL STOCKMANN Am majoritatea compactă, 
draga mea. 

DOAMNA STOCKMANN Aha! Și asta e bine, Tomas? 

DOCTORUL STOCKMANN Cred şi eu că e bine! (Își 


freacă mîinile, plimbindu-se de colo pînă colo.) O, Doamne! 

Ce plăcut e să trăiască cineva in armonie frățească şi neş- 
tirbită cu toţi concetăţenii! 

PETRA Şi să faci, tată, atitea lucruri bune și folosi- 
toare! 

DOCTORUL STOCKMANN Și, după toate, pentru orașul 
in care te-ai născut! Nu, draga mea? 

DOAMNA STOCKMANN lal Sună. 

DOCTORUL STOCKMANN El trebuie să fie! (Se aude o 
bătaie in ușă.) Intră! 

PRIMARUL (intrînd în vestibul) Bună dimineaţa! 

DOCTORUL STOCKMANN Bine-ai venit, Peter. 

DOAMNA STOCKMANN Bună diminaţa, cumnate! Ce 
mai faci? 

PRIMARUL Mulţumesc. Așa şi așa. (Către doctor.) 
leri, după orele de birou, am primit manuscrisul tău cu 
privire la apa băilor noastre. 

DOCTORUL STOCKMANN Și l-ai citit? 

PRIMARUL Da. 

DOCTORUL STOCKMANN Ei, ce zici? 

PRIMARUL (privindu-l pieziș) Hm! 

DOAMNA STOCKMANN Petra, noi haidem la treburile 
noastre. (Se retrage cu fiica ei în încăperea din stinga.) 

PRIMARUL (după o pauză) Era într-adevăr nevoie să 
faci atitea cercetări pe ascuns, fără știrea mea? 

DOCTORUL STOCKMANN N-am avut încotro, cită vreme 
nu aveam siguranţa deplină. 

PRIMARUL Şi crezi că acuma o ai? 

DOCTORUL STOCKMANN Sper că te-ai convins și tu. 

PRIMARUL Ai poate de gind să prezinţi acest document 
direcţiunii băilor, ca un raport oficial? 

DOCTORUL STOCKMANN Se înţelege. Trebuie să se 
facă ceva. Și asta repede. 

PRIMARUL În memoriul tău, te serveşti, ca de obicei, 
de cuvinte tari. Spui, între altele, că in permanenţă oferim 
otravă vizitatorilor veniţi la băile noastre. 

DOCTORUL STOCKMANN Puteam să spun altceva, dragă 
Peter? Gindeşte-te şi tu. Apa de băut, infectată; cea de băi, 
infectată. Oferim apa asta celor care vin la noi de bună-cre- 
dinţă și ne plătesc bani grei ca să-şi recapete sănătatea. 

PRIMARUL i ai ajuns, va să zică, la concluzia că avem 
de săpat o goapă în care să se scurgă toate așa-zisele murdă- 

rii de sus, din Valea Morilor, şi să înlocuim toate 
conductele? 

DOCTORUL STOCKMANN Tu vezi altă soluţie? Eu nu. 

PRIMARUL Azi dimineaţă am căutat să stau de vorbă 
cu arhitectul orașului. Mai mult în glumă decit în serios, 
am atins problema anumitor măsuri pe care ar urma să le 
luăm cindva, în viitor. 

DOCTORUL STOCKMANN Cindva, în viitor? 

PRIMARUL Arhitectul a zimbit, fireşte, auzind părerea 
mea, după el extravagantă. Ţi-ai dat osteneala, Tomas. 
să te gindești cit ne-ar costa schimbările pe care le ceri? După 
explicaţiile ce mi s-au dat, cheltuielile s-ar urca la citeva 
sute de mii de coroane. 

DOCTORUL STOCKMANN La o sumă atit de mare? 

PRIMARUL Partea proastă e însă alta: lucrările ar dura 
cel puţin doi ani. 

DOCTORUL STOCKMANN Doi ani, spui? Doi ani înche- 
aţi? 

PRIMARUL Cel puţin. Și pînă una, alta, ce facemcu 
băile? Le închidem? Sigur că asta ar trebui să facem. Ori 
poate crezi că ar mai veni cineva la noi, după ce s-ar răspindi 
zvonul că apa de aici pune în primejdie sănătatea oameni- 
lor? 

DOCTORUL STOCKMANN De, Peter! Asta-i situaţia. 

PRIMARUL Și tocmai acum, cind băile noastre au luat 
un avint atit de puternic! Nu uita că şi unele oraşe vecine 
indeplinesc condiţii spre a deveni staţiuni balneare. Nu crezi 
că s-ar putea pune toate pe lucru, să-i atragă ele pe vilegia- 
turiști? Nu încape nici o îndoială că așa vor face. Vom dis- 
truge deci toată instalaţia care ne-a costat o groază de bani, 
iar tu îţi vei duce la ruină orăşelul natal. 

DOCTORUL STOCKMANN Eu, să-l duc la ruină? 

PRIMARUL Localitatea noastră poate avea un viitor 
frumos numai grație băilor. De asta cred că îţi dai seama, ca 
ȘI mine. 

DOCTORUL STOCKMANN Ce crezi atunci că putem face? 

PRIMARUL Citind ce-ai scris, n-am ajuns la convingerea 
că situaţia băilor noastre, în ce privește apa, e chiar atit 
de gravă cum o prezinţi tu. 

DOCTORUL STOCKMANN Din nefericire, e mult mai 
gravă. Ce? Vrei să aşteptăm pină la vară, cind incep căldu- 
rile cele mari? 

PRIMARUL Eu ţi-am spus ce părere am, dragul meu. 
Tu prea exagerezi lucrurile. La urma urmei, chiar dacă ar 
exista unele neajunsuri, un doctor priceput poate lua la 
timp măsurile necesare ca să le evite. 

DOCTORUL STOCKMANN Bine. Zi mai departe. 

PRIMARUL Recunosc că alimentarea cu apă a băilor 
e o problemă de fapt, care trebuie tratată ca atare. Direc- 
ţiunea ar dori totuși să știe din timp dacă anumite renovări 
nu s-ar putea face cu sacrificii băneşti nu prea mari. 

DOCTORUL STOCKMANN Cum îţi închipui că m-aș 
putea preta la o înşelăciune ca asta? 

PRIMARUL Înşelăciune? 

DOCTORUL STOCKMANN Da, ceea ce spui tu ar fi o 
inșelăciune, o minciună, o adevărată crimă împotriva socie- 
tăţii! 

PRIMARUL Îţi repet: n-am ajuns la convingerea că la 
mijloc e o primejdie atit de gravă. 

DOCTORUL STOCKMANN Da, n-ai ajuns. Nici nu se 
putea altfel. Eu ştiu însă că raportul meu e cinstit și inte- 
meiat. Asta o știi bine şi tu, deși nu accepţi punctul meu de 
vedere. De ce nu recunoști marea greşeală pe care-ai făcut-o 
tu însuţi, instalind băile acolo unde se află acum? Eu, to- 
tuși, citesc bine în sufletul tău. 

PRIMARUL Chiar dacă-ar fi așa... Dacă vreau să-mi 
apăr reputaţia, de care sint mindru, este numai ìn interesul 
orașului. Fără autoritate morală, treburile comunei nu pot 
fi conduse cum se cuvine. De aceea, ca de altfel gi pentru 
alte motive, stărui ca raportul tău să nu ajungă la adminis- 
traţia băilor. Chestiunea să rămină deocamdată intre noi, 
iar mai tirziu o voi aduce in discuţie și vom face fără mult 
zgomot cum va fi mai bine. Nu trebuie să ajungă insă nimic, 
nici măcar o vorbă, la cunoștința publică, din afacerea asta 
nenorocită. 

DOCTORUL STOCKMANN Asta n-o putem impiedica, 
dragul meu Peter. 

PRIMARUL Trebuie s-o împiedicăm şi o vom împie- 
dica. 

DOCTORUL STOCKMANN Și eu iţi spun că nu se poate. 
Prea multă lume a aflat despre afacerea asta. 

PRIMARUL Or fi ştiind poate domnii de la „Curierul 
poporului“. 

DOCTORUL STOCKMANN Da, ştiu şi ei. Presa liberă 
și independentă va stărui să vă faceţi datoria. 

PRIMARUL (după o scurtă pauză) Eşti un om din cale- 
afară de nechibzuit, Tomas. Nu te gindești ce urmări pot 
rezulta, chiar pentru tine, din acest scandal? 

DOCTORUL STOCKMANN Urmări? Pentru mine? 

PRIMARUL Da, pentru tine şi-ai tăi. 

DOCTORUL STOCKMANN Ce dracu vrei să spui? 

PRIMARUL Cred că am fost întotdeauna un frate bun 
pentru tine, gata oricind să-ţi sar în ajutor. 

DOCTORUL STOCKMANN Da, recunosc, şi chiar îţi 
mulțumesc. 

PRIMARUL Nu-i nevoie. De altfel, m-am purtat așa, 
într-o anumită măsură, chiar în interesul meu. Am tras 
mereu nădejde să te ţin oarecum în friu, cind te-am ajutat 
să-ţi creezi o situaţie materială mai bună. 

DOCTORUL STOCKMANN Aha! M-ai ajutat în intere- 
sul tău? 

PRIMARUL Într-o anumită măsură, cum am spus. E 
foarte dureros pentru un funcţionar public să vadă că una 
dintre rudele lui cele mai apropiate se compromite mereu. 

DOCTORUL STOCKMANN Și ai credinţa că eu mă com- 
promit? 

PRIMARUL Da, din nefericire te compromiţi, fără să-ţi 
dai seama. Ai o fire neastimpărată, arțăgoasă, rebelă. Asta 
şi explică pornirea ta funestă de a scrie şi publica vrute și 
nevrute. Cum îți intră o idee în cap, te și repezi să ticlu- 
ieşti un articol sau o broșură, ca s-o dezvolţi. 

DOCTORUL STOCKMANN Datoria oricărui cetăţean e 
să pună societatea în curent cu toate ideile noi. 

PRIMARUL Societatea nu are nevoie de idei noi. li 
sint de ajuns cele vechi şi bune. 

DOCTORUL STOCKMANN Mi-o spui fără înconjur? 

PRIMARUL Da, trebuie să vorbesc o dată cu tine pe 
șleau. Pină acum am tot evitat acest lucru, ştiind bine că-ţi 
sare ţandăra din senin. Dar acum sînt dator să-ţi spun ade- 
vărul, Tomas. Nu-ţi închipui cît rău îți faci singur cu firea 

ta nesocotită. Te plingi impotriva autorităților locale, ba 
chiar şi împotriva guvernului, susţii că nu eşti luat in seamă 
şi că eşti persecutat. Dar se poate aștepta la altceva un om 
stinjenitor ca tine? 

DOCTORUL STOCKMANN Ei, poftim! Sint şi stinjeni- 
tor după alte toate? 

PRIMARUL Da, Tomas, eşti un om prea incomod ca 
să lucreze cineva cu tine. Te-am pus doar la incercare. Prea 
te crezi grozav. Ai uitat pesemne că postul de medic al băi- 
lor mi-l datorezi mie. 

DOCTORUL STOCKMANN Ba te rog să mă ierţi. Postul mi 
se cuvenea mie de drept. Mie și numai mie! Mi-am dat cel 
dintii seama că localitatea noastră poate deveni o staţiune 
balneară înfloritoare. Am fost singurul care am susţinut 
atunci acest lucru şi m-am luptat ani de zile în şir ca să-mi 
văd realizată ideea. Am scris mereu, am tot scris... 

PRIMARUL Incontestabil. Atunci insă nu era momen- 
tul prielnic. Afară de asta, nu puteai judeca bine situația 
acolo, în fundul acela de ţară, unde trăiai. Cind a venit 
însă momentul oportun, eu, împreună cu alţii, am adus 
chestiunea în discuţie... 

DOCTORUL STOCKMANN Da, ca să încurcaţi toate pla- 
nurile mele cele mai bune! Se și vede azi cit de pricepuţi 
aţi fost. 

PRIMARUL Ba se vede, după părerea mea, un singur 
lucru: că tu cauţi cu tot dinadinsul să dai drumul tempera- 
mentului tău belicos. Îţi dușmănești şefii! E vechiul tău 
obicei. Nu recunoşti nici o autoritate. Te uiţi chioriș la ori- 
cine ocupă o funcţie superioară şi îndată găseşti că e bună 
orice armă de atac împotriva lui. Acum, insă, ţi-am atras 
atenţia ce interese sint în joc pentru tot oraşul, deci şi pen- 
tru mine. De aceea te previn, Tomas, că rămin inflexibil 
în tot ceea ce găsesc de cuviinţă să-ţi cer. 

DOCTORUL STOCKMANN Ce vrei să-mi ceri? 

PRIMARUL Ai fost indiscret și ai divulgat unor străini 
unele lucruri delicate, care ar fi trebuit privite ca un secret 
al direcţiei băilor, și care acum firește, nu mai pot fi coco- 
loşite. Ba, mai mult, vor circula in curind tot felul de zvo- 
nuri, iar răuvoitorii le vor alimenta cu tot felul de născociri, 
unele după altele. Așa că va fi nevoie ca tot tu să le combaţi 
în mod_public. 

DOCTORUL STOCKMANN Eu? Cum? Nu înţeleg! 

PRIMARUL Ar trebui să declari că ai făcut noi cerce- 
tări şi ai ajuns la concluzia că primejdia nu e nici pe departe 
atit de mare, că situaţia nu e nici pe departe atit de gravă 
cum ai bănuit în primul moment. 

DOCTORUL STOCKMANN Aha! Asta aştepţi de la mine? 

PRIMARUL Mai aştept să declari în mod public că ai 
deplină încredere în autorităţi și ești încredințat că se vor 
lua toate măsurile cuvenite pentru înlăturarea oricăror nea- 
junsuri. 

DOCTORUL STOCKMANN Pentru nimic în lume nu voi 
face asta, atita vreme cît voi umblaţi cu minciuni și cirpă- 
celi. Da, Peter. Îţi vorbesc cu toată convingerea. 

PRIMARUL Ca slujbaş, nu-ţi este îngăduit să ai o con- 
vingere individuală. 

DOCTORUL STOCKMANN (uimit) Zici că nu-mi este 
îngăduit... 

PRIMARUL Da, ca slujbaş. Ca persoană particulară, 
mă rog,e cu totul altceva, însă ca funcţionar subaltern al 
băilor n-ai voie să exprimi o convingere în contradicție cu 
a şefilor tăi. 

DOCTORUL STOCKMANN Asta, zău, prea e de tot! 
Să nu-mi fie permis ca medic şi ca om de ştiinţă... 

PRIMARUL Problema în discuţie nu e de ordin strict 
științific. E mai mult de ordin tehnic şi economic. 

DOCTORUL STOCKMANN Indiferent de ce ordin ar fi, 
eu vreau să am libertatea de a mă pronunţa în orice fel de 
probleme! Cite există în lumea asta! 

PRIMARUL N-ai decit! Dar nu in chestiunea băilor noas- 
tre! Asta ţi-o interzicem categoric! 

DOCTORUL STOCKMANN (revoltat) Mi-o interziceţi? 
Cine? Voi, nişte... 

PRIMARUL Ți-o interzic eu, șeful tău direct. Și o dată 
ce-ţi interzic un lucru, trebuie să te supui. 

DOCTORUL STOCKMANN (stăpinindu-se) Peter! Dacă 
n-ai fi fratele meu... 


(Petra întredeschide ușa.) 


PETRA Nu trebuie să tolerezi, tată, aşa ceva. 
DOAMNA STOCKMANN (alergind după ea) Petra! 
Petra! 


288 


PRIMARUL Bravo! Aţi ascultat la ușă, hai? 

DOAMNA STOCKMANN Vorbeați prea tare, ca să nu 
auzim... 

PETRA Da, am stat la ușă şi am ascultat. 

PRIMARUL De fapt, pe mine mă bucură... 

DOCTORUL STOCKMANN (apropiindu-se de el) Ai spus 
că-mi interzici şi că trebuie să mă supun? 

PRIMARUL M-ai silit să-ţi vorbesc pe tonul ăsta. 

DOCTORUL STOCKMANN Și pretinzi, nu-i așa, să reneg 
printr-o declarație publică tot ce-am scris? 

PRIMARUL Trebuie. 

DOCTORUL STOCKMANN Şi dacă nu vreau? 

PRIMARUL Atunci vom publica noi o declaraţie oficială, 
ca să liniştim spiritele. 

DOCTORUL STOCKMANN Foarte bine. Voi scrie atunci 
impotriva voastră. Voi susţine sus şi tare punctul meu de 
vedere şi voi dovedi că dreptatea e de partea mea. Vreau să 
văd ce veţi face atunci... 

PRIMARUL N-o să am încotro şi voi cere eu însumi 
destituirea ta. 

DOCTORUL STOCKMANN Ce? 

PETRA Tata, destituit? 

DOAMNA STOCKMANN Destituit? 

PRIMARUL Din postul de medic al băilor. Voi cere să 
ți se dea preaviz şi să nu ţi se mai permită să te ocupi de 
interesele băilor. 

DOCTORUL STOCKMANN Veţi merge atit de departe cu 
îndrăzneala? 

PRIMARUL Da, siliţi de tine. 

PETRA Cum poţi să te porţi în felul ăsta, unchiule, cu 
un om ca tata? 

DOAMNA STOCKMANN Linişteşte-te, Petra! 

PRIMARUL (uitindu-se la Petra) Halal să ne fie! Aici, 
fiecare găseşte cu cale să-și dea părerea! Firește! (Către 
cumnata lui.) Dumneata, cumnată, eşti fără îndoială ființa 
cea mai cu judecată din casa asta. Foloseşte influența pe care 
o ai şi fă-l pe soțul dumitale să înţeleagă ce urmări ar decurge 
din toate astea, pentru el şi familia lui... 

DOCTORUL STOCKMANN Nu dau voie nimănui să poarte 
grija familiei mele. 

PRIMARUL ...pentru familia lui şi pentru oraşul in 
care trăiește! 

DOCTORUL STOCKMANN Binele oraşului meu îl vreau 
cu adevărat numai eu. Trebuie să denunţ greşelile care și 
aşa tot vor ieși la iveală, mai curind sau mai tirziu. Voi do- 
vedi că-mi iubesc orașul natal. 

PRIMARUL Tu, omul capabil, în orbirea lui, să-l lip- 
sească de izvorul cel mai important din care işi trage chiar 
existenţa... 

DOCTORUL STOCKMANN Izvorul e otrăvit, omule! Eşti 
pesemne nebun. Nu vezi că trăim aici vinzind pestilențe, 
putreziciuni? Toată viaţa cea infloritoare a societăţii noastre 
e hrănită cu minciuni. 

PRIMARUL Sint inchipuirile tale bolnăvicioase! Cine 
face insinuări atit de perverse impotriva orașului in care 
trăieşte, nu poate să fie decit un dușman al poporului. 

DOCTORUL STOCKMANN (ameninţător) Ai curajul să 
spui și una ca asta?... 

DOAMNA STOCKMANN (aruncindu-se între ei) Tomas! 

PETRA (apucindu-și tatăl de braţ) Fii calm, tată! 

PRIMARUL Nu vreau să mă expun la violenţe. Eu te-am 
avertizat. Gîndeşte-te la datoria pe care o ai faţă de tine și 
faţă de ai tăi. Te las cu bine! (Jese.) 

DOCTORUL STOCKMANN (plimbindu-se furios prin 
cameră) Pot eu răbda să se poarte astfel cu mine? În casa 
mea, Katrine? Ce zici de întimplarea asta? 

DOAMNA STOCKMANN E o ruşine şi o batjocură, Tomas! 

PETRA Ce i-aș face eu unchiului! 

DOCTORUL STOCKMANN Vina e a mea! Trebuia să le 
arăt de mult colții. Auzi vorbă! Să-mi spună mie că sînt un 
duşman al poporului! Eu! Nemaipomenit! 

DOAMNA STOCKMANN Gindește-te, totuși, dragă To- 
mas, că Peter are puterea în miinile lui. 

DOCTORUL STOCKMANN O fi avind-o, însă eu am drep- 
tatea. 

DOAMNA STOCKMANN O, da, dreptatea! Dar ce să 
faci cu ea, dacă-ți lipseşte puterea? 

PETRA Vai, mamă! Cum poţi spune una ca asta? 

DOCTORUL STOCKMANN E posibil, într-o societate 
liberă, ca dreptatea să nu-ţi folosească la nimic? Zău că ai 
haz, Katrine! Afară de asta, nu am de partea mea presa liberă 


și independentă? Nu am in spatele meu majoritatea compac- 
tă? Nu reprezintă toate astea o putere destul de mare? 

DOAMNA STOCKMANN O, Doamne, Tomas! Nu cumva 
ai de gind să... 

DOCTORUL STOCKMANN Ce anume? 

DOAMNA STOCKMANN Să te pui rău cu frate-tău? 

DOCTORUL STOCKMANN Ce altceva vrei să fac, dacă 
tin la dreptate și la adevăr? 

DOAMNA STOCKMANN Asta nu-ţi poate fi de nici un 
folos. Dacă cei mari nu vor ceva, nu vor şi pace! 

DOCTORUL STOCKMANN Oho, Katrine! Așteaptă puţin 
şi-al să vezi ce război le declar! 

DOAMNA STOCKMANN Da, il declari — şi pe urmă te 
vezi dat afară din slujbă. 

DOCTORUL STOCKMANN În orice caz, imi voi face 
datoria faţă de societate. Eu, care sint numit un dușman al 
poporului! 

DOAMNA STOCKMANN Dar familia ta, Tomas? Crezi 
tu că e spre binele nostru dacă-ţi faci datoria faţă de socie- 
tate? 

PETRA Nu te gindi mereu numai la noi, mamă. 

DOAMNA STOCKMANN Uşor iţi vine să vorbeşti aşa. 
La nevoie, stai pe propriile tale picioare. Gindeşte-te însă 
la băieţi, Tomas. Gindeşte-te puţin la tine însuți şi la mine... 

DOCTORUL STOCKMANN Pesemne că ţi-ai pierdut min- 
tile, femeia lui Dumnezeu! Dacă aș cădea în genunchi cu 
atita jalnică laşitate în faţa unui Peter şi a clicii lui bleste- 
mate, aş mai avea eu o singură clipă tihnită în viaţa mea? 

DOAMNA STOCKMANN Nu ştiu, însă ar fi vai și amar 
de noi dacă ai rămine pe drumuri, fără piinea cea de toate 
zilele, fără un venit statornic. Am tras destule necazuri în 
tinereţea noastră. la seama, Tomas. Gindeşte-te bine. 

DOCTORUL STOCKMANN (se sbuciumă. încleștindu-și 
pumnii) Ce sint ìn stare să facă nişte birocraţi afurisiţi unui 
om liber și cinstit! E ingrozitor, Katrine! 

DOAMNA STOCKMANN Purtarea lor faţă de tine e pur 
şi simplu nedemnă. Cite nedreptăţi nu sintem, totuși, siliţi 
să tolerăm în lumea asta! E vorba insă de băieţi, Tomas. 
Gindeşte-te la ei. Ce vor ajunge in viaţa lor? O, nu! Nu-ţi 
poți ingădui să... (Intră Eilif şi Morten, cu cărţile de şcoală 
în mină.) 

DOCTORUL STOCKMANN Băieţii !... (Se oprește deodată, 
cu o hotărire fermă.) Nu! Dacă s-ar prăbuși cerul şi pămintul, 
capul nu mi-l plec sub un jug atit de ruşinos. (Se îndreaptă 
spre cabinetul său.) 

DOAMNA STOCKMANN (luindu-se după el) Ce vrei să 
faci, Tomas? 

DOCTORUL STOCKMANN (din pragul uşii) Vreau să-mi 
păstrez dreptul de a privi cu seninătate in ochii copiilor mei, 
cînd vor crește mari şi vor fi oameni liberi! (Intră în cabi- 
nel.) 

DOAMNA STOCKMANN (podidind-o lacrimile) Dumne- 
zeu să ne ajute şi să ne aibă în paza lui! 

PETRA Tata e un erou. Nu cedează! (Băieții întreabă 
mirați ce s-a întimplat, dar Petra le face semn să tacă.) 


Actul III 


(Redacţia gazetei „Curierul poporului“. La stinga, 
în fund, uşa de intrare. La dreapta, altă uşă 
cu un geamlic prin care se poate vedea tipogra- 
fia. Tot la dreapta, altă uşă. La mijloc, o masă 
mare acoperită cu hirtii, ziare şi cărţi. La stînga, 
în primul plan, o fereastră, lingă care se află un 
pupitru cu un scaun înalt. În jurul mesei, citeva 
fotolii, iar altele de-a lungul pereţilor. Încăperea 
e intunecoasă şi lipsită de orice confort. Mobilier 
vechi. Fotolii murdare și deteriorate. În tipografie 
se văd lucrind cîţiva zeţari. Ceva mai departe, o 
presă de mină, în funcţiune. Hovstad scrie la pu- 
pitru. Billing intră apoi din partea stingă, cu ma- 
nuscrisul doctorului Stockmann în mînă.) 


BILLING Ei, acum pot spune că... 
HOVSTAD (scriind) Ai citit manuscrisul de la un capăt 
la altul? 

BILLING (punind manuscrisul pe pupitru) Da, l-am 
citit. 

HOVSTAD Nu ţi se pare că doctorul e prea tăios? 

BILLING Tăios? E chiar grozav de tăios. Fiecare cuvint 
cade cu greutate, ca o lovitură de ciocan. 

HOVSTAD Da, numai că nu cade nimeni, in ziua de azi, 
la prima lovitură de ciocan. 

BILLING Adevărat, dar vom continua să ciocănim 
mereu pină-i vom dobori pe cei mari. Citind articolul docto- 
rului, am avut impresia că revoluția nu mai e departe. 

HOVSTAD (întorcindu-se) Sst! Ai grijă să nu te audă 
Aslaksen. 

BILLING Aslaksen e un laş, un om fără curaj. De astă 
dată îţi vei realiza scopul. Ce zici? Apare articolul doctoru- 
lui? 

HOVSTAD Da, apare, dacă primarul nu cedează. 

BILLING Dracu ştie ce va face! 

HOVSTAD Din fericire, poziţia noastră va fi utilă, orice 
s-ar intimpla. Dacă primarul nu acceptă propunerile docto- 
rului, va avea împotriva lui pe toţi micii burghezi, pe toţi 
proprietarii și pe ceilalţi. lar dacă le acceptă, atunci se pune 
rău cu mai toţi acţionarii băilor care pină azi i-au fost cei 
mai buni susţinători. 

BILLING Ei da, pentru că vor fi nevoiţi să cheltuiască 
o groază de bani... 

HOVSTAD Fără doar și poate. În felul ăsta, cercul se 
va rupe, iar noi vom putea lămuri lumea, de la o zi la alta, 
că primarul e un om incapabil din toate punctele de vedere 
şi vom cere ca toate posturile de încredere din oraș și intreaga 
administrație comunală să fie preluate de către poporul 
liber. 

BILLING Foarte bine! Aşa văd și eu lucrurile. Sintem 
ca la inceputul unei revoluții. (Se aude o bătaie în ușă.) 

HOVSTAD Sst! (Cu glas tare.) Intră! (Pe ușa din stinga 
intră doctorul Stockmann; Hovstad îi iese înainte.) O! Bine 
că aţi venit, domnule doctor! Ce noutate ne aduceţi? 

DOCTORUL STOCKMANN Puteţi tipări, domnule Hov- 
stad. 

HOVSTAD Așadar, e in regulă? 

BILLING Ura! 


DOCTORUL STOCKMANN Am zis că puteţi tipări arti- 
colul meu. Rămine așa cum e, insă îl puteţi modifica pe ici, 
pe colo, dacă e nevoie. Vom avea război in oraș, domnule 
Billing. 

BILLING Război la cuțite. Aşa sper. Cuţitul la git, 
domnule doctor! 

DOCTORUL STOCKMANN Articolul meu e doar un în- 
ceput. Am proiectate încă alte patru, chiar cinci. Unde e 
Aslaksen? 

BILLING (chemindu-l din tipografie) Aslaksen! Vino 
puţin. 

HUOVSTAD Aţi spus că vreţi să mai scrieţi încă patru 
sau cinci articole? În aceeaşi problemă? 

DOCTORUL STOCKMANN Nu, dragul meu. Despre cu 
totul altele... Toate, însă, în legătură cu apa de la băi și cu 
infecția de acolo. Toate se leagă, vezi dumneata... Ca la o 
clădire veche, cind incepe să se dărime. 

BILLING Adevărat. Niciodată nu poţi spune că s-a 
isprăvit treaba, pină nu vezi toată clădirea la pămînt. 

ASLAKSEN (din tipografie) E vorba să se dărime ceva? 
Nu cred că domnul doctor se gindește să dărime băile noastre. 

HOVSTAD Nici pomeneală. Nici o grijă. 

DOCTORUL STOCKMANN O, nu. E vorba de altceva. Ei, 
ce zici de articolul meu, domnule Hovstad? 

HOVSTAD Nu pot spune decit că este o capodoperă. 

DOCTORUL STOCKMANN Da? Mă bucur. Mă bucur mult. 

HOVSTAD E atit de clar şi de simplu! Nu-i nevoie să 
fie cineva specialist ca să-l înţeleagă. Sint convins că toţi 
oamenii luminaţi vă vor aproba. 

ASLAKSEN Şi toţi oamenii chibzuiţi. 

BILLING Şi cei chibzuiţi şi cei nechibzuiţi. Tot orașul, 
ce mai! 

ASLAKSEN Atunci putem tipări articolul. 

DOCTORUL STOCKMANN Așa zic şi eu. 

HOVSTAD Miine dimineaţă apare. 

DOCTORUL STOCKMANN Da. Nu trebuie să pierdem 
nici o zi. Lite ce vreau să te rog, domnule Aslaksen: aş dori 
să te ocupi personal de manuscris. 

ASLAKSEN Asta și am de gind. 

DOCTORUL STOCKMANN Să ai grijă de el ca de ochii 
din cap. Nici o greșeală de tipar. Fiecare cuvint își are greu- 

tatea lui. Mă intorc mai tirziu. Aș vrea să văd puţin şpaltul. 
Abia aştept să apară articolul tipărit şi difuzat. 

BILLING Da, difuzat cu iuţeala fulgerului. 

DOCTORUL STOCKMANN Supus judecății tuturor conce- 
tăţenilor cunoscători în materie! O! Nu vă puteţi inchipui 
ce neplăceri am avut astăzi. Am fost ameninţat cu una, cu 
alta, chiar şi cu răpirea celor mai elementare drepturi. ale 
omului. 


BILLING A drepturilor dumneavoastră de om? E posi- 
bil? 

DOCTORUL STOCKMANN Au căutat să mă umilească, 
mi-au spus că sint un ticălos, mi-au cerut să pun interesul 
personal mai presus de cele mai adinci şi sfinte convingeri.. 

BILLING Ce barbarie! 

HOVSTAD Păi da, te poţi aștepta la orice din partea 
unor astfel de oameni. 

DOCTORUL STOCKMANN Cu mine însă, nu le merge. 
Am să-i pun la locul lor cu dovezi zdrobitoare. În fiecare zi 
ii voi denunța în coloanele „Curierului“. Un articol exploziv 
după altul. 

ASLAKSEN Da, însă vreau să vă spun un lucru... 

BILLING Ura! Vom avea război. 

DOCTORUL STOCKMANN Voi: da cu ei de pămint, ii 
voi strivi, le voi dărima bastioanele în faţa tuturor oamenilor 
cinstiţi. Asta am de gind să fac. 

ASLAKSEN Numai că fiţi moderat, domnule doctor. 
Să atacați cu măsură. 

BILLING Dimpotrivă. Să nu faceţi economie de dina- 
mită. 

DOCTORUL STOCKMANN  (continuind imperturbabil) 
Nu e vorba numai de apă, cu toate murdăriile ei. Toată. socie- 
tatea are nevoie de aerisire, de deziniectare. 

BILLING Aveţi perfectă dreptate. 

DOCTORUL STOCKMANN Cirpacii bătrini trebuie inlă- 
turaţi. În toate domeniile. Mi se deschid azi inainte orizon- 
turi nesfirşite. Încă nu le cunosc bine, dar le voi da de rost. 
Trebuie să ne căutăm stegari noi, dragii mei! Să rinduim 
comandanți noi la toate avanposturile! 

BILLING Da, da. 

DOCTORUL STOCKMANN Dacă vom fi uniţi, lucrurile 
vor merge strună. Revoluţia va aluneca de pe şantier, ca uu 
vapor. Nu credeţi? 

HOVSTAD Eu, unul, cred că avem toate şansele să 
punem la locul ei toată administraţia comunală. 

ASLAKSEN lar eu sint de părere că nu putem risca 
nimic, dacă procedăm cu tact şi măsură. 

DOCTORUL STOCKMANN Cine dracu se mai gindește 
dacă avem ceva de riscat ori nu? Eu fac ceea ce fac în numele 
adevărului şi la indemnul conştiinţei mele. 

HOVSTAD Sinteţi un om care meritaţi tot sprijinul, 
domnule doctor. 

ASLAKSEN Da, nu incape nici o indoială că doctorul 
e adevăratul prieten al orașului. Un adevărat prieten al 
societăţii. 

BILLING Doctorul Stockmann e prietenul poporului, 
dragă Aslaksen. 

ASLAKSEN Sper că Uniunea proprietarilor va adopta 
in curind acest calificativ ca o lozincă. 

DOCTORUL STOCKMANN (stringînd mişcat mâinile celor 
de faţă) Vă mulţumesc, dragii mei prieteni, prietenii mei 
credincioși. Cu cită plăcere v-am ascultat pe voi! Celălalt 
domn, fratele meu, a spus despre mine cu totul altceva, dar 
i-o plătesc eu cu virf şi îndesat. Mă reped acum pînă la un 
biet bolnav, dar mă întorc, cum v-am spus. Ai grijă de manu- 
scris, domnule Aslaksen. Să nu scoţi afară pentru nimic în 
lume nici măcar un semn de exclamaţie. Pune mai degrabă 
şi citeva de la dumneata. Așa, dragii mei. Vă zic la revedere. 


(Salutări reciproce; doctorul iese, condus de toți 
pină la ușă.) 


HOVSTAD Doctorul ne poate fi de mare folos. 

ASLAKSEN Cu condiţia să se ocupe numai de băi. Dacă 
merge mai departe, nu e prudent să-l urmăm. 

HOVSTAD Hm! Totul depinde de... 

BILLING Dumneata, Aslaksen, ești grozav de fricos. 

ASLAKSEN Fricos? Da, sint fricos, domnule Billing, 
cînd e vorba de grangurii orașului nostru. Le-am gustat de 
atitea ori papara. Cînd însă e vorba de politica mare și de cei 
de la cirma ţării, să știți că nu mai sînt fricos. 

BILLING Te cred, insă la dumneata se poate observa o 
contradicţie. 

ASLAKSEN Trebuie să știți că eu am conștiință. Dacă 
dă cineva cu barda în guvern, nu face nici un rău societăţii, 
fiindcă nimeni nu se sinchisește. Guvernul nu se clatină, 
nici nu cade pentru atita lucru. Dar dacă sint aruncate 
peste bord autorităţile locale, atunci ne putem pomeni că 
vin la cirmă cei nepricepuţi, spre dauna ireparabilă a pro- 
prietarilor şi a tuturor celorlalţi. 

HOVSTAD Nu te gindești că cetăţenii pot fi educați să 
se conducă singuri? 

ASLAKSEN Omul care are atitea treburi de făcut nu se 
poate gindi la toate, domnule Hovstad. 

HOVSTAD Atunci mai bine să nu am nimic de făcut. 

BILLING Cum aşa? 

ASLAKSEN (zimbind) Hm! (Face semn spre pupitru.) 
Pe scaunul acela de redactor a stat înaintea dumneavoastră 
prefectul Stensgard. 

BILLING (scuipînd) Ptiu! Transfugul ăla! 

HOVSTAD Eu nu sint şi nu voi fi niciodată un om 
şovăitor. 

ASLAKSEN Un om politic nu trebuie să se lepede nici- 
odată de credinţa sa, domnule Hovstad. (Către Billing.) lar 
dumneavoastră, domnule Billing, mi se pare că aţi aruncat 
o plasă în apă, zilele astea, ca să pescuiţi postul de secretar 
al primăriei. 

BILLING Eu? 

HOVSTAD Da, domnule Billing, dumneavoastră. 

BILLING Ei da, am făcut-o ca să-i necăjesc pe domnii 
de la primărie. 

ASLAKSEN Asta pe mine nu mă privește. Cind mă acuză 
însă cineva de lașitate, cînd mă acuză cineva că mă contra- 
zic în atitudinea mea, vreau să ştie toată lumea un lucru: 
trecutul politic al tipografului Aslaksen e o carte deschisă 
pentru oricine. Singura schimbare care s-a petrecut in viaţa 
mea, vedeți dumneavoastră, e că am. devenit mai moderat. 
Inima imi este cu totul pentru popor. Sint insă întrucitva 
şi pentru cei care deţin puterea — puterea locală, vreau să 
zic. (Se duce în tipografie.) 

BILLING Nu eşti de părere, Hovstad, că ar trebui să ne 
descotorosim de el? 

HOVSTAD Cunoşti pe altul care ne-ar avansa bani pen- 
tru hirtie și tipar? 

BILLING Păcat că n-avem capitalul necesar! 

HOVSTAD (așezindu-se la pupitru) O! De l-am avea! 

BILLING Ce-ar fi să vorbeşti cu doctorul Stockmann? 

HOVSTAD (răsfoind hirtiile) Nu mi-ar folosi la nimic. 
E om sărac. 

BILLING O fi, dar are în spate un om bun, pe bătrinul 
Morten Kiil-Bursucul, cum i se zice. 

HOVSTAD (scriind) Ştii sigur că ăla are ceva avere? 

BILLING El să nu aibă? De altfel, o parte din averea lui 
va reveni familiei. Îi va înzestra pe copii, în orice caz. 

HOVSTAD (intorcindu-se pe jumătate în scaun) Te bizui 
pe asta? 

BILLING Ba nu mă bizui pe nimic. 

HOVSTAD Foarte bine faci. Nici pe postul de la primărie 
să nu te bizui. N-o să-l obţii. 

BILLING Asta o știu de pe acum foarte bine. Chiar țin 
mult să nu mi-l dea. O astfel de nedreptate nu face decit să-ți 
mărească puterea de luptă. Într-un orășel ca ăsta în care 
rareori găseşti un stimulent, e bine să fii întăritat din cînd 
în cînd, văzindu-te desconsiderat. 

HOVSTAD (scriind) Da, da. 

BILLING O să ai îndată ştiri de la mine. Mă duc să 
scriu proclamația pentru Uniunea proprietarilor. (Iese în 
camera din dreapta.) 

HOVSTAD (roade tocul cu dinții, stind la pupitru, și 
răspunde încet) Hm! Bine, bine. (Bate cineva la uşă.) Intră! 
(Intră Petra pe ușa din stinga, din fund. Hovstad se ridică.) 
Dumneata ești? Ai venit aici? 

PETRA Da. Te rog să mă scuzi. 

HOVSTAD (oferindu-i un fotoliu) Nu vrei să iei loc? 

PETRA Nu, mulțumesc. Plec îndată. 

HOVSTAD Ai venit cu ceva din partea tatălui dumitale? 

PETRA Nu, nu. Am venit din partea mea. (Scoţind o 
carte din buzunarul scurtei.) Ți-am adus nuvela. 

HOVSTAD De ce mi-o dai înapoi? 

PETRA Pentru că nu vreau s-o traduc. 

HOYSTAD Mi-ai promis totuşi... 

PETRA Da, insă atunci n-o citisem. Dumneata ai ci- 
tit-o? 


298 


HOVSTAD Nu. Ştii bine că nu cunosc engleza; însă... 

PETRA Foarte bine. Chiar de aceea iţi spun să cauţi pe 
altcineva. (Punind cartea pe masă.) Nu merge pentru 
„Curierul poporului“. 

HOVSTAD De ce nu? 

PETRA Pentru că e in contradicţie absolută cu propriile 
dumitale păreri. 

HOVSTAD Numai pentru asta? 

PETRA Nu mă înţelegi. E o nuvelă in care se povesteşte 
despre un regim supranatural, care are grijă de aşa-zișii oa- 
meni buni, făcînd ca pină la urmă totul să iasă bine pentru 
ei, în timp ce așa-zişii oameni răi sint pedepsiţi. 

HOVSTAD Păi aşa e și bine să fie! Asta vrea şi poporul. 

PETRA Vrei să fii cel care dă poporului ceva în genul 
ăsta? Dar nu crezi nici un cuvint din toată povestea. Ştii 
foarte bine că în realitate lucrurile se petrec altfel. 

HOVSTAD Ai perfectă dreptate. Un redactor însă nu 
poate scrie numai despre ceea ce-i place lui. De multe ori 
trebuie să te pleci in faţa voinţei poporului, în lucruri mai 
puţin importante. Politica e doar lucrul de căptenie în viaţă 
— pentru o gazetă, în orice caz. Și dacă vreau să am poporul 
de partea mea cînd e vorba de libertate și progres, nu trebuie 
să-l îndepărtez de mine. Dacă el găseşte că o poveste ca asta 
e morală in gazetă, la subsol, va accepta cu-atit mai bucuros 
ceea ce tipărim în restul ziarului. Au mai multă incredere. 

PETRA Ptiu! Întinzi curse cu atita perfidie cititorilor 
dumitale. Doar nu eşti un păianjen. 

HOVSTAD (zîmbind) Îţi mulțumesc că ai o părere aşa 
de bună despre mine. Ideile exprimate de mine sînt însă nu- 
mai! ale lui Billing. 

PETRA Ale lui Billing? 

HOVSTAD Da, aşa spunea el aici într-una din zilele 
astea. Billing e cel care ţine morţiş să publice nuvela asta. 
Eu habar n-am de ea. 

PETRA Unde vrea să ajungă Billing cu părerile lui 
liberale?... 

HOVSTAD Păi: să vezi, Billing e un om multilateral. 
Aud că umblă acum să obţină postul de secretar al primăriei. 

PETRA Asta n-o cred, Hovstad. Cum s-ar împăca el cu 
un post ca acela? 

HOYSTAD N-ai decit să-l întrebi. 

PETRA Niciodată n-aş fi crezut asta despre Billing. 

HOVSTAD (privind-o mai stăruitor) Nu? Ţi se pare un 
lucru atit de neaşteptat? 

PETRA Da. Sau poate că nu. De fapt, nu ştiu... 

HOVSTAD Nu-i mare lucru de capul nostru, al gazeta- 
rilor, domnişoară. 

PETRA Vorbeşti serios? 

HOVSTAD Așa cred uneori. 

PETRA Da, în vălmăşagul vieţii de toate zilele. Asta o 
mai înţeleg. Acum însă, cînd ţi-ai asumat o misiune atit de 
frumoasă... 

HOVSTAD ...Vrei să spui cu privire la tatăl dumitale? 

PETRA Da, tocmai. Acum, mi se pare că trebuie să te 
simți mai presus decit majoritatea celorlalţi. 

HOVSTAD Da, cam așa mă simt astăzi. 

PETRA Nu? Ţi-ai ales o misiune extraordinară! Vei 
deschide calea unor adevăruri necunoscute şi unor concepţii 
noi, curajoase. Chiar numai stînd aşa, fără teamă, și luînd 
cuvintul pentru a apăra un om nedreptăţit... 

HOVSTAD Mai ales cînd acest om nedreptăţit este... 
hm !... Nu ştiu cum să mă exprim... 

PETRA De o cinste desăvirşită, voiai să spui. 

HOVSTAD (mai încet) Mai ales cind e tatăl dumitale, 
voiam să spun. 

PETRA (stupefiată) Da? Asta voiai să spui? 

HOVSTAD Da, Petra. Da, domnişoară Petra. 

PETRA Ăsta e pentru dumneata lucrul cel mai de sea- 
mă? Nu problema în sine? Nu adevărul? Nu inima caldă şi 
generoasă a tatălui meu? 

HOVSTAD Ba da, și asta, firește. 

PETRA Foarte-ţi mulţumesc. Te-a luat gura pe dina- 
inte. Nu mai cred în dumneata, ori despre ce ar fi vorba. 

HOVSTAD Poţi să-mi iei în nume de rău că tot ce fac 
e mai mult de dragul dumitale? 

PETRA Sînt supărată că nu te-ai purtat corect cu tatăl 
meu. Ai vorbit cu el ca și cum în primul rînd adevărul și 
binele societăţii ţi-ar sta la inimă. Şi pe tata l-ai înşelat, și 
pe mine. Nu eşti omul care pretinzi că ești. Și asta n-am să 
ţi-o iert niciodată. Niciodată! 

HOVSTAD Nu trebuie să mi-o spui chiar atit de direct, 
domnişoară Petra. Cel puţin, nu acum. 

PETRA De ce nu acum? 

HOYSTAD Pentru că tatăl dumitale nu se poate lipsi 
de ajutorul meu. 

PETRA (privindu-l de sus) Şi dumneata ești un astfel 
de om? Ptiu! 

HOVSTAD Nu, nu. Nu sint ceea ce crezi dumneata. M-ai 
luat așa, prin surprindere. 

PETRA Ştiu ce trebuie să cred. 

ASLAKSEN (din tipografie, repede și misterios) Drace, 
domnule Hovstad! (Văzînd-o pe Petra) Nu-i a bună! 

PETRA Cartea ţi-am adus-o, deci. Poţi s-o dai altcuiva. 
(Se îndreaptă spre ușa de ieșire). 

HOVSTAD (luîndu-se după ea) O clipă, domnişoară... 

PETRA Bună ziua... (Iese). 

ASLAKSEN Să vă spun una bună, domnule Hovstad. 

HOVSTAD Ce s-a intimplat? 

ASLAKSEN Primarul e în tipografie. 

HOVSTAD Cum? Primarul? 

ASLAKSEN Da, vrea să stea de vorbă cu dumneavoastră. 
A intrat pe ușa din dos, ca să nu fie văzut, pasămite! 

HOVSTAD Ce poate să fie? Stai să văd eu. (Se duce 
spre ușa tipografiei, o deschide, salută și îl pofteşte pe primar 
să intre). Bagă de seamă, Aşlaksen. Să nu afle nimeni. 

ASLAKSEN N-aveţi nici o grijă. (Se duce în tipografie). 

PRIMARUL Nu te așteptai să mă vezi aici, domnule 
Hovstad. 

HOVSTAD Într-adevăr, nu mă aşteptam. 

PRIMARUL (uitindu-se împrejur) Te-ai instalat foarte 
bine. Îmi place. 

HOVSTAD O! 

PRIMARUL Uite, am venit așa, pe nepusă masă, să-ţi 
răpesc timpul. 

HOVSTAD Vă stau bucuros la dispoziţie, domnule pri- 
mar. Dar daţi-mi voie să vă debarasez de... (Îi ia șapca și 
bastonul și le așază pe un scaun). Sinteţi bun să luaţi loc? 

PRIMARUL (așezindu-se la masă) Mulţumesc. (Hovstad 
ia loc şi el la masă). Am avut un... un mare necaz astăzi, 
domnule Hovstad.. 

HOVYSTAD Da? Un primar are atitea treburi pe cap... 

PRIMARUL Necazul de azi mi l-a cauzat medicul 
băilor. 


HOVSTAD Serios? Domnul doctor? 
„_ PRIMARUL A întocmit un fel de memoriu către Direc- 
tia băilor, cu privire la nişte pretinse defecteale instalaţiei. 

HOVSTAD A făcut el aşa ceva? 

PRIMARUL Ce? Nu ţi-a spus nimic? Mi se pare că ţi-a 
povestit... 

HOVSTAD Da, adevărat, mi-a spus ceva... 

ASLAKSEN (din tipografie) Am nevoie de manuscris... 

HOVSTAD (supărat) Hm! E pe pupitru. 

ASLAKSEN (găsindu-l) În regulă. 

PRIMARUL Păi tocmai... 

ASLAKSEN E articolul doctorului, domnule primar. 

HOVSTAD La el v-aţi referit? 

PRIMARUL Chiar la el. Dumneata ce părere ai? 

HOVSTAD Nu sint om de specialitate și l-am citit cam 
în treacăt. 

PRIMARUL Și totuşi, îl dai la tipar? 

HOVSTAD Nu pot refuza pe un om cu renume. 

ASLAKSEN Eu nu am nici un cuvint la gazetă, domnule 
primar. 

PRIMARUL Se înţelege. 

ASLAKSEN Nu fac altceva decit să tipăresc ce mi se 
pune în mină. 

PRIMARUL E in perfectă regulă. 

ASLAKSEN Aşa că sint nevoit să... (Se îndreaptă spre 
tipografie.) 

PRIMARUL Stai o clipă, domnule Aslaksen. Cu voia 
dumitale, domnule Hovstad... 

HOVSTAD Vă rog, domnule primar... 

PRIMARUL Eşti un om chibzuit şi cuminte, domnule 
Aslaksen... 

ASLAKSEN Mă bucur, domnule primar, că aveţi despre 
mine o astfel de părere. 

PRIMARUL ...şi un om cu influenţă în cercuri largi. 

ASLAKSEN Mai ales în rindurile poporului de jos. 

PRIMARUL Micii contribuabili sînt cei mai numeroși; 
aici, ca şi pretutindeni. 

ASLAKSEN Foarte adevărat. 

PRIMARUL Și cunoşti, fără îndoială, sentimentele 
celor mai mulţi dintre ei. Nu-i așa? 

ASLAKSEN Pot spune că da, domnule primar. 

PRIMARUL Mai ales cind cetăţenii cu mijloace mai mo- 
deste manifestă o dispoziţie atit de lăudabilă de a face sacri- 
ficii... 

ASLAKSEN Ce vreți să spuneți? 

HOVSTAD Să facă sacrificii? 

PRIMARUL E un semn frumos al spiritului de grup. Un 
semn foarte frumos. Aş putea spune că nici nu mă aşteptam. 
Dumneata însă cunoşti mai bine decit mine sentimentele 
celor mici. 

ASLAKSEN Dă, domnule primar, însă... 

PRIMARUL Și sacrificiile pe care trebuie să le facă 
oraşul nu sint chiar atit de mici. 

HOVSTAD Oraşul? 

ASLAKSEN Nu ințeleg. Băile doar... 

PRIMARUL După un deviz provizoriu care a fost intoc- 
mit, schimbările pe care medicul băilor le socotește necesare 
ar costa citeva sute de mii de coroane. 

ASLAKSEN O sumă enormă, dar... 

PRIMARUL Va fi nevoie, firește, să contractăm un 
imprumut comunal. 

HOVSTAD (ridicîndu-se) Asta ar insemna ca orașul... 

ASLAKSEN ...Să suporte cheltuiala! Ar însemna ca 
micii burghezi săraci să plătească din buzunarul lor! 

PRIMARUL Da, onorate domnule Aslaksen. Altfel cum 
să procurăm fondurile? 

ASLAKSEN Să le procure domnii proprietari ai băilor. 

PRIMARUL Nu cred că s-ar putea întinde mai mult 
cureaua. 

ASLAKSEN E sigur ceea ce spuneţi, domnule primar? 

PRIMARUL M-am încredințat de asta. Dacă e vorba 
să se facă aceste mari schimbări, oraşul trebuie să suporte 
cheltuiala. 

ASLAKSEN Dumnezeu să mă ierte, domnule Hovstad, 
dar asta e cu totul altceva! 

HOVSTAD Sigur că da. 

PRIMARUL Nenorocirea este că vom fi siliţi să inchidem 
băile timp de ciţiva ani. 

HOVSTAD Să le inchidem? De tot? 

ASLAKSEN Pe doi ani? 

PRIMARUL Da, lucrările vor dura cel puţin atit. 

ASLAKSEN Nu vom tolera asta pentru nimic în lume, 
domnule primar. Din ce să trăim pînă atunci noi, proprie- 
tarii? 

PRIMARUL lată o intrebare la care, cu părere de rău, 
cu greu iţi pot răspunde, domnule Aslaksen. Dar ce vrei să 
facem? Crezi dumneata că va mai veni vreun turist pe la noi 
cînd va ajunge să creadă că apa e infectată, că trăim într-un 
focar de infecţie, că tot orașul... 

ASLAKSEN Şi asta ziceţi că e o simplă închipuire? 

PRIMARUL Cu toată bunăvoința mea, nu m-am putut 
convinge că ar fi altceva. 

ASLAKSEN În cazul acesta, doctorul Stockmann a 
comis o greșeală de neiertat. Vă rog să mă iertaţi, domnule 
primar, dar... 

PRIMARUL Spui un adevăr regretabil, domnule Aslak- 
sen. Fratele meu a fost întotdeauna, din păcate, un zvăpăiat. 

ASLAKSEN Și totuși vreţi să-l sprijiniți, domnule 
Hovstad? 

HOVSTAD Cine şi-ar fi închipuit că... 

PRIMARUL Am întocmit o scurtă dare de seamă asupra 
situaţiei, aşa cum trebuie să fie concepută, judecînd la rece. 
În ea am arătat cum s-ar putea remedia eventualele neajun- 
suri, cu mijloacele de care dispune administraţia băilor. 

HOVSTAD O aveţi la dumneavoastră, domnule primar? 

PRIMARUL (scotocindu-se în buzunar) Da, am adus-o 
pentru cazul cînd... 

ASLAKSEN (repede) Drace! El e! 

PRIMARUL Cine? Frate-meu? 

HOVSTAD Unde? Unde? 

ASLAKSEN E în tipografie. 

PRIMARUL Destul de prost! N-aş fi vrut să dau peste 
el aici; mai aveam de discutat unele chestiuni cu dumnea- 
voastră. 


HOVSTAD (făcînd semn spre ușa din dreapta) Pină una, 
alta, intrați acolo. 

PRIMARUL Bine, bine, dar? 

HOVSTAD İl găsiți numai pe Billing. 

ASLAKSEN Repede, repede, domnule primar! Uite-l 
că vine incoace! 

PRIMARUL Bine, însă căutaţi să-l expediaţi cit mai 
curind. (Tese pe ușa din dreapta, pe cure Aslaksen o deschide 
şi o închide.) 

HOVSTAD Caută-ţi ceva de lucru, Aslaksen. (Se 
aşază la pupitru şi scrie, în timp ce Aslaksen scormoneşte un 
vraf de ziare pe un scaun, la dreapta.) 

DOCTORUL STOCKMANN (venind din tipografie) Mi s-a 
spus că nu e încă nici o corectură. 

ASLAKSEN (fără să se întoarcă) Păi cum aţi fi crezut, 
domnule doctor? 

DOCTORUL STOCKMANN Înțelegeţi, sint nerăbdător. 
Nu am tihnă pînă ce nu-mi văd articolul cules. 

HOVSTAD Hm! Asta va mai dura. Nu-i așa, Aslaksen? 

ASLAKSEN Mă tem că da. 

DOCTORUL STOCKMANN Bine, dragi: mei prieteni. 
Mai vin odată. Vin și de două ori, dacă-i nevoie. O cauză 
atit de mare, binele întregului oraș... Nu trebuie să ne lăsăn: 
pe tinjeală. (Dă să plece, dar se oprește și se întoarce.) Vreau 
să vă mai spun ceva. 

HOVSTAD Scuzaţi, dar nu poate să rămină pe altă 
dată? 

DOCTORUL STOCKMANN Numai două cuvinte. Mă gin- 
deam ce va zice lumea cind imi va citi miine dimineaţă 
articolul şi va afla că toată iarna am lucrat în linişte pentru 
binele orașului... 

HOVSTAD Da, domnule doctor, însă... 

DOCTORUL STOCKMANN Știu ce vrei să spui. Credința 
dumitale e că mi-am îndeplinit o simplă datorie de cetăţean. 
Asta o ştiu şi eu. Concetăţenii mei însă, care ţin la mine 
atit de mult... 

ASLAKSEN Da, domnule doctor, cetăţenii au ţinut 
mult la dumneavoastră, pină azi. 

DOCTORUL STOCKMANN Tocmai de asta mă tem. De 
aceea spun: cind vor citi articolul meu, mai ales păturile 
sărace, asta va fi pentru ele un apel să ia interesele orașului 
în miinile lor.. 

HOVSTAD (ridicindu-se) Hm! Nu vreau să vă ascund 
un lucru, domnule doctor.. 

DOCTORUL STOCKMANN Aha! Bănuiam eu că aici se 
cloceşte ceva. Mă opun insă. Dacă se fac pregătiri... 

HOVSTAD Pentru ce? 

DOCTORUL STOCKMANN Pentru ceva, vreo demonstra- 
ție, vreun banchet sau o subscripţie pentru un dar, te rog 
să-mi promiţi solemn că te vei opune. Te rog și pe dumneata, 
domnule Aslaksen. M-ai auzit? 

HOVSTAD Vă rog să mă iertaţi, domnule doctor. În 
primul rînd, nu vă putem spune adevărul curat. 


(Pe ușa din fund, in stinga, intră doamna Stockmann 
cu pălărie și mantou.) 


DOAMNA STOCKMANN (văzindu-l pe doctor) Bravo! 

HOVSTAD (ieşindu-i înainte) A venit şi doamna? 

DOCTORUL STOCKMANN Ce cauţi aici, Katrine? 

DOAMNA STOCKMANN Ştii bine ce caut. 

HOVSTAD Nu vreţi să luaţi loc, doamnă? Sau poate 
că... 

DOAMNA STOCKMANN Mulţumesc. Nu vă deranjați. 
Să nu credeți că am venit să-l caut pe Stockmann. Trebuie 
să ştiţi însă că sint mamă a trei copii. 

DOCTORUL STOCKMANN Vorbe! Asta o ştim şi noi. 

DOAMNA STOCKMANN Zău, parcă nu te-ai gindi la 
soţie şi la copii! Vrei să ne nenoroceşti pe toţi? 

DOCTORUL STOCKMANN Ai înnebunit, Katrine? Cum 
adică, un om cu soţie şi copii nu are voie să proclame ade- 
vărul, să fie un cetăţean folositor şi activ, să-şi slujească 
orașul? 

DOAMNA STOCKMANN Toate cu măsură, Tomas! 

ASLAKSEN Așa zic și eu. Măsură în toate. 

DOAMNA STOCKMANN De-aia vă faceţi păcate cu noi, 
domnule Hovstad, cînd îl ademeniţi pe soțul meu să iasă 
din casă și-l scoateţi din minţi cu toate poveștile astea de- 
aici. 

HOVSTAD Nu ademenesc și nu scot pe nimeni din 
minți. 

DOCTORUL STOCKMANN Eu, scos din minţi? Crezi că 
mă las scos din minţi? 

DOAMNA STOCKMANN Da, te laşi. Ştiu că ești omul cel 
mai deștept din oraș, însă te lași prostit foarte ușor. (Către 
Hovstad.) Gindiţi-vă numai că şi-ar pierde postul la băi. 
Doar pentru că tipăriţi ce a scris. 

ASLAKSEN Ei, aş! 

HOVYSTAD Da, insă trebuie să știți, domnule doctor, 
că... 
DOCTORUL STOCKMANN (zimbind) Ha. ha! Să încer- 
caţi numai... Ascultă, femeie! Ei se feresc. Eu insă am in 
spatele meu majoritatea compactă. 

DOAMNA STOCKMANN Da. insă nenorocirea e tocmai 
că ai în spatele tău o astfel de grozăvie. 

DOCTORUL STOCKMANN Vorbe goale, Katrine! Du-te 
mai bine și ocupă-te de gospodăria ta, iar pe mine lasă-mă 
să mă ocup de societate. Cum îţi poate fi teamă, cind eu sint 
atit de sigur şi de optimist? (Își freacă mîinile, plimbindu-se 
în lung şi în lat.) Poţi fi sigură că adevărul şi poporul vor 
cîştiga bătălia. Parcă văd toată burghezia liberală strin- 
gîndu-se într-o oaste triumfătoare! (Se oprește lingă un sca- 
un.) Ce dracu văd în faţa mea? 

ASLAKSEN (uitindu-se într-acolo) Aoleu! 

HOVSTAD (același joc) Hm! 

DOCTORUL STOCKMANN Aici e intr-adevăr piscul 
autorităţii! (Ja cu băgare de seamă chipiul primarului cu 
virful degetelor și îl ţine în sus.) 

DOAMNA STOCKMANN Chipiul primarului! 

DOCTORUL STOCKMANN Uite şi bastonul de coman- 
dant! Ce dracu înseamnă asta? 

HOVSTAD Să vedeţi... 

DOCTORUL STOCKMANN Da, înțeleg. A fost aici să vă 
descinte. A venit —şi cînd m-a văzut în tipografie... (îl puf- 
neşte risul)... a şters-o, domnule Aslaksen? 

ASLAKSEN (repede) A fugit, domnule doctor. 

DOCTORUL STOCKMANN Și-a lăsat și bastonul, şi... 
Ţi-ai găsit! Peter nu-și lasă lucrurile nicăieri. Dar ce dracu 
ați făcut totuşi cu el? Aha! E acolo, inăuntru. Să vezi acum, 
Katrine! 

DOAMNA STOCKMANN Tomas, te rog... 

ASLAKSEN Fiţi prudent, domnule doctor! (Doctorul 
și-a pus în cap chipiul primarului și i-a luat bastonul; apoi se 
duce spre uşa din dreapta, o deschide și salută cu mina la cozo- 
roc. Primarul intră, mînios foc, urmat de Billing.) 

PRIMARUL Ce înseamnă gălăgia asta? 

DOCTORUL STOCKMANN Respectele mele, dragă Peter! 
Eu sint acum autoritatea în oraș. (Se plimbă incoace și 
incolo.) 

DOAMNA STOCKMANN (aproape plingind) Vai, Tomas! 

PRIMARUL (luindu-se după doctor) Dă-mi chipiul și 
bastonul! 

DOCTORUL STOCKMANN (ca şi înainte) Dacă tu eşti 
politai, eu sint primar. Eu conduc oraşul, vezi? 

PRIMARUL Scoate chipiul din cap! Bagă de seamă că e 
chipiul de uniformă reglementară |! 

DOCTORUL STOCKMANN Ei, aș! Crezi că poporul care 
se trezeşte se sperie de un chipiu de uniformă? O să vezi că 
miine facem revoluţie în oraș. M-ai ameninţat că mă dai 
afară din postul meu. Acum însă te dau eu pe tine afară. Te 
dau afară din toate posturile de incredere pe care le ocupi. 
Crezi că nu sint în stare? Bagă de seamă că am de partea 
mea forțele victorioase ale societăţii. Hovstad şi Billing 
vor tuna în „Curierul poporului“, iar tipograful Aslaksen va 
merge în fruntea intregii Uniuni a proprietarilor... 

ASLAKSEN Asta n-am s-o fac, domnule doctor. 

DOCTORUL STOCKMANN Ba ai s-o faci! 

PRIMARUL Aha! lar domnul Hovstad va adera şi el 
la agitaţie? 

HOVSTAD Nu, domnule primar. 

ASLAKSEN Nu, domnul Hovstad nu e nebun să se 
distrugă, distrugind şi gazeta, pentru o simplă închipuire. 

DOCTORUL STOCKMANN (privind împrejur) Ce va să 
zică asta? 

HOVSTAD Aţi expus cauza dumneavoastră într-o lumină 
falsă, domnule doctor. De aceea n-o pot sprijini. 

BILLING În urma celor ce domnul primar a binevoit 
să-mi povestească in camera de alături... 

DOCTORUL STOCKMANN Minciuni toate! Nu vă potri- 
viţi! Tipăriţi-mi articolul și voi şti eu să-l apăr. 

HOVSTAD Nu-l tipăresc. Nu pot, nu vreau și nu mă 
incumet să-l tipăresc. 

DOCTORUL STOCKMANN Nu te încumeţi? Ce vorbă e 
asta? Eşti doar redactor şi cred că redactorii conduc 
presa. 

ASLAKSEN Nu ei, domnule doctor, ci abonaţii. 

PRIMARUL Da, ei din fericire. 

ASLAKSEN Opinia publică, oamenii luminaţi, proprie- 
tarii şi toţi ceilalţi. Tată cine conduce gazetele! 

DOCTORUL STOCKMANN (calm) Și toate puterile astea 
sint impotriva mea? 

ASLAKSEN Da. Pentru burghezie ar fi o adevărată 
ruină să se publice articolul dumneavoastră. 

DOCTORUL STOCKMANN Am înțeles. 

PRIMARUL Chipiul şi bastonul meu! (Doctorul își 
scoate chipiul din cap şi îl pune pe masi lîngă baston.) Funcţi- 
unea ta de primar a luat sfirșit. 

DOCTORUL STOCKMANN Mai e pină la sfirșit. (Către 
Hovstad.) Va să zică, domnule Hovstad. articolul meu nu 
poate fi publicat în „Curierul poporului”? 

HOVSTAD E absolut imposibil. Chiar şi din considerație 
pentru familia dumneavoastră. 

DOAMNA STOCKMANN O! Nu trebuie să purtaţi de 
grijă familiei noastre, domnule Hovstad. 

PRIMARUL  (scoțind o hirtie din buzunar) Pentru 
orientarea publicului va fi de ajuns să se publice aceste 
rinduri. Ele sint o declaraţie autentică. Vă rog. 

___ HOVSTAD (luînd hirtia) Bine. Vom publica-o cu toată 
grija. 

DOCTORUL STOCKMANN lar pe a mea, va să zică, nu. 
Să nu vă inchipuiţi insă că mă veți reduce la tăcere şi veţi 
inăbușşi adevărul! Nu merge treaba chiar atit de uşor cum 
credeţi voi. Domnule Aslaksen, te rog să-mi tipărești ma- 
nuscrisul ca foaie volantă pe socoteala mea și in editura mea. 
Am nevoie de patru sute de exemplare, adică de fapt, de 
cinci sau șase sute. 

ASLAKSEN Nu, domnule doctor. Chiar dacă m-aţi 
plăti în aur, n-aş avea curajul să vă pun la dispoziţie tipo- 
grafia pentru așa ceva. M-aş teme de opinia publică. Nu puteţi 
tipări articolul dumneavoastră nicăieri, in tot oraşul. 

DOCTORUL STOCKMANN Daţi-mi-l atunci inapoi. 

HOVSTAD (întinzindu-i manuscrisul) Poftim! 

DOCTORUL STOCKMANN (căutindu-și pălăria şi basto- 
nul) La lumină va ieși oricum. Îl voi citi la o mare in- 
trunire publică. Toţi concetăţenii mei vor auzi glasul 
adevărului. 

PRIMARUL În acest scop, nimeni in tot oraşul nu-ți 
va pune la dispoziţie un local. 

ASLAKSEN Absolut nimeni. Asta o ştiu sigur. 

BILLING Zadarnic veţi încerca, domnule doctor. 

DOAMNA STOCKMANN Asta ar fi din cale-afară de 
ruşinos. De ce e toată lumea împotriva ta? 

DOCTORUL STOCKMANN (minios) Îţi spun eu de ce. 
Pentru că aici, in oraș, toţi sint nişte laşi, ca tine. Toţi se 
gindesc numai la familie, și nu la binele societăţii. 

DOAMNA STOCKMANN (luîndu-l de braț) O să le arăt 
eu că şi un laş poate fi un om în toată puterea cuvintului, 
măcar o dată în viaţa lui. Acum sint de partea ta, 
Tomas! 

DOCTORUL STOCKMANN Bravo, Katrine! Lumea va 
lua cunoștință de articolul meu. Dacă nu pot închiria un 
local, voi tocmi un toboșar să colinde cu mine oraşul şi-l 
voi citi la toate colţurile de stradă. 

PRIMARUL Nu cred că ești chiar atit de nebun! 

DOCTORUL STOCKMANN Ba da, sint! 

ASLAKSEN Nu veţi găsi nici un singur om în tot oraşul 
să vă însoțească. 

BILLING Sigur că nu! 

DOAMNA STOCKMANN Nu te lăsa, Tomas. Voi ruga 
băieţii să meargă cu tine. 

DOCTORUL STOCKMANN Luminată idee! 

DOAMNA STOCKMANN Morten va fi bucuros, iar Eilif 
nu va zice nu! 

DOCTORUL STOCKMANN Va merge şi Petra. Vei merge 
şi tu Katrine! 

DOAMNA STOCKMANN Eu nu, însă te voi privi de la 
fereastră. Da, dragul meu. 

DOCTORUL STOCKMANN (o cuprinde cu braţele şi o 
sărută) Îţi mulţumesc. Și acum, domnilor, vom lupta. Vreau 
să văd dacă răutatea omenească are atita putere să închidă 
gura unui patriot care vrea să facă un act de salubritate 
socială. (Iese cu soția pe ușa stingă din fund.) 

PRIMARUL (dind din cap neliniștit) A înnebunit-o acum 
şi pe ea! 


Actul IV 


(O sală mare de modă veche în casa căpitanu- 
lui de marină Horster. În fund, o uşă mare cu două 
canaturi, deschisă spre o anticameră. Peretele 
lung din stinga are trei ferestre. La mijlocul pe- 
retelui opus e montată o estradă, iar pe aceasta e 
aşezată o măsuţă cu două luminări, o sticlă cu 
apă, un pahar şi un clopoțel. Sala e luminată de 
altfel cu sfeşnice fixate în pereţi între ferestre. La 
stînga, în primul plan e o masă şi un scaun pe care 
se află o luminare aprinsă. La dreapta în faţă, o 
uşă, iar lingă ea citeva scaune. 
O mare adunare a cetăţenilor de toate clasele. 
În mulţime se văd citeva femei simple şi nişte 
școlari. Lumea intră mereu prin fund pină ce se 
umple sala.) 


__UN CETĂȚEAN (vorbind către altul, de care se sprijină) 

Ai venit și tu astă-seară aici, Lamstad? 

CELĂLALT CETĂȚEAN Eu vin la toate întrunirril. 
publice. 

UN CETĂȚEAN DE ALĂTURI Ţi-ai luat țignalul? 

CELĂLALT CETĂȚEAN Da, l-am luat. Și dumneata ţi 
l-ai luat? 

AL TREILEA CETĂȚEAN Da, și eu. Căpitanul Evensen 
aud că a venit cu o trimbiţă mare. 

CELĂLALT CETĂȚEAN Are haz, Evensen. (Se apropie 
de grup.) 

AL PATRULEA CETĂȚEAN (apropiindu-se) Vreţi să-mi 
spuneţi şi mie, oameni buni, ce o să fie astă-seară aici? 

CELĂLALT CETĂȚEAN Se pare că doctorul Stockmann 
ține o conferinţă impotriva primarului. 

NOUL VENIT Păi primarul e frate-său! 

PRIMUL CETĂȚEAN Ce-are a face! Doctorul Stockmann 
nu e om fricos. 

AL TREILEA CETĂȚEAN Nu are insă dreptate. Aga 
scrie in „Curierul poporului“. 

CELĂLALT CETĂȚEAN De data asta e sigur că nu are 
dreptate, Nici Uniunea proprietarilor, nici Clubul cetățeni- 
lor n-au vrut să-i inchirieze o sală. 

PRIMUL CETĂȚEAN N-au vrut să-i dea nici măcar sala 
băilor. 

CELALALT Ei, uite că nu! 

UN OM (în altgrup) Şi cine o să-l susțină pe doctor, 
in toată afacerea asta? 

ALT OM (în acelaşi loc) Cred că tipograful Aslaksen. 

BILLING (cu o serpietă subsoară, îşi face drum prin 
mulțime) Scuzaţi, domnilor. Îmi daţi voie să trec? Trebuie 
să fac reportajul pentru „Curierul poporului“. Mulţumesc 
frumos! (Se așază la masa din stinga.) 

UN MUNCITOR Cine-o mai fi şi ăsta? 

ALT MUNCITOR Nu-l cunoşti? E Billing, care lucrează 
Ja gazeta lui Aslaksen. 

HORSTER (conducînd pe doamna Stockmann şi pe Petra 
prin ușa din dreapta, în primul plan, urmaţi de Eilif şi Mor- 
ten ) Aici cred că e bine să stea familia, ca să se poată retrage 
uşor, dacă se întimplă ceva. 

DOAMNA STOCKMANN Credeţi că va fi scandal? 

HORSTER Nimeni nu poate ști, cînd e atita lume. 
Stați insă liniştită. 

DOAMNA STOCKMANN (așezindu-se) Cit de amabil aţi 
fost, oferindu-i lui Stockmann sala. 

HORSTER Dacă nu s-a găsit nimeni altcineva. 

PETRA (care s-a așezat şi ea) Aţi avut mare curaj, dom- 
nule căpitan. 

HORSTER Cred că nu-i nevoie de prea mult curaj pen- 
tru atita lucru. 


(Hovstad și tipograful Aslaksen sosesc in același 
timp, fiecare făcindu-și singur loc prin mulțime.) 


ASLAKSEN (apropiindu-se de Horster) Domnul doctor 
nu a venit incă? 

HORSTER Aşteaptă dincolo. (Mișcare la uşa din fund.) 

HOVSTAD (către Billing) A venit şi primarul. Îl vezi? 

BILLING Da, il văd. Nu prea e bine dispus. 


(Primarul iși face drum incet prin adunare, salută 
politicos și se oprește lingă peretele din stinga. Puțin 

mai pe urmă intră doctorul pe ușa din dreapta, pri- 

mul plan. E imbrăcat in negru, cu pardesiu și fular 

alb la git. Ciţiva aplaudă sfios, dar sint întimpinaţi 
de țistuieli. Se face liniște.) 


DOCTORUL STOCKMANN (cu jumătate de glas) Cum te 
simți, Katrine? 

DOAMNA STOCKMANN Mă simt bine. (Mai incet.) Caută 
de vorbeşte calm, Tomas. 

DOCTORUL STOCKMANN Las’ că ştiu eu să mă stăpi- 
nesc. (Se uită la ceasornic, se urcă pe estradă și se înclină.) 
Am întirziat un sfert de ceas, așa că voi incepe. (Scoate 
manuscrisul. ) 

ASLAKSEN Trebuie să alegem mai intii un președinte. 

DOCTORUL STOCKMANN Nu-i nevoie. 

CÎȚIVA DOMNI (strigind) Ba da! Ba da! 

PRIMARUL Și eu sint de părere să fie ales un președinte. 

DOCTORUL STOCKMANN Eu însă, Peter,.am convocat 
intrunirea asta ca să ţin o conferinţă. 

PRIMARUL Conferința medicului băilor s-ar putea in- 
timpla să dea loc la divergențe de păreri. 

MAI MULTE GLASURI DIN MULȚIME Un preşedinte! 
Un președinte! 

HOVSTAD Voința tuturor cetăţenilor este, după cum 
se pare, să fie ales un preşedinte. 

DOCTORUL STOCKMANN (stăpinindu-se) Prea bine! 
Facă-se voia cetățenilor! 

ASLAKSEN Nu vrea domnul primar să primească 
această sarcină? 

TREI DOMNI (aplaudind) Bravo! Bravo! 

PRIMARUL Diferite motive ușor de înţeles mă obligă 
să refuz. Din fericire, avem însă in mijlocul nostru un om 
pe care cred că toţi îl vor accepta. Mă refer la preşedintele 
Uniunii proprietarilor, la domnul tipograf Aslaksen. 

DIFERITE GLASURI Da! da! Trăiască Aslaksen! Ura, 
Aslaksen ! 

(Doctorul işi ia manuscrisul și coboară de pe estra- 
dă.) 

ASLAKSEN Față de încrederea cu care mă onorează 
concetățenii mei, accept bucuros. (Aplauze și urale. Aslak- 
sen se urcă pe estradă.) 

BILLING (scriind) Aşadar, „domnul tipograf Aslaksen 
ales cu aclamații“... 

ASLAKSEN Ocupindu-mi locul de preşedinte al acestei 
adunări, cer îngăduinţa de a rosti citeva cuvinte. Sint un 
om liniştit şi pașnic, căruia îi place moderaţia chibzuită și 
chibzuinţa moderată. Oricine mă cunoaște știe bine acest 
lucru. 

DIFERITE GLASURI Da, da, Aslaksen! 

ASLAKSEN Şcoala vieţii și a experienţei m-au invăţat 
că moderaţia e virtutea careșade cel maibineunui cetăţean... 

PRIMARUL Just! 

ASLAKSEN Că moderaţia și chibzuința slujesc cel mai 
bine societatea. Propun deci onoratului concetăţean care a 
convocat această întrunire să-şi dea silinţa să nu depăşească 
limitele cumpătării. 

UN OM (în picioare la ușă) Trăiască întrunirea cum- 
pătării! 

UN GLAS Dracu să mai înţeleagă! 

DIFERITE GLASURI Linişte! Linişte! 

ASLAKSEN Fără întreruperi, domnilor! E cineva care 
cere cuvintul? 

PRIMARUL Domnule preşedinte! 

ASLAKSEN Domnul primar Stockmann are cuvintul. 

PRIMARUL Avind in vedere înrudirea mea apropiată, 
cred că destul de binecunoscută, cu medicul băilor noastre, 
nu aş fi dorit să iau cuvîntul în seara asta. Situaţia pe care 
o ocup însă in administraţia băilor şi marile interese ale 
orașului mă obligă să fac o propunere. Presupun că nici 
unul dintre cetăţenii aflaţi aici de faţă nu e de părere că e 
bine să se împrăștie în cercuri mai largi informaţii nesigure 
şi exagerate despre starea sanitară a băilor şi a oraşului. 

DIFERITE GLASURI Nu, nu! Asta nu! Protestăm! 

PRIMARUL Propun deci ca adunarea să nu permită 
medicului băilor să-și citească ori să-și rostească expunerea. 

DOCTORUL STOCKMANN (clocotind de minie) Să nu-mi 
permită... Ce înseamnă asta? 

DOAMNA STOCKMANN (tușind) Hm! Hm! 

DOCTORUL STOCKMANN (calmindu-se) Nu mi se per- 
mite așadar... 

PRIMARUL În darea de seamă pe care am publicat-o 
in „Curierul poporului“ am adus la cunoștința publică fap- 


314 


tele esenţiale, astfel incit oricare cetăţean bine intenţionat 
să poată judeca situaţia cu ușurință. Se va vedea că pro- 
punerea medicului băilor, pe lingă faptul că constituie un 
vot de blam împotriva conducerii orașului, urmăreşte in 
fond să pună in sarcina contribuabililor oraşului o chel- 
tuială inutilă de cel puţin o sută de mii de coroane. 


(Ciţiva iși exprimi dezaprobarea servindu-se de fig- 
nale.) 


ASLAKSEN (sunînd clopoţelul) Silentium, domnilor! 
Sprijin, cu voia dumneavoastră, propunerea domnului pri- 
mar. Și eu sint de părere că agitația pe care o provoacă dom- 
nul doctor ascunde ceva. Vorbește de băi, insă dumnealui 
urmăreşte o revoluţie. Vrea să treacă în alte miini conduce- 
rea orașului. Nimeni nu pune la indoială intenţiile cinstite 
ale domnului doctor. În privinţa asta nu poate exista nici 
un dubiu. Și eu sint pentru conducerea autonomă a poporu- 
lui, dar cu condiţia să nu-i coste prea scump pe contribuabili. 
În cazul de faţă nu pot fi insă de partea domnului doctor. 
Poate cumpăra cineva și aur, plătindu-l prea scump. Asta e 
părerea mea. (Aprobări puternice din toate părțile.) 

HOVSTAD Mă simt dator şi eu să-mi exprim punctul 
de vedere. La început, agitația doctorului Stockmann se 
pare că n-a urmărit alt scop decit să ciștige adeziuni per- 
sonale, iar eu l-am sprijinit cu toată nepărtinirea. Pe urmă 
insă ne-am dat seama că am fost indușşi în eroare cu o expu- 
nere falsă... 

DOCTORUL STOCKMANN Falsă?... 

HOVSTAD Nu prea exactă, dacă vreţi. Darea de seamă 
a primarului a dovedit acest lucru. Sper că în orașul nostru 
nimeni nu pune la îndoială sentimentele mele liberale. 
Toată lumea cunoaşte bine orientarea „Curierului poporu- 
lui“ în marile probleme politice. De la oameni chibzuiţi 
și cu experienţă am învăţat insă că în probleme pur locale 
o gazetă trebuie să procedeze cu o anumită prudenţă. 

ASLAKSEN În cazul de față e insă neindoielnic că 
doctorul Stockmann are opinia publică impotriva lui. Care 
e, totuşi, domnilor, prima şi cea mai de seamă datorie a 
unui ziarist? Nu e oare aceea de a lucra de comun acord cu 
cititorii săi? Nu a primit el oare un mandat tacit tocmai 


315 


pentru a promova cu stăruinţă și tenacitate tot ceea ce se 
face spre binele lor? Sau poate mă înşel în privința asta? 

DIFERITE GLASURI Nu, nu! Domnul Hovstad are drep- 
tate! 

HOVSTAD Am dat o luptă grea pentru a reuşi să mă 
despart de un om în casa căruia am fost adeseori oaspete în 
ultimul timp, de un om care pină azi s-a bucurat de toată 
bunăvoința concetăţenilor săi, de un om a cărui greșeală 
unică, sau in orice caz esenţială, e că-și consultă mai mult 
inima decit capul. 

CÎTEVA GLASCRI ÎMPRĂȘTIATE Adevărat! Trăiască 
doctorul Stockmann! 

HOVSTAD Datoria mea faţă de societate m-a obligat 
insă să rup orice legătură cu el. Şi mai este un motiv care 
mă sileşte să lupt impotriva lui: acela de a-l opri, dacă va 
îi posibil, să meargă mai departe, pe drumul fatal pe care 
a pornit. E vorba de familia lui. 

DOCTORUL STOCKMANN Mărgineşte-te la conducte și 
la apa murdară. 

HOVSTAD Da, de soția lui și de copiii lui care vor 
rămîne pe drumuri. 

MORTEN E vorba de noi, mamă? 

DOAMNA STOCKMANN Sst! 

ASLAKSEN Pun deci la vot propunerea domnului 
primar. 

DOCTORUL STOCKMANN Nu e nevoie! În seara asta 
nu am de gind să vorbesc despre toată murdăria de la băi. 
Veţi auzi cu totul altceva. 

PRIMARUL (cu jumătate de glas) Ce mai este? 

UN BEȚIV (în picioare, la ușa de intrare) Plătesc im- 
pozit! E dreptul meu să-mi spun şi eu părerea. Ei bine, 
părerea mea, pe care mi-o susţin pină la moarte este că... 

DIFERITE GLASURI Stai acolo, liniștit! 

ALTE GLASURI E beat! Daţi-l afară! (Bețivul se așază 
în fața uşii.) 

DOCTORUL STOCKMANN Am cuvintul? 

ASLAKSEN (sunind clopoţelul) Domnul doctor Stock- 
mann are cuvintul. 

DOCTORUL STOCKMANN Sint citeva zile de cînd unii 
încearcă așa cum s-a văzut și aici in seara asta, să mă reducă 
la tăcere. Ar trebui să-mi apăr ca un leu drepturile mele 

sfinte de om. Acum insă întimple-se orice cu mine — îmi 
este indiferent, pentru că am de vorbit despre lucruri mult 
mai mari decit persoana mea. (Lumea se îmbulzeşte tot mai 
strins în jurul lui. În mijlocul ei apare și Morten Kiil.) 
M-am gindit şi am cugetat mult în zilele astea. m-am gin- 
dit in fel și chip, şi am ajuns in cele din urmă să simt că-mi 
plesnește capul... 

PRIMARUL (tușind) Hm! 

DOCTORUL STOCKMANN Pe urmă insă am inceput să 
mă dumiresc, să mă lămuresc, am început să fac legătura 
intre idei. lată de ce mă aflu astă-seară aici. Vreau să vă 
fac niște destăinuiri mari, dragi concetățeni. Vreau să vă 
comunic o descoperire mult mai importantă decit aceea că 
tevile de apă sînt infectate şi băile noastre sint instalate pe 
un teren otrăvit. 

DIFERITE GLASURI (strigind) Nu vorbi de băi. Nu 
vrem să te ascultăm. Nimic despre băi. 

DOCTORUL STOCKMANN Am spus că vreau să vorbesc 
despre marea descoperire pe care am făcut-o in ultimele 
zile, descoperirea că toate izvoarele vieţii noastrespirituale 
sint otrăvite şi că toată societatea noastră este clădită pe 
terenul otrăvit al minciunii. 

DIFERITE VOCI ULUITE (cu jumătate de glas) Ce 
vrea să spună? 

PRIMARUL Insinuări, oameni buni! 

ASLAKSEN (cu mina pe clopoțel) Vorbitorul este invi- 
tat să se modereze. 

DOCTORUL STOCKMANN Mi-am iubit orașul natal, aşa 
cum îşi iubeşte oricine locul unde a copilărit. Nu eram bă- 
trin cind am plecat de aici, iar depărtarea, lipsurile și amin- 
tirile parcă au dat o strălucire și mai mare orașului şi oame- 
nilor. (Se aud citeva aplauze şi aclamații.) Am trăit astfel 
mulți ani într-un birlog îngrozitor, departe, in nordul ţării. 
Cind mă întîlneam cu vreun om care trăia pe-acolo, printre 
stinci, mă gindeam uneori că ar fi fost mai bine pentru acele 
sărmane fiinţe degerate să fi avut printre ele un veterinar, 
in locul unui om ca mine. (Murmure în sală.) 

BILLING (punind tocul pe masă) Asemenea vorbe n-am 
auzit de cind sint! 

HOVSTAD Insulte aduse poporului cinstit, de jos! 

DOCTORUL STOCKMANN Răbdare! Nu cred că e cineva 
care să spună că am dat uitării, acolo sus, oraşul meu natal. 
Stăteam pe ouă ca o cloşcă şi ce credeți că am clocit? Am 
clocit planul pentru băile noastre de aici. (Aplauze și pro- 
teste.) lar cind soarta s-a indurat în sfirşit de mine şi m-a 
ajutat să mă întorc acasă, cred, dragi concetăţeni, că nu 
am avut o dorinţă mai mare, da, decit dorinţa aprigă gi 
arzătoare să lucrez pentru țară și pentru interesul general. 

PRIMARUL (privind in gol) Modest om, hm! 

DOCTORUL STOCKMANN Am venit astfel aici şi am 
trăit cu multe iluzii. Ieri dimineaţă insă, mai bine zis alal- 
tăieri seara, mi s-au deschis ochii într-o largă perspectivă 
şi primul lucru pe care l-am văzut a fost prostia nemărgi- 
nită a autorităţilor... (Gălăgie, strigăte şi risete. Doamna 
Stockmann tuşeşte de zor.) 

PRIMARUL Domnule preşedinte! 

ASLAKSEN (sunînd clopoţelul) În virtutea autorităţii 
mele... 

DOCTORUL STOCKMANN E meschin să se agaţe cineva 
de un cuvint, domnule Aslaksen. Am vrut să spun numai 
că am văzut marea porcărie de care s-au făcut vinovaţi con- 
ducătorii, în această problemă a băilor. Pe conducători nu 
i-am putut suferi niciodată. M-am săturat de astfel de oa- 
meni, am avut timp să-i tot cunosc. Sint ca ţapii într-o 
livadă tinără. Fac stricăciuni peste tot. Stau în calea omu- 
lui liber, se pun de-a curmezișul la tot pasul și tare-aș vrea 
să-i văd stirpiţi, ca pe oricare alte animale vătămătoare... 
(Nelinişte în sală.) 

PRIMARUL Domnule preşedinte, se pot îngădui astfel 
de expresii? 

ASLAKSEN (cu mîna pe clopoțel) Domnule doctor!... 

DOCTORUL STOCKMANN Nu-mi dau seama de ce abia 
acum i-am cunoscut bine pe acești domni, am avut doar, 
aproape zi de zi, în faţa ochilor un exemplar atit de stră- 
lucit aici, în oraş, în persoana fratelui meu Peter, mocăit 
la treabă și tenace în prejudecăţii... (Risete, gălăgie și flu- 
ierături. Doamna Stockmann lușeşte mereu. Aslaksen agită 
clopoţelul cu toată puterea.) 

BEȚIVUL (care a intrat iarăşi în sală) De mine e vorba? 
Păi da, mă cheamă Pettersen. Ba nu, dracu să mă ia! 

GLASURI MINIOASE Afară cu beţivul! Afară! Să iasă! 
(Omul e scos din nou afară.) 

PRIMARUL Cine era persoana? 

UN OM DIN APROPIERE Nu-l cunosc, domnule primar. 

UN ALTUL Nu-i de la noi. 

AL TREILEA O fi vreun negustor de lemne de prin alte 
părţi... (Restul nu se aude.) 

ASLAKSEN Era, se vede, ameţit de bere. Continuaţi, 
domnule doctor, insă păstraţi măsura. 

DOCTORUL STOCKMANN Ei bine, dragi concetăţeni! 
Nu mă voi ocupa mai îndeaproape de conducătorii noştri. 
Dacă-şi închipuie cineva, ţinind seama de cele spuse adinea- 
uri, că vreau să mă răzbun astă-seară pe aceşti domni, se 
inşală amarnic. Am toată încrederea că aceste fosile ale unei 
lumi în dispariţie nu au nevoie de nici un doctor care să le 
grăbească sfirşitul. Şi nu astfel de oameni constituie pri- 
mejdia cea mai mare pentru societate. Şi nu ei sînt cei mai 
capabili să infecteze izvoarele noastre de viaţă spirituală şi 
terenul de sub noi. Nu ei sint dușmanii cei mai periculoși ai 
adevărului şi ai libertăţii în societatea noastră. 

STRIGĂTE DIN TOATE PĂRȚILE Da’ cine-s ăia? Cum 
îi cheamă? 

DOCTORUL STOCKMANN Puteţi fi siguri că le voi spune 
pe nume. Căci tocmai asta-i descoperirea cea mare pe care 
am făcut-o ieri. ( Ridicînd glasul.) Cel mai periculos duşman 
al adevărului şi al libertăţii din mijlocul nostru e majorita- 
tea compactă. Da, blestemata majoritate, compactă şi libe- 
rală. Ea este. Știţi acum de cine e vorba. 


(Gălăgie imensă in sală. Cei mai mulți strigă, 
bat din picioare și fluieră. Ciţiva domni mai in virstă 
schimbă priviri pe furiș și par a face haz. Doamna 
Stockmann se ridică neliniștită de pe scaun. Eilif şi 
Morten se indreaptă ameninţători spre școlarii care 
fac gălăgie. Aslaksen agită clopoțelul şi cheamă lu- 
mea la ordine. Hovstad și Billing spun ceva amin- 
doi, insă nu pot fi auziți. În cele din urmă, se face 
liniște.) 


ASLAKSEN Preşedintele aşteaptă ca vorbitorul să-ș 
retragă cuvintele nechibzuite pe care le-a rostit. 

DOCTORUL STOCKMANN Pentru nimic in lume, dom- 
nule Aslaksen. Marea majoritate a societății noastre e cea 
care-mi răpeşte libertatea şi mă opreşte să spun adevărul. 

HOVSTAD Majoritatea are totdeauna dreptatea de 
partea ei. 

BILLING Și adevărul. Ca să se ştie! 

DOCTORUL STOCKMANN Majoritatea nu are niciodată 
dreptate! Niciodată. E o minciună socială, care revoltă pe 
orice om liber şi capabil să cugete. Din cine e alcătuită majo- 
ritatea populaţiei într-o ţară? Din oameni inteligenţi sau 
din proşti? Cred că toată lumea este de acord că proștii for- 
mează majoritatea covirşitoare pe tot globul pămintesc. 
Nu ar fi insă drept ca proştii să-i conducă pe cei inteligenți. 
(Gălăgie şi strigăte.) Da, da, puteţi striga mai tare decit 
mine, dar nu mă puteți dezminţi. Puterea e din păcate în mîna 
majorităţii, însă dreptatea nu e de partea ei. Dreptate am 
eu. Dreptate au de asemeni oamenii simpli şi puţini la 
număr. Minoritatea are totdeauna dreptate! (Din nou gălă- 
gie mare.) 

HOVSTAD Bravo, domnule doctor Stockmann! De alal- 
tăieri ai devenit așadar aristocrat. 

DOCTORUL STOCKMANN Am spus că nu vreau să stric 
nici o singură vorbă despre mica turmă de astmatici şi rahi- 
tici din spatele meu. Ei nu mai au nimic comun cu marea 
mișcare a vieţii. Mă gindesc însă la cei puţini şi simpli 
din rîndurile noastre, care și-au însușit toate adevărurile 
noi. Aceşti oameni se află în avangardă, destul de departe 
de majoritatea compactă pentru ca ea să-i poată ajunge. 
Ei apără acolo adevărurile prea proaspete pentru viaţa 
conştientă, pentru ca majoritatea să fi avut vreme să se 
grupeze în jurul lor. 

HOVSTAD lată-l pe doctor şi revoluţionar! 

DOCTORUL STOCKMANN Da, domnule Hovstad! Vreau 
să răstorn această minciună că adevărul ar fi de partea majo- 
rităţii. Ce fel de adevăruri cultivă majoritatea? Pe cele care 
s-au învechit atit de mult, încît sînt pe cale să ajungă ve- 
tuste, caduce. Un adevăr care s-a învechit însă atit de mult, 
domnilor, e sortit să ajungă o minciună! (Risete şi ironii.) 
Da, da, puteţi să mă credeţi. Adevărurile nu sînt niște 
matusalemi cum işi închipuie lumea. Un adevăr de struc- 
tură normală, să vă spun eu, trăieşte 17, 18, cel mult 20 

de ani; rareori mai multă vreme. Asemenea adevăruri vechi 
sint însă de obicei îngrozitor de zdrenţuite. Şi cu toate aces- 
tea, majoritatea se ocupă abia atunci de ele, recomandin- 
du-le ca o hrană spirituală sănătoasă. Vă pot asigura, totuşi, 
că o astfel de hrană e lipsită de orice valoare nutritivă, lucru 
pe care eu, ca medic, îl înțeleg. Toate aceste adevăruri cul- 
tivate de majoritate seamănă cu conservele vechi, cu slă- 
nina rîncedă și mucegăită. Asta e originea scorbutului moral 
care roade societatea.noastră. 

ASLAKSEN Mi se pare că onoratul vorbitor s-a îndepăr- 
tat prea mult de la subiect. 

PRIMARUL În esenţă, eu sint de părerea domnului 
președinte. 

DOCTORUL STOCKMANN Tu, Peter, pesemne că ai 
innebunit! Eu mă ţin cît mai strins de subiect. Ceea ce 
vreau să spun e tocmai că masa, majoritatea, blestemata 
asta de majoritate compactă, e cea care otrăvește izvoarele 
vieţii noastre spirituale şi că infectează terenul de sub noi. 

HOVSTAD Marea majoritate liberală a poporului face 
acest lucru tocmai fiindcă e destul de chibzuită ca să aibă 
incredere în adevărurile sigure și recunoscute! 

DOCTORUL STOCKMANN O, dragă domnule Hovstad! 
Nu-mi vorbi mie de adevăruri sigure. Adevărurile pe care 
masa şi mulțimea le aprobă sînt cele pe care le-au conside- 
rat sigure luptătorii de avangardă pe vremea strămoşilor 
noştri. Noi, luptătorii de avangardă de azi, nu le mai apro- 
băm. Și eu cred că nu exită adevăr mai sigur decit acela că 
societatea nu poate trăi o viaţă sănătoasă, dacă se înteme- 
iază pe astfel de adevăruri, vechi și lipsite de vitalitate. 

HOVSTAD Totuşi, în loc să vorbim aici vrute şi nevrute, 
ar fi poate mai interesant să aflăm care sint adevărurile 
vechi şi lipsite de vitalitate cu care trăim noi. (Aprobări 
din diferite părți.) 

DOCTORUL STOCKMANN O! Multe-aş putea să enumăr! 
Deocamdată însă, mă limitez la un adevăr care de fapt e 
o minciună odioasă şi pe care se bazează viaţa domnului 
Hovstad, a „Curierului poporului“ și a tuturor prozeliților 
acestei gazete. 

HOVSTAD Care-i adevărul acela? 

DOCTORUL STOCKMANN Doctrina pe care aţi moște- 
nit-o de la părinţii voştri și pe care o propovăduiţi cu neso- 

cotință în lung și lat, doctrina că masa, mulțimea, reprezintă 
elita poporului și chiar poporul însuși, că omul de rind, 
ignorant și necioplit, are același drept să condamne, să 
aprobe şi să conducă pe care-l au indivizii superiori al 
elitei intelectuale. 

BILLING Mai auzii una! 

HOVSTAD (concomitent) Țineţi minte, cetăţeni, vorbele 
astea! 

CÎTEVA GLASURI IRITATE Aha! Nu noi, poporul! 
Numai cei „superiori“ să conducă! „Elita“! 

UN MUNCITOR Afară cu omul care trăncăneşte aşa! 

ALȚII Daţi-l pe ușă afară! 

UN CETĂȚEAN (strigind) Sună din trimbiţă, Evensen! 


(Se aud sunete puternice de trimbiţă. Fluierături 
și zgomot asurzitor în sală.) 


DOCTORUL STOCKMANN (după ce larma s-a potolit 
oarecum) Fiţi cuminţi, oameni buni! Nu puteţi asculta gla- 
sul adevărului măcar o singură dată? Nu pretind ca toţi 
să vă declaraţi dintr-o dată de acord cu mine. Mă aşteptam 
totuşi ca domnul Hovstad să-mi dea dreptate după ce s-a 
recules puţin. Dumnealui pretinde că e liber-cugetător. 

CÎTEVA ÎNTREBĂRI UIMITE ŞI DISCRETE Liber-cuge- 
tător a spus? Cum? Domnul redactor Hovstad—liber-cuge- 
tător? 

HOYVSTAD (cu glas tare) Dovedeşte acest lucru, dom- 
nule doctor Stockmann! Cînd și unde am scris eu aşa ceva? 

DOCTORUL STOCKMANN (reflectind puţin) Da, da, 
aveți dreptate. Nu aţi avut acest curaj. Nu vreau să vă pun 
în încurcătură, domnule Hovstad. Lăsaţi-mă pe mine să 
fiu liber-cugetător. Şi acum vreau să vă spun tuturor că 
domnul Hovstad şi „Curierul poporului“ vă duc de nas in 
chip ruşinos cind susţin că voi, plebea, masa, mulțimea 
sinteţi floarea naţiunii. E o simplă minciună gazetărească, 
dacă vreţi să ştiţi! Plebea e materia primă din care evoluţia 
va putea să creeze națiunea. (Bombăneli, risete şi neliniște 
în sală.) Nu se întimplă la fel in tot restul regnului animal? 
Care e deosebirea dintre o familie de animale cultivate și 
una de animale necultivate? Luaţi ca exemplu o găină de la 
țară. Ce valoare poate să aibă trupul ei pipernicit., ce valoa- 
re calitativ nutritivă are carnea ei. Prea mare, “fireşte că 

nu! Și ce fel de ouă face? Oricare cioară sau femelă de corb, 
poate să le facă aproape la fel de bune. Dacă luați însă o 
păină de rasă spaniolă sau japoneză, un fazan sau un curcan. 
veţi vedea numaidecit deosebirea. Dacă vreţi hai să pome- 
nesc şi de cîini, cu care noi, oamenii, avem legături atit 
de apropiate! Închipuiţi-vă deci un dulău miţos de la țară. 
care vagabondează mereu pe uliţe şi murdăreşte zidurile 
caselor. Ei bine, așezaţi-l pe acest dulău uricios lingă un 
pudel frumos care descinde după multe generaţii dintr-un 
neam de soi, e hrănit cu miîncăruri fine şi a avut ocazie să 
asculte niște glasuri armonioase, ori o muzică aleasă. Nu 
credeţi că craniul acestui pudel s-a dezvoltat cu totul altfel 
decit cel al dulăului de la ţară? Puteţi fi siguri de aceasta. 
Sint căţeluşi civilizaţi, pe care scamatorii îi dresează să 
facă tot felul de giumbușlucuri. Un ciine de rind nu va 
învăţa niciodată astfel de lucruri. (În jur se aude larmă şi 
glume.) 

UN CETĂȚEAN (strigînd) Nu cumva vrei să ne faci 
și pe noi cîini? 

ALT OM Nu sintem animale, domnule doctor! 

DOCTORUL STOCKMANN Ba animale sintem cu toţii, 
și încă animale cît se poate de bune. Animale de soi nu se 
găsesc însă multe printre noi. O! E o diferenţă ingrozitor 
de mare între oamenii-pudeli și oamenii-dulăi. Partea nos- 
timă e că domnul redactor Hovstad e de acord pe deplin 
cu mine cind e vorba de patrnpezi... 

HOVSTAD Lăsaţi patrupezii în pace. 

DOCTORUL STOCKMANN Cind e vorba insă de bipezi, 
domnul Hovstad se zborşeşte imediat. Nu mai are curajul 
să-şi urmărească şirul ideilor. Răstoarnă toată doctrina şi 
proclamă in coloanele „Curierului“ că găina şi dulăul de la 
tară sint exemplarele cele mai frumoase ale menajeriei. Așa 
se întimplă însă totdeauna cind omul nu a eliminat vulga- 
ritatea din el, ca să ajungă la adevărata distincţie spiri- 
tuală. 

HOVSTAD Nu pretind că sint distins. Mă trag din 
țărani simpli și sint mindru că rădăcina mea se infige adinc 
in plebea care aici e luată in batjocură. 

DIFERIŢI MUNCITORI Trăiască Hovstad! Ura! Ura! 

DOCTORUL STOCKMANN Plebea de care vorbesc eu nu 
trebuie să fie căutată in straturi prea adinci. Ea mişună in 

jurul nostru pînă la culmile scării sociale. Uitaţi-vă bună- 
oară la primarul nostru, elegant și cochet. Primarul orașu- 
lui nostru! Fratele meu e doar şi el un om din popor ca 
oricare altul. (Risete și ţistuieli.) 

PRIMARUL Protestez împotriva unor astfel de atacuri 
directe, la persoane... 

DOCTORUL STOCKMANN (netulburat) Şi nu doar pen- 
tru motivul că se trage, ca şi mine, dintr-un fost pirat odios, 
din Pomerania sau din părţile acelea, lucru autentic... 

5 PRIMARUL O legendă absurdă, împotriva căreia mă 
ridic! 

DOCTORUL STOCKMANN E însă aga cum e, deoarece 
gindeşte întotdeauna la fel cum gindesc superiorii lui, este 
totdeauna de părerea lor. Oricine se poartă aşa e plebeu 
din punct de vedere spiritual. lată de ce frate-meu Peter 
e departe de a fi un om distins și un spirit liberal. 

PRIMARUL Domnule preşedinte! 

HOVSTAD Va să zică numai oamenii distinși sînt libe- 
rali în ţara noastră. Interesantă noutate! (Risete în sală.) 

DOCTORUL STOCKMANN Şi asta face parte din noua 
mea descoperire. Şi încă ceva: liberalism și moralitate sînt 
aproape exact același lucru. lată de ce „Curierul poporului“ 
comite o greșeală de neiertat cînd proclamă zi de zi doctrina 
falsă că masa şi mulţimea, majoritatea compactă, deţin 
monopolul moralității, în timp ce pătura intelectuală stir- 
nește viciul, corupţia şi tot felul de murdării spirituale, 
aşa cum murdăriile de la tăbăcăriile de sus, din Valea Morii, 
contaminează apele noastre. (Scandal și întreruperi. Tirit 
de ideile sale, doctorul strigă netulburat.) Ba încă aceeaşi 
foaie predică sus şi tare că masa și mulțimea au dreptul 
la condiţii mai bune de viaţă. Dacă s-ar admite însă doctrina 
„Curierului“, masa ar fi pur și simplu cufundată în viciu 
şi corupţie. Din fericire, e vorba numai de o veche minciună 
populară. Nu cultura îl degradează pe individ, ci abruti- 
zarea, sărăcia și mizeria din casele care nu sint aerisite şi 
măturate în fiecare zi. Soţia mea, Katrine, susţine că pină 
şi podeaua trebuie spălată în fiecare zi. Cei care locuiesc 
in case neaerisite pierd facultatea de a gindi și trăi conform 
preceptelor morale. Lipsa de oxigen atrofiază conştiinţa și 
se pare că e foarte mare lipsă de oxigen în multe case din 
orașul nostru, fiindcă majoritatea compactă e destul de 

inconștientă ca să tragă nădejde că oraşul va prospera prin 
minciună şi înşelăciune. 

ASLAKSEN Nu se poate aduce întregii societăţi o acu- 
zaţie atit de monstruoasă! 

UN DOMN Propun domnului preşedinte să retragă 
cuvintul vorbitorului. 

CÎTEVA GLASURI IRITATE Da, da. Să i se retragă 
cuvintul. 

DOCTORUL STOCKMANN  (clocotind) Voi proclama 
atunci adevărul la fiecare colț de stradă. Voi scrie în gaze- 
tele din alte oraşe. Toată ţara va afla ce se petrece aici! 

HOVSTAD Se pare că domnul doctor și-a pus în gind 
să distrugă oraşul. 

DOCTORUL STOCKMANN Da, ţin atit de mult la orașul 
meu natal, incit prefer să-l distrug decit să-l văd înflorind 
prin minciună. 

ASLAKSEN Grele vorbe! 


(Gălăgie și fluierături. Doamna Stockmann tușeşte 
zadarnic. Doctorul nu o mai aude.) 


HOVSTAD (strigind în toiul gălăgie) Omul acesta e 
un dușman al cetăţenilor, vrea să distrugă toată societatea! 

DOCTORUL STOCKMANN (din ce în ce mai agitat) Nici 
o putere din lume nu poate împiedica distrugerea unei socie- 
tăți bazate pe minciună! O atare societate trebuie rasă de 
pe fața pămîntului! Cei ce trăiesc din minciună să fie stir- 
piţi ca animalele vătămătoare! Veţi infecta pină la urmă 
toată ţara. Veţi face totul ca să devină o necesitate distru- 
gerea ei. Dacă e vorba să ajungă lucrurile atit de departe, 
ascultați ce vă spun eu, din adincul sufletului: să fie dis- 
trusă toată ţara, iar poporul ei să fie stirpiti 

UN OM DIN MULȚIME Vorbeşte ca un adevărat dușman 
al poporului! 

BILLING Pe legea mea! Se aude glasul poporului! 

TOATĂ MULȚIMEA (strigînd) Da, da! E duşmanul 
poporului! Își urăște țara. Urăşte tot poporul! 

ASLAKSEN Ca cetățean şi ca om sint indignat de tot 
ce am auzit spunindu-se aici. Doctorul Stockmann şi-a dat 
arama pe faţă mai rău decit mi-aş fi putut închipui vre- 
odată. Regret, dar mă văd nevoit să mă asociez la părerea 
exprimată adineauri de cîţiva cetăţeni onorabili, şi cred că 

ar fi bine să sprijinim cu toţii această părere printr-o mo- 
țiune. Eu propun formula următoare: „Adunarea se pro- 
nunţă clar: il consideră pe medicul băilor, doctorul Tomas 
Stockmann, dușman al poporului“. 


(Urale și aplauze furtunoase. Mulţi il impresoară 

pe doctor și il huiduiesc. Doamna Stockmann și Pe- 

tra s-au ridicat de la locurile lor. Morten și Eilif se 

iau la bătaie cu ceilalți școlari, care au huiduit și ei. 
Ciţiva inși îi despart.) 


DOCTORUL STOCKMANN (către cei care il huiduiesc) 
Ticăloșilor! Vă arăt eu vouă! 

ASLAKSEN (suniînd clopoțelul) Domnul doctor nu mai 
are cuvintul. Pun moţiunea la vot. Pentru evitarea oricăror 
motive personale, votul va fi in scris şi nesemnat. Aveţi 
hirtie curată, domnule Billing? 

BILLING Am și albastră, şi albă. 

ASLAKSEN (coborind de pe estradă) Foarte bine. Așa 
o să meargă treaba mai repede. Tăiaţi hirtia în bucățele. 
Da, aşa. (Către adunare.) Albastrul inseamnă nu; albul în- 
seamnă da. Voi trece personal pe la fiecare să string voturile. 


(Primarul părăsește sala. Aslaksen și alți cîțiva ce- 
tăţeni trec pe la cei din sală cu bucăţelele de hirtie 
in pălării.) 
UN DOMN (către Hovstad) Ce e cu doctorul? Ce va zice 
lumea de afacerea asta? 
HOVSTAD Lumea îl ştie pe doctor ca pe un smintit. 
ALT DOMN (către Billing) Dumneavoastră ați fost de 
multe ori în casa lui. Ați băgat de seamă că îi place băutura? 
BILLING Nu știu, însă grogul nu lipseşte niciodată de 
pe masa lui. 
AL TREILEA DOMN Eu, unul, cred că e cam într-o ure- 
che. 
PRIMUL DOMN O fi, poate, vreo boală ereditară în 
familie? 
BILLING N-ar fi exclus. 
AL PATRULEA DOMN Nu trebuie să credem totul. 
Lumea e rea și scorneşte multe din răzbunare. 
BILLING L-am auzit deunăzi vorbind de un spor de 
salariu, pe care insă nu l-a obţinut. 

TOȚI DOMNII ÎN COR Păi vedeţi? Acum e usor de inte- 
les. sai 


BEȚIVUL (in mulțime) Daţi-mi şi mie o hirtie albastră! 
Şi una albă! 

STRIGĂTE lar a apărut beţivul! Afară cu el! 

MORTEN KIIL (apropiindu-se de doctor) Ei, Stockmann! 
Vezi ce-a ieşit din trăncănelile tale? 

DOCTORUL STOCKMANN Mi-am făcut pur şi simplu 
datoria. 

MORTEN KIIL Ce-ai spus despre tăbăcăriile din Valea 
Morilor? 

DOCTORUL STOCKMANN Ai auzit doar. Am spus că 
toată murdăria se scurge de acolo. 

MORTEN KIIL Şi de la tăbăcăria mea? 

DOCTORUL STOCKMANN Din păcate! A dumitale e 
cea mai rea dintre toate. 

MORTEN KIIL Şi vrei să publici asta la gazete? 

DOCTORUL STOCKMANN Vreau să se facă lumină. 

MORTEN KIIL O să te coste scump, Stockmann. (Jese.) 

UN DOMN GRAS (îndreplîndu-se spre Horster, fără a 
le saluta pe doamne) Şi zi aşa, domnule căpitan, îţi pui casa 
la dispoziţia dușmanilor poporului? 

HORSTER Cred că pot să fac ce vreau în proprietatea 
mea, domnule negustor. 

NEGUSTORUL N-o să te superi atunci dacă voi face 
şi eu la fel cu a mea? 

HORSTER Ce vreţi să spuneţi? 
NEGUSTORUL Vei afla mîine. (Îi întoarce spatele și 
lese.) 

PETRA Nu era armatorul dumneavoastră, domnule 
căpitan? 

HORSTER Da, angrosistul Vik. 

ASLAKSEN (cu buletinele de vot în mină, se urcă pe 
estradă şi agită clopoţelul) Vreau să vă comunic rezultatul, 
domnilor! Toate voturile, minus unul... 

UN DOMN TÎNĂR Al beţivului! 

ASLAKSEN Cu toate voturile, minus unul singur, al 
unui beţiv, adunarea noastră cetăţenească l-a declarat pe 
medicul băilor, doctorul Tomas Stockmann, duşman al 
poporului! (Strigăte şi aplauze.) Trăiască vechea şi onora- 
bila noastră societate civilă! (Aplauze.) Trăiască vredni- 

cul şi harnicul nostru primar care, cu atita abnegaţie, și-a 
înăbuşit glasul sîngelui! (Urale.) Ridic şedinţa. (Coboară 
de pe estradă.) l 

BILLING Trăiască preşedintele nostru! 

TOATĂ MULȚIMEA Trăiască tipograful Aslaksen! 

DOCTORUL STOCKMANN (adresîndu-se fiicei sale) 
Dă-mi pălăria şi pardesiul, Petra! Spune-mi, te rog, 
domnule căpitan: ai locuri pe vapor pentru Lumea Nouă? 

HORSTER Pentru dumneata şi familia dumitale se vor 
găsi locuri, domnule doctor. 

DOCTORUL STOCKMANN (în timp ce Petra îl ajută să- 
şt pună pardesiul) Bine! Hai, Katrine! Haideţi, băieți! 
(Îşi ia soția de brat.) 

DOAMNA STOCKMANN (încet) Să ieşim pe uşa din dos, 
dragă Tomas. 

DOCTORUL STOCKMANN Nici nu vreau să aud de uşa 
din dos. (Cu glasul ridicat, către mulţime.) Nici nu-mi voi 
scutura bine praful de pe tălpi, și veţi avea ştiri de la duş- 
manul poporului! Eu nu sînt om bun, cum e o anumită 
persoană. Nu spun: vă iert, căci nu ştiţi ce faceţi. 

ASLAKSEN Comparaţia dumitale e o insultă, domnule 
doctor Stockmann! 

BILLING Un om serios nu poate îngădui să i se vorbească 
astfel. 

UN GLAS GROSOLAN Mai și ameninţă, după toate! 

GLASURI IRITATE Haidem să-i spargem geamurile! 
Să-l aruncăm în fiord! 

UN OM DIN MULȚIME Sună din trimbiţă, Evensen! 


(Sunete de trimbiţă, fluierături, strigăte sălbatice. 
Doctorul se îndreaptă cu ai săi spre ieșire. Horster 
le deschide drumul) 


TOATĂ MULȚIMEA (huiduindu-l pe doctor) Dușmanul 
poporului! Dușmanul poporului! Dușmanul poporului! 

BILLING (punindu-și în ordine însemnările) În seara 
asta știu bine că nu beau grog în casa lui Stockmann! 


(Lumea se îmbulzește spre ieșire. Gălăgia continuă 
afară. Din stradă se aud strigătele: „Dușmanul 
poporului!“ „Dușmanul poporuluil!“) 

Actul V 


(Cabinetul de lucru al doctorului Stockmann. 
De-a lungul pereților, etajere şi dulapuri cu cărţi 
şi diferite piese anatomice. În fund, ieşirea spre 
vestibul. În faţă, la stînga, ușa spre salon. Pe pe- 
retele din dreapta se văd două ferestre cu geamurile 
sparte. La mijloc, biroul doctorului, cu diferite 
cărţi şi hîrtii. Camera e răvăşită. Înainte de amia- 
ză. Doctorul, în halat și papuci, cu tichie pe cap, 
stă aplecat şi scotoceşte cu o umbrelă sub unul din 
dulapuri ; în cele din urmă, scoate afară o piatră.) 


DOCTORUL STOCKMANN (vorbind prin ușa întredes- 
chisă dinspre salon) Katrine, am mai găsit una. 

DOAMNA STOCKMANN Fii liniştit, o să mai găsești și 
altele. 

DOCTORUL STOCKMANN (așezind piatra pe masă lingă 
o grămadă de alte pietre) Am să păstrez pietrele astea ca 
pe nişte lucruri sfinte. Eilif și Morten se vor uita la ele în 
fiecare zi, iar cînd vor creşte mari le vor moșteni de la mine. 
( Scotocind iar pe sub etajeră.) Fata aia — cum dracu o 
cheamă? — nu s-a dus încă după geamgiu? 

DOAMNA STOCKMANN (intrînd în cabinet) Ba s-a dus, 
dar i-a spus că nu știe dacă poate veni astăzi. 

DOCTORUL STOCKMANN Eu cred că nu îndrăzneşte 
să vină. 

DOAMNA STOCKMANN Și Randine crede că nu îndrăz- 
nește, de teama vecinilor. (Vorbind prin ușă, spre salon.) 
Ce vrei, Randine? Aha! (Lese şi se întoarce imediat. ) O scri- 
soare pentru tine, Tomas. 

DOCTORUL STOCKMANN S-o văd! (O deschide și o ci- 
teşte.) Da, da! 

DOAMNA STOCKMANN De la cine e? 

DOCTORUL STOCKMANN De la proprietar. Ne rezi- 
liază contractul. 

DOAMNA STOCKMANN Adevărat? El, un om atit de 


bun? 

DOCTORUL STOCKMANN (uitindu-se la scrisoare) Zice 
că n-are incotro. Îi pare rău, dar e nevoit, din consideraţie 
pentru concetăţeni şi pentru opinia publică. Nu poate să 
treacă peste anumite persoane influente... 

DOAMNA STOCKMANN Vezi, dragă Tomas? 

DOCTORUL STOCKMANN Da, da, văd destul de bine. 
Toţi sint laşi. Nimeni nu are curajul să facă ceva, de teama 
celorlalţi. (Aruncînd scrisoarea pe masă.) Pentru noi, insă, 
e totuna, Katrine. Plecăm în Lumea Nouă și pe urmă... 

DOAMNA STOCKMANN Da, Tomas. Nu ştiu însă dacă 
plecarea asta a noastră e chibzuită. 

DOCTORUL STOCKMANN Vrei cumva să mai rămîn 
aici după ce m-au țintuit la stilpul infamiei și mi-au spart 
toate geamurile? Stai, dragă, că incă n-ai văzut tot. Lite 
cum mi-au rupt pantalonii cei negri! 

DOAMNA STOCKMANN Vai, Tomas! Cei mai buni pe 
care-i aveai! 

DOCTORUL STOCKMANN Nimeni nu trebuie să poarte 
pantalonii cei mai buni cind iese in stradă să lupte pentru 
libertate şi adevăr. Puțin îmi pasă de pantaloni! O să mi-i 
cîrpești tu, cind o să ai timp. Ceea ce nu pot tolera însă, e 
faptul că plebea și gloata își permit să se apropie de mine 
şi să mă trateze pe picior de egalitate. 

DOAMNA STOCKMANN Da, toţi s-au purtat rău cu tine, 
dragă Tomas, dar ăsta nu-i motiv să ne părăsim ţara. 

DOCTORUL STOCKMANN Crezi poate că oamenii de 
rind din alte oraşe sînt mai puţin obraznici decit ăştia de- 
aici? Ce mi-s unii, ce mi-s alții! Dar javrele n-au decit să 
latre. Nu asta-i partea cea mai proastă. Partea proastă e 
că oamenii din toată ţara sînt robii prejudecăţilor. Las” că 
nici în Occidentul liber nu stau lucrurile mai bine! Şi acolo 
e cu majoritate compactă, cu opinie publică liberală şi cu 
toate celelalte drăcii. Situaţia de acolo e însă cu totul alta. 
Lumea te ucide, dar nu te schingiuiește, iar la nevoie te 
dai la o parte. (Plimbindu-se în lung şi în lat.) O! Dacă 
aş ști unde se poate cumpăra cu bani puţini o pădure virgină 
sau o insuliță din mările meridionale! 

DOAMNA STOCKMANN Si băieții, Tomas? 

DOCTORUL STOCKMANN (oprindu- se) Ciudată mai ești, 
Katrine! Vrei poate ca băieții să crească într-o societate ca 
a noastră? Doar al văzut aseară că jumătate din populație 

e nebună de legat; iar dacă cealaltă jumătate nu şi-a pier- 
dut minţile este numai pentru că niște dulăi nu pot pierde 
ceea ce nici nu au. 

DOAMNA STOCKMANN Fii prudent, dragă Tomas, și 
controlează-ţi vorbele. 

DOCTORUL STOCKMANN Ce? Nu-i adevărat ce spun? 
Mulțimea nu răstoarnă toate ideile? Nu amestecă ea tot ce 
e drept și nu e drept în aceeași ciorbă? Nu spune ea că e min- 
ciună ceea ce eu susțin că e adevăr? Nebunia cea mare e 
insă că aici liberalii mișună pretutindeni, închipuindu-și 
că sînt în adevăr liberali, atit ei, cit și ceilalţi. S-a pome- 
nit aşa ceva, Katrine? l 

DOAMNA STOCKMANN Da, da, o nebunie curată, însă... 
(Intră Petra din salon.) 

DOAMNA STOCKMANN Te-ai şi intors de la şcoală? 

PETRA Da, am fost concediată. 

DOAMNA STOCKMANN Concediată? 

DOCTORUL STOCKMANN ȘI tu? | 

PETRA Da, doamna Busk m-a concediat şi am plecat 
numaidecit. 

DOCTORUL STOCKMANN Bine-ai făcut, draga mea! 

DOAMNA STOCKMANN Cine şi-ar fi închipuit că doamna 
Busk e o femeie atit de rea? 

PETRA Vai, mamă! Doamna Busk nu e cum spui. Am 
văzut bine cit de rău i-a părut. Dar nu avea incotro, aşa 
că am rămas concediată. 

DOCTORUL STOCKMANN (zimbeşte, frecîndu-și mîinile) 
Nu avea nici ea încotro! Frumos! 

DOAMNA STOCKMANN După spectacolul odios de asea- 

ră... 

PETRA Nu-i numai asta. Să vezi, tată! 

DOCTORUL STOCKMANN Spune, hai! 

PETRA Doamna Busk mi-a arătat trei scrisori, nu ma 
puține, pe care le-a primit azi-dimineaţă... 

DOCTORUL STOCKMANN Anonime, de bună seamă. 

PETRA Da. 

DOCTORUL STOCKMANN Bineinţeles! Nimeni nu are 
curajul să semneze. 

PETRA lar în două dintre ele se scria că un domn care 
vine adeseori în casa noastră a spus aseară la club că eu am 
niște păreri extrem de libere despre anumite lucruri... 

DOCTORUL STOCKMANN Și n-ai tăgăduit asta? 

PETRA N-am tăgăduit. Și doamna Busk are unele 
păreri libere, cînd stăm de vorbă între patru ochi. Dacă 
insă acum i s-a scris și asta despre mine, nu mă mai putea 
reţine în şcoală. 

DOAMNA STOCKMANN Băgaţi de seamă! E vorba de 
cineva care vine deseori la noi în casă. Vezi prin urmare, 
Tomas, ce ţi-a adus ospitalitatea ta? 

DOCTORUL STOCKMANN Murdării în mijlocul cărora 
nu mai putem trăi. Fă bagajele cît mai repede, Katrine! 
Să plecăm cit mai degrabă. 

DOAMNA STOCKMANN Mi se pare că e cineva în cori- 
dor. Du-te și vezi, Petra. 

PETRA (deschide ușa) O! Dumneavoastră eraţi, dom- 
nule căpitan Horster? Poftiţi, vă rog. 

HORSTER (din vestibul) Bună ziua. Am venit să văd 
ce mai e nou. 

DOCTORUL STOCKMANN (stringindu-i mina) Mulţu- 
mesc! Cît sînteţi de amabil! 

DOAMNA STOCKMANN Vă mulțumim și pentru că aţi 
fost atit de bun să ne conduceţi pînă acasă. 

PETRA Și cum ați ajuns pe urmă la dumneavoastră 
acasă? 

HORSTER Foarte simplu. Am destulă putere în braţele 
mele, slavă Domnului! Aşa-i făcută lumea: să trăncănească. 

DOCTORUL STOCKMANN Destul de ciudat, pentru cit 
e de laşă| Veniţi să vă arăt ceva, domnule căpitan! Aveţi 
aici toate pietrele pe care gloata le-a aruncat în geamurile 
casei noastre. Numai două din toată grămada sînt mai 
mari; restul doar nişte pietricele. Şi totuşi zbierau afară, 
în stradă, şi jurau că mă vor face una cu pămîntul! Vorbe! 
Cu fapte nu se poate lăuda nimeni în orașul ăsta. 

HORSTER Bine că a fost aşa, domnule doctor! 

DOCTORUL STOCKMANN Da, aveţi dreptate. Dacă ar 
fi vorba însă de o încăierare serioasă, opinia publică și-ar 
lua tălpășiţa, iar majoritatea compactă ar lua-o la fugă spre 
pădure, ca o turmă de oi. Destul de trist și mă doare inima 
pentru toate astea. În definitiv, simple prostii. Dacă lumea 
a spus însă că sint dușmanul poporului, voi fi, într-adevăr, 
duşmanul poporului. 


DOAMNA STOCKMANN Nu vei fi niciodată dușmanul 
poporului, Tomas. 

DOCTORUL STOCKMANN Să nu spui vorbă mare, Ka- 
trine. Un cuvînt greu e ca o înţepătură de ac în plămin. 
Şi cuvintele acelea grele nu pot să le uit. Mi s-au aşezat aici, 
în furca pieptului, unde mă ustură şi mă rod ca o zeamă acră. 
Și nici sarea amară nu le vine de hac. 

PETRA Lasă, tată. Tu bate-ţi joc de ei. 

HORSTER Lumea se va întoarce odată şi odată la gin- 
duri mai bune, domnule doctor. 

DOAMNA STOCKMANN Da, Tomas, de asta poţi fi sigur 
ca de lumina zilei. 

DOCTORUL STOCKMANN Va fi prea tirziu. Se prea poate 
să se căiască amarnic, că au făcut — cu atita inconştiență 
— ca un patriot să se expatrieze. Cind plecaţi, domnule că- 
pitan? 

HORSTER Hm! Tocmai de asta venisem să stau de 
vorbă cu dumneavoastră... 

DOCTORUL STOCKMANN S-a întîmplat ceva cu vaporul? 

| HORSTER Nu s-a întimplat nimic, însă nu mai pot 
pleca. 

PETRA Aţi fost concediat poate și dumneavoastră? 

HORSTER (zimbind) Exact! 

PETRA Şi dumneavoastră! 

DOAMNA STOCKMANN Ai văzut, Tomas? 

DOCTORUL STOCKMANN Pentru adevăr! O! Dacă mi-aş 
fi închipuit asta... 

HORSTER Nu vă faceţi inimă rea. Îmi găsesc eu un 
alt post, la o companie de navigaţie din alt oraș. 

DOCTORUL STOCKMANN Și cînd mă gindesc că angro- 
sistul Vik e un om bogat, care nu depinde de nimeni! Ptiu, 
drace! 

HORSTER De altfel, e un om foarte loial. Mi-a spus că 
m-ar reține bucuros, dacă ar avea curajul să nu mă con- 
cedieze. 

DOCTORUL STOCKMANN Păi asta-i, nu l-a avut! Se 
înțelege! 

HORSTER Nu-i lucru atit de uşor, mi-a spus el, cind 
faci parte dintr-o partidă. 

DOCTORUL STOCKMANN E un om cinstit şi are multă 
dreptate. O partidă e ca o mașină de tocat carne. Macină 

toate capetele pină le face terci, şi ale celor deştepţi, şi ale 
celor proşti. 

DOAMNA STOCKMANN Lasă asta, Tomas. 

PETRA (către Horster) Dacă nu ne-ai fi condus acasă, 
poate că lucrurile n-ar fi ajuns pină la concediere. 

HORSTER Nu mă căiesc de loc că v-am condus. 

PETRA (întinzîndu-i mîna) Vă mulțumesc. 

HORSTER (către doctor) Asta voiam să vă spun: dacă 
sinteţi hotăriţi să plecaţi, m-am gîndit la altă soluţie. 

DOCTORUL STOCKMANN Foarte bine. Numai să putem 
pleca... 

DOAMNA STOCKMANN Bate cineva la ușă. 

PETRA E unchiul, cu siguranţă. 

DOCTORUL STOCKMANN Aha! (Cu glas tare.) Intră! 

DOAMNA STOCKMANN Dragă Tomas, promite-mi, în 
sfirșit... (Din vestibul intră primarul.) 

PRIMARUL (din prag) Văd că eşti ocupat. În cazul 
ăsta, prefer să... 

DOCTORUL STOCKMANN Nu, nu. Intră. 

PRIMARUL Aş dori totuși să stau de vorbă cu tine între 
patru ochi. 

DOAMNA STOCKMANN Foarte bine. Noi ne retragem 
in salon. 

HORSTER lar eu mă întorc mai tirziu. 

DOCTORUL STOCKMANN Nu, domnule căpitan. Treceţi 
şi dumneavoastră în salon. Vreau să-mi daţi și alte amă- 
nunte... 

HORSTER Bine. Atunci aştept aici. (Iese în salon în 
urma doamnei Stockmann și a Petrei.) 

DOCTORUL STOCKMANN E curent azi la mine, nu-i 
aşa? Pune-ţi chipiul pe cap. 

PRIMARUL Îţi mulțumesc, dacă-mi dai voie. (Îşi 
pune chipiul pe cap.) Mi se pare că am răcit ieri. Am tremu- 
rat de frig. 

DOCTORUL STOCKMANN Da? Era, parcă, destul de 
cald. 

PRIMARUL Regret că n-am putut împiedica excesele 
de aseară. 

DOCTORUL Ai să-mi comunici ceva deosebit? 

PRIMARUL (scoțînd un plic mare din buzunar) Da, 
ţi-am adus această adresă din partea direcției băilor. 

DOCTORUL STOCKMANN M-au concediat? 

PRIMARUL Da, începind de astăzi. (Punind plicul pe 
masă.) Ne pare rău; insă, la drept vorbind, n-am avut înco- 
tro din cauza opiniei publice. 

DOCTORUL STOCKMANN (zimbind ) N-ai avut incotro? 
Am mai auzit astăzi vorbele astea. 

PRIMARUL Te rog să-ţi aranjezi situația. De azi ina- 
inte nu mai poţi practica medicina aici, în oraș. 

DOCTORUL STOCKMANN S-o ia dracu de medicină. Dar 
de unde știi că n-o mai pot practica? 

PRIMARUL Uniunea proprietarilor a făcut ieri o listă 
care circulă din casă in casă. Toţi cetăţenii sînt invitaţi să 
nu se mai folosească de serviciile tale, iar eu rămîn răspunză- 
tor ca s-o semneze toți capii de familie. N-avem încotro, 
pur și simplu. 

DOCTORUL STOCKMANN Nu mă îndoiesc. Mai departe? 

PRIMARUL Dacă pot să-ţi dau un sfat, să părăseşti 
oraşul pentru citva timp. 

DOCTORUL STOCKMANN Tocmai mă gindesc să plec 
din localitate. 

PRIMARUL Foarte bine. Și dacă, după o jumătate de 
an de gindire, după o matură chibzuinţă, te vei hotărî să as- 
terni pe hirtie citeva cuvinte prin care să-ţi recunoşti gre- 
eala... 

i DOCTORUL STOCKMANN Vrei poate să spui că mi-aş 
recăpăta postul? 

PRIMARUL Poate. Nu e imposibil. 

DOCTORUL STOCKMANN Și cum ar rămine atunci cu 
opinia publică? Doar din cauza ei nu îndrăzniţi... 

PRIMARUL Opinia este un lucru extrem de variabil. 
De altfel, la drept vorbind, pentru noi prezintă o deosebită 
importanță să avem o asemenea declaraţie scrisă de minata. 

DOCTORUL STOCKMANN Puteţi să vă puneţi pofta în 
cui! Îţi aduci sper aminte ce ţi-am mai spus şi altădată des- 
pre aceste stratageme. 

PRIMARUL Poziţia ta era atunci foarte favorabilă şi 
puteai presupune că ai tot oraşul de partea ta, pentru a te 
susține. 

DOCTORUL STOCKMANN În schimb, acum trebuie să-mi 
dau seama că am tot oraşul impotriva mea? (Clocotind de 
minie.) Nu! Chiar dacă Satana și tot neamul lui ar fi impo- 

triva mea! Niciodată nu veţi avea o asemenea declaraţie din 
partea mea. Niciodată! Mă înţelegi? 

PRIMARUL Un tată de copii nu-şi poate îngădui să se 
poarte ca tine. Nu-ţi poţi îngădui, Tomas. 

DOCTORUL STOCKMANN Nu pot? Un singur lucru nu-şi 
poate îngădui un om liber în lumea asta. Știi care e? 

PRIMARUL Nu. 

DOCTORUL STOCKMANN Sigur că'nu ştii, dar ţi-l spun 
eu. Un om liber nu se poate terfeli ca un golan. Nu se poate 
purta în așa fel, încît să aibă toate motivele să se scuipe 
singur în ochi. 

PRIMARUL Argumentele tale par foarte plauzibile. 
lar dacă încăpăţinarea ta nu-și are altă explicație, atunci... 

DOCTORUL STOCKMANN Ce vrei să spui? 

PRIMARUL Ştii foarte bine ce vreau să spun. Ca frate 
şi ca om chibzuit, nu te sfătuiesc să te bazezi prea mult pe 
speranţe şi perspective care ar putea foarte lesne să dea greş. 

DOCTORUL STOCKMANN Ce Dumnezeu vrei să mai spui 
cu vorbele astea? 

PRIMARUL Cred că nu ignorezi dispoziţiile testamen- 
tare pe care le-a luat tăbăcarul Kiil. 

DOCTORUL STOCKMANN Atita ştiu, că bruma de avere 
pe care o are va fi lăsată unui azil pentru meseriaşii lipsiţi 
de mijloace. Ce mă privește asta pe mine? 

PRIMARUL În primul rind, nu-i vorba de o bagatelă. 
Tăbăcarul Kiil e un om destul de bogat. 

DOCTORUL STOCKMANN Niciodată n-am bănuit... 

PRIMARUL Serios? N-ai bănuit așadar nici că o parte 
destul de importantă din averea lui va reveni copiilor tăi, 
şi că prin urmare tu și soţia ta veţi putea beneficia toată 
viaţa de uzufructul acestei averi? Nu ţi-a spus? 

DOCTORUL STOCKMANN Zău că nu! Dimpotrivă, l-am 
auzit plingindu-se mereu că e supus la impozite prea grele. 
Ştii însă sigur asta, Peter? 

PRIMARUL Știu dintr-o sursă demnă detoată încrederea. 

DOCTORUL STOCKMANN O, Doamne! Va să zică, so- 
ţia mea și copiii sînt asiguraţi. Vreau să afle şi ei noutatea 
(Strigă.) Katrine! Katrine! 

PRIMARUL (reținindu-l). Sst! Nu le spune încă nici 
un cuvint. 

DOAMNA STOCKMANN (deschizînd ușa) Ce s-a intimplat? 

DOCTORUL STOCKMANN Nimic, dragă. Mai aşteaptă 
puţin. (Doamna Stockmann închide ușa. Doctorul se plimbă 
prin cameră.) Pe viaţă. Ce fericire, să fii asigurat! 

PRIMARUL Da, însă vorba e tocmai că nu ești asigurat. 
Tăbăcarul Kiil îşi poate anula testamentul în orice clipă. 

DOCTORUL STOCKMANN Nu o va face, dragă Peter. 
Bursucul e prea bucuros că te-am dat de gol pe tine, și pe 
anumiţi prieteni ai tăi. , 

PRIMARUL (privindu-l mirat și cu ochi scrutători) Aha! 
Asta aruncă lumină asupra anumitor lucruri. 

DOCTORUL STOCKMANN Asupra căror lucruri? 

PRIMARUL Totul a fost aşadar o manevră combinată. 
Toate atentatele violente şi brutale pe care tu le-ai comis, 
în numele adevărului, împotriva conducătorilor oraşului... 

DOCTORUL STOCKMANN Ce vrei să spui? 

PRIMARUL Nu au fost altceva decit recompensa pentru 
testamentul acestui bătrin Morten Kiil, dornic de răzbunare. 

DOCTORUL STOCKMANN (aproape mut) Peter, eşti 
omul cel mai odios pe care l-am cunoscut în viața mea. 

PRIMARUL Între noi nu mai există nimic. Concedierea 
p a irevocabilă. Avem însă acum o armă împotriva ta! 

ese. 

DOCTORUL STOCKMANN Ptiu! (Strigă.) Katrine! Pune 
să spele podeaua pe unde a călcat! Spune ăleia — cum dracu 
o cheamă? — aia care umblă mereu cu funinginea pe nas, 
să aducă un hirdău de apă. 

DOAMNA STOCKMANN (din prag) Taci, dragă „Tomas! 
Taci! 

PETRA (tot din prag) Tată, a venit bunicu gi intreabă 
dacă poate sta de vorbă numai cu tine. 

DOCTORUL STOCKMANN Desigur (La ușă) Poftim, 
tată socrule! (Intră Morten Kiil, iar doctorul închide uşa 
după el.) Despre ce e vorba? Stai jos, te rog. 

MORTEN KIIL Nu stau de loc. (Se uită în jur.) E fru- 
mos la voi astăzi, Stockmann. 

DOCTORUL STOCKMANN Așa ţi se pare? 

MORTEN KIIL Foarte frumos. Aveţi şi aer proaspăt. 
Aveţi gi oxigenul despre care ai vorbit ieri. Cred că azi ai 
şi cugetul curat. 

DOCTORUL STOCKMANN Da, îl am. 

MORTEN KIIL Îmi închipui. (Bătindu-se în piept.) 
Ştii însă ce am eu aici? 

DOCTORUL STOCKMANN Sper că ai şi dumneata un 
cuget curat. 

MORTEN KIIL Am ceva şi mai bun. (Scoate de la piept 
un portofel gros, îl deschide și arată niște hirtii.) 

DOCTORUL STOCKMANN (privindu-l mirat) Acţiuni ale 
stabilimentului balnear? 

MORTEN KIIL N-a fost greu să pun mina pe ele azi. 

DOCTORUL STOCKMANN Ai fost în oraş să le cumperi? 

MORTEN KIIL Cu toţi banii pe care i-am avut la mine. 

DOCTORUL STOCKMANN Dar, dragă tată socrule, în 
situaţia desperată în care se află băile noastre... 

MORTEN KIIL Dacă vei fi om chibzuit, ai să ştii să pui 
băile iar pe picioare. 

DOCTORUL STOCKMANN Da, vezi bine că fac tot ce 
pot, însă lumea din orașul ăsta a înnebunit. 

MORTEN KIIL Ai spus ieri că toate murdăriile, toate 
porcăriile vin de la tăbăcăria mea. Dacă asta ar fi adevărat, 
inseamnă că bunicul și tatăl meu, cum şi eu însumi, am 
otrăvit orașul ani de zile în șir, ca nişte ucigași. Crezi că 
pot răbda o asemenea ruşine? 

DOCTORUL STOCKMANN O rabzi, n-ai încotro! 

MORTEN KIIL Asta s-o crezi tu. Eu ţin la numele meu 
și la reputația mea. Am auzit că oamenii m-au poreclit 
„Bursucul“. Un bursuc e un fel de porc şi eu nu vreau să-i 
dau nimănui dreptul să mă creadă un porc. Eu vreau să 
trăiesc şi să mor ca un om curat. 

DOCTORUL STOCKMANN Și cum vrei să ajungi la acest 
rezultat? 

MORTEN KIIL Tu o să mă speli, Stockmann. 

DOCTORUL STOCKMANN Eu? 

MORTEN KIIL Ştii ciți bani mă costă acţiunile astea? 
N-ai de unde să ştii. Îţi spun eu. Sînt banii pe care Katrine, 
Petra și băieţii tăi îi vor moșteni de la mine. 

DOCTORII. STOCKMANN (clocotind de mînie) Și plasezi 
banii Katrinei in asemenea... 

MORTEN KIIL Da, toţi banii sint plasați acum în băi. 
ŞI. acum vreau să văd, Stockmann, dacă mai faci pe nebunul. 
Dacă mai susţii că toate murdăriile și toate infecțiile provin 
de la tăbăcăria mea! Asta ar însemna să tai fișie cu fişie 

carnea Katrinei, a Petrei şi a copiilor tăi, şi cred că un tată 
nu poate face una ca asta decit dacă e nebun în toată puterea 
cuvîntului. 

DOCTORUL STOCKMANN (plimbindu-se agitat de colo 
pînă colo) Ei da, sint nebun! Sint nebun! 

MORTEN KIIL Nu poţi fi atit de nebun, cînd e vorba de 
soţia şi de copiii tăi. 

DOCTORUL STOCKMANN (oprindu-se în faţa lui) De ce 
n-ai venit să stai de vorbă cu mine înainte de a cumpăra 
hirţoagele astea? 

MORTEN KIIL Ce s-a făcut rămine bun făcut. 

DOCTORUL STOCKMANN (plimbindu-se neliniștit) Dacă 
n-aş fi atit de sigur de mine! Dar sînt convins că am dreptate. 

MORTEN KIIL (cîntărind portofelul în mină) Dacă 
stărui în nebunia ta, să ştii, hirtiile astea nu mai au nici o 
valoare. ( Bagă portofelul în buzunar.) 

DOCTORUL STOCKMANN Știința însă — ce dracu! — 
cred că trebuie să găsească un mijloc preventiv, într-un fel 
sau altul. 

MORTEN KIIL Te gindeşti tu la un mijloc de stirpire a 
microbilor? 

DOCTORUL STOCKMANN Da, sau de a-i face inofensivi. 

MORTEN KIIL Nu ai putea încerca să-i stirpeşti cu o 
otravă? Cu şoricioaică, de pildă! ` 

DOCTORUL STOCKMANN Auzi, ce idee! Toată lumea 
susține de altfel că e vorba de o simplă închipuire. Auzi 
dumneata, închipuire! Nu are decit să creadă fiecare ce vrea! 
Nu m-au declarat oare ignoranţii dușman al poporului, nu 
erau gata să-mi sfişie hainele de pe mine? 

MORTEN KIIL Unde mai pui geamurile pe care ţi le-au 
spart? 

DOCTORUL STOCKMANN lar alţii imi vorbesc de 
datoriile pe care le am faţă de familie. Am să vorbesc cu 
soţia mea, ea e foarte scrupuloasă in astfel de chestiuni. 

MORTEN KIIL Foarte bine. Ascultă şi tuo dată sfatul 
unei soţii înțelepte. 

DOCTORUL STOCKMANN (răstindu-se la el) Nu mă 
aşteptam din partea dumitale să procedez: cu atita nesoco- 
tinţă, să riști banii Katrinei, ca să mă pui acum pe mine 
intr-o situaţie îngrozitoare! Cind mă uit la dumneata, parcă 
văd pe Necuratul!... 

MORTEN KIIL Atunci mai bine plec. Dar pină la ora 
două vreau să am un răspuns din partea ta: da sau nu. Dacă 
răspunsul va fi nu, acţiunile vor fi date azilului, şi asta 
chiar astăzi. 

DOCTORUL STOCKMANN Şi Katrine cu ce se va alege? 

MORTEN KIIL Cu absolut nimic. (Ușa de la vestibul 
se deschide. Redactorul Hovstad și tipograful Aslaksen își fac 
apariția.) Uite-i pe amindoi! 

DOCTORUL STOCKMANN (privindu-i ţintă) Ce înseamnă 
asta? Mai aveţi curajul să intraţi în casa mea? 

HOVSTAD Uite că-l avem! 

ASLAKSEN Vorba e că avem ceva de discutat cu dumnea- 
voastră. 

MORTEN KIIL (în șoapiă) Da sau nu, pînă la ora două. 

ASLAKSEN (aruncind o privire spre Hovstad) Aha! 

DOCTORUL STOCKMANN Hai, spuneţi, ce aveți! cu 
mine? Vă rog însă, fără multă vorbărie. 

HOVSTAD Îmi dau seama prea bine că sinteţi supărat 
din cauza atitudinii noastre la adunarea de ieri. 

DOCTORUL STOCKMANN Atitudine, zici? Frumoasă 
atitudine! Atitudine de laşi! Ptiul 

HOVSTAD Spuneţi-i cum vreţi, dar n-am avut încotro. 

DOCTORUL STOCKMANN Adică n-aţi avut curajul să 
faceţi altfel. Nu-i așa? 

HOVSTAD Cum vreţi dumneavoastră. 

ASLAKSEN De ce nu ne-aţi prevenit măcar cu un cuvint? 
Să ne fi făcut barem un semn cît de mic, mie sau domnului 
Hovstad. 

DOCTORUL STOCKMANN Un semn? Despre ce? 

ASLAKSEN Despre cele ce se petreceau în culise. 

DOCTORUL STOCKMANN Nu înțeleg ce vreţi să spuneţi. 

ASLAKSEN (dînd din cap semnificativ) Ba înţelegeţi 
foarte bine, domnule doctor. 

HOVSTAD Nu mai poate fi vorba de un secret. 

DOCTORUL STOCKMANN (uitindu-se cînd la unul, 
cînd la altul) Ce dracu mai e la mijloc? 

ASLAKSEN Daţi-mi voie să vă pun o întrebare. E adevă- 
rat că socrul dumneavoastră colindă orașul și cumpără 
toate acţiunile societăţii balneare? 

DOCTORUL STOCKMANN Da, a cumpărat nişte acţiuni 
astăzi, însă... 

ASLAKSEN Ar fi fost mai prudent să incredinţaţi o 
astfel de misiune altcuiva, unei persoane care să nu aibă 
legături atit de apropiate cu dumneavoastră. 

HOVSTAD În felul acesta, nu v-aţi fi descoperit. Nu 
trebuia să știe nimeni că atacul împotriva staţiuni: balneare 
a pornit din iniţiativa dumneavoastră. Trebuia să vă con- 
sultaţi cu mine, domnule doctor. 

DOCTORUL STOCKMANN (uitindu-se drept în fața lui; 
ca şi cînd l-ar fi orbit brusc o lumină, spune uluit) E de 
închipuit așa ceva? Se poate face aşa ceva? 

ASLAKSEN (zimbind) Fireşte că se poate face, însă 
trebuia să se facă mai fin. Asta-i! 

HOVSTAD Şi s-o facă mai mulţi, nu unul singur. Răs- 
punderea e mai mică dacă-i ai şi pe alţii de partea ta. 

DOCTORUL STOCKMANN (resemnat) Pe scurt, domnii 
mei, ce vreţi de la mine? 

ASLAKSEN Să vă spună domnul Hovstad. 

HOVSTAD. Ba nu. Spune dumneata, Aslaksen. 

ASLAKSEN Chestiunea e următoarea: acum, acum cind 
ştim cum stau lucrurile, credem că putem pune „Curierul 
poporului“ la dispoziţia dumneavoastră. 

DOCTORUL STOCKMANN Aveţi acum curajul să faceţi 
acest lucru? Dar cum rămîne cu opinia publică? Nu vă te- 
meţi că se va stirni o furtună impotriva noastră? 

HOVSTAD Vom căuta s-o abatem. 

ASLAKSEN Imediat ce atacul dumneavoastră își va 
produce efectul. 

DOCTORUL STOCKMANN Cu alte cuvinte, vreţi să 
spuneţi că de vreme ce eu şi cu socrul meu am pus mina pe 
acţiuni la un preţ ieftin... 

HOVSTAD De fapt, numai interese ştiinţifice vă deter- 
mină să aspiraţi la conducerea băilor. 

DOCTORUL STOCKMANN Se înțelege. Numai interese 
ştiinţifice m-au determinat să-l iau pe bătrinul bursuc în 
combinaţia asta. Vom cîrpăci conductele pe ici, pe colo, 
vom scormoni puţin plaja, și astfel oraşul nu va avea de 
cheltuit mai nimic. Nu credeţi că merge şi așa? Ce ziceţi? 

HOVSTAD Cred că da, dacă aveţi „Curierul poporului“ 
de partea dumneavoastră. 

ASLAKSEN Într-o societate liberă, presa e o forţă, 
domnule doctor. 

DOCTORUL STOCKMANN Desigur. Ca şi opinia publică. 
Și dumneavoastră, domnule Aslaksen, dacă luaţi pe răspun- 
derea dumneavoastră Uniunea proprietarilor. 

ASLAKSEN Și Uniunea proprietarilor şi pe membrii 
Societăţii „Temperanţa“. Fiţi sigur de acest lucru. 

DOCTORUL STOCKMANN Dar, domnii mei... Mi-e şi 
ruşine să vă întreb... Ce-mi cereţi în schimb? 

HOVSTAD Am prefera să vă putem ajuta în mod dezin- 
teresat. „Curierul poporului“ merge insă prost. Greu l-am 
mai putea pune pe picioare. Şi să opresc gazeta tocmai acum, 
cind sint atitea de făcut în materie de politică, vorbesc de 
politica mare, nu mi-ar veni de loc bine la socoteală. 

DOCTORUL STOCKMANN Se înțelege. Ar fi greu pentru 
un prieten al poporului ca dumneata. (Clocotind.) Eu sînt 
insă dușmanul poporului! (Plimbindu-se agitat.) Unde mi-e 
bastonul? Unde dracu l-am pus? 

HOVSTAD Ce vreţi să spuneţi? 

ASLAKSEN Nu vreţi, aşadar, nicidecum ?... 

DOCTORUL STOCKMANN (oprindu-se) Şi dacă nu v-aş 
da nici o lăscaie din toate acţiunile mele? Trebuie să ştiţi 
că noi, bogătaşii, nu ne despărţim atit de uşor de banii 
noștri. 

HOVSTAD Însă dumneavoastră trebuie să ştiţi că aface- 
rea cu acţiunile poate fi prezentată în două feluri. 

DOCTORUL STOCKMANN Da, la asta vă pricepeţi bine. 
Dacă nu vin în ajutorul „Curierului poporului“, n-o să vă 
convină de loc. Și atunci o să mă urmăriţi, o să căutați să mă 
sugrumaţi cum sugrumă cîinele de vinătoare iepurele. 

HOVSTAD Legea naturii: fiecare animal vrea să se 
hrănească. 

ASLAKSEN lei hrana de unde o găsești. 

DOCTORUL STOCKMANN Aveţi grijă să căutaţi ceva 
in hazna, (plimbindu-se agitat) fiindcă acum se va vedea 
care din noi trei e animalul cel mai puternic. (Găseşte umbrela 
și o învirtește în aer.) Haide! 

HOVSTAD Vreţi să ne atacați? 

ASLAKSEN Luaţi seama la umbrelă |! 

DOCTORUL STOCKMANN [leşi pe fereastră, domnule 
Hovstad. 


HOVSTAD (lingă uşa de la vestibul) Aţi innebunit? 

DOCTORUL STOCKMANN leşi pe fereastră, domnule 
Aslaksen ! Sări pe fereastră ! Mai bine primul decit ultimul. 

ASLAKSEN (alergind în jurul biroului) Potoliţi-vă, 
domnule doctor. Sint un om debil. Nu am voie să fac nici 
un efort. (Strigă.) Ajutor! Ajutor! 


(Intră din salon doamna Stockmann, Petra și 
Horster.) 


DOAMNA STOCKMANN O, Doamne, Tomas! Ce s-a 
intimplat? 

DOCTORUL STOCKMANN (agitînd umbrela) Săriţi pe 
fereastră, vă spun încă o dată! Jos, în hazna! 

HOYSTAD Atac împotriva unor oameni nevinovaţi! 
Vă iau ca martor, domnule căpitan Horster! (Se grăbeşte 
să iasă pe ușa dinspre vestibul.) | 

ASLAKSEN (nehotărit) Dacă aş cunoaște cel puţin 
situaţia locului. (Se strecoară prin salon.) 

DOAMNA STOCKMANN (oprindu-l pe doctor) Vai, 
Tomas, stăpineşte-te! 

DOCTORUL STOCKMANN (aruncind umbrela) Vezi dacă 
au plecat, draga mea! Descotoroseşte-te de ei cit mai repede. 

DOAMNA STOCKMANN Ce voiau de la tine? 

DOCTORUL STOCKMANN Îţi spun eu. Acum am alte 
lucruri la care să mă gindesc. (Se duce la masă şi scrie ceva 
pe o carte de vizită.) Uită-te bine, Katrine! Ce am scris aici? 

DOAMNA STOCKMANN Trei „nu“ cit roata carului de 
mari. Ce înseamnă asta? 

DOCTORUL STOCKMANN O să afli indată. (Întinde 
Petrei cartea de vizită.) Ascultă, Petra: du-te la... la — cum 
dracu o cheamă? — aia cu funingine pe nas şi spune-i să 
alerge imediat cu asta la Bursucu. Hai, fupi! (Petra iese cu 
cartea de vizită, prin vestibul.) Da, azi m-au vizitat toţi 
emisarii diavolului, dar acum îmi voi ascuţi condeiul! 
Voi scrie cu sulița impotriva lor, nu cu peniţa! Voi muia-o 
în venin şi în fiere și le voi arunca în scăfirlie călimara. 

DOAMNA STOCKMANN Bine, bine, Tomas, dar noi 
plecăm. (Petra se întoarce) 

DOCTORUL STOCKMANN Gata? 

PETRA Da, s-a dus. | 

DOCTORUL STOCKMANN Bine. (Către soție.) Ai zis 
că plecăm? Nu vom pleca, draga mea. Răminem unde sintem. 

PETRA Răminem ! 

DOAMNA STOCKMANN Aici în oraş? 

DOCTORUL STOCKMANN Da, chiar aici. Aici e cîmpul 
de luptă. Aici se va desfășura bătălia. Aici vreau să înving! 
Dacă îmi cogi pantalonii. ies în oraş să caut casă. Pină la 
iarnă trebuie să avem căminul nostru. 

HORSTER Î! veţi avea la mine. 

DOCTORUL STOCKMANN Da? 

HORSTER Fireşte. Am loc destul, mai ales că sînt mai 
mult plecat. 

DOAMNA STOCKMANN Cit de amabil sînteţi, domnule 
căpitan! 

PETRA Vă mulțumim din suflet. 

DOCTORUL STOCKMANN (stringindu-i mîna) Mulţu- 
mesc, domnule căpitan. Am scăpat de o grijă. Aşa că mă 
pun serios pe treabă, începînd chiar de azi. Sint o mulţime 
de lucruri de făcut, Katrine. Bine barem că am acum tot 
timpul la dispoziţie, fiindcă trebuie să ştiţi: Direcţia băilor 
m-a concediat. 

DOAMNA STOCKMANN (oftând) O! Mă aşteptam la asta. 

DOCTORUL STOCKMANN Nici medicina nu mai am 
voie s-o practic. Nu-i nimic. Bolnavii săraci, care nu plătesc 
nimic, pe ăştia îi păstrez. De altfel, ei se îimbulzesc mai mult 
la mine. Vor avea voie să mă asculte. Voi predica pentru 
ei mereu, așa cum scrie undeva. 

DOAMNA STOCKMANN Ai văzut însă, dragul meu, cît de 
puține foloase îți aduce predica? 

DOCTORUL STOCKMANN Zău că ai haz, Katrine! Vrei 
să mă dau bătut de „opinia publică“ de „majoritatea 
compactă“ şi de toate drăciile astea? Foarte-ţi mulţumesc! 
Ceea ce vreau eu e simplu şi uşor. Vreau să le intre în cap 
neghiobilor că liberalii sînt dușmanii cei mai perfizi 
ai oamenilor liberi, că programele partidelor noastre 
sucesc gitul tuturor adevărurilor tinere şi viabile, că toate 
considerentele de utilitate răstoarnă morala și dreptatea, și 
toate astea la un loc fac pînă la urmă ca viaţa să fie un chin. 
Nu sînteţi de părere, domnule căpitan, că trebuie să mă stră- 
duiesc ca poporul să înțeleagă aceste adevăruri? 

HORSTER Ba da, numai că eu nu mă prea pricep la 
de-alde astea. 

DOCTORUL STOCKMANN Staţi să vă spun eu! Trebuie 
să fie distruși politicienii așa-ziși liberali. Un politician 
„liberal“ e ca un lup lacom. Are nevoie de un anumit număr 
de oi pe an, ca să poată trăi. Uitați-vă numai la Hovstad şi 
la Aslaksen. Cite oi nu dau ei gata! Sau le mutilează, le cio- 
pirţesc, ca să nu fie decit proprietari și abonaţi la „Curierul 
poporului“. (Se așază pe un colț de masă.) Vino încoace, Katri- 
ne, să vezi ce frumos luminează soarele astăzi. Ce aer proaspăt 
de primăvară am tras în piept! Binecuvintată fie primăvara! 

DOAMNA STOCKMANN Nu putem trăi, dragă Tomas, 
numai cu lumina soarelui și cu aerul de primăvară. l 

DOCTORUL STOCKMANN Tu ești femeie econoamă și 
mai pui un ban deoparte. De asta n-am eu grijă. Ce mă 
doare pe mine e că nu cunosc un om liber și evoluat care 
să-mi continue opera. l 

PETRA Nu te gindi la asta, tată. Ai destulă vreme 
inaintea ta. Pe urmă, băieții. 


(Eilif şi Morten vin din salon.) 


DOAMNA STOCKMANN V-au dat drumul de la şcoală? 

MORTEN Nu, dar ne-am bătut cu băieții în recreație. 

EILIF Nu-i adevărat. Băieții s-au bătut cu noi. 

MORTEN Da, şi atunci domnul Rørlund a spus că e 
mai bine să stăm cîteva zile acasă. 

DOCTORUL STOCKMANN (sare de pe masă, plesnind 
din degete) Ce bine-mi pare! Ce bine-mi pare! De azi înainte 
n-o să vă mai calce piciorul la școală. 

BĂIEȚII Nu ne mai ducem la școală? 

DOAMNA STOCKMANN Stai, dragă Tomas... 

DOCTORUL STOCKMANN Niciodată! Am spus și așa 
rămîne! Vă voi învăța eu carte! Vreau să spun că n-o să 
mai învăţaţi lucruri de prisos. 

MORTEN Ural 

DOCTORUL STOCKMANN Vreau să fac din voi oameni 
liberi şi evoluaţi. O să mă ajuţi și tu, Petra, nu-i aşa? 

PETRA Da, tată, fii sigur. 

DOCTORUL STOCKMANN lar cursurile noastre vor fi 
ținute în sala în care am fost declarat duşman al poporului. 
Dar am nevoie de mai mulţi elevi. Cel puţin doisprezece la 
inceput. 

DOAMNA STOCKMANN E greu să-i găsești aici, în oraș. 

DOCTORUL STOCKMANN Vom vedea. (Adresindu-se 
băieţilor.) Nu cunoaşteţi voi citeva haimanale, ciţiva golani? 

MORTEN Cunoaștem destui, tată. 

DOCTORUL STOCKMANN Bine. Să-mi aduceţi aici 
cîțiva. Vreau să fac o experienţă cu ei. Se găsesc uneori 
printre ei şi specimene de calitate. 

MORTEN Ce vom face noi însă, cind vom fi oameni 
liberi şi evoluaţi? 

DOCTORUL STOCKMANN Îi veţi goni pe toţi lupii la 
capătul lumii, băieţi! (Eilif rămîne dus pe ginduri; Morten 
sare și strigă „Ura!“) 

DOAMNA STOCKMANN O! Barem de n-ar rămine aici 
lupii care te gonesc pe tine! 

DOCTORUL STOCKMANN Nu vorbi prostii, Katrine! 
Să mă gonească pe mine? Acum, cind sint omul cel mai 
puternic din oraşul ăsta? 

DOAMNA STOCKMANN Cel mai puternic, acum? 

DOCTORI L STOCKMANN Da, am curajul să spun un 
adevăr atit de mare: sint acum unul dintre cei mai puternici 
oameni din lume. 

MORTEN Ei, cum? 

DOCTORUL STOCKMANN (mai încet) Sst! Nu vreau să 
vă spun încă nimic, dar am făcut o mare descoperire. 

DOAMNA STOCKMANN Încă una? | 

DOCTORUL STOCKMANN Fireşte! (li adună pe toți 
în jurul său și îi priveşte cu drag.) Adevărul e acesta: că omul 
cel mai puternic din lume e cel care e mai mult singur. 

DOAMNA STOCKMANN (dă din cap, sîmbind) O, 
Tomas.l... 

PETRA (apucîndu-l de miini, plină de încredere) Tată! 

